
הקדמה 


אפרים דוידי 


ציה גווארה בזיכרונותיו של פידל קסטרו מתורגם כאן מהמהדורה 
החדשה שפורסמה במספר מדינות בשנת 2006 על ידי "אוסאן 
סור", הוצאה לאור אוסטרלית הפועלת ברוב מדינות אמריקה 
הלטינית. הספר זכה להצלחה רבה, לפחות בקרב דוברי ספרדית. 
ייתכן שהשילוב המנצח בין צ'ה גווארה לפידל קסטרו, אשר בא 
לידי ביטוי בשם הספר, גרם להצלחתו. 

אנו עוסקים בזיכרונות. ביוגרפיה מלאה ומקיפה על המהפכן 
הארגנטיני-קובני ד"ר ארנסטו גווארה דה לה סרנה, אשר כונה 
"צ'ה", עדיין לא פורסמה. אמנם ראו אור ביוגרפיות רבות על 
גווארה,' והודות לפעולתו הברוכה של מכון המחקר הנושא את שמו 
(שהוקם בהוואנה בשנים האחרונות), רוכזו חומרים שונים הנוגעים 
לו ופורסמו כתביו על ידי ההוצאות האחיות "אושן" (באנגלית) 
ו"אוסאן סור" (בספרדית). אולם טרם פורסמה ביוגרפיה מקיפה 
הכוללת את המסמכים והתעודות שבארכיוני קובה הרשמיים. יתרה 
מזאת, לחוקר אין כל גישה לחומרים שנאספו בארכיון המפלגה 
הקומוניסטית הקובנית, אשר גווארה נמנה עם מייסדיה. 


1. ראו בעברית: אפרים דוידי, צ'ה גווארה, סיפורו של מהפכן, הוצאת 
רסלינג, תל אביב, 2004. 


פידל קסטרו 


לעת עתה, עד פרסום ה"ביוגרפיה", ניתנת לקורא המקומי 
האפשרות להרחיב את הידע על מהפכן זה ועל תקופתו באמצעות 
שורה של ספרים שפורסמו בארץ. ראשית כול, יש להכיר את הרקע 
לצמיחתם של צ'ה, פידל ומהפכנים אחרים -- אמריקה הלטינית במאה 
ה"20. לשם כך אפשר להצטייד בספרו המקיף של אילן רחום תת- 
יבשת בטלטלה: אמריקה הלטינית 2000-1900. רחום, אשר לימד במשך 
שנים רבות היסטוריה של אמריקה הלטינית ושל אירופה בראשית 
העת החדשה באוניברסיטת בר-אילן? עוסק בשלושה מפרקי הספר 
("בציפורניו של הנשר האמריקאי", "הפופוליזם ושלל מחוותיו" 
ו"המהפכה הקובנית") בצ'ה וברקע ההיסטורי לצמיחתו ופועלו. 

שנית, רצוי להתוודע ליחסה של ארצות הברית ל"חצר האחורית" 
שלה - אמריקה הלטינית. באמצעות היסטוריה עממית של ארצות 
הברית' של העיתונאי והפובליציסט האמריקאי הווארד זין, ניתן 
לעקוב אחר לידתה ועלייתה של המעצמה הקפיטליסטית בעולם. 
הספר אינו עוסק רק בקשר בין ארצות הברית לאמריקה הלטינית, 
אלא גם בניסיונות הכושלים של הענק הצפוני לשים קץ למהפכה 
הקובנית ואף לרצוח במספר הזדמנויות את מנהיגה פידל קסטרו. 

על ניסיונותיהם של הממשלים האמריקאיים השונים להפיל 
את המהפכה הקובנית הצעירה (ועוד כמה ממשלות, כגון סלבדור 
איינדה בצ'ילה או חקובו ארבנז בגואטמאלה) ועל פעולותיה 
של סוכנות הביון המרכזית (ה-614) לרצוח את קסטרו* נכתבו 


2 אילן רחום, תת-יבשת בטלטלה: אמריקה הלטינית 2000-1900, 
הוצאת כרמל, ירושלים, 2003. 

3 הווארד זין, היסטוריה עממית של ארצות הברית. מ-1492 ועד ימינו, 
הוצאת בבל, תל אביב, 2007. 

4 "...| וכאלה היו עשרות, על פי מקורות אמריקאיים, או מאות, על פי 
מקורות קובנים. מרצח, פשוטו כמשמעו, באמצעות שליחי המאפיה 
ועד להרעלת גביע הגלידה שקסטרו אמור היה ליטול מנה ממנו". 


צ'ה גווארה בזיכרונותיו של פידל קסטרו 


פרקים נרחבים בספרו של טים ויינר מורשת של אפר, היסטוריה 
של סוכנות הביון האמריקאית.' בפרק הארוך, המוקדש ליחסו 
של הממשל למהפכה הקובנית ("הוא שיקר כלפי מעלה, והוא 
שיקר כלפי מטה"), מוצגים לבטיהם, פעילויותיהם ועוינותם 
הגלויה של ראשי הממשל כלפי המשטר המהפכני החדש. הפרק 
פותח במילותיו של ג'ים נואל (מפקד התחנה של סוכנות הביון 
האמריקאית בהוואנה, בירת קובה), הכותב בדו"ח ארוך שאותו 
הוא משגר לראשי הסוכנות בוושינגטון עם תפיסת השלטון ב-1 
בינואר 1959 בידי פידל, אחיו ראול קסטרו, צ'ה גווארה ויתר 
ה"בארבודוס"" את הדברים הבאים: "משקיפים רציניים רבים 
סבורים שהמשטר שלו [של קסטרו] יקרוס תוך כמה חודשים".' 
בעמודים הראשונים של החלק השלישי שבספר - "מטרות 
אבודות" - מובא דיווח מפורט על ניסיונותיה של סוכנות הביון 
בימי קנדי וג'ונסון (1968-1961) לרצוח את קסטרו, ובה בעת 
להפיל עוד מספר ממשלות מתקדמות באמריקה הלטינית אשר 
לא שירתו את האינטרסים של ארצות הברית. 

ומהי השפעת דעותיו של גווארה באמריקה הלטינית? על 
כך כתבתי בספרי עבודה, הון ושלטון, העוסק בתנועת הפועלים 
בארגנטינה בשנות ה-60 וה-70.%* אמנם הספר אינו דן ישירות בצ'ה, 
אבל ניתן להבחין בעקבותיו לכל אורכו. מובן שדעותיו של מהפכן 


5. טים ויינר, מורשת של אפר. היסטוריה של סוכנות הביון האמריקאית 
1), הוצאת רסלינג, תל אביב, 2009. 

6. "בארבודוס" (20/2/608, בספרדית: בעלי הזקן) - כינויים של 
המהפכנים הצעירים ברחבי אמריקה הלטינית בסוף שנות ה507 
ותחילת שנות ה607 של המאה שעברה. 
טים ויינר, מורשת של אפר, עמ' 149. 
אפרים דוידי, עבודה, הון ושלטון. עשור בתולדות תנועת הפועלים 
בארגנטינה (1976-1966), הוצאת רסלינג, תל אביב, 2008. 


פידל קסטרו 


זה ופועלו ניכרים גם היום ברחבי אמריקה הלטינית. כל מי שמבקר 
ביבשת הרחוקה יבחין בתמונתו מתנוססת על כרזות, על כרוזים 
ועל חולצות. העיתונאית הקנדית נעמי קליין פרסמה את דוקטרינת 
ההלם,"* ספר שבו היא מבקשת להתמודד עם שאלת הקפיטליזם 
בימינו - "קפיטליזם של אסון", על פי הגדרתה. בספרה הארוך 
קליין עוסקת רבות בקפיטליזם באמריקה הלטינית, במאבק הקיים 
בה נגד הגלובליזציה וכן במהפכה ובמהפכנים הרבים שבה. 

עד כאן סקירה קצרה, וייתכן שלא ממצה דיה?' של ספרים 
שפורסמו בשנים האחרונות שעיקרם אמריקה הלטינית. מספרם 
אינו רב, אך הם עשויים למלא בהחלט את התצריף הנקרא "צ'ה 
גווארה ותקופתו", המבטא למעשה אף את תקופתנו אנו. אם כן, בד 
בבד עם המשבר הקפיטליסטי העולמי של השנים האחרונות, עם 
משבר הכיבוש והשליטה על העם הפלסטיני, כמו גם עם המשבר 
הכלכלי והחברתי בישראל (שהנו תולדה של מדיניות ניאודליברלית 
שהחלה עוד באמצע שנות ה807), יגדל מספר הקוראים - בייחוד 
צעירות וצעירים - של ספרים הקוראים תיגר על הסדר החברתי 


הקיים. לעת עתה אמריקה הלטינית היא שדה פורה לחיפושים אלה. 
תל אביב, קיץ 2009 


9 נעמי קליין, דוקטרינת ההלם. עליית הקפיטליזם של האסון, הוצאת 
אנדלוס, תל אביב, 2009. 

0. ספרות יפה רבה מאמריקה הלטינית תורגמה לעברית בשני עשורים 
האחרונים. רבים מספרים אלה עוסקים בחברה, במהפכה ובמהפכנים. 
דומה שלא ניתן להבין את המציאות באמריקה הלטינית ואת אלה 
הרוצים לחולל בה שינוי מהיסוד ללא קריאה של הספרות שנוצרה 
שם בדור האחרון. 

צ'ה גווארה בזיכרונותיו של פידל קסטרו 


ארנסטו צ'ה גווארה 


ארנסטו גווארה דה לה סרנה (38ת56 18 66 02060818 6560מח) נולד 
בעיר רוסאריו שבארגנטינה ב-14 ביוני, 1928. במהלך לימודי 
הרפואה בבואנוס איירס ולאחר שזכה בתואר דוקטור לרפואה ערך 
מסעות באמריקה הלטינית. הוא חי בגואטמאלה ב-1954, בתקופת 
שלטונו הנבחר של חאקופו אַרבַּנס,' השתתף בפעילות פוליטית 
והיה עד להפלתו של ממשל זה במבצע צבאי שארגנה סוכנות 
הביון המרכזית האמריקאית (הסי-איי-אי). לאחר שנאלץ לעזוב 
את גואטמאלה בשל איומים על חייו, הגיע גווארה לבירת מקסיקו, 
שם יצר קשר עם מהפכנים קובנים גולים שהתכוננו להתקוממות 
נגד הדיקטטור פולחנסיו באטיסטה.' ביולי 1955 הכיר את פידל 


1 חאקובו ארבנס (מסטו, 1971-1914) - נשיא גואטמאלה בשנים 
1, הודח בהפיכה בתמיכת הסי-איי-אי (הערות השוליים 
בספר משלבות בין מפתח האישים והמונחים שבמקור לבין תוספות 
המתרגם והעורך המדעי). 

2 פולחנסיו באטיסטה (84088, 1973-1901) - סמל בצבא שלקח 
לידיו את השליטה בממשלת קובה ב-1934, פרש מתפקידו ב-1944, 
הוביל את ההפיכה הצבאית של מרץ 1952. דיקטטור עד 1 בינואר 
9, אז נטש את קובה. 

פידל קסטרו 


קסטרו ומיד הצטרף למשלחת לוחמי הגרילה שארגן. הקובנים 
טבעו עבורו את הכינוי "צ'ה", מילה נפוצה המשמשת לפנייה אל 
אנשים בארגנטינה. בין 25 באוקטובר ל-2 בדצמבר 1956 הפליג 
גווארה לקובה על סיפון היאכטה "גראנמה"' יחד עם הלוחמים 
שפתחו במאבק המהפכני המזוין בהרי הסיירה מאסטרה. בתחילה 
שימש כרופא החיל, אך ביולי 1957 מונה למפקד הראשון של 
הצבא המורד. בספטמבר 1958 צעדו גווארה וקמילו סיינפואגוסי 
בראש גיסות הגרילה שיצאו מהסיירה מאסטרה בדרכם אל מרכז 
האי. בכמה קרבות נועזים הצליחו כוחות המורדים להגיע לרוב 
חלקי האי. בסוף דצמבר 1958 הוביל ארנסטו גווארה את המורדים 
בקרב על סנטה קלרה, אחד הניצחונות החשובים ורבי-התהודה של 
הצבא המהפכני במלחמת השחרור. בעקבות ניצחון המורדים ב-1 
בינואר 1959 הפך גווארה לאחד ממנהיגיו החשובים ביותר של 
הממשל המהפכני. בספטמבר 1959 החל לעבוד כראש המחלקה 
לתעשייה במכון הלאומי לרפורמה האגררית; בנובמבר של אותה 
שנה מונה לנגיד הבנק המרכזי של קובה, ובפברואר 1961 הפך לשר 
התעשייה. נוסף לכך, הוא הנהיג את הארגון הפוליטי שב-1965 הפך 
למפלגה הקומוניסטית הקובנית. ארנסטו גווארה הצטיין בתפקיד 
נציגה של קובה בכל העולם ועמד בראשן של משלחות רבות באו"ם 
ובפורומים בינלאומיים אחרים. באפריל 1965 עזב את קובה על 


3 "גראנמה" (90₪08ו0) - יאכטה ששימשה את המהפכנים הקובנים 
במסעם ממקסיקו לקובה בנובמבר ודצמבר של שנת 1956; שמה 
אומץ כשמו של ביטאון המפלגה הקומוניסטית הקובנית ב-1965. 

4 קמילו סיינפואגוס (פסשטט/ם0ו ,0  )1959-1932‏ -- ממפלטי 
ה"גראנמה", מפקד בצבא המורדים; יחד עם ארנסטו גווארה הוביל 
את הפלישה מהסיירה מאסטרה לכיוון לאס וייאס; מונה לרמטכ"ל 
צבא המורדים בינואר 1959; מטוסו נעלם בים ב-28 באוקטובר 
9. 


14 


צ'ה גווארה בזיכרונותיו של פידל קסטרו 


מנת להשתתף ישירות במאבקיהן המהפכניים של ארצות אחרות. 
הוא העביר כמה חודשים בקונגו וחזר לקובה בחשאי בדצמבר 
5. בנובמבר 1966 נסע לבוליביה על מנת לעמוד בראשה של 
קבוצת גרילה שנלחמה נגד הדיקטטורה הצבאית באותה מדינה. 
הוא נפצע ונשבה ב-8 באוקטובר בידי כוחות לוחמה בגרילה של 
צבא בוליביה שאומנו בידי ארצות הברית. למחרת נרצח ארנסטו 
צ'ה גווארה. 

פידל קסטרו 


פידל קסטרו רוס (%₪2 69500 8/661) נולד בביראן, אז במחוז 
אוריינטָה, ב"13 באוגוסט 1926 למשפחה אמידה ובעלת קרקעות. 
הוא למד בבית ספר יסודי כפרי ולאחר מכן בבתי ספר פרטיים 
של המסדר הישועי בסטניאגו דה קובה ובהוואנה. למד משפטים 
באוניברסיטת הוואנה. בתקופת לימודיו הצטרף לקבוצת 
סטודנטים שנאבקה בשחיתות הפוליטית. הוא הצטרף למפלגה 
העממית (אורתודוקסית) הקובנית ב-1947 והפך למנהיג באגפה 
השמאלי של המפלגה. באותה שנה התנדב לקחת חלק במשלחת 
חמושה נגד הדיקטטורה של טרוחיו ברפובליקה הדומיניקנית 
(המשלחת מעולם לא יצאה מקובה לשם השלמת משימתה). 
כמנהיג סטודנטים נסע פידל לקולומביה על מנת לסייע בארגונו 
של קונגרס אנטי-אימפריאליסטי של סטודנטים לטינו-אמריקאים 
והשתתף בהתקוממות העממית בבוגוטה באפריל 1948. לאחר 
ההפיכה שביצע פולחנסיו באטיסטה ב-10 במרץ 1952 החל 
פידל לארגן את הכוחות המהפכניים על מנת לפתוח בהתקוממות 

פידל קסטרו 


חמושה נגד הדיקטטורה שזכתה לתמיכת ארצות הברית. הוא הכין 
והוביל את המתקפה על מבצר המונקאדה* בסנטיאגו דה קובה 
ב"26 ביולי 1953, פעולה שבעקבותיה יותר מעשרים מחבריו 
נשבו, נשפטו והועמדו לדין. רוב המהפכנים נרצחו בידי צבאו 
של באטיסטה לאחר המתקפה על מונקאדה. מבית הכלא פרסם 
פידל את כתב הגנתו במשפט, מנשר שנודע בשם "ההיסטוריה 
תזכה אותי" והופץ בעשרות אלפי עותקים. המסמך הפך למצעה 
של מה שמאוחר יותר תיקרא תנועת 26 ביולי.* לאחר שנידון 
ל-15 שנות מאסר, שוחרר עם חבריו 22 חודשים לאחר מכן, 
במאי 1955, בזכות מחאה עממית רחבה. ב-7 ביולי 1955 יצא 
פידל קסטרו למקסיקו, שם החל לארגן כוח גרילה שיתכונן לצאת 
לקובה במטרה להצית באי התקוממות מזוינת. ב"2 בדצמבר 
6, יחד עם 81 לוחמים, ביניהם אחיו ראול,? צ'ה גווארה, 


5 מונקאדה (1000868/) - מבצר צבאי בסנטיאגו דה קובה; ב"26 ביולי 
3 תקפו אותו פידל קסטרו ויותר ממאה לוחמים נוספים; רבים 
מבין המהפכנים נלקחו בשבי ונרצחו לאחר מכן; פידל קסטרו עצמו 
נתפס ונשלח לכלא; מאורע זה מסמן את תחילתו של המאבק נגד 
הדיקטטורה של באטיסטה. 

6. תנועת 26 ביולי (סו1ט! 66 26 סומטומוווס!א) -- נוסדה ב-1955 בידי 
פידל קסטרו ומהפכנים נוספים; הארגון המהפכני החשוב ביותר 
בקובה; התאחד עם ארגונים מהפכניים אחרים ב-1961 במסגרת 
שלימים הפכה למפלגה הקומוניסטית הקובנית. 

7 ראול קסטרו (69860, נולד ב"1931). ממשתתפי המתקפה על מבצר 
המונקאדה, שלאחריה נאסר; מהמפליגים על ה"גראנמה" ומפקד 
בצבא המורדים; שר הביטחון מ-1959 ועד היום; סגן ראש הממשלה 
מ-1959 עד 1976; ב-1976 הפך לסגן הנשיא הראשון של מועצות 
המדינה והשרים; מזכיר שני של המפלגה הקומוניסטית מאז 1965. 
ב-2008 נבחר לנשיא קובה. אחיו של פידל קסטרו. 

צ'ה גווארה בזיכרונותיו של פידל קסטרו 


קמילו סיינפואגוס, חואן אלמיידה* וחסוס מונטאנייה, נחת פידל 
על חופי קובה לאחר הפלגה קשה על סיפון היאכטה "גראנמה". 
לאחר נסיגות ראשוניות הצליחו הלוחמים לאחד כוחות. בשנתיים 
שלאחר מכן הוביל פידל את פעולותיו של הצבא המורד ועמד 
בראש תנועת 26 ביולי. בסוף 1958 האירה ההצלחה פנים 
למורדים, שכן הצליחו להרחיב את המאבק מהסיירה מאסטרה 
ללבו של האי. ב-1 בינואר 1959 נמלט באטיסטה מקובה. בתגובה 
לקריאתו של פידל יצאו מאות אלפי קובנים לרחובות בשביתה 
כללית על מנת להבטיח את ניצחון המהפכה. פידל קסטרו נכנס 
להוואנה ב-8 בינואר כמפקדו המנצח של צבא המורדים." ב-13 
בפברואר 1959 מונה לראש הממשלה, תפקיד שבו החזיק עד 
דצמבר 1976, אז הפך לנשיא מועצות המדינה והשרים. הוא 
משמש כמזכיר הראשי של המפלגה הקומוניסטית מאז הקמתה 
ב"1965 9 


8 חואן אלמיידה (668מו1, נולד ב"1927) - ממשתתפי המתקפה 
על מבצר המונקאדה ב-1953, נאסר בעקבות הפעולה; הפליג על 
ה"גראנמה" ומונה למפקד בצבא המורדים; כיום חבר בוועד המרכזי 
ובלשכה הפוליטית של המפלגה הקומוניסטית הקובנית; עמד בראש 
הוועדה להנצחת זכרו של המפקד ארנסטו גווארה. 

9 צבא המורדים (8900169 סווטוש(ם) - הכוח החמוש של תנועת 26 
ביולי במאבק נגד באטיסטה; ב-1959 הפך ל"צבא המהפכה". 

0. בפברואר 2008 התפטר פידל קסטרו מתפקידו מסיבות בריאותיות. 
אחיו ראול נבחר להחליפו בתפקיד. 

הקדמה למהדורה השנייה 


מי מתאים יותר מפידל קסטרו לכתיבה על צ'ה גווארה, האדם 
והמהפכן? חברותם ההיסטורית שינתה את פניה של אמריקה 
הלטינית והשפיעה השפעה גדולה וממושכת על העולם כולו. 
לפיכך מבחר זה של כתבים, ראיונות ונאומים מפיו של פידל הוא 
הדבר הקרוב ביותר לביוגרפיה פוליטית קלאסית ואותנטית שראתה 
אור עד כה ושעשויה לראות אור בעתיד. 

המגמה שמטרתה להפריד בין רעיונותיהם ואישיויותיהם של 
צ'ה גווארה ופידל קסטרו נמשכת ואף מתחזקת במספר ביוגרפיות 
שיצאו לאור לאחרונה על אודות המהפכן הארגנטיני. למעשה, 
מאמצים רבים נעשו על מנת להפריד את צ'ה מהמפעל הדרמטי 
והנועז שהוא המהפכה הקובנית. 

כדי לפרש את קובה של ימינו יש להבין ראשית כול את 
המהפכה הקובנית בהקשר הנכון ולהכיר במאפייניה הייחודיים, 
מבלי להסתמך על סכמות נוקשות. הבנת הקשר המיוחד בין 
פידל לצ'ה גווארה מהווה גם היא חלק חיוני במשימה. הזיכרונות 
שלפניכם שופכים אור, אם כן, לא רק על הנושא אלא על גם על 
המחבר ועל היחסים בין שני האישים. 

כאשר רואיין פידל ב"1987 לכבוד יום השנה העשרים לנפילתו 
של צ'ה בבוליביה, אמר ש"עדיין נותרו פרקים רבים של הסיפור 

פידל קסטרו 


[הזה] שלא נכתבו. מה שחסר הוא מי שיכתוב, שהרי לאלה 
המסוגלים לכתוב אותם אין זמן לעשות זאת". 

בריאיון זה הביע פידל את תחושת האובדן הקשה שבה נתקף 
לנוכח מותו של צ'ה. עשר שנים מאוחר יותר בא רגש זה לידי ביטוי 
חזק עוד יותר עם השבתם לקובה, ב-1997, של שיירי גופותיהם של 
צ'ה והלוחמים האחרים שנרצחו בקובה (ראו פרק 10 בספר זה). 
כאשר ראה את הארון הקטן, שאל פידל את עצמו: "כיצד ייתכן 
שלןצ'ה| יספיק המקום תחת מצבה זו? כיצד יספיק לו המקום בכיכר 
זו? כיצד יספיק לו אִיִינוּ האהוב אך הקטן? רק בעולם שעליו חלם, 
שעבורו חי ונלחם, יש מספיק מקום עבורו". 

"הלוחם יכול למות, אך לא כן רעיונותיו", העיר פידל. "היום 
הוא נמצא [...] בכל מקום, בכל מקום שבו יש להילחם על מטרה 
צודקת. אלו שביקשו להורגו, להעלימו, לא הצליחו להבין שהוא 
יותיר בהיסטוריה חותם שאין למוחקו, ושמבטו הנבואי המאיר 
יהפוך לסמל עבור מיליונים ומיליונים של עניים בעולם כולו". ספר 
זה מסייע, מעל לכול, לחשוף את התוכן המהפכני שברעיונותיו של 
צ'ה, מעבר לדמות המופיעה על כרזות וגופיות. 

מאז פרסום המהדורה הראשונה של ספר זה, לפני יותר מעשור, 
יצא לפועל מפעל ספרותי רחב מצד מרכז המחקר על שם צ'ה 
גווארה בהוואנה שבקובה, הוצאת "אוסיאן" והוצאת "אוסיאן 
סור". מטרת המפעל להוציא לאור את כתבי צ'ה גווארה - "צ'ה" 
במילותיו שלו. המפעל יכלול בערך עשרים כרכים הכוללים את 
יצירותיו הקלאסיות של צ'ה לצד אנתולוגיות נושאיות, כתבי יד 
וחומרים רבים נוספים אשר עד כה לא פורסמו. מדובר בפרויקט 
ספרותי ופוליטי חסר תקדים. זיכרונותיו של פידל על אודות 
צ'ה, במהדורה חדשה ומורחבת זו, הם ההשלמה הטבעית ביותר 
ליצירותיו של צ'ה גווארה. את האחד לא ניתן להבין ללא האחר. 


דוד דויטשמן, אפריל 2006 

כרונולוגיה של חיי ארנסטו צ'ה גווארה 


4 ביוני 1928 ארנסטו גווארה נולד ברוסאריו שבארגנטינה 
לארנסטו גווארה לינץ' וסליה דה לה סרנה. 

1 גווארה לומד בבית הספר לרפואה של בואנוס איירס. 
ינואר-יולי 1952 ארנסטו גווארה מבקר בפרו, קולומביה 
וונצואלה. במהלך שהייתו בפרו הוא עובד במושבת מצורעים 
ומטפל בחולים. 

0 במרץ 1952 פולחנסיו באטיסטה מבצע הפיכה בקובה. 

מרץ 1953 גווארה מקבל תואר דוקטור לרפואה. 

6 ביולי 1953 גווארה נוסע באמריקה הלטינית. מבקר בבוליביה, 
שם הוא חוזה בהשפעת המהפכה של 1952. 

6 ביולי 1953 פידל קסטרו מוביל מתקפה חמושה נגד מבצר 
המונקאדה בסנטיאגו דה קובה, יריית הפתיחה של המאבק המהפכני 
שיפיל את שלטון באטיסטה. המתקפה נכשלת וחיילי הדיקטטורה 
רוצחים יותר מחמישים לוחמים שבויים. עד מהרה נלכדים פידל 
קסטרו ומספר ניצולים נוספים. 


23 


פידל קסטרו 


דצמבר 1953 ארנסטו גווארה נפגש לראשונה בסן חוסה דה קוסטה 
ריקה עם קבוצת ניצולים מהמתקפה על מבצר המונקאדה. 


0 בדצמבר 1953 גווארה מגיע לגואטמאלה, אז תחת שלטונו 
הנבחר של הנשיא חאקובו ארבנס. 


7 בדצמבר 1953 בעיר גואטמאלה פוגש גווארה את נִייקל לופס, 
אחד הממשתתפים במתקפה על המונקאדה. 


ינואר-יוני 1954 גווארה אינו מוצא עבודה כרופא בגואטמאלה 
ומועסק בעבודות שונות. הוא לומד מרקסיזם ומשתתף בפעילויות 
פוליטיות שבהן הוא מכיר את המהפכנים הקובנים הגולים. 


7 ביוני 1954 | שכירי חרב בתמיכת הסי-איי-אי פולשים 
לגואטמאלה. גווארה מתנדב להילחם. 

6 ביוני 1954 ארבנס מתפטר מתפקידו. 

1 בספטמבר 1954 גווארה מגיע לעיר מקסיקו לאחר שנמלט 
מגואטמאלה. 

5 במאי 1955 קסטרו ואחרים מבין תוקפי מבצר המונקאדה 
משוחררים מכלאם בקובה הודות למחאה ציבורית עצומה להגנה 
על זכויות האזרח שלהם. 

יוני 1955 גווארה פוגש את נייקו לופס, שנמצא גם כן בעיר 
מקסיקו. כמה ימים לאחר מכן מארגן לופס מפגש בין גווארה 
לראול קסטרו. 

7 ביולי 1955 פידל קסטרו מגיע למקסיקו על מנת לארגן פלישה 
ימית לקובה. 

יולי 1955 ארנסטו גווארה פוגש את פידל קסטרו והופך מיד לנוסע 
הרשום השלישי במסע הפלישה המתוכנן. גווארה מתחיל לאמן את 
הלוחמים, והקובנים טובעים עבורו את הכינוי "צ'ה". 

5 בנובמבר 1956 היאכטה "גראנמה" מפליגה מטוחפאן 
שבמקסיקו לעבר קובה כשעל סיפונה 82 לוחמים. ארנסטו גווארה 
ביניהם. 

2 בדצמבר 1956 ה"גראנמה" נוחתת בחוף לאס קולוראדאס, 
אז במחוז אוריינטה, קובה. הנוחתים מופתעים בידי חייליו של 
באטיסטה ומתפזרים. רוב הלוחמים נשבים ונרצחים. גווארה 
נפצע. 


1 בדצמבר 1956 קבוצתו של גווארה מתאחדת עם פידל קסטרו. 
ברגע זה מונה צבא המורדים 15 לוחמים. 


7 בינואר 1957 צבא המורדים תוקף מוצב קדמי של צבא 
הרודנות; זהו קרב לה פלאטה. 


8 במאי 1957 הקרב על אל אוּבָרוּ שבסיירה מאסטרה. זהו 
ניצחון חשוב עבור צבא המורדים, קרב המסתיים בהשתלטות על 
קרסרקטין הבסיס, מקום שמור היטב. 


יולי 1957 צבא המורדים מארגן גיס שני. צ'ה נבחר להנהיג אותו 
ומקודם לדרגת מפקד. 


4 במאי 1958 באטיסטה יוצא במתקפה צבאית רבתי על צבא 
המורדים בסיירה מאסטרה. המתקפה נכשלת. 


1 באוגוסט 1958 גווארה מוביל גיס הפולש מהסיירה מאסטרה 
למחוז לאס וייאס שבמרכז האי. כמה ימים קודם לכן, גיס הפלישה 
תחת פיקודו של קמילו סיינפואגוס מקבל פקודה להגיע לפינאר דל 
ריו שבקצהו המערבי של האי. 

6 באוקטובר 1958 גיס הפלישה בראשותו של גווארה מגיע 
להרי אסקאמבראי. כמה ימים לאחר הגעתו למקום נחתם הסכם 
אל פדרְרוּ עם המפקדה המהפכנית "13 במרץ", שהחזיקה בבסיס 
גרילה באסקאמבראי. 

דצמבר 1958 הגייסות המורדים בפיקודו של צ'ה גווארה וקמילו 
סיינפואגוס, בתוספת כוחות המפקדה המהפכנית "13 במרץ" וכוח 
גרילה של המפלגה הסוציאליסטית העממית, כובשים מספר כפרים 
בלאס וייאס ולמעשה מבתרים את האי לשני חלקים. 


8 בדצמבר 1958 הגיס בראשותו של ארנסטו גווארה יוצא לקרב 
על סנטה קלרה, אז בירתו של מחוז לאס וייאס. 


1 בינואר 1959 באטיסטה נמלט מקובה. חונטה צבאית לוקחת 
את השלטון לידיה, אך פידל קסטרו מתנגד לגניבת הניצחון מידי 
המהפכנים ודוחף להמשך המאבק. סנטה קלרה נופלת בידי כוחות 
המורדים. פידל פוקד על קמילו וצ'ה להמשיך מידית להוואנה. 

2 בינואר 1959 העובדים הקובנים נענים לקריאתו של פידל 
ויוצאים לשביתה כללית המשתקת את המדינה. גיסות צבא 
המורדים שהובילו את הפלישה מגיעים להוואנה. 

8 בינואר 1959 פידל קסטרו נכנס לבירה. מאות אלפי בני אדם 
מקבלים את פניו. 

8 בפברואר 1959 ארנסטו גווארה זוכה באזרחות קובנית כאות 
הוקרה על תרומתו לשחרורה של קובה. 

6 בפברואר 1959 פידל קסטרו ממונה לראש הממשלה. 

7 במאי 1959 נחקק חוק הרפורמה האגררית, המחלק את אדמות 
הארץ לעובדיהן. 

7 באוקטובר 1959 גווארה ממונה לראש מחלקת התעשייה של 
המכון הלאומי לרפורמה האגררית (\ אא])/1 


1. המכון הלאומי לרפורמה האגררית ([261018 18 66 [תסנס8א1 1500060 
]צן] התגזפ) - הוקם ב"17 במאי 1959 על מנת ליישם את חוק 
הרפורמה האגררית; ריכז את הייצור התעשייתי בקובה עד הקמת 
משרד התעשייה ב-1961; פורק ב-1976. 

1 באוקטובר 1959 לאחר ניסיון התקוממות אנטי-מהפכני נעצר 
המושל הצבאי של מחוז קאמאגווי, הוּבָּר מאטוס,?' בידי הרמטכ"ל 
קמילו סיינפואגוס. 


8 באוקטובר 1959 בדרכו חזרה להוואנה נעלם מטוסו של קמילו 
סיינפואגוס במצולות הים. 


6 בנובמבר 1959 ארנסטו גווארה ממונה לנגיד הבנק המרכזי 
של קובה. 


יולי-אוקטובר 1960 בתגובה לביטול מכסת ייבוא הסוכר ומדיניות 
החרם האמריקאי וצעדים נוספים של תעשיינים וסוחרים מקומיים, 
הממשל המהפכני מלאים את כל התעשיות והבנקים, קובנים וזרים 
כאחד. 


7 ו197 באפריל 1961 כוחות פולשים ממוצא קובני, בארגונה 
ובתמיכתה של ארצות הברית, נוחתים במפרץ החזירים שבחופו 
הדרומי של האי. מטרתם היא הקמתו של ממשל זמני שיקרא 
להתערבותה הישירה של ארצות הברית. פלישת שכירי החרב 
נהדפת תוך 72 שעות; הקרבות האחרונים מתרחשים בחוף חירו 35 
ועל שמו נקרא הניצחון בפי הקובנים. גווארה מפקד במהלך 
המתקפה על הכוחות במחוז פינאר דל ריו, שם חשש הממשל 
המהפכני מפלישה נוספת. 


2 באוקטובר 1962 הנשיא קנדי פותח ב"משבר הטילים הקובני" 
כאשר הוא מוקיע את רכישתם של משגרי טילים גרעיניים בידי 


2. אוברט מאטוס (05ו8/א, נולד ב"1919) -- מפקד בצבא המורדים; ניסה 
לעורר התקוממות אנטי-מהפכנית במחוז קאמאגווי ב"1959; נעצר 
ושהה בכלא עד 1979; כיום חי בארצות הברית. 

3. חוף חירון (מ0:6) 1 -- חוף סמוך למפרץ החזירים, שממנו פלשו 
כ"1,500 שכירי חרב אל האי. האחרונים נותרו על חוף חירון ב-19 
באפריל 1961. בשם זה מכנים הקובנים את הקרב באופן כללי. 

קובה לשם הגנתה. וושינגטון מטילה מצור ימי על קובה, המגיבה 
בגיוס אוכלוסייתה לשם התנגדות לכל תוקפנות שתבוא. על צ'ה 
גווארה מוטל לפקד על הכוחות במחוז פינאר דל ריו במטרה להגן 
מפני כל מתקפה זרה באזור. 


8 באוקטובר 1962 ראש ממשלת ברית המועצות, ניקיטה 
חרושצ'וב, מסכים להסיג את הטילים הגרעיניים בתמורה להבטחה 
אמריקאית שלא לפלוש לקובה. 


מרץ 1964 צ'ה פוגש את תמרה בונקה (טניה)*' ודן עמה במשימתה 
העתידית בבוליביה, שם תוכנן שתעבוד בהכנת התקוממות הגרילה. 


9 בדצמבר 1964 גווארה יוצא לארצות הברית בראש המשלחת 
אל העצרת הכללית של האומות המאוחדות. לאחר מכן הוא מבקר 
במספר ארצות באפריקה. 


5 במרץ 1965 ארנסטו גווארה שב לקובה ועד מהרה נעלם מעין 
הציבור. 


1 באפריל 1965 צ'ה שולח מכתב פרדה לפידל קסטרו 
ויוצא למשימה אינטרנציונליסטית בקונגו (היום הרפובליקה 
הדמוקרטית של קונגו) דרך טנזניה. גווארה משתמש בכינוי 
"טאטו" ("מספר 2" בסואהילי). 


8 באפריל 1965 עיתונאים זרים שואלים את פידל על מיקומו של 
צ'ה ונענים כי "גווארה יימצא תמיד במקום שבו יוכל לתרום את 
המרב למען המהפכה". 


4. בונקה, תמרה (טאניה) (8ות19] 6\חטם 4זהותפד, 1967-1937) - 
נולדה בארגנטינה למשפחה יהודית שנמלטה מגרמניה הנאצית 
וגדלה ברפובליקה הדמוקרטית הגרמנית; חיה בקובה מ-1961 עד 
4; יצאה לבוליביה ב-1964 על מנת להכין את הקרקע לתנועת 
הגרילה; הצטרפה לגיס של גווארה באפריל 1967; נרצחה מן המארב 
ב-31 באוגוסט 1967. 

6 ביוני 1965 פידל מודיע שמקום הימצאותו של צ'ה ייוודע 
ו 
בציבור "כאשר המפקד גווארה ירצה בכך". 


3 באוקטובר 1965 פידל קסטרו מפרסם את מכתב הפרדה של 
צ'ה בכנס הצגתו של הוועד המרכזי של המפלגה הקומוניסטית 
הקובנית. 


דצמבר 1965 פידל קסטרו נוקט בצעדי תיאום לקראת שיבתו של 
צ'ה לקובה בחשאי. גווארה מכין את הכניסה לבוליביה. 

4 בינואר 1966 בהוואנה מתכנסת ועידת הסולידריות עם עמי 
אסיה, אפריקה ואמריקה הלטינית (טריקונטיננטאל). 

מרץ 1966 הלוחמים הקובנים הראשונים מגיעים לבוליביה על 
מנת לפתוח בהכנות להקמתו של כוח גרילה. 

יולי 1966 גווארה פוגש את המתנדבים הקובנים למבצע בבוליביה 
במחנה במחוז פינאר דל ריו, קובה. 

3 בנובמבר 1966 גווארה מגיע לבוליביה כשהוא מחופש ותחת 
שם בדוי. 

4 בנובמבר 1966 גווארה מגיע למקום מושבה של תנועת הגרילה 
הבוליביאנית, לפי הרישום הראשון ביומן בוליביה שלו. 
נובמבר-דצמבר 1966 מגיעים לוחמים נוספים ומוקמים המחנות. 
1 בדצמבר 1966 גווארה נפגש עם מזכיר המפלגה הקומוניסטית 
הבוליביאנית מאריו מוּנחָה." השניים חלוקים ביניהם סביב סיכוייה 
של התקוממות הגרילה המתוכננת. 

1 בפברואר - 20 במרץ 1967 יחידות הגרילה יוצאות מהבסיסים 
על מנת להכיר את האזור. 


5. מאריו מונחה (טןפסו 0גוא) - מזכירה הכללי של המפלגה 
הקומוניסטית של בוליביה עד דצמבר 1967; לאחר מכן שימש כחבר 
בוועד המרכזי של המפלגה. 

3 במרץ 1967 פעולתם הצבאית הראשונה של כוחות הגרילה 
יוצאת לפועל: מהמארב מצליחים לוחמי הגרילה לתקוף טור של 
צבא הממשלה. 


0 באפריל 1967 גיס הגרילה מצליח במתקפה מהמארב נגד 
הכוחות הבוליביאניים. 


6 באפריל 1967 בוועידה התלת-יבשתית מתפרסם מסרו של צ'ה 
לעמי העולם, שבו הוא קורא "ליצור עוד שתיים, שלוש, הרבה 
פעמים וייטנאם". 

7 באפריל 1967 היחידה מתפצלת לשניים; קבוצתו של חואקין 


נותרת לצד החולים ומקבלת הוראות להיפגש עם הכוח השני תוך 
שלושה ימים, אך אינה נראית שוב לעולם. 


0 באפריל 1967 רז'י דברה*' נעצר לאחר שהעביר כמה שבועות 
לצד הגרילה. הוא נשפט ונידון לשלושים שנות מאסר. 


מאי 1967 הכוחות המיוחדים של ארצות הברית מגיעים לבוליביה 
על מנת לאמן את חיילי צבא בוליביה בשיטות לדיכוי ההתקוממות. 


6 ביולי 1967 גווארה נואם בפני לוחמי הגרילה על חשיבותה של 
המתקפה על מבצר המונקאדה ב-26 ביולי 1953. 


1 ביולי 10 באוגוסט 1967 מתכנסת בהוואנה הוועידה החגיגית 
של הארגון הלטינו-אמריקאי לסולידריות (01.45). הוועידה 
מכריזה על תמיכתה בתנועות הגרילה באמריקה הלטינית. גווארה 
נבחר לנשיא הכבוד. 


6. רז'י דברה (עפוטטס, נולד ב-1940). עיתונאי צרפתי שהעביר כמה 
שבועות בחברת כוח הגרילה של גווארה; נשבה בידי צבא בוליביה 
כאשר ניסה לעזוב, נשפט ונידון לשלושים שנות מאסר; זכה בחנינה 
ב-1970; לאחר מכן הפך לדמות חשובה במפלגה הסוציאליסטית 
הצרפתית. 

4 באוגוסט 1967 עריק מספק לצבא הבוליביאני מידע רב, כולל 
נקודות האספקה של הלוחמים; המסמכים המוחרמים מביאים 
למעצרים של מספר אנשי קשר חשובים בערים. 


1 באוגוסט 1967 יחידתו של חואקין מותקפת מהמארב ומושמדת 
בעודה חוצה נהר, לאחר שמלשין מביא את כוחות הממשלה אל 
המקום. 

6 בספטמבר 1967 לוחמי הגרילה נכנסים למארב וסופגים 
אבדות. כוחות הממשלה מתחילים לכתר את הלוחמים. 

8 באוקטובר 1967 17 הלוחמים הנותרים מוקפים בידי הכוחות 
הבוליביאניים, ומתחיל קרב ארוך ונואש. גווארה נפצע קשה ונלכד. 
9 באוקטובר 1967 ארנסטו גווארה ושני לוחמי גרילה נוספים 
נרצחים בהוראתם של ממשלי בוליביה וארצות הברית. 

5 באוקטובר 1967 פידל קסטרו מופיע בפני מצלמות הטלוויזיה 
ומאשר את דבר מותו של ארנסטו גווארה. שלושה ימי אבל רשמי 
מוכרזים בקובה. 8 באוקטובר מוכרז כ"יום לוחם הגרילה הגיבור". 
8 באוקטובר 1967 פידל קסטרו נואם לזכרו של גווארה בכיכר 
המהפכה בהוואנה בפני כמעט מיליון בני אדם. 

5 בפברואר 1968 שלושה ניצולים קובנים חוצים את הגבול 
לצ'ילה לאחר שחצו את שרשרת הרי האנדים ברגל על מנת להימלט 
מצבא בוליביה. לאחר מכן הם שבים לקובה. 

יוני 1968 מגיעים לקובה תצלומי המיקרופילם של יומן בוליביה 
של צ'ה. 

1 ביולי 1968 המהדורה הראשונה של יומן צ'ה בבוליביה מופצת 
חינם לעם הקובני, יחד עם מבוא מאת פידל קסטרו. 

יולי 1997 שיירי גופו של צ'ה גווארה מוחזרים לקובה ונקברים 
בסנטה קלרה לצדן של גופות הלוחמים האחרים שנמצאו בקובה. 


1 


הקדמה 


מאת חסוס מונטאנה" 


בז7 ביולי 1955, בשל הסכנה החמורה שנשקפה לחייו בקובה, יצא 
פידל קסטרו מהוואנה בדרכו לגלות במקסיקו, שם יכיר עד מהרה 
את צ'ה. 

חמישים ושלושה ימים קודם לכן, ביום ראשון, 15 במאי, 
שוחררתי מבית הכלא שבאיסלה דה פינוס יחד עם מספר אסירים 
נוספים מבין שורדי המתקפה על מבצר המונקאדה ב-23 ביולי 
3, מתקפה שבה קיווינו להצית את אש המרד העממי המזוין. 

בימים שבילה פידל בהוואנה לאחר שחרורו הוא יצא לקרב 
פוליטי נועז ומסוכן באמצעות כמה מכלי התקשורת ההמוניים. הוא 
הוקיע את פשעי המשטר הרודני נגד תוקפי בסיסי הצבא מונקאדה 
ובאיאמו, את העוולות שנעשו למתנגדי השיטה הדכאנית, את 


7 חסוס מונטאנה היה אחת הדמויות המרכזיות של המהפכה הקובנית 
משנות ה-50 - תקופת המאבק נגד הדיקטטורה של באטיסטה - ועד 
מותו ב-1999, ארבעים שנה לאחר ניצחון המהפכה. הקדמה זו נכתבה 
עבור המהדורה הראשונה של צ'ה גווארה בזיכרונותיו של פידל קסטרו, 
ובה הוא משחזר את פגישתו הראשונה עם צ'ה גווארה במקסיקו ב-1955. 

ניצולם של הפועלים ואת היעדר הביטחונות למאבק פוליטי בלתי 
אלים, ודרש מהממשל לקיים מידית בחירות כלליות. מטרתו 
הבסיסית הייתה להכריח את הדיקטטור באטיסטה לחשוף את 
המניעים האמיתיים שמאחורי התבטאויותיו הדמגוגיות בדבר 
פתיחתה של הארץ לדמוקרטיה. 

כל הפעילות הזו הייתה חלק מטקטיקה מתוכננת היטב 
שמטרתה לכפות על הדיקטטורה להתנהג בהתאם לטבעה העריץ 
והנפשע. בהתנהגותה תוכיח ששחרורנו מהכלא לא היה מחווה של 
טוב לב מצדו של המשטר. הממשלה נאלצה להורות על שחרורנו 
בשל מערכה ציבורית עצומת-ממדים בעד חנינתם של האסירים 
הפוליטיים, מערכה בעלת אופי כלל-ארצי. 

אף על פי כן לא כל הכוחות הפוליטיים הבינו לאשורו את 
המצב, ולא כולם היו מוכנים לעשות את הנחוץ על מנת להתגבר 
על המשבר העמוק. הנשיא המודח קרלוס פריו סוקאראס התכונן 
לשוב ארצה, צעד שמשמעותו ויתור על השימוש בנשק וכניעה 
בפני הכללים שקבע באטיסטה ל"נורמליזציה" לכאורה, שבפועל 
הייתה משמשת להארכת שלטונו עד אין-קץ. מפלגות האופוזיציה 
האחרות, באופן כזה או אחר ומסיבות כאלו ואחרות, נטו גם הן 
לכיוון זה של משא ומתן, אשר לא היה מוביל בשום פנים ואופן 
לתוצאה חיובית. 

תחת מצב עניינים זה יצא פידל לקרב הטקטי-פוליטי, שאת 
תוצאותיו ידע מראש, היות שהיה לו ברור שהדיקטטורה אינה 
מוכנה לאפשר את קיומה של אופוזיציה אמיתית. האפשרויות 
למאבק פוליטי נורמלי נסגרו בפניו זו אחר זו. המשטרה החלה 
להטריד ולעצור את תומכיו הקרובים ביותר ולצותת לשיחות 
הטלפון שלו. אחיו ראול הואשם בטרוריזם על לא עוול בכפו 
ונאלץ לצאת לגלות. איומים אנונימיים נשמעו על חייו. נאסר 
עליו להשתתף בפעילויות המוניות, תוכניות רדיו וטלוויזיה שבהן 
היה אמור להופיע בוטלו, ולבסוף נסגר אמצעי התקשורת היחיד 

שאפשר לו להשמיע את ביקורתו, היומון לה קאיָה. 

פידל צפה מראש את כל זאת. לכן לצד המאבק הפוליטי 
הציבורי, מרגע שחרורנו מהכלא, הוא הקדיש את עצמו ללא לאות 
גם למטרה נוספת, חשאית - בנייתו של ארגון מחתרת לכיד שיכיל 
את חלקיו הרדיקליים ביותר של הנוער בכל הארץ על מנת להוציא 
לפועל את ההתקוממות העממית החמושה: התנועה המהפכנית 
6 ביולי. תפקידה של ה-18-26-7א היה לארגן, להכין ולחמש את 
העם לקראת ההתנגשות. בה בעת מחוץ לקובה התארגנה והתאמנה 
קבוצה חמושה קטנה, שמטרתה הייתה לשוב על מנת לפתוח 
ולהנהיג את המלחמה המהפכנית. 

בנסיבות מיוחדות אלו הגיע פידל למקסיקו בשבוע הראשון 
של יולי 1955, ובאותו חודש הכיר את הרופא הארגנטינאי הצעיר 
ארנסטו גווארה דה לה סרנה, שאותו כבר כינו הקובנים המעטים 
שהכירוהו בשם "צ'ה". 

צ'ה הגיע מגואטמאלה למקסיקו ב-21 בספטמבר 1954. ב-11 
באפריל 1953 סיים את לימודי הרפואה באוניברסיטה של בואנוס 
איירס. ב-12 ביוני זכה בתואר דוקטור, וב"6 ביולי יצא את הבירה 
הארגנטינית ואת גבולות הארץ, שאליה לא ישוב עוד לעולם. 
רצה המקרה וביום שבו אנו תקפנו את מבצר המונקאדה נמצא 
צ'ה בבוליביה, שם ייפול כגיבור ארבע"עשרה שנים מאוחר יותר, 
כתמיד מופת לפעולה אינטרנציונליסטית אמיתית. 

בשבוע הראשון של דצמבר 1953 פגש צ'ה במקרה כמה קובנים, 
שורדי המאורעות של 26 ביולי, שהצליחו לצאת את גבולות קובה 
והתמקמו זמנית בעיר סן חוסה שבקוסטה ריקה. אך ההתקרבות 
האידיאולוגית הממשית הראשונה של צ'ה למהפכה הקובנית 
התרחשה בבירת גואטמאלה, החל מ-3 בינואר 1954, אז פגש את 
אנטוניו נייקו לופס. 

לאחר שהשתתף בהתקפה על המפקדה הצבאית בבאיאמו 
- פעולת תמיכה במתקפה על מבצר המונקאדה - הצליח נייקו 

לופס לברוח ולמצוא מקלט מדיני בגואטמאלה. באותה עת היה 
נייקו לופס בן 21 בלבד, יותר ממטר שמונים גובהו ורזה להפליא. 
הוא היה אחד מחברינו האהובים ביותר. מוצאו היה עממי ובקושי 
הצליח ללמוד; הוא היה אחד מבעלי המחשבה הרדיקלית ביותר 
מבין תומכיו הצעירים של פידל, אדם דינמי ואמיץ עד מאוד. הוא 
עבד פה ושם כסבל בשוק בהוואנה, ולשם מחייתו ומחייתה של 
משפחתו עסק באלף ואחת עבודות מזרמנות. 

הוא היה הראשון ששוחח עם צ'ה על אודות תנועתנו המהפכנית 
ועל הפעולות הצבאיות שהוציא לפועל בקובה עורך הדין הצעיר 
פידל קסטרו. בגואטמאלה נולדה ידידות מופלאה בין נייקו וצ'ה, 
ידידות שהתהדקה לאחר מכן במקסיקו ונפסקה רק עם מותו בקרב 
של נייקו לופס ב"8 בדצמבר 1956, עם נחיתתה במחוז אוריינטה 
של היאכטה "גראנמה". 

לאחר שהופל ממשלו הדמוקרטי והלאומי של חאקובו ארבנס, 
עבר צ'ה למקסיקו, שם הכיר אחד"עשר חודשים לאחר מכן את 
פידל בביתה של מהגרת קובנית, מריה אנטוניה גונסאלס. על 
הנסיבות סיפר בעצמו כלהלן: 


משם [גואטמאלה] ברחתי למקסיקו כאשר החלו סוכני ה-1פע 
לעצור ולהוציא להורג כל אדם שהיה עלול להוות סכנה עבור 
שלטונה של חברת יונייטר פרוט.%" בארץ האצטקים פגשתי 
שוב בכמה מחברי 26 ביולי שהכרתי קודם לכן בגואטמאלה 
והתיידדתי עם ראול קסטרו, אחיו הצעיר של פידל. הוא הכיר 
ביני לבין ראש התנועה כאשר תוכניות הפלישה לקובה כבר 
היו בעיצומן. 

פטפטתי עם פידל כל הלילה. בבוקר כבר הייתי הרופא של 


8. התאגיד האמריקאי ות 6פוומ שלט עד אמצע המאה ה207 בייצוא 
הפירות מארצות רבות באמריקה הלטינית, והתפרסם בהתערבויותיו 
התכופות נגד תנועות וממשלות שמאל ביבשת. 

חיל הפלישה העתידי. למען האמת, לאחר כל מה שחוויתי 
במסעותיי ברחבי אמריקה הלטינית ובמיוחד לאחר החוויה 
בגואטמאלה, הייתי מוכן למדי להירתם לכל מהפכה נגד רודן, 
אך פידל הרשים אותי כאדם יוצא דופן. הוא התעקש שיוכל 
לעשות את הדברים הבלתי אפשריים ביותר. הוא האמין בכל 
לבו שאם ייצא לקובה, יגיע, ושאם יגיע, יילחם. אם יילחם, 
ינצח. חלקתי עמו את האופטימיות הזו. היינו חייבים לעשות, 
להילחם, להגשים. להפסיק לבכות ולהילחם. ועל מנת להראות 
לעם במולדתו שעליו יוכל לסמוך שיעמוד בדבריו, הוא הכריז 
את הכרזתו המפורסמת: "ב-56' נהיה חופשיים או ניפול חלל" 
והודיע שבטרם תצא השנה הוא עומד לנחות בקובה בראשו 
של צבא מהפכני 5 


חודש לפני המפגש הזה, ב-14 ביוני 1955, מלאו לצ'ה עשרים 
ושבע שנים. כמה ימים מאוחר יותר, ב-13 באוגוסט, מלאו 
לפידל 29 שנים. הם היו בני אותו דור. אך מעבר לצירוף הנתונים 
השרירותי הזה חיבר ביניהם קשר הדוק שהתבסס על זהות מעשית- 
אידיאולוגית מוגדרת שהלכה והעמיקה עם הזמן. 

יש לנו עדויות מעטות מפיו של צ'ה על אודות אותה תקופה, 
אך השוואה זהירה בין העדויות המעטות הקיימות לבין מסמכיו של 
פידל מאותה תקופה תדגים בבירור את האהדה שחשו שני הגברים 
זה כלפי זה. 

באותם ימים שבהם הכירו כתב פידל לחברי ההנהגה הארצית 
של התנועה שנותרו מאחור בהוואנה: 


9. קטע מתוך ריאיון שערך חורחה ריקרדו מאסטי עם צ'ה בסיירה 
מאסטרה באפריל 1958. הופיע בספרו של מאסטי אלה הנאבקים ואלה 
הבוכים. הציטוט כאן נלקח מהמהדורה הקובנית של הספר, שראה 
אור לראשונה בארגנטינה באוקטובר 1958. שו 204 ,1/8500 ס6עפסות 
1 .ק ,1960 ,118088 1.8 ,8201600/ [0118ו1201 ,מסיזס!! סו צס1 ץ משתשות 

הכלל הבסיסי שאני נוקט בו הנו, ותמיד יהיה, זהירות מופלגת 
ודיסקרטיות מוחלטת; כאילו היינו עדיין בקובה. אני משתדל 
להתרגל לרשום כמה שפחות. במידה שבה אתם מתקדמים 
שם, כך אנו מתקדמים כאן. לדעתי, הכל ניתן לביצוע כפי 
שתכננו בקווים כלליים. 

בשל כך נמנעתי לחלוטין מהכרזות ציבוריות על אודות 
הגעתי. מה גם שהצניעות מחייבת. אין לנו זכות לבכות בשום 
מקום בעולם על סבלותיה של קובה כל עוד ישנם קובנים 
שיכולים לקחת לידם רובה ולתקנם. "ומה עושים הקובנים?", 
יכלו המקסיקנים לשאול אותנו אילו סיפרנו להם על מצבנו 
הפוליטי המביך. כאילו חסרות להם בעיות! במקרה הכי גרוע, 
יוכלו לומר עלינו ביום המחר שידענו למות לנוכח הבלתי 
אפשרי, אך מעולם לא נראינו מגירים דמעות של אין אונים. 


התבטאויות אלה של פידל מ-14 ביולי 1955, האין אנו מזהים בהן 
ו ו ו 

את מאפייני האישיות והמזג שלאחר מכן הכרנו כתכונותיו של 

צ'ה? ב"2 באוגוסט של אותה שנה כתב לנו פידל במכתב נוסף: 


את תפקידי זה אני מתכוון לבצע באחריות. אינני מדבר על 
תפקידי לכתוב מכתבים ומנשרים מהחדרון הבודר הזה, אלא 
על תפקידי האחר והחשוב יותר. בפשטות ובדיסקרטיות אומר 
שאני אופטימי לגבי תוצאות מעשיי. כה חשובה ועדינה היא 
מטלתנו כאן, מחוץ לארץ, עד שאני מקבל על עצמי בהכנעה 
את טעמה המר של ההיעדרות. את מרירותי אני ממיר בדחף 
בוער, בתשוקה לחזור ולהילחם על אדמתה של קובה. אני חוזר 
ומבטיח לכם שאם כל מה שחלמנו איננו אפשרי, אם נותרנו 
לבדנו, עוד תראו אותי מגיע בסירה אל חוף כזה או אחר ורובה 
ביר 


זה היה פידל קסטרו שאותו הכיר צ'ה בקיץ 1955. באותה עת כבר 
ראה צ'ה בעין ספקנית את הפוליטיקאים הדמוקרטים של היבשת, 
שבאותן שנים נקטו בעמדות דמגוגיות; הוא הכיר את המהפכה 

הבוליביאנית בשלבי דעיכתה, ונכח בהכחדתו של הניסיון הלאומי 
הגואטמאלי הצעיר וכאב אותו; קל לדמיין כיצד השפיע עליו 
המפגש עם צעיר קובני זה שחי כמוהו חיי עוני בגלות; שכבר 
ניסה פעם אחת להצית התקוממות מזוינת בארצו ושילם על כך 
בישיבה בכלא; שדיבר באמונה, בהתלהבות ובביטחון על תוכניותיו 
המהפכניות, כאילו כבר הוציא אותן לפועל בהצלחה; ושהתכונן, 
ללא משאבים כלכליים וכנגד כל הסיכויים, על מנת לפתוח מחדש 
בכל דרך אפשרית את מלחמת השחרור של ארצו. 

בשבוע השני של אוגוסט 1955 הגעתי לבירת מקסיקו. הייתה זו 
הפעם הראשונה שיצאתי מקובה. מילאתי את ההוראות שקיבלתי 
להרכיב מכונת דפוס לתעמולה המחתרתית של 8-26-7/א בקובה 
ונסעתי למקסיקו על מנת למלא את תפקידי החדש כגזבר התנועה 
וכעוזרו של פידל. 

שם הכרתי את צ'ה כאחד מקומץ קטנטן של אנשים שנהנו 
מאמונו של מנהיגנו, והראיה לכך היא שתוך זמן קצר הוכיח צ'ה 
תכונות יוצאות דופן, פוליטיות ואישיות כאחד. על מנת להבין את 
הרושם העמוק שהותיר צ'ה בפידל, יש להעריך - כשההקשר הוא 
אילוצי הביטחון הנוקשים שתחתיהם התנהלה עבודתנו בגלות - 
את האופן המהיר להדהים שבו הפך צ'ה לאחד מחבריו הקרובים 
ביותר של פידל. ופידל לא טעה כאשר נתן בו אמון. צ'ה מעולם 
לא חטא לאמון זה. 

כמה ימים לאחר הגעתי, ב-19 באוגוסט, התחתן צ'ה עם 
הכלכלנית הפרואנית הילדה גאדיאה, שאותה הכיר כשחי 
בגואטמאלה. צ'ה הזמין אותי לטקס וחתמתי על כתב הנישואין 
כעד יחד עם שני רופאים מקסיקנים, חבריו לעבודה, ועם המשוררת 
הוונצואלנית לוסילה ולאסקס, חברתה של הילדה. הטקס התקיים 
בבית העירייה של טפוצוטלאן, כפר קטן בסמוך למחוז הבירה. 

לאחר הגעתה של חברתי מלבה הרננדס התהדקו היחסים. צ'ה, 
מלבה ואני נהגנו ללכת יחד למקומות שונים, ביניהם ספריית המכון 

ליחסים תרבותיים מקסיקניים-סובייטיים בעיר מקסיקו. 

על איכויותיו האנושיות של צ'ה, על אישיותו המיוחדת וכוח 
רצונו, אומץ לבו, הסתפקותו במועט והיעדר העניין שלו בהנאות 
הבשר, על יחסו לרעיונות הפוליטיים ושאיפתו לחברה טובה 
וצודקת יותר - על כל אלה כבר נאמר רבות ולא אוכל להוסיף 
הרבה למה שכבר חזרו עליו פעמים כה רבות בשנים האחרונות. 

עם זאת, לאור זיכרונותיי מהתקופה שבילינו יחד במקסיקו, 
אוכל לאשר שאף אחד מאנשיו של פידל לא עלה על צ'ה במאמצים 
שהשקיע במהלך הצעדות הארוכות והטיפוסים המתישים שנערכו 
בהרים, באימוני ההגנה העצמית במכון הכושר ברחוב בוקארלי, 
באימוני הירי ברובה ובשיעורים התיאורטיים בלוחמת גרילה, 
שאליהם הקדיש את עצמו במשך חודשים ארוכים בעיקשות 
ובהתמדה. 

כמו כן, חשוב לציין מעלה אחרת שבזכותה בלט מעל ומעבר 
לכל השאר: העובדה שלא היה קובני ושאף על פי כן התחייב 
ללא תנאי לבוא עמנו ולהילחם עמנו על חירותנו. באופן הזה 
התחבר באופן הטהור ביותר אל המסורות האינטרנציונליסטיות 
של מהפכתנו. כפי שלאחר סיום לימודיו נטש את התוכנית לנסוע 
לעבוד בוונצואלה עבור שכר גבוה מאוד והחליט, במקום זאת, 
לנסוע לגואטמאלה ולהשתתף שם בצניעות בתהליך המהפכני 
שנקטע באבו; כך במקסיקו, לאחר שהותיר מאחוריו חודשים של 
חוסר ביטחון כלכלי ורעב והשיג משרה בבית החולים הכללי וכן 
שימש כמרצה לרפואה, ויתר על כל אותן הזדמנויות מקצועיות ועל 
מנעמי החיים המשפחתיים לצד משפחתו ובתו הקטנה והעמיד את 
עצמו לחלוטין לרשותו של העם הקובני. 

ביוני 1956 הוא נעצר יחד עם פידל ויותר מעשרים חברים 
נוספים. באותם ימים שהה במחנה אימונים בחוות "לאס רוסאס" 
שבאזור צ'אלקו, שם אימן לבקשתו של פידל את קבוצת הלוחמים 
לעתיד שהיו מכונסים במקום. מבין העצורים הוא בילה את הזמן 

הרב ביותר בכלא, וכאשר שוחרר לא יכול היה לשוב אל ביתו. הוא 
נאלץ לחיות בבתים שונים עד יציאתו לקובה ב-25 בנובמבר עם 
קבוצת הלוחמים שעל סיפון ה"גראנמה". 

מאותם ימים בכלא יש בידינו מכתב מאיר עיניים שנשלח 
להוריו ב-6 ביולי. מבחינה היסטורית זהו המסמך הראשון שבו הוא 
מתייחס לקובה ולמחויבותו למהפכה הקובנית: 


לפני זמן-מה, זמן רב למדי, הזמין אותי מנהיג קובני צעיר 
להצטרף לתנועתו, המוקדשת לשחרורה של ארצו בכוח 
הזרוע, ואני כמובן הסכמתי. לקחתי על עצמי להכין מבחינה 
גופנית את החבורה שיום אחד תניח את רגליה על אדמת קובה, 
וביליתי את החודשים האחרונים כשאני משלה אתכם שאני 
משמש כמרצה. ב-21 ביולי (כאשר נעדרתי זה חודש מביתי 
בבירה, מכיוון ששהיתי בחווה מחוץ לעיר) נעצר פידל יחד 
עם קבוצת חברים, ובבית נמצאה הכתובת שבה שהינו אנחנו, 
וכך נפלנו כולנו ברשת. היו ברשותי מסמכים שבהם נכתב 
שאני לומד רוסית במכון לידידות מקסיקו-רוסיה, מה שהספיק 
על מנת לשכנעם שאני איש קשר חשוב בארגון, וסוכנויות 
הידיעות החביבות על אבא התחילו להפיץ את החדשות. 

זו תמצית האירועים האחרונים; העתיד מתחלק לשניים 
- לטווח הקצר ולטווח הארוך. לגבי הטווח הארוך אומר 
לכם שעתידי קשור בשחרורה של קובה. או שאנצח עמה, או 
שאמות שם [...] לגבי הטווח הקצר אין לי הרבה מה לומר כי 
אינני יודע מה יהיה אתי. אני נתון למרותו של שופט, אשר 
יכול בקלות לגרש אותי לארגנטינה אם לא אשיג מקלט בארץ 
אחרת, מה שלדעתי יהיה עדיף מבחינת טובתי הפוליטית. 

בכל אופן עליי לצאת לכיוון חדש, בין אם אשאר בכלא הזה 
ובין אם אשוחרר ...]. 

אנחנו על סף הכרזתה של שביתת רעב קבוצתית, ללא 
הגבלת זמן, בשל המעצרים הבלתי מוצדקים. העינויים שעברו 
כמה מחבריי. המוראל של הקבוצה כולה גבוה. 

אם מאיזושהי סיבה בלתי צפויה לא אוכל לכתוב עוד 
ומאוחר יותר לא יתמזל מזלי, ראו בשורות אלה מילות פרדה, 
לא נשגבות במיוחד אך כנות. את חיי העברתי בחיפוש תזזיתי 
אחר האמת שלי, ועתה עליתי על דרכי, ועם הולדת בתי 
שתנציח אותי סגרתי את המעגל. מרגע זה אל תראו במותי 
כישלון. לפחות, כמו חִכּמַת, "אקח עמי לקבר את עולו של 
שיר בלתי גמור". 


צ'ה לא גורש לארגנטינה ולא נאלץ לבקש מקלט בארץ אחרת 
באמריקה הלטינית. הוא הפליג עמנו על סיפון ה"גראנמה", וב27 
בדצמבר 1956 נחת בבָּלִיק, אזור ביצתי וקשה למעבר במחוז 
אוריינטה. ב-5 בדצמבר הוא נפצע בקרב הראשון, ובנסיגה באותו 
יום - לדבריו - כאשר בחר לשאת את ארגז התחמושת ולא את 
תרמיל התרופות, בחר למעשה את הגורל שיהפוך אותו ברבות 
הימים ל"לוחם הגרילה הגיבור". הוא היה הלוחם הראשון בצבא 
המורדים שזכה לקבל דרגת מפקד ולעמוד בראש גיס; שמו יופיע 
עוד פעמים רבות באפוס שחרורה של קובה בשנות המלחמה 
העתידות לבוא. 

כזה היה אמונו של פידל באיכויותיו של צ'ה כמנהיג וכלוחם 
גרילה, שברגע הקריטי ביותר בכל המאבק בסיירה - בקיץ של 
8, כאשר האויב יצא במתקפה לתוך הטריטוריה שנשלטה בידי 
חזית המורדים הראשונה - לא היסס לרגע המפקד העליון והָפקיד 
בידיו שתי משימות בעלות חשיבות עליונה, שלשם ביצוען נדרשה 
אחריות גדולה: ארגונו של בית הספר הראשון למתגייסים, שפעל 
בשטחה של החזית, והנהגתה המלאה של הגזרה המערבית של 
השטח המורד, אחת משלוש החזיתות הראשיות שלעברן התקדם 
האויב. בשתי המשימות הוכיח צ'ה שוב שהיה ראוי לאמון שניתן 
בו. לאחר שהמתקפה נכשלה ובשלו התנאים להרחבת המלחמה 
לשאר הארץ, פקד פידל על צ'ה להנהיג אחד משני גיסות הגרילה 
שיצאו בדרך הקשה לעבר מרכז האי. המערכה המוצלחת שניהל 

בחודשים האחרונים של 1958 תרמה תרומה מכרעת להתמוטטותה 
הצבאית של הרודנות ולניצחון המהפכה. 

לאחר הניצחון ב-1 בינואר 1959 הקדיש צ'ה את כל כישרונו 
ומרצו לפיתוח התמורות הכלכליות, הפוליטיות והחברתיות 
בארצנו. הוא החזיק במספר תפקידים ומילא את כולם בהצטיינות. 
במשך שש שנים, עד 1964, תרם תרומות נכבדות, פרקטיות 
ותיאורטיות למעבר של חברתנו מקפיטליזם ניאודקולוניאלי ותת- 
פיתוח לעבר הסוציאליזם, ולקח על עצמו, לצד פידל, את תפקיד 
דוברם של עמי העולם השלישי הרעבים. 

כאשר נפל בבוליביה, באוקטובר 1967, בן 39 שנים בלבד, היה 
צ'ה בשיא אונו. בלתי אפשרי יהיה לחשב את גודל האובדן שגילם 
מותו עבור התנועה המהפכנית העולמית. עבור הקובנים הוא מהווה 
מופת מבחינה מוסרית של האדם החדש שבלעדיו חברת העתיד 
הקומוניסטית איננה אפשרית. יחד עם חוליו אנטוניו מַיָה? וקמילו 
סיינפואגוס הוא שייך לטרילוגיה של נעורינו, ושמו הוא היחיד 
המוזכר במפורש בשבועתם של ילדינו בתנועת "החלוצים": "נהיה 
כמו צ'ה". 

מכל הסיבות הללו אני סבור שיש עניין רב בפרסומו של כל מה 
שקשור בצ'ה. אי לכך אני רואה בציה גווארה בזיכרונותיו של פידל 
קסטרו תרומה חשובה לארון הספרים המהפכני של זמננו. ביטחון 
זה הוא שהניע אותי לכתוב הקדמה זו. 

יתר על כן, בטוחני שספר חדש זה יהפוך לספר מקורות שאין 
בלתו עבור כל אדם המבקש להתקרב להכרת חייו של צ'ה ולניסיון 
הפוליטי הקובני המרתק. נאספים כאן קטעי נאומיו, ראיונותיו 


0. מייה, חוליו אנטוניו (86188א סומסות\. סווטנ, 1929-1903) - מנהיג 
תנועת הרפורמה באוניברסיטאות ב-1923; הקים את המפלגה 
הקומוניסטית הקובנית הראשונה ב-1925; נרצח במקסיקו בידי 
סוכני הדיקטטור מצ'אדו. 

וכתביו של המפקד העליון שלנו, המוכרים לנו היום, המתייחסים 
לצ'ה. פידל הוא בר הסמכא הגדול מכולם בכל הנוגע להערכה 
מעמיקה של ארנסטו גווארה דה לה סרנה. נזכור כיצד צ'ה עצמו 
הכיר בסמכותו כאשר אישר את הזדהותו עם פידל במכתב הפרדה 
שכתב עבורו: 


במבט לאחור על חיי אני מאמין שעשיתי ביושר ובמחויבות 
ככל יכולתי למען ביצור ניצחונה של המהפכה. שגיאתי 
הרצינית היחידה הייתה בכך שלא נתתי בך אמון מספק, מאז 
הרגעים הראשונים בסיירה מאסטרה, בכך שלא הפנמתי מהר 
מספיק את איכויותיך כמנהיג וכמהפכן. זכיתי לחיות לצדך 
בימים מפוארים, והייתי גאה לעמוד לצדך ולהשתייך לעמנו 
בימי הזוהר והעצבות של משבר הים הקריבי.'? מעטים הם 
המדינאים שהוכיחו כישרון מזהיר יותר משהראית באותם 
ימים, ואני גאה גם כן על כך שהלכתי אחריך ללא היסוס, 
שהזדהיתי עם האופן שבו אתה חושב ועם הדרך שבה אתה 
רואה ומעריך סכנות ועקרונות כאחד. 

ארצות אחרות קוראות לי עתה לתרום למענן את כוחותיי 
הצנועים. לי מתאפשר לעשות את כל מה שלך אסור בשל 
אחריותך כלפי קובה, ואי לכך הגיעה העת להיפרד. 


פרסומו של מכתב זה, כמה חודשים לאחר כתיבתו, הפריך כלאחר 
יד את המערכה הבינלאומית הנואלת שאליה יצאו אויבי מהפכתנו, 
מערכה שהתמקדה בחילוקי דעות שלא היו מעולם בין פידל לצ'ה, 
מערכה שביקשה הסבר אפל להיעלמותו של האחרון מהחיים 
הציבוריים בקובה. 

מזה שלושים שנה האימפריאליזם האמריקאי ועושי דברו 


1. כינוי מקובל בקובה ל"משבר הטילים הקובני", באוקטובר 1962, 
שבמהלכו איימה ארצות הברית לפלוש לקובה עקב הצבתם של 
טילים גרעיניים סובייטיים על אדמתה. 

מבקשים להכפיש את המהפכה הקובנית ולפגוע בה באמצעות 
פרסומי שקר ומידע מטעה; כבר נלאינו מלספור את מסעות 
ההכפשה הללו, אך שקר זה היה אחד מהגרועים ביותר, שכן ביקש 
להכתים את שמה של אחווה מיוחדת במינה בין שני אישים גדולים 
השייכים להיסטוריה שלנו. 

ככל שהוא מרבה בפרטים על אודות תחילתו והתחזקותו של 
הקשר הרגשי המיוחד בין שני הגברים יוצאי הדופן הללו, צ'יה 
גווארה בזיכרונותיו של פידל קסטרו יוכל לסתום אחת ולתמיד את 
הגולל על עלילה זו. אך -- בשורה התחתונה - זהו למעשה המסמך 
השלם והלכיד ביותר על זהותו של צ'ה, על הצד האנושי שבו, על 
הסיבות שבעטיין הפך לסמל לנחישות מהפכנית ולדגל עבור כל 
אלו הנלחמים עבור עולם של צדק שבו ישרור במלואו ולנצח כבודו 
של האדם. 


הוואנה, אוקטובר 1992 

מאת דוד דויטשמן 


בחודשים שלאחר הפלת הדיקטטורה של באטיסטה, ב-1 בינואר 
9, הנהיג הממשל החדש בהנהגתו של פידל קסטרו מספר 
צעדים מהפכניים: פירוק מנגנוני הדיכוי, הוצאתה מחוץ לחוק של 
האפליה הגזעית והורדת שכר הדירה ומחירי השירותים. באמצעות 
חוק הרפורמה האגררית הופקעו אחוזות שגודלן למעלה מארבעים 
דונם וחולקה אדמה למאות אלפי איכרים. 

יישומם של צעדים פופולריים אלה החל לעורר התנגדות כלפי 
הממשל החדש מצד וושינגטון ומצד התאגידים שהחזיקו ברכוש 
בקובה, ובה בעת החל קיטוב בין הגורמים הפוליטיים בתוך המדינה. 

אחת ממערכות התעמולה הראשונה נגד האי התבססה על 
"סכנת החדירה הקומוניסטית" לממשל החדש. המטרות הבולטות 
ביותר למתקפות אלה היו ארנסטו צ'ה גווארה וראול קסטרו. 
גווארה, שנולד בארגנטינה, סומן היות שלא נולד בקובה - אף 
על פי שבצו מיוחד של הממשלה, שפורסם ב-9 בפבוראר 1959, 
הוענקה לו אזרחות קובנית כאות הוקרה על תרומתו היוצאת מן 
הכלל במהלך מלחמת המהפכה. 

כאשר מונה צ'ה להנהיג את משרד התעשייה שזה עתה הוקם 
ואת המכון הלאומי לרפורמה האגררית (4 8א1), הופיעה סדרת 
מתקפות עליו בעיתון הימני שחויוט ₪6 06 טוא פידל קסטרו 

התייחס לעניין ב=28 בספטמבר 1959 בתוכנית טלוויזיונית בשם 
"הערות כלכליות": 


מכיוון שאנו יודעים, מניסיוננו הרב, מיהם אלו הנשארים 
בשעות הקשות, אנו יודעים גם מיהם אלו שיילחמו עד המוות 
ומיהם אלו שינטשו את הספינות. אנחנו יודעים כאן עד 
איזה מרחק ילך כל אחד. יש לנו הזכות לדעת מיהם החברים 
שעליהם תוכל המהפכה לסמוך תמיד בהגנתה, אותם חברים 
שעל מנת להשמיד את המהפכה יהיה צורך להשמיד את כולם. 
כדי להשמיד אותה - שמעו היטב - יהיה צורך להשמיד את 
כולנו, עד האחרון. 

טוב שיידעו זאת אותם אנשים חסרי אחריות המקדישים את 
עצמם למטרה הנפשעת של החלשת יוקרת המהפכה על מנת 
שיום אחד יוכלו לצאת למאבק כאן, בתוך הארץ. תוצאותיו 
של מאבק שכזה תהיינה טרגיות, בלתי נתפסות עבור האומה, 
שכן הם פשוט שוכחים, או אינם מכירים, את האנשים המגנים 
עליה, שאינם עושים זאת מתוך אינטרס או שאפתנות אישית; 
הם עושים זאת בשל האידיאלים שבהם הם מחזיקים, והם 
הוכיחו תמיד את יכולתם להשלים את המשימה (והדבר מורגש 
יותר בכל יום). ולכן מהלך זה אינו מוביל את ארצנו אלא 
אל החמור שבאסונות, אסון שאת פירותיו יקצרו האויבים 
הנצחיים של מולדתנו. 

אך המערכה הפלגנית מבקשת לבודד - לבודד את מי? 
- ללא ספק את הלוחם, שכלפיו חייבים הקובנים יותר מכל 
חוב של תודה, את הלוחם שעבר את המבחנים הקשים ביותר, 
שכן אם ישנו לוחם אחד שזכה ביושר בתואר "גיבור", הרי זהו 
החבר גווארה. 

ואינני אומר זאת בשל הדברים הגדולים שעשה, אלא בעיקר 
משום שכאשר מכירים היטב את בני האדם ויודעים כיצד הם 
מתפקדים במצבים קשים; משום שלא היה צורך לשלוח אותו 
לחפש אף אחד; משום שהיה הראשון שהציע את עצמו; משום 

שעשה מעשי גבורה יוצאי דופן; משום שהיה חבר שמעולם 
לא קידם את טובתו האישית; משום שהיה תמיד מוכן לתת 
את חייו למען מטרה זו, למות מיומה הראשון של המלחמה 
ועד יומה האחרון... חבר זה שנאלץ לסחוב עמו תרופה נגד 
האסתמה... 

הוא היה צריך ללכת תמיד עם משאף - זאת המילה - 
נאלץ לתקוף דרך הביצות. מי שינתח בקור רוח את מעשי 
הגבורה של הלוחמים, לא יאמין לעולם לדברי נאצה שכאלה. 
ויש לומר שהם מכוונים לא רק נגדו, אלא גם נגד אנשים 
אחרים שהם עמודי התווך של המהפכה... 

אנו יודעים שביום שבו יהיה עלינו להגן על הארץ, אם 
נפקיד את הגנתה בידיו של החבר גווארה, היא לא תיכבש 
- או שתיכבש על גופתו המתה... שהרי זהו חבר, זהו חבר 
שבידיו ניתן להפקיד כל משימה, כל בקשה, כל פעולה - 
בביטחון שלא יהסס ולו לרגע; זהו אדם מהסוג שלו זקוקה 
הארץ, מהסוג שלו אנו זקוקים ברגעים קשים, שהם הרגעים 
שבהם האדם נמדד באמת, לא בשעות הנינוחות שבהן נכתבים 
דברי בלע ומושלך בוץ לעבר חברים הראויים לכבוד מצד כל 
הקובנים, שכן לא עשו אלא טוב עבור קובה. 

כפי שהרפורמה האגררית זכתה בתמיכת העם היות שהעם 
הבין אותה, רוצים אנחנו לעורר עכשיו את תמיכתו של העם 
בתיעוש, שכמובן יש לבצעו כמו הרפורמה האגררית. יש 
ללכת אל האיכרים, ללמד אותם את ערך החיסכון, להקנות 
להם ערכים המתאימים לתיעוש. 

הצבנו את החבר ארנסטו גווארה במשרד התיעוש. מדוע? 
בשל יכולותיו, שכן עוד מאז המלחמה היה זה רעיון שלנו. 
החבר שדאג להקמת התעשיות הראשונות של צבא המורדים 
היה החבר גווארה, ושם, אם אתם זוכרים - שכן יצא דיווח על 
סדרה של תעשיות, התעשייה הפרימיטיבית שהקמנו בסיירה 
מאסטרה - שם ייצרנו מספר אמצעי לחימה, שם ייצרנו 
מוקשים, נעליים, אפילו מימיות. הגענו שם לכל מיני ייצור, 

הקמנו תעשייה זעירה כשאנו מוקפים חיילים, ואמרנו: אם 
ניתן לעשות זאת כאן בתנאי מחסור מוחלט ומבלי שתהיה 
לנו אפילו מחרטה - בחיפוש אחר מחרטה כילינו מאמצים 
רבים - אם הצלחנו לעשות זאת במלחמה, ניתן לעשות זאת 
גם בעתות שלום. 


ב"26 בנובמבר 1959 מונה צ'ה גווארה לנגיד הבנק המרכזי של 
קובה במקומו של פליפה פאסוס, שהתנגד לדרך שהתווה הממשל 
המהפכני. האתגרים העיקריים שעמם התמודד צ'ה בתפקידו זה היו 
עצירת בריחתם של ההון ויתרות מטבע החוץ של קובה, ייצוב כוח 
הקנייה של המטבע הלאומי ובקרה על הבנקים הפרטיים שפעלו 
בארץ ולא הולאמו עדיין. 

עם מינויו של גווארה החריפה מערכת התעמולה נגדו בקובה 
ובעולם. דוגמה אחת היא מאמר שפורסם ביוני 1960 בכתב העת 
סק 1/8 צשסא ₪5 תחת השם "ה'דיקטטור האדום' שמאחורי 
קסטרו": 


מאחורי פידל ואחיו ראול ניבט ה"דיקטטור האדום" האמיתי 
של קובה. ארנסטו צ'ה גווארה הוא "המוח" של ממשל קסטרו. 
גווארה איננו קובני אלא ארגנטיני; הוא איננו לטיני רגשני 
וחם-מזג אלא קומוניסט קר ומחושב. 

עבור גווארה קובה של קסטרו איננה אלא שלב בדרך אל 
כיבושה של אמריקה הלטינית כולה בידי האדומים. 

גווארה, ולא פידל או ראול קסטרו, הוא המנווט את התנועה 
המהירה שבה הופקעו ההשקעות העצומות של ארצות הברית. 
גווארה - המתואר כסוכן של הקומוניזם הבינלאומי - הוא 
המחפש אחר דרכים לממן את הכלכלה הקובנית. גווארה, 
בין השאר, הוא נגיד הבנק המרכזי של קובה; תחת שליטתו 
נמצאים כל חשבונות הבנקים באי, של אזרחים פרטיים ושל 
חברות כאחד. הוא זה המקבל את ההחלטות הקובעות למה 
ישמשו משאביה של קובה. 

עבור גווארה קובה היא רק חלק ממה שהוא וחבריו 
הקומוניסטים רואים בו את משימתם האמיתית. משימה זו, 
לדברי אלו העובדים בקרבתו, היא הפיכתה של קובה לבסיס 
לכיבוש הקומוניסטי של חלק גדול מאמריקה הלטינית. מה 
שמתרחש בקובה מתואר כפעולת חימום בלבד. 


פידל קסטרו התייחס למתקפות מסוג זה בנאומו מ-15 בדצמבר 
9 אל מול כינוס האיגוד הלאומי של עובדי הסוכר, שממנו 
נלקחו הקטעים הבאים: 


[...| כאשר תגיע השעה להקריב קרבנות, הדבר הראשון שיהיה 
עלינו להקריבו הוא המותרות; על כל המותרות והלוקסוס 
יש לוותר, מכיוון שאני יודע טוב מאוד כיצד חיים האיכרים 
וכיצד חיים עובדי הסוכר ושאר עובדי הארץ, ואני יודע 
שהם אינם מתבשמים בבשמים מפריז; אני יודע שהם אינם 
מתהלכים לבושים במשי ובתחרה, שהם אינם מעשנים סיגריות 
אמריקאיות, ושהם אינם מבזבזים כסף על מותרות; אני יודע 
מה צורכת משפחה עממית, לשם כך יש לנו סטטיסטיקות, 
וכאשר תגיע השעה להדק חגורות - בשביל זה יש לנו את 
צ'ה בבנק הלאומי. 

מי היו אלה שהוטרדו מכך שמינינו את צ'ה לנגיד הבנק 
המרכזי? ודאי לא היו אלה האיכרים, עובדי הסוכר והעניים. 
אלה שהוטרדו, אלה שיצאו לקרב נגד צ'ה, שיצאו בהכפשות 
נגד צ'ה, שהתאמצו לעוות את מחשבתו של צ'ה ולהמעיט 
במעלותיו הרבות, שניסו לצייר את צ'ה כשד - 

לאחר שעשו זאת, התברר שצ'ה איננו שד בעיני העם, 
הוא שד רק בעיניהם, וכאשר מינינו את צ'ה הם נבהלו בהלה 
גדולה. הם נבהלו מהשר שאותו יצרו בעצמם... היו כאלה 
שהלכו בימים האחרונים להוציא את "הניירות" מהבנק... 
הניירות... הלכו להוציא את "הניירות" מהבנק מכיוון שהכסף 
הוא כסף כאשר יש כלכלה, כאשר יש יתרות מטבע, ואלו הם 
הצעדים שבהם אנו נוקטים - להגנת היתרות. ומן הסתם, אם 


1 


פידל קסטרו 


אין כלכלה, אם אין יתרות, הכסף הוא נייר... אם הם יוציאו את 
הניירות מהבנק, אנחנו נדפיס ניירות חדשים... אם הם יעסקו 
במזימות נגד המהפכה ויוציאו את כספם מהבנק, כל שעלינו 
לעשות הוא להדפיס כסף חדש. ואם זה יקרה, אף עובד 
בתעשיית הסוכר לא יאבד ולו אגורה אחת; שכן לאף עובד 
סוכר אין חשבון בבנק, כך שאפשר לומר בוודאות שהדאגה 
הזאת היא לא דאגה של העם. אילו היה להם קצת יותר שכל 
הם היו ישנים בשקט, משום שאיננו מתכוונים לגעת בניירות 
שלהם, אלא להפך: כדי להגן על כלכלתנו, כדי להגן על 
יתרות המטבע שלנו, אנו ערבים לערך הניירות וצ'ה נמצא שם 
על מנת לחזק את כוחנו להגנת כלכלתנו ולהגנת יתרותינו. 

אז שאף אחד לא יטען שעבדו עליו - צ'ה איננו כאן כדי 
לעשות זוועות. זה מכבר שלחנו את צ'ה ללאס וייאס כדי 
למנוע את מעברם של כוחות האויב למחוז אוריינטה, ועתה 
שלחנו אותו לבנק הלאומי כדי למנוע את בריחת ההון וכדי 
שמלאי המזומנים שלנו יושקע כראוי. 


ב-14 במרץ 1965 חזר צ'ה גווארה אל האי לאחר מסע של שלושה 
חודשים שבמהלכו היה באו"ם וביקר במספר מדינות באפריקה 
כנציג ממשלת קובה. מיד עם שובו נעלם מעין הציבור. באפריל 
עזב את קובה בדרכו ל"שדה קרב" חדש, כפי שכתב. 

היעד הראשון במסע זה, שאורגן בחשאיות גמורה, היה הקונגו, 
היום זאיר.* בארץ זו רגשה מלחמת אזרחים מאז שקיבלה את 
עצמאותה מבלגיה ב-1960. ראש הממשלה פאטריס לומומבה? 


2. היום שוב הרפובליקה הדמוקרטית של קונגו. 

3. פטריס לומומבה (גטמטועט1, 1961-1925) - מקימה ונשיאה 
של התנועה הלאומית הקונגולזית; ראש ממשלת קונגו (היום 
הרפובליקה הדמוקרטית של קונגו) לאחר שזכתה בעצמאותה 
מבלגיה ביוני 1960; שלושה חודשים לאחר מכן הודח בהפיכה פרו- 
אימפריאליסטית ונכלא; נרצח ב-1961. 

נעצר בידי כוחות בתמיכת ארצות הברית בדצמבר 1960 ולאחר 
מכן נרצח. כאשר מויסה טשומבה, שהיה מעורב ישירות ברצח, 
לקח לידיו את ניהול המדינה ב-1964, הפך הקונפליקט הפנימי 
להתקוממות בקנה מידה גדול שבראשה תומכי לומומבה. כוחות 
בלגיה ושכירי חרב אירופאים - בתמיכת ארצות הברית - תמכו 
בכוחות טשומבה וטבחו באלפי קונגולזים. 

בנאומו בעצרת הכללית של האו"ם בדצמבר 1964 התייחס 
גווארה ל"מקרה העצוב של הקונגו, יחיד במינו בעולם המודרני, 
המראה כיצד ניתן לרמוס ללא חשש, בציניות מחוצפת שאין כמוה, 
את זכויות העמים... על כל אדם חופשי בעולם מוטל לנקום את 
נקמת הקונגו". גווארה נסע לקונגו לאחר שיצא מקובה ב-1965 
כשעמו מאה לוחמים קובנים מתנדבים. שם סייע לאמן את מתנגדי 
משטר טשומבה במשך כמה חודשים. 

כאשר נעלם צ'ה מהזירה הציבורית, החלו אמצעי התקשורת 
בעולם כולו להפריח ספקולציות באשר למיקומו. בתשובה 
לשאלותיהם העיקשות של מספר עיתונאים זרים התבטא פידל 
קסטרו באותם ימים כדלהלן: 


[...| הדבר היחיד שאוכל לומר לכם על אודות המפקד גווארה 
הוא שהוא תמיד יימצא במקום שבו הוא יכול להועיל יותר 
מכול... אומר לכם גם שהיחסים בינו לביני הם כפי שהיו בימים 
שבהם הכרנו, אם לא טובים בהרבה... אני מאמין שמסעו 
לאפריקה היה מועיל ביותר... הוא היה גם בסין כמה ימים 
כחלק ממשלחתנו לשם. ואני מכריז ללא כל ספק שהמפקד 
גווארה הוא אדם רב פעלים, אדם יוצא דופן, אחד האנשים 
השלמים ביותר המשרתים את מהפכתנו. 


אף על פי כן נמשכה חרושת השמועות מחוץ לקובה; כמה מהן 
היו פרובוקציות מתוכננות. הדיקטטורה הצבאית של הרפובליקה 
הדומיניקנית הכריזה בריש גלי שגווארה נרצח במהלך ההתקוממות 

שהתרחשה ב-24 באפריל 1965. שמועות אחרות אמרו שערק 
לארצות הברית ומכר את סודותיה של קובה בעבור עשרה מיליוני 
דולרים. 

בתגובה למסע ההשמצות נשא פידל את הדברים הבאים ב-16 
ביוני 1965 בטקס שנערך לכבוד יום השנה הרביעי להקמת משרד 


הפנים: 


ועכשיו, אם הזכרתי את החבר המפקד ארנסטו גווארה, 
שתשואות אלה מגיעות לו בדין, ודאי שמעתם את השמועות 
שמפיצים האימפריאליסטים. אומרים שהחבר ארנסטו גווארה 
אינו מופיע בציבור, שלא השתתף בהפגנת אחד במאי, שלא 
היה בשבוע שבו קצרנו סוכר. והם באמת סקרנים מאוד. יש 
הגורסים שהוא כאן, שהוא שם, שיש מאבקים, שיש בעיות. 
הם באמת סקרנים מאוד. 

אם כן, נענה להם אנחנו: מה אכפת לכם? איננו חייבים 
לכם כל דין וחשבון או מידע כלשהו! אם אתם סקרנים, 
תישארו סקרנים! אם אתם מודאגים, תמשיכו לדאוג! אם אתם 
עצבניים, קחו איזה כדור הרגעה! 

עמנו, לעומת זאת, איננו מודאג. הוא מכיר את המהפכה 
ואת אנשיה! אז החבר גווארה אינו מופיע באירוע ציבורי! יש 
לו כנראה סיבות שלא להופיע באירוע. אין פרסומים עליו? 
הוא מעולם לא היה אדם שחיפש פרסום; החבר גווארה אלרגי 
לפרסום, הוא אלרגי! אומרים שאיננו בקו הבריאות. זה מה 
שהיו רוצים האימפריאליסטים, שלא יהיה בקו הבריאות! 

אך כאשר |בני עמנו] דואגים לחבר גווארה, זהו סימן לכך 
שהם מכבדים אותו, סימן לכך שהם מוקירים אותו, סימן לכך 
שהם דואגים לו. 

מתי ישמע העם מהמפקד גווארה? כשהמפקד גווארה ירצה 
בכך. האם נשמע ממנו? נשמע! מה יודעים אנו? כלום! מה 
אנו חושבים? אנו חושבים שהמפקד גווארה תמיד עשה ותמיד 
יעשה דברים מהפכניים. 

צ'ה גווארה בזיכרונותיו של פידל קסטרו 


קשה לי להסביר את בערותם של האימפריאליסטים. מדוע 
אינם מצלמים אותו ממטוסי ה-2-(1 שלהם? שיחפשו אותו 
וישימו עליו מעקב! העובדה היא שקשה יותר לשרטט אדם, 
גדול ככל שיהיה, מאשר טיל. 

הציבו, אם כן, את הבעיה בפני מוחותיכם האלקטרוניים, 
ושיפתרו הם את הקושיה. בינתיים, אנו רגועים ומסופקים; כאן 
אף אחד אינו מעלה ספקולציות, אף אחד, והאנשים אפילו 
אינם שואלים. מי ששואל מקבל תשובה, ודי. 


לאחר שעזב את הקונגו בסוף 1965 יצא גווארה לטנזניה ומשם 
מאוחר יותר לאירופה המזרחית. בדצמבר של אותה שנה הוא שב 
בחשאי לקובה. לאחר הגעתו סייע לו פידל קסטרו בהכנת כוח 
הגרילה שיצא עמו לבוליביה. גווארה בחר קבוצת מתנדבים ותיקים 
ממלחמת המהפכה בקובה ומהכוח שיצא עמו לקונגו. הוקם מחנה 
אימונים באזור הררי של פינאר דל ריו, במערב האי. 

בימים האחרונים של חודש אוקטובר 1966 יצא גווארה 
המחופש מקובה, עבר באירופה ונכנס לבוליביה ב-4 בנובמבר 
6. הוא לקח על עצמו את הקמתו של בסיס גרילה בדרום-מערב 
בוליביה ליד מפגש הגבולות עם ארגנטינה, צ'ילה ופאראגואי. 
מתוך חמישים הלוחמים העתידים להשתתף במערכה, שבעה- 
עשר היו קובנים, כמה מהם חברים בוועד המרכזי של המפלגה 
הקומוניסטית. החודשים הראשונים בבוליביה הוקדשו לארגונה 
ולגיבושה של הגרילה. במרץ 1967 התחולל הקרב הראשון בין 
הגרילה לצבא בוליביה. באותה עת נוכחותו של גווארה בארץ 
לא הייתה ידועה, וחרושת השמועות סביב "היעלמותו" נמשכה 
במלוא עוזה. העיתונות המשיכה לדווח על נוכחותו בכל העולם: 
היו שמיקמו אותו בפרו, בבוליביה, בגואטמאלה ואפילו בווייטנאם. 

טרם יצא את קובה בדרכו לבוליביה הותיר גווארה מסר כתוב 
לארגון הסולידריות של עמי אסיה, אפריקה ואמריקה הלטינית 
(המוכר כ"טריקונטיננטל"), שהוקם לאחר הכינוס בינואר 1966 

פידל קסטרו 


בהוואנה. נושא אגרתו של גווארה לטריקונטיננטל היה הצורך 
בסולידריות עם מאבק השחרור של וייטנאם תחת הסיסמה "ליצור 
עוד שתיים, שלוש, הרבה פעמים וייטנאם". סיסמה זו תפסה 
מקום מרכזי גם בכינוס הארגון לסולידריות עם אמריקה הלטינית 
(01.35), שנערך בהוואנה בסוף יולי ותחילת אוגוסט 1967, כינוס 
שבחר את גווארה לנשיא כבוד. 

אגרתו של צ'ה ראתה אור לראשונה ב-16 באפריל 1967, בגיליון 
הראשון של כתב העת ]0ומשמ!/מס6/ת, בצירוף מספר תמונות של 
גווארה המחופש בדרכו החוצה מקובה. הפרסום גרם לסנסציה 
עולמית גדולה והופץ בהרחבה באמצעי התקשורת הבינלאומיים. 

ב"19 באפריל 1967 אמר פידל קסטרו בנוגע לפרסום מאמרו 
של גווארה את הדברים הבאים בנאומו לכבוד יום השנה השישי 
לתבוסה האמריקאית במפרץ החזירים: 


עבור התנועה המהפכנית ברחבי העולם, עבור אלו המתמודדים 
מול האימפריאליזם באסיה, באפריקה ובאמריקה הלטינית, 
הודעתו של המפקד ארנסטו גווארה היא מאורע בעל חשיבות 
עליונה. לא נדבר עלינו, הקובנים; כאן אף אחד לא האמין לרגע 
לאינטריגות, לשקרים הקטנים, למעשיות של האימפריאליזם. 
כאן כולנו מכירים זה את זה ויודעים את האמת, בין אם שמענו 
אותה ובין אם ניחשנו. 

בעולם ניסו האימפריאליסטים לזרוע בלבול ושקרים. 
מיקמו את צ'ה במקומות שונים, הרגו אותו עשרות פעמים. 
עבור האימפריאליסטים, קודם כול, מסמך זה גרם כנראה 
לטראומה רצינית; "תחייתו" של צ'ה, נוכחותו של צ'ה, ודאי 
הייתה בעבורם מקור לייאוש ודאגה. צ'ה הזה, עם זקן או בלי 
זקן, עם זקן ישן או זקן חדש, עם הכומתה הזו המסמלת משהו 
כמו "כומתה אדומה", ודאי ייצר דאגה של ממש בלבם של 
אימפריאליסטים אמריקאים אלה. 

צ'ה הזה, בשיא אונו, בהתלהבות גדולה ועם ניסיון רב 

יותר מתמיד בתחום לוחמת הגרילה החמושה, מדאיג ודאי את 
האימפריאליסטים לא פחות משהוא מפיח תקווה במהפכנים. 

היכן נמצא צ'ה? שואלים האימפריאליסטים. מארגן תנועות 
שחרור או נלחם באחת מחזיתות השחרור? מה לא היו נותנים 
האימפריאליסטים כדי לדעת את התשובה! אך גם אילו היו 
יודעים זאת, לא היה בכך אלא כדי להקל על סקרנותם, שכן 
אם באמת הם מבקשים לשמור על שלמותן של "הכומתות 
הירוקות" שלהם, עדיף להם שלא לפגוש את צ'ה. 

כל אלו המנסים לעשות רווח, מפריחי הספקולציות ומפיצי 
השקרים, אלו שניצלו את היעדרותו של צ'ה על מנת לנסות 
להטיח רפש במהפכה, כל אלו למדו ודאי גם הם לקח מנוכחותו 
זו של צ'ה. ואלו - מדוע לבזבז עליהם זמן? - אלו כבר קיבלו 
את עונשם, וזהו עונש ההיסטוריה, שכן עם השקרנים ועם 
מוציאי הדיבה ההיסטוריה תמיד סוגרת חשבון. 

ולכן אף על פי שמוציאי הדיבה מכאיבים לנו בדבריהם 
המרושעים, הם אינם מטרידים אותנו. גם הפעם תיקח על 
עצמה ההיסטוריה את משימת הבהרתם של הדברים. וזהו 
עונשם של מפריחי הספקולציות ומוציאי הדיבה, שהלכו יד 
ביד בכל דרך אפשרית עם האימפריאליסטים מאז תחילת 
השלב הנוכחי, שהחל לפני שנתיים, בחייו של החבר צ'ה 
גווארה. 

כמובן, איננו יודעים הכול; אך שוב, נותיר זאת להיסטוריה. 
כולנו קיבלנו את המסמך בשמחה גדולה, ואף אחד מאתנו 
אינו טומן בלבו ספק כלשהו בכך שהזמן, הימים, השבועות, 
החודשים והשנים יביאו עמם ללא שהות ידיעות חדשות על 
אודותיו של צ'ה. 

פרק ראשון 


'היעדרותו' של צ'ה 
3 באוקטובר, 1965 


חרושת השמועות סביב היעלמותו של צ'ה צברה תאוצה במשך 
שנת 1965. מחוץ לקובה החלו להופיע סיפורים מופרכים שמטרתם 
לזרוע מחלוקות בקרב המהפכנים. דובר על ויכוחים פוליטיים בין 
צ'ה גווארה לפידל קסטרו ונטען שקסטרו גזר על גווארה שתיקה, 
שגירש אותו מקובה ואפילו שהתנקש בחייו. האשמות אלו הדהדו 
גם בחוגי שמאל מסוימים. 

בעצרת ההמונים שהתקיימה ב-28 בספטמבר 1965 הודיע פידל 
קסטרו שבעוד כמה ימים תפורסם איגרת שכתב לו גווארה ערב 
יציאתו מקובה. "בהזדמנות קרובה זו נדבר עם העם על אודות 
החבר ארנסטו גווארה", אמר פידל קסטרו. "האויב מעלה השערות 
מרובות ומפיץ שמועות ללא הרף - האם הוא כאן או שם, חי או 
מת. פעמים נראה שהם מבולבלים, פעמים שהם מבקשים לבלבל, 
ופעמים שהם רומזים רמיזות. נקרא אפוא מסמך מאת החבר גווארה 
שיסביר את היעדרותו בחודשים האחרונים. את כל זה נעשה באירוע 
שעליו הודעתי הרגע. |צעקות: עכשיו!] עכשיו לא, כי לא הבאתי 
את המסמך. אני רק מודיע על כך... אמרתי לכם שברגע זה נקרא 
את המסמך ונדון בכמה שאלות". 

האירוע שאליו התייחס קסטרו היה אירוע הצגת הוועד המרכזי 
של המפלגה הקומוניסטית שזה עתה נוסדה. היעדרותו של השם 
"גווארה" מהרשימה הייתה בולטת עד מאוד. להלן מופיע תמליל 
נאומו של פידל קסטרו באירוע שב-2 באוקטובר 1965. משפחתו 
של ארנסטו גווארה נכחה באולם: 


מהוועד המרכזי שלנו נעדר אדם אחד, אדם שלו כל התכונות 
והמעלות הנדרשות לשם חברות בו, ובמידה הנעלה ביותר; 
ואף על פי כן אדם זה אינו נמנה בין חברי הוועד המרכזי 
שלנו. סביב נושא זה כבר הפריח האויב אלף השערות וזמם 
לזרוע ספקות בקרבנו; ואנו, מאחר שראינו שיש צורך להמתין, 
המתנו בסבלנות. 

וזהו ההבדל בין המהפכן לבין הקונטרה-מהפכן, בין 
המהפכן לבין האימפריאליסט; אנו המהפכנים יודעים 
להמתין ולהתאזר בסבלנות, ואיננו מתייאשים לעולם, ואילו 
הריאקציונרים, האנטי-מהפכנים והאימפריאליסטים חיים 
במצוקה מתמדת, בחרדה מתמדת, בשקר מתמיד, באופן 
המגוחך ביותר והילדותי ביותר. 

כאשר אנו קוראים את הדברים שאומרים כמה מהפקידים 
והסנטורים הללו, אנו שואלים את עצמנו: כיצד יכול להיות 
שהאדון הזה אינו חי באורווה אלא במה שמכונה קונגרס? 
חלקם אומרים שטויות גמורות. ויש להם הרגל איום - לשקר. 
הם אינם יכולים לחיות מבלי לשקר. הם חיים בחרדה. כאשר 
הממשל המהפכני מצהיר משהו בגלוי - וזה הרי מה שהוא 
עושה תמיד - כפי שעשיתי בתחילת דבריי, הם תמיד רואים 
מאחורי הדברים משהו איום ונורא: מזימה מאחורי כל זה! 

כמה מגוחך! באיזה פחד הם חיים! ואנו שואלים את עצמנו: 
האם הם מאמינים? האם הם מאמינים בכל מה שהם אומרים? 
האם יש להם צורך להאמין בכל מה שהם אומרים? או שאינם 
יכולים לחיות מבלי להאמין במה שהם אומרים? או שהם 
אומרים את כל מה שאינם מאמינים בו? 

זו שאלה קשה; צריך להתייעץ עם רופאים ופסיכולוגים. 
מה יש להם בראש, איזו מצוקה גורמת להם לראות בכל דבר 
מניפולציה, מזימה איומה, אפלה, מפחידה? האם אינם יודעים 
שאין טקטיקה או אסטרטגיה טובה יותר מאשר להילחם 
בנשק טהור ולרתום את האמת למאבק, כי אלו הם כלי הנשק 
היחידים המעוררים אמון, כלי הנשק היחידים המשרים אמונה, 
כלי הנשק היחידים המעוררים ביטחון, כבוד ומוסר? אלו הם 
כלי הנשק שבהם אנו המהפכנים ניצחנו ומחצנו את אויבינו, 
ובאמצעותם נמשיך להילחם. 

שקרים. מי אי פעם שמע שקר בוקע מפיו של מהפכן? 
כי השקר הוא נשק שאינו מועיל לשום מהפכן, ושום מהפכן 
רציני אינו נזקק לעולם לשקר; כלי נשקו הם התבונה, המוסר, 
האמת, היכולת להגן על רעיון, על מטרה, על עמדה. 

בסופו של יום, מחזה המוסר של יריבינו הוא עצוב באמת. 
מגידי העתידות, הפרשנים, המומחים לענייני קובה והמכונות 
האלקטרוניות שוקדים כולם בחריצות על פתרונה של 
התעלומה הזו. האם טוהר ארנסטו גווארה? האם הוא חולה? 
שמא היו חילוקי דעות? או משהו בסגנון הזה. 

כמובן, לעם יש אמונה, לעם יש ביטחון. אך האויבים שלנו, 
במיוחד בחוץ לארץ, מנצלים את הדברים הללו על מנת להפיץ 
שקרים: הרי לכם משטר קומוניסטי אפל, מפחיד, שתחתיו בני 
אדם נעלמים מבלי להותיר זכר, מבלי להותיר עקבה, ללא 
הסבר; ואנו אמרנו לעם ברגע זה, ברגע שבו העם החל להרגיש 
בחסרונו, שנדבר על כך כשיבוא הרגע, שיש לנו כמה סיבות 
לחכות. 

אנו מתמודדים עם מצב שבו אנו מוקפים בכוחות 
האימפריאליזם. איננו חיים בעולם שבו שוררים תנאים 
נורמליים. כאשר הפצצות הנפשעות של האימפריאליסטים 
האמריקאים נופלות על תושבי וייטנאם, איננו יכולים לומר 
שאנו חיים בתנאים נורמליים, כאשר יותר ממאה אלף חיילים 
אמריקאים נוחתים שם על מנת לנסות למחוץ את תנועת 

השחרור; כאשר חיילי האימפריאליזם נוחתים ברפובליקה 
הנהנית מזכויות משפטיות שוות לאלו של שאר העולם, כמו 
במקרה של סנטו דומינגו* על מנת לרמוס את ריבונותה, 
איננו חיים בעולם שבו שוררים תנאים נורמליים; כאשר מסביב 
למולדתנו מאמנים האימפריאליסטים שכירי חרב ומארגנים 
מתקפות חבלניות שלוחות-רסן, כמו במקרה של הסיירה 
אראנסאסו |מתקפה של כוחות אנטי-מהפכניים ממוצא קובני 
על אוניית סחר ספרדית); כאשר האימפריאליסטים מאיימים 
להתערב בכל אחת מארצות אמריקה הלטינית והעולם, איננו 
חיים בתנאים נורמליים. 

כאשר אנו המהפכנים נלחמנו במחתרת נגד רודנותו של 
באטיסטה, לא חיינו תחת תנאים נורמליים, והיינו צריכים 
להתאים את עצמנו לחוקי המאבק; בדומה, אף על פי שבארץ 
זו כבר קיים שלטון מהפכני, בכל הקשור למציאות בעולם 
איננו חיים תחת תנאים נורמליים ועלינו להתאים את עצמנו 
לחוקי המצב. 

כדי להסביר זאת נקרא עכשיו מכתב שנכתב בכתב יד 
והועתק במכונת כתיבה, מכתב מאת החבר ארנסטו גווארה 
שידבר בעד עצמו. חשבתי שצריך לספר את תולדות ידידותנו 
ושותפותנו למאבק, כיצד החלה ותחת אילו תנאים החלה 
וכיצד התפתחה. יותר מזה אינו נחוץ. אסתפק בקריאת המכתב. 

כך הוא נפתח: "הוואנה [...]". אין תאריך מכיוון שהמכתב 
נועד לקריאה ברגע שבו נראה לנכון, אך אם לדבוק באמת 
לאמיתה, הוא נמסר ב-1 באפריל בשנה זו, לפני בדיוק שישה 
חודשים ויומיים, וכך כתוב בו: 


4. בספטמבר 1963 הופלה ממשלתו הדמוקרטית של חואן בוש 
ברפובליקה הדומיניקנית (סנטו דומינגו) בידי כוחות הצבא. כאשר 
פרץ ב-1965 מרד נגד הממשל הצבאי, שלחה ארצות הברית חיילי 
מארינס לדכא את ההתנגדות העממית. 

אל פידל קאסטרו 
שנת החקלאות 
הוואנה 
פידל: 
בשעה זו אני נזכר בדברים רבים: איך הכרנו בביתה של 
מריה אנטוניה, איך הצעת לי להצטרף, את המתח של תקופת 
ההכנות. 

יום אחד עברו ושאלו למי צריך להודיע במקרה שנמות, 
וממשותה של האפשרות הזאת הכתה בכולנו. מאותו יום 
ידענו שאכן, במהפכה או שמנצחים או שמתים (אם זו מהפכה 
אמיתית). חברים רבים נותרו לצד הדרך הארוכה המובילה 
לניצחון. 

היום הטון הכללי דרמטי פחות, כי אנו בוגרים יותר, 
אבל העובדות נותרות בעינן. אני מרגיש שעשיתי את חלקי, 
שהשלמתי את חובתי כלפי המהפכה הקובנית במחוזותיה, 
ובזאת אני נפרד ממך, מהחברים ומעמך שהפך לעמי. 

במבט לאחור על חיי אני מאמין שעשיתי ביושר ובמחויבות 
ככל יכולתי למען ביצור ניצחונה של המהפכה. שגיאתי 
הרצינית היחידה הייתה בכך שלא נתתי בך אמון מספק, מאז 
הרגעים הראשונים בסיירה מאסטרה, בכך שלא הפנמתי מהר 
מספיק את איכויותיך כמנהיג וכמהפכן. זכיתי לחיות לצדך 
בימים מפוארים, והייתי גאה לעמוד לצדך ולהשתייך לעמנו 
בימי הזוהר והעצבות של משבר הים הקריבי. מעטים הם 
המדינאים שהוכיחו כישרון מזהיר יותר משהראית באותם 
ימים, ואני גאה גם כן על כך שהלכתי אחריך ללא היסוס, 
שהזדהיתי עם האופן שבו אתה חושב ועם הדרך שבה אתה 
רואה ומעריך סכנות ועקרונות כאחד. 

ארצות אחרות קוראות לי עתה לתרום למענן את כוחותיי 
הצנועים. לי מתאפשר לעשות את כל מה שלך אסור בשל 
אחריותך כלפי קובה - ואי לכך הגיעה העת להיפרד. 

דע לך שאני עושה זאת בתערובת של צער ושמחה: אני 
מותיר כאן מאחוריי את הטהורות שבתקוותיי כבוּנָה ואת 
האהובים ביותר מבין אהוביי... ואני עוזב עִם שקיבל אותי 

כבן. קרע נקרע בנשמתי. אך בשדות הקרב החדשים אשא 
עמי את האמונה שהבערת בי, את הרוח המהפכנית של עמי, 
את הביטחון שאני מקיים את החובה הקדושה מכול: מאבק 
נגד האימפריאליזם בכל מקום שבו יימצא. וידיעה זו מנחמת 
ומרפאת, די והותר, את כל מכאובי לבי. 

אומר שוב שאני משחרר את קובה מכל אחריות, כל 
אחריות מלבד זו של המופת. אם אפגוש במותי תחת שמים 
אחרים, את מחשבותיי האחרונות אקדיש לעם הזה, ובמיוחד 
אליך. אני מודה לך על כל מה שלימדת אותי ועל הדוגמה 
שנתת לי. אשתדל להיות נאמן עד האחרונה שבהשלכות 
מעשיי. 

מאז ומתמיד הייתי מזוהה עם מדיניות החוץ של המהפכה 
שלנו, וכך אמשיך להיות. בכל מקום שאמצא את עצמי, אכיר 
באחריותי כמהפכן קובני ואנהג בהתאם. אינני מתבייש בכך 
שאינני משאיר לילדיי ולאשתי שום דבר חומרי: אני מאושר 
שכך המצב. אינני מבקש עבורם דבר, ביודעי שהמדינה תדאג 
לתת להם את כל מה שנחוץ על מנת לחיות ולהתחנך. 

יש לי דברים רבים לומר לך ולעמנו, אך אני חש שאין בכך 
צורך. המילים אינן מסוגלות להביע את מה שהייתי רוצה 
שתבענה, ואין טעם להכתים דפים לריק. 


עד הניצחון, תמיד! מולדת או מוות! 
מחבק אותך בלהט מהפכני שלם, 


צ'ה 


לאלה המספרים על המהפכנים סיפורים, לאלה המציירים את 
המהפכנים כאנשים קרים וחסרי רגישות, אנשים שאין בגופם 
נשמה - לכל אלה יספק מכתב זה דוגמה לרגש, לרגישות ולטוהר 
הממלאים את נשמתו של מהפכן. 

ואנו יכולים לענות כולנו יחד: 

החבר גווארה - איננו חוששים מאחריות! אנו לוקחים אחריות 
על המהפכה, ואנו מכירים באחריותנו לסייע לתנועה המהפכנית 
כמיטב יכולתנו! אנו מקבלים על עצמנו את האחריות ואת ההשלכות 

ואת הסיכונים. כבר שבע שנים שכך הם הדברים, ואנו יודעים שכל 
עוד האימפריאליזם קיים וכל עוד קיימים עמים מנוצלים ועמים 
הכפופים בעול הקולוניאליזם, נמשיך להסתכן ונמשיך לקבל על 
עצמנו ללא היסוס את כל האחריות. 

ועלינו מוטלת החובה להיענות, החובה לכבד את רצונו של 
החבר גווארה, את חירותו ואת זכותו. וזו חירות אמיתית, לא 
חירותם של אלה הכובלים עצמם בשלשלאות, אלא זו של אלה 
האוחזים בנשק נגד שלשלותיה של העבדות! 

וזו אחת החירויות, מר ג'ונסון,%? זו אחת החירויות שמקדשת 
מהפכתנו! ואלה הרוצים לעזוב כדי לחיות עם האימפריאליסטים, 
אלה שהאימפריאליסטים מגייסים גם להילחם בווייטנאם ובקונגו, 
רשאים לעשות זאת. אך דע לך גם שכל אזרח בארצנו המבקש 
רשות לא ללכת להילחם יחד עם האימפריאליסטים אלא ללכת 
להילחם יחד עם המהפכנים, גם את בקשתו לא תדחה מהפכתנו! 

בארץ זו שוררת חירות, מר ג'ונסון, חירות אמיתית לכולם! 

מכתב זה לא היה היחיד. יחד עמו הופקדו בידינו מכתבי ברכה 
שונים שנועדו להישלח בהזדמנות זו לחברים שונים, וכפי שכתוב 
כאן, מכתבים "לילדיי", "להוריי" ולחברים אחרים; מכתבים שכתב 
לילדיו ולהוריו. מכתבים אלה נמסרו לחברים ולבני המשפחה, יחד 
עם בקשה שיתרמו אותם למען המהפכה, מכיוון שאנו רואים בהם 
מסמכים היסטוריים מלאי חשיבות. 

לפי הבנתנו, הכל מובהר עתה - כל שהיה עלינו להבהיר 
הובהר. לגבי כל השאר, שידאגו האויבים. לנו יש די מטלות, די 
דברים לעשות בארצנו וביחס לעולם, די חובות למלא. ועוד נמלא 
אותן. 


5. לינדון ג'ונסון (מספמגס1, 1973-1908) - נשיא ארצות הברית 
3.. 

ההודעה על מותו של צ'ה בבוליביה 
5 באוקטובר, 1967 


לנוכח הידיעות הסותרות בתקשורת סביב מותו של צ'ה 
בבוליביה, הופיע פידל קסטרו בטלוויזיה הקובנית ב-15 
באוקטובר 1967 ונשא את הדברים הבאים. 


כפי שוודאי ניחשתם, המניע להופעתי בפניכם הוא הידיעות 
המגיעות מבוליביה מ-9 בחודש זה, ידיעות שפורסמו בימים 
האחרונים בעיתונותנו. 

עליי לפתוח ולומר שהגענו למסקנה שידיעה זו, כלומר הידיעה 
על מותו של המפקד ארנסטו גווארה, היא למרבה הצער נכונה. 
כבר כמה פעמים הודיעו סוכנויות הידיעות ידיעות מסוג זה על 
מותו, אך תמיד היה ברור שאין בהן ממש. 

כאשר החלו להגיע אלינו ב-9 בחודש זה מברקים ובהם ידיעות 
שונות על מאורע זה, טיבן של הידיעות ומגוון נסיבות מיוחדות 
צבעו אותן בצבע מטריד במיוחד, אך שום דבר עדיין לא היה ברור. 
ב"10 בחודש המשיכו הידיעות להגיע, אך עד מהרה התגלו ביניהן 
מספר סתירות; כמה סתירות כבר זוהו בשלב זה. למשל, דובר על 
צלקת ביד שמאל, אך אף אחד לא זכר שלמפקד ארנסטו גווארה 
הייתה צלקת ביד שמאל; עם זאת זכרנו שהייתה לו צלקת בצוואר, 
וברגל - פצעי ירי מהמלחמה; נוסף לכך, כדור שנפלט בשוגג 

הותיר פעם צלקת על פניו. אף אחד מהפרטים הללו לא הוזכר 
וזיהינו מספר סתירות; בסך הכול, תחושה כללית של חוסר אמינות 
אפפה את הידיעות שהגיעו מבוליביה. כך שעד אחר הצהריים ב-10 
בחודש, אילוּ היו שואלים אותנו לאמיתותן של הידיעות הללו, 
היינו מביעים פקפוק רב. 

אך עד מהרה החלו להופיע סימנים אחרים, כמו למשל 
התצלומים הראשונים. הדמות שבתצלום הראשון, שהגיע מאוחר 
בלילה ב-10 בחודש, לא דמתה לו דמיון רב; רבים מאלה שראו את 
התצלום הראשון הזה, ואני ביניהם, נטו ברגעים הראשונים לדחות 
את האפשרות שמדובר בצ'ה. 

עם זאת, אילו הייתה הידיעה שקרית או אילו היה מדובר 
בטעות, היינו מצפים לסימני היכר שונים בתכלית. בכל אופן, 
הטרידה אותנו נוכחותם של כמה מאפיינים כלליים; כלומר האדם 
בתצלום יכול היה להיות אדם אחר, אך לא ניתן היה לומר בוודאות 
שאין זה הוא. 

תצלום זה - הנה הוא [|מראה את התמונה]. אני חושב שאולי 
לא ניתן לראות היטב דרך מצלמות הטלוויזיה, מה גם שאין זה 
תצלום ברור במיוחד. כך או כך, כמה שעות מאוחר יותר הופיעה 
תמונה נוספת שבה כבר נראו כמה מסימני ההיכר הפיזיים שלו 
באופן שאינו מותיר מקום לספק. בתצלום זה, אף על פי שגם הוא 
חשוך מאוד, ניתן כבר לזהות בעין בלתי מזוינת... כאשר רבים 
מאתנו ראו את התמונה הזו, התחלנו להאמין מעט יותר באמיתותה 
של הידיעה, או - ליתר דיוק - בפעם הראשונה התחלנו להאמין 
בוודאות בנכונותה של הידיעה. הנה התצלום [מראה את התמונה]. 

לאחר מכן הגיע התצלום השלישי, שבו מופיע כל גופו והוא 
שכוב על אלונקה. גם על תמונה זו לא נוכל לומר שהיא ברורה 
לחלוטין; גם זו חשוכה מאוד |מראה את התמונה]. 

למחרת החלו להגיע תמונות נוספות, ובהן תמונה ברורה עד 
מאוד. הנה היא |מראה את התמונה] - זו תמונה כה ברורה, עד שגם 

אם תודפס בעיתון ייתכן שניתן יהיה לזהותו ללא כל ספק. 

אבהיר עכשיו את דבריי ואומר שלא מדובר רק בקבלת התצלום 
כהוכחה סופית, אלא גם במארג שלם של נסיבות סביב התצלום 
שנתנו לו, לדעתנו, תוקף של ראיה, נסיבות שאותן אפרט בהמשך. 

לאחר מכן, בימים הבאים, המשיכו להגיע עיתונים מחוץ לארץ 
ובהם הופיעו תמונות נוספות: זו למשל [מראה תמונה]. ייתכן שלא 
ניתן לראות אותן היטב בטלוויזיה מכיוון שהן לקוחות מתוך עיתון 
וכך, מן הסתם, פרטים רבים הולכים לאיבוד. 

יחד עם התמונות החל להופיע מידע רב. אנו כמובן התעקשנו 
להביט במכלול הראיות על מנת להגיע למסקנה שתהיה בטוחה 
לחלוטין למיטב ידיעתנו, כלומר להערכה של הידיעות שלא תותיר 
כל ספק שהוא. לכן אספנו את כל הראיות, את כל התצלומים, את 
אלה שהופיעו כאן ואת אלו שהגיעו מעיתונים בחוץ לארץ; את כל 
הידיעות בדקנו בזהירות רבה. 

כמו כן, הופיעו כמה ימים לאחר מכן התצלומים הראשונים 
מתוך יומן שאותו נטען בעיתונים שכתב. הנה כמה תמונות של 
היומן |ומראה תמונות], שתי התמונות הללו הן היחידות שהופיעו. 

לא רצינו להביע את דעתנו הסופית בטרם נחבר בין המרכיבים 
הללו ונוכל לשפוט. 

יתר על כן, היה עלינו להתחשב גם בעניין המשפחתי: האב, 
האח - כוונתי לקרובי המשפחה החיים בארגנטינה - אלה שלפי 
סוכנויות הידיעות התכוננו לביקור בבוליביה. אנו היינו סבורים, 
מן הסתם, שתהיה להם הזדמנות לראות את הגופה בעצמם וכן 
שיהיה טבעי שנמתין עד שיביעו את דעתם. מתוך הנחה זו 
החלטנו לחכות. ואז היה המסע"? וסדרת תקריות שחלקן מוכרות 


6. בני משפחת גווארה נסעו לבוליביה וביקשו לראות את גופת בנם, 
אך ראשי המשטר הבוליביאני סירבו לבקשתם בעצת המודיעין 
האמריקאי. 

לכם, ובסופו של דבר הם לא הצליחו לראות את הגופה. 

בה בעת הטרידה אותנו סוגיה סבוכה נוספת: לנוכח מספר 
התרחשויות מוזרות, כמו ההודעה על קבורת הגופה שהגיעה מיד 
לאחר הידיעה על שרפת הגופה, נטו קרוביו של צ'ה בארגנטינה 
לחשוב שמדובר בשקר גמור - נטייה טבעית בוודאי עבור קרובי 
משפחה בנסיבות שכאלה. הן זה טבעי והגיוני. אף על פי כן אנו 
כבר היינו משוכנעים בוודאות; אך לא רצינו להביע את דעתנו מבלי 
ליצור קודם לכן קשר עם קרוביו וליידע אותם על דעתנו באמצעות 
ידידים משותפים הנמצאים בקשר עמם מעת לעת. כמובן, יכולנו 
לנחש שהאב ושאר המשפחה חושבים עדיין שהידיעה שקרית 
לחלוטין. 

אילו היה מדובר בנושא אישי בלבד, אין כל ספק שלא היינו 
מתעקשים לומר לציבור את דעתנו, הסותרת את דעת המשפחה. אך 
מדובר כאן בנושא בעל חשיבות ציבורית רבה בכל העולם, ויותר 
מכך - בנושא הנוגע קרוב ללבו של עמנו, ובמקרה כזה מוטל 
עלינו להביע את דעתנו. 

אם לשיפוטנו היה נותר ספק, ולו הקטן ביותר, היה מוטל עלינו 
להביע את הספק הקטן הזה; אילו הייתה הידיעה שקרית לדעתנו, 
היה מוטל עלינו לומר זאת; אילו לדעתנו הידיעה נכונה, מספר 
סוגיות עולות על הפרק. 

ראשית, כמובן, ניתן להניח שיהיה לנו קשה להתמודד עם מצב 
שבו אנו נאלצים לחרוץ משפט המאשר ומודה באמיתותה של 
ידיעה הבאה מפיו של ממשל אוליגרכי וריאקציוני, משטר עריץ 
המדכא את עמו, בעל בריתו של האימפריאליזם ואויב המהפכה. 
אני מאמין שמצב שכזה הוא תמיד קשה עבור מהפכן. 

באותה מידה ניתן להרהר בשיקול נוסף, אילו ניתן היה להפיק 
איזו תועלת מהמשך הפקפוק באמיתותה של הידיעה. עליי לומר 
שגם אילו היינו חושבים שהמשך הטלת הספק יהיה מועיל באיזשהו 
אופן, תחת נסיבות כלשהן, לא היה הדבר מונע מאתנו לומר את 

האמת. אנו גם מאמינים שאין בו שום תועלת, אך אני מציג את 
ההשערה כך, כאילו עלתה באמת בדעתנו. 

גם אילו תועלת כלשהי הייתה צומחת לנו מהספק, המהפכה 
מעולם לא ניצלה ככלי נשק את השקר, את הפחד מפני האמת, 
מעולם לא נכנעה לאשליה שקרית כלשהי, לכזב כלשהו. תהיינה 
הנסיבות אשר תהיינה, בהינתן האמון שנותנים בנו כל מהפכני 
העולם, ובמיוחד בהינתן האמון של עמנו - שתמיד האמין באמונה 
שלמה שלעולם לא נשקר לו - בשום אופן ובשום מקרה לא נוכל 
להכזיבו. במצב שבו יש לומר בפרהסיה את האמת, נאמרת האמת 
הזו בפרהסיה תמיד... 

יתר על כן, רבים מקרב העם הקוראים את החדשות מצפים 
תמיד שהממשל המהפכני והמפלגה, מפלגתו, יאמרו לו אם מדובר 
באמת או בשקר. מכאן שבכל מצב אנו רואים את עצמנו מחויבים 
להביע את דעתנו, גם אם - כפי שתיארתי - מדובר במצב עדין 
במיוחד בהינתן הדעה שבה מחזיקים ושאותה מביעים, גם בציבור, 
קרוביו של המפקד ארנסטו גווארה בארגנטינה. אנו מקווים שהם 
יבינו שעם כל הכאב שבדבר, עלינו להביע דעה זו; אין אנו לוקים 
בהיעדר טאקט, ועוד פחות מכך בזלזול בהם. 

כפי שסיפרתי לכם, למסקנה זו לא הגענו בעקבות ראיות 
מבודדות, מילים או משפטים בלבד או תצלומים בלבד; תצלומים 
הרי ניתן לזייף. אך במקרה זה אין מדובר בתצלומים שמסרה 
הממשלה, אלא בתמונות שצילמו עיתונאים רבים בבוליביה 
עצמה, באותו המקום שבו נמצאה הגופה. עיתונאים אלו צילמו את 
התמונות ופרסמו אותן. מכאן שלא הייתה אפשרות, לא היה מקום 
להשערה שמדובר בתצלומים מזויפים. 

השערות נוספות: ההשערה... ובכן, ההשערה שפוברקה בובה 
משעווה. סבירותה של זו פחותה עוד יותר, שהרי אין מדובר בדבר 
שקל לעשותו. 

כל זאת במסגרת פרשנות מבודדת. 

אך אם נפרש ביחס לכל שאר הגורמים, הדבר מתגלה כבלתי 
אפשרי לחלוטין, שכן יש לפרש את הכול יחד עם סדרה של 
מאורעות שקדמו לכך, יחד עם ידיעות שהופיעו קודם לכן וגורמים 
נוספים. 

מצאנו, למשל, את כתב ידו של צ'ה, כתב ידו היחיד במינו. 
לנו נראה שקשה מאוד לחקותו. גם אם כן, אילו היה קל או אפשרי 
לחקות את כתב ידו של אדם - ועוד של אישיות כה מיוחדת כמו 
צ'ה - בוודאות נוכל לומר שאין זה אפשרי לחקות את סגנונו; 
אפשרי עוד פחות שאדם כלשהו, מלבד אלו שהכירו אותו לעומק, 
שחיו לצדו במשך שנים רבות, יוכל להעריך כל משפט, את סגנון 
הכתיבה, את סגנון הבעת הדברים, את התגובה לכל פרט ולכל דבר. 
ולא רק הכתב, אלא החשיבה, הסגנון, האופן התמציתי והתכליתי 
שבו כתב צ'ה. לסיכום, מספר מאפיינים שאינם קשורים רק בכתב 
היד אלא בתוכן, בסגנון, באופן התגובה - כל אלה אינם ניתנים 
בשום פנים ואופן לזיוף. 

מן הסתם, יומן אינו הוכחה למותו של לוחם; יומן ניתן לאבד 
בדרכים, ניתן לשכחו בתוך תרמיל, וניתן למצוא אותו במקום 
מסתור. אך, כמובן, התאריך האחרון הרשום ביומן שלפנינו הוא 
7 באוקטובר, ערב הקרב שבו הודיעו שנהרג; כלומר המילים 
האחרונות בו נכתבו שעות מעטות לפני הקרב. מכאן שאין ספק 
שאילו היומן אכן הלך לאיבוד, זה אירע בסביבות 8 באוקטובר, 
כלומר ביום הקרב עצמו. 

קיימות ראיות רקע נוספות. ביניהן, כמובן, התמונות שהופיעו 
בעיתונים שונים בעולם, תמונות הקשורות בנוכחותו של צ'ה 
בבוליביה. למשל, בכמה עיתונים פורסמה התמונה הבאה |מראה 
תמונה| שבה הוא נראה כשהוא נושא תרמיל עמוס - כפי שתמיד 
נהג לעשות - ורובה אם-2; בתמונה אחרת הוא נראה רוכב על פרד 
[מראה תמונה], וזו דמותו שאין לטעות בה, זקופת קומה כתמיד. 
סביר להניח שברגע שבה צולמה התבדח עם מי שעמד לצלמו. 

נראה שכמה מהתמונות הללו נתפסו בידי האויב באופן כזה או 
אחר; מכאן שכבר היו בנמצא ראיות מקובלות לנוכחותו של צ'ה 
בבוליביה. 

עוד רצף התרחשויות אשר לו היינו עדים בשבועות האחרונים 
בבוליביה הצביע על מערכה רבת עוצמה נגד לוחמי הגרילה, 
שלשמה גויסו חיילים רבים. בין אלו היו כמה יחידות שהוכשרו 
במיוחד בידי סוכני האימפריאליזם ללוחמה נגד כוחות גרילה. 

מכאן שיש בידינו כמה ראיות שבהן נוכל להשתמש כדי ליצור 
תמונה של הדברים, של השתלשלות האירועים המאפשרת את מותו 
של צ'ה. 

במילים אחרות, למיטב שיפוטנו, היומן אמיתי לחלוטין, 
והתמונות אמיתיות לחלוטין. 

נראה לנו בלתי אפשרי לחלוטין, בלתי אפשרי מבחינה טכנית 
ומכל בחינה אחרת, לארגן את כל זה על בסיס שקרי. אפשר לעשות 
זיופים רבים, אבל אי-אפשר לזייף את קווי האופי העדינים ביותר 
של האישיות, של ההבעות, של כל תווי ההיכר הגופניים של אדם. 
ובהינתן כל הרקע, כל הפרטים, כל ההיבטים: היומן, התצלומים, 
הידיעות, האופן שבו נוצרו הידיעות; סדרה ארוכה של פריטי מידע, 
ראיות שלדעתנו אין כל אפשרות טכנית לפברקן. 

אבל ניתן להרחיק לכת עוד יותר: בלבו של המשטר הבוליביאני 
קיימות סתירות כה רבות, יריבויות ובעיות כה רבות וכבירות, עד 
שאין שום אפשרות שבלבו של המשטר הזה תיווצר הסכמה - 
אפילו עד כדי יכולת לומר דבר שקר. הם יכולים להוציא שקר אחד, 
ידיעה אחת: שקרה משהו, שהרגו כמה לוחמי גרילה ושגופותיהם 
נעלמו; ממשלות ריאקציוניות משחררות ידיעות רבות מסוג זה, 
שאין להן כל חשיבות. זה הדבר הראשון. 

הדבר השני: יש צורך, מנקודת מבט טכנית, במשאבים רבים 
ובניסיון רב שאינם בנמצא שם. 

נקודה שלישית, הברורה מאליה יותר מכולן: מה הטעם עבור 

משטר זה בזיוף הידיעה הזו? מה הטעם בפברוקה של הידיעה 
כאשר תוך יומיים, חמישה-עשר יום או עשרים יום תגענה ראיות 
שתוכחנה שהידיעה הזו הייתה מופרכת ושקרית? 

לא רק יהיה קשה באופן יוצא מן הכלל לזייף שקר כה מושלם 
מבלי שיתגלה עד מהרה, אלא גם לא יהיה כל טעם בהמצאתה של 
ידיעה כזו. מה גם שהם נקטו במשנה זהירות. לפני עשרה או שנים- 
עשר יום כבר התקבלה ידיעה דומה, אך זו החזיקה רק כמה שעות; 
לאחר שעות מעטות, למחרת, היא הוכחשה בזריזות. לאחר מכן, 
הידיעה החלה להסתובב באופן עיקש עד מאוד; הם נמנעו ממתן 
אישור ברור לדברים; השמועות הראשונות הגיעו דרך מקורות, דרך 
עיתונאים; סבבו כל מיני ידיעות, והם נמנעו בזהירות ממתן אישור 
סופי. נראה שהם ניסו להשיג ראיות כאלו שתאפשרנה להם לצאת 
בהודעת אישור רשמית ללא חשש מטעות. 

את כל הדברים הללו ראינו ורשמנו לפנינו. 

יש לנו כבר ניסיון כלשהו בפירושן של ידיעות המגיעות 
באמצעות הטלגרף. כולנו קוראים ידיעות רבות, כל יום, ויש לנו 
ניסיון כלשהו המאפשר לנו להעריך באמצעות הסגנון, להעריך 
כל ידיעה באמצעות המאפיינים של כל ממשל ושל האישים בכל 
ממשל, באמצעות כל הדברים הללו וכל הגורמים הללו. ונראה לנו 
שהם נזהרו מאוד. 

אפילו הנבערת והמטומטמת שבממשלות - ואין ספק שממשלת 
בוליביה ניחנה בבערות ובטמטום - אפילו ממשלה מטומטמת עד 
מאוד לא הייתה מעלה בדעתה רעיון כה חסר טעם, כה טיפשי, כה 
בלתי אפשרי כהמצאתה של ידיעה שכזו, שהרי מעל הכול לא יהיה 
בכך שום טעם. 

אין עוררין על כך שתנועת הגרילה בבוליביה נמצאת בשלב 
שבו הישרדותם של הלוחמים תלויה, ביסודו של דבר, ביכולותיהם 
שלהם; היא תלויה בכוחותיהם שלהם. כלומר אין זו תנועה שהגיעה 
לנקודה שבה היא עומדת בכל רגע לחולל משבר, נקודת מפנה שבה 

שקר עשוי להקנות לממשלה מרווח של שמונה או עשרה ימים, 
שבוע. אין זה המצב. 

לוחמי הגרילה נמצאים בשלב - שלב שאותו אנו מכירים 
היטב, לצערנו - שבו הם תלויים ביסודו של דבר בכוחותיהם 
שלהם, ומה עושים לוחמי הגרילה כאשר הם שומעים ידיעה שכזו, 
אם היא שקרית? הם צוחקים. מכאן שלא תהיה לה שום השפעה 
על הלוחמים, אך תהיה לה, כמובן, השפעה מידית על יוקרתה 
ואמינותה הירודות גם כך של הממשלה המפרסמת אותה. 

אני פורש טיעון זה על מנת להראות שאין כל היגיון בסברה 
שמישהו ינסה להמציא ידיעה שכזו, אם נחשוב מעט על המניעים 
העשויים להצמיח את המצאתה של ידיעה כזו. במילים אחרות, 
מניעים כאלה אינם בנמצא. 

וצירוף הנסיבות של היומן, תוכן היומן, האזור שבו נאמר ביומן 
שבו הם נמצאים; התמונות שלא צולמו בידי הממשלה אלא בידי 
עיתונאים; מכלול רב של פרטים שמאפשר לנו להגיע למסקנה 
הברורה לגמרי שהידיעה המרה אמיתית. 

כל אדם המקבל ידיעה שכזו על אודות אדם שאותו הוא 
מוקיר ביותר, ינטה לבו באופן טבעי לדחות את הידיעה. ברגעים 
הראשונים גם אנו חווינו את הנטייה הזו במידה בלתי מבוטלת. אל 
מול ידיעה כזו תתעורר תמיד בנפשו של העם הנטייה לדחותה, 
ובנפשם של המהפכנים ברחבי העולם תתעורר אותה נטייה. 

מה גם שבמקרה זה נוספים היעדר האמון והיעדר היוקרה 
המוחלטים של ממשלה זו, המספקים סיבה נוספת לפקפק בידיעה 
- מעבר לנסיבות הרגשיות שמאחורי הדחף לדחות ידיעות מסוג זה. 

עד כדי כך בלתי אמינה היא הממשלה הזו, שאפילו בקרב בעלי 
בריתה - ביניהם האימפריאליזם האמריקאי עצמו וממשלות רבות 
הדומות לממשלת בוליביה - קראו רבים בתחילה את הידיעה 
ואמרו שאינם בטוחים בוודאות, שאינם מאמינים, ואימצו גישה 
זהירה ביותר. לאחר מכן, מן הסתם, החלו לשנות את גישתם מרגע 

שהחזיקו בידיהם ראיות מספקות שהעניקו להם ביטחון באמינותה 
של הידיעה. אך כל עוד לא החזיקו בידיהם פריטי מידע מסוג זה 
ניתן לומר שבאופן כללי הם נמנעו מלאשר את הידיעה שהגיעה 
מבוליביה. 

בשלב זה של הדיון על אודות ספקות אשר עשויות להתקיים או 
לא להתקיים, אין טעם לדבר עוד ביסודו של דבר על עובדת המוות 
עצמה - לפחות בכל הנוגע לספקותינו שלנו - אלא על הדרך שבה 
אירע המוות, על הנסיבות שיכלו להוביל לתוצאה זו. 

כמי שמכירים את ארנסטו גווארה היכרות אינטימית - ואנו 
נוקטים בלשון הווה, מכיוון שעל ארנסטו גווארה לעולם לא נוכל 
באמת לדבר בלשון עבר - עלינו לומר שצברנו ניסיון רב לצדו 
והכרנו את אופיו ואת מזגו. ככל שקשה להאמין שאדם בעל שיעור 
קומה כמו שלו, אדם בעל סמכות ואישיות כשלו, יוכל למות בקרב 
בין סיור גרילה לבין כוח צבאי; ככל שקשה להאמין, אלו מאתנו 
המכירים אותו היטב יודעים שאין זה מפתיע באמת. זאת משום 
שתמיד, לכל אורך הזמן שהכרנו אותו, הוא התאפיין בתעוזה בלתי 
רגילה, בבוז מוחלט כלפי הסכנה, בנכונות תמידית, בכל רגע של 
קושי וסכנה, לעשות את הדברים הקשים והמסוכנים ביותר. והוא 
אכן עשה אותם, פעמים רבות, לכל אורך מאבקנו. כך עשה בסיירה 
מאסטרה, כך עשה בלאס ויאס. 2 

הרבה פעמים נאלצנו באופן כזה או אחר לנקוט צעדים על 
מנת לגונן עליו. יותר מפעם אחת נאלצנו להתנגד לכמה מהצעות 
הפעולה שתכנן להוציא לפועל. ומעל לכול, ככל שהכרנו את 
סגולותיו הנהדרות כלוחם ואת האפשרות שיוכל לשרת את המהפכה 
במשימות ובמטלות בעלות חשיבות אסטרטגית ממעלה ראשונה, 
ניסינו למנוע את האפשרות שייפול בקרב ללא חשיבות אסטרטגית 


7. הפלישה מהרי הסיירה מאסטרה למרכז קובה ולעבר הוואנה דרך 
מחוז לאס וייאס נוהלה ביד רמה בידי צ'ה וקמילו סיינפואגוס. 

רבה. וכך, במידה רבה, קרה שהגיע הרגע שבו הפך למפקד של אחד 
מגיסות הפלישה*? וביצע את המשימה הקשה, את מעשה הגבורה 
היחיד במינו של הפלישה למחוז לאס וייאס. 

אלו המכירים אותו מאז יודעים כיצד פעל במבצעים רבים. 

ועלינו לומר שתמיד הטרידה אותנו האפשרות שמזגו זה, תכונה 
זו שבלטה תמיד בכל רגע של סכנה, תוכל להביא בקרב מן הקרבות 
למותו. לעולם לא ניתן היה לבטוח בכך שינקוט באמצעי זהירות 
מינימליים. פעמים רבות צעד בראש סיורים בשטח אויב. 

עם זאת ייתכן שצ'ה, שהכיר תמיד בחשיבות המשימות 
שהופקדו בידיו, בחשיבות פועלו, חשב - כפי שחשב תמיד - על 
ערכם היחסי של בני האדם ועל ערכה העליון של הדוגמה האישית. 
דברים אלה היו חלק מאישיותו. 

מעל לכול היינו רוצים לראות אותו הופך למנהיגם של העמים 
בדרכם אל הניצחונות הגדולים, מנהיגם ולא רק מבשרם של 
הניצחונות הללו. אלא שאדם בעל מזג שכזה, אישיות שכזו, אופי 
שכזה, תגובות שכאלה, נקרא תמיד בנסיבות מסוימות, למרבה 
הצער, להיות מבשרם של הניצחונות הללו ולא מנהיגם. וגם 
המבשרים הם כמובן מנהיגי הניצחון, מנהיגיו החשובים ביותר! 
הוא, פחות מכולם, היה מוטרד מכך. 

באופן טבעי, לאלה מאתנו שזכו להכירו ולאהוב אותו מקרוב 
כואב לראותו הופך למבשר, למופת שתהודתה תהיה ללא ספק 
עצומה, אך טבעי הוא שיכאב לאדם כאשר הוא חוזה בהשמדתה 
הגופנית של אישיות חכמה, אישיות יחידה במינה כמו זו. 

אני מסביר את הדברים הללו מכיוון שאין בכוונתי ברגעים אלה 
לשרטט את הרעיונות, את המושגים ואת הרגשות כלפיו. מטרת 
דבריי היום היא לפרש את הידיעות שהגיעו אלינו עד כה. אך גם 


8. גיסות פלישה (180450195 88מממט601) -- היחידות שאליהן חולק צבא 
המורדים למטרת הפלישה למרכז האי. 

ציינתי שאין בשום אופן לתמוה על כך שמִקָרֶב קבוצת הגרילה היה 
הוא אחד הראשונים ליפול חלל בקרב; זה היה כמעט נס; למעשה, 
לא היה אפשרי שהדברים יקרו אחרת. פעמים רבות פגש בסכנה, 
ובמצבים אלה מתקיים תמיד מעין חוק מתמטי. כך שלא ניתן היה 
להתייחס לידיעה כאל בלתי אפשרית, וכך ניגשנו אנו להערכתן של 
הנסיבות כולן. 
אם כן, מהו הרקע למאורעות, מהן הנסיבות שיכלו להוביל לקרב זה 
שבו פגש את האויב בעיצומו של גיוס כוחות, בעיצומה של פריסת 
כוחות רחבה נגדו? 

כאן, למשל, יש לנו מספר עובדות שתוכלנה אולי לשפוך 
אור על הנסיבות, על העובדות ועל הרקע. בשום אופן אין להגיע 
למסקנות חד"משמעיות בנוגע לשאלות אלה כל עוד אין בידינו 
ראיות נוספות על אלה שהצלחנו לאסוף, לברור ולנתח מתוך ים 
של ידיעות, ים אמיתי של מברקים מהסוכנויות. כך, למשל, הגיעה 
לידינו ב"29 לחודש ידיעה אשר זו לשונה: 


מקור צבאי בכיר אישר היום שהצבא הבוליביאני משוכנע 
בוודאות שהצליח לדחוק לפינה את המהפכן הארגנטיני- 
קובני ארנסטו צ'ה גווארה בקניון מיוער במרחק של כ-128 
קילומטרים מכאן. 

המקור סירב לתת פרטים נוספים, אך הדברים שאמר 
ל"אסושייטד פרס" היום בצהריים עולים בקנה אחד עם 
העובדה שחיילים מצוידים לקרב נפרסו בימים האחרונים 
בג'ונגל, ככל הנראה על מנת להשתתף במבצע חשוב. 

0 חיילים נוספים שהוכשרו במיוחד לפעולה בג'ונגל 
יצאו מהעיר סנטה קרוס בתחילת השבוע בדרכם אל אותו 
אזור. 

עיר זו, שבה מתקיים משפטו של רז'י דברה, היא מושבה 
של האוגדה הרביעית של הצבא, וסנטה קרוס היא מושבה של 
האוגדה השמינית. 

קבוצה אחת של חיילים יצאה מקאמירי ביום רביעי, וקבוצה 
נוספת יצאה אמש. היום אחר הצהריים מתוכננת יציאתה של 
קבוצה שלישית. 

מקור צבאי מהימן העריך שלפחות 1,500 חיילים משתתפים 
במצוד אחר גווארה. 

"יש לנו מידע מצוין שלפיו גווארה חי, ואנו משוכנעים 
בוודאות שהוא מכותר", אמר המקור, אך סירב לתת פרטים על 
אודות הנסיבות שעליהן מתבססת הערכתו. 

לדברי המקור, הצבא כיתר את קבוצת הגרילה הקומוניסטית 
בעמק קטן בין שתי גבעות, שאת גודלו לא פירט. 

לא ניתן היה לאמת את המירע. 

בשני קצוות העמק, המהווה מעין ערוץ, עומדים אנשי 
הצבא הבוליביאני המוכשרים במיוחד ללוחמה בג'ונגל. רבים 
מתוכם התאמנו תחת פיקודם של יועצים אמריקאים, ביניהם 
כאלו ששירתו בווייטנאם. 

נאמר שגדותיו ומעמקיו של העמק מכוסים בעשבייה 
צפופה מאוד, אך חלקו העליון חופשי ממכשולים, כך שקשה 
להימלט ממנו מבלי להיחשף. 

"סיורי הצבא הודיעו על מגע ודאי בראשית השבוע", אמר 
המקור. 


כלומר ביום ה-297 לחודש החלו לדבר על אזור טיפוסי, לדבר על 
עמק בג'ונגל - מעין ערוץ - בין גבעות וגבהים העירומים מכל 
צמחייה, עמק שבו יש לנוע באחד משני כיוונים לעבר יציאה אחת 
או שנייה; אין אפשרות לצאת מהאזור מכיוון שלשם כך יש לנוע 
בשטח עירום מכל צמחייה. 

ידיעה זו מעניינת במיוחד מכיוון שהיא הראשונה שבה מדובר 
על שטח, על סוג שטח, המופיע לאחר מכן כמעט בכל הידיעות. 
אם כן, אילו נסיבות הן שהעניקו להם את הביטחון שבשטח 
זה יימצא כוח גרילה תחת פיקודו הישיר של המפקד ארנסטו 
גווארה? 

יש כאן ידיעה המדברת על עריק מקרב לוחמי הגרילה. ידיעה 
זו מופיעה ב"30 בספטמבר במברק נוסף ובה נכתב: 


על פי ידיעות עיתונאיות שהופיעו היום במוקד זה של 
תעשיית הנפט, המנהיג המהפכני הקסטרודקומוניסטי ארנסטו 
צ'ה גווארה לוקה במחלה חמורה ונישא באלונקה בידי שני 
לוחמים תחת שמירה הדוקה. 

המידע מיוחס ללוחם הגרילה לשעבר, אנטוניו רודריגס 
פלורס הבוליביאני, שהסגיר את עצמו מרצונו לכוחות 
המזוינים המוצבים בריו גראנדה בתגובה להודעה הרשמית 
שבה הובטח שמי שינטשו את המאבק המזוין נגד הממשלה 
יושארו בחיים. 


מכאן שישנו עריק שערק בין 25 ל-30 לחודש ספטמבר, 
והתנהגותם של עריקים דומה תמיד: העריק מוסר לאויב את כל 
המידע שבידיו ועשוי לעניין את האויב, והוא מוסר אותו מיד, 
ללא היסוס וללא נקיפות מצפון מכל סוג שהוא, שהרי העריק הוא 
תמיד קודם לכול מהפכן שאיבד תקווה או כאילו-מהפכן שרצה 
לשחק במהפכה. 

ואין כל ספק שאילוּ יצא מבין הלוחמים עריק - ובמהלך 
מלחמות מהפכניות באה העריקות לידי ביטוי לעתים קרובות - אין 
בכך כל חריג. זאת משום שישנו שלב שבו רבים מבקשים להצטרף 
לגרילה ומופיעים בבסיסי הגרילה בהמוניהם, עד כדי כך שמספרם 
עולה בהרבה על מספר כלי הנשק שברשות הלוחמים. בין אלה 
המציעים את עצמם ישנם רבים המבצעים לאחר מכן מעשי גבורה, 
חיילים נהדרים, מהפכנים נהדרים. 

צבא הגרילה שלנו מעולם לא ניהל לשכת גיוס או משהו דומה. 
הבעיה הייתה במספר האנשים שהגיעו על מנת להצטרף ושלא היו 
לנו כלי נשק עבורם. אך יותר מתשעים וחמישה אחוזים מבין לוחמי 
צבא המורדים שלנו הגיעו אלינו על דעת עצמם; אחדים נשלחו 

באופן מאורגן. מקרב אנשים אלה שהציגו את עצמם נבנה צבאנו. 

אך, מן הסתם, היו גם כאלה שהגיעו אלינו בשל גחמה כלשהי, 
ללא ניסיון כלשהו או הבנה ברורה של ההקרבה שדורש מאבק 
הגרילה. וכאשר נדרשו למסעות ארוכים, לטפס על הרים ולמלא 
מטלות, ניצלו הזדמנות כלשהי על מנת לנטוש את יחידתם. והעריק 
הוא תמיד בוגד. כאשר הוא נופל בידי האויב הוא תמיד מספר הכול, 
ובידו לתת מידע רב לגבי כל הנסיבות הנוגעות ליחידת הגרילה. 

מדובר גם במחלה. יש בהחלט לקחת בחשבון את האפשרות 
שצ'ה סבל מבעיה חולפת כלשהי. 

למעשה, ביומן, בחלקים ממנו שפורסמו, למשל בחלק של היומן 
שפורסם - שהופיע בהיעתק מצולם - ב-1 בחודש נכתב: "ירדנו 
מוקדם על גבי הפרדים, לאחר מספר סיבוכים, ביניהם הידרדרותו 
של פרד לתהום. הרופא לא הבריא עדיין, אך אני כן, ואני הולך 
בסדר גמור ומוביל את הפַּרְדַה". הוא ממשיך ומציין דברים אחרים. 

מכאן שב-1 בספטמבר הוא כבר הבריא וחש לגמרי בטוב; 
ובחלקי היומן המספרים על הימים שקדמו למותו הוא מדבר כאדם 
בריא לחלוטין. מכאן שברגע זה אין כל אפשרות אמיתית שהיה 
חולה. 

אך הגיוני שהעריק סיפר שהיה חולה זמן-מה קודם לכן וכיו"ב, 
ומה שעשוי לעניין יותר מכול את האויב הוא המיקום המדויק של 
האזור או חבל הארץ או הנקודה שבה יוכל למצוא את כוח הגרילה. 

וזה יכול להסביר מדוע נערך גיוס כוחות כה גדול ומדוע חל 
גיוס זה ב"29 בחודש. 

ידיעה זו על העריק התפרסמה ב-30 בחודש. יכול להיות 
שהעריק כבר היה אז בידי כוחות האויב זה שלושה או ארבעה ימים, 
ומן הסתם הכוח החל מיד בסדרת תמרונים. כל צבא דכאני מגייס 
את כוחותיו ברגע שהוא מאמין שיש לו הזדמנות, ומובן שברוב 
הפעמים תמרונים אלה מתבררים כמאמץ עקר וחסר תועלת. אך 
אין ספק שהם תלו תקוות רבות בכך שהצליחו למקם במדויק את 

האזור שבו נמצא כוח הגרילה, שהרי נראה שהחלו בסדרת תמרונים 
גדולים מאוד, ושקיוו לזכות בניצחון טקטי על הגרילה. 

מעניין שהניו יורק טיימס פרסם מאמר ב-7 באוקטובר 1967 
(ערב הקרב, במהדורת יום ראשון) - המאמר פורסם למעשה רק 
ב-8 באוקטובר במהדורה של יום ראשון, כלומר בבוקר יום הקרב 
- וכותרת המאמר הייתה: "הקרב האחרון של צ'ה גווארה". כתוב 


בו כך: 


קאמירי, בוליביה - אפילו בעיני אדם למוד-נדודים כארנסטו 
צ'ה גווארה חייב מבוי סתום זה, המשתפל מן האנדים אל אגן 
האמזונאס, להיראות כמקום שכוח-אל במיוחד. 

כל בוקר עולה השמש על העמק המאובק וקופחת על 
האדמה החשופה ועל שיחי האטד השדופים. המוני החרקים 
השורצים במקום - זבובים ויתושים ענקיים, עכבישים וכו' - 
ממלאים את האוויר הדומם. 


וכן הלאה בתיאור מדויק פחות או יותר של האזור. כך: 


האבק, החום והעקיצות הופכים את עורם של בני האדם 
לכותונות ייסורים. הצמחייה הנוקשה, היבשה והקוצנית, 
הופכת כל תנועה ממושכת לבלתי אפשרית כמעט, מלבד 
לאורך גדות הנהרות והשבילים השמורים היטב. 

על פי דיווחי הצבא, המפקד הקובני ושישה-עשר מחבריו 
לכודים בעמק זה שבועיים בעקבות כתר הולך ומתהדק 
שמפעילים הכוחות המזוינים. צבא בוליביה אינו מאמין 
שהמפקד גווארה ייצא מכאן בחיים. 

במובנים רבים יכול מצבם של המפקד גווארה וחבריו, 
בקניון התופת הזה הנמצא 120 מילין ממוצב הצבא, לשמש 
כמשל עבור המהפכה המזוינת ביבשת אמריקה... 


מכאן שאותן עובדות העולות מהמידע ב-29 בחודש, שבו מדובר 
על תמרוני צבא המוסברים היטב באמצעות הידיעה על העריק 

המופיעה ב-30 בחודש, חוזרות על עצמן בדבריהם של אנשי 
העיתונות הבינלאומית הנמצאים ביחסים מצוינים עם הפיקוד 
הצבאי; אלה חוזרים ומצביעים על העמק, על הערוץ המיוער 
המוקף אזורים חשופים. 

כלומר נוצרת תקווה, אמונה - ואין בכך כדי לומר שתקווה 
זו לא הייתה יכולה לבוא לידי סוף אחר - מבלי להכיר היטב את 
השטח, מבלי לדעת בבירור את מימדיו של העמק, את אורכו ורוחבו 
וסדרה ארוכה של נסיבות. קשה לשפוט איזו הצדקה אובייקטיבית 
ומציאותית היה להם לטיפוחן של התקוות הללו, מכיוון שבאופן 
כללי אומרים על לוחמי הגרילה שהם תמיד מכותרים. 

עלינו, למשל, אמרו שאנו תמיד מכותרים, וזו הייתה האמת: 
מאחורינו הים ומלפנינו ערבות ושדות אורז; במשך תקופה לא 
קצרה החזיקה תנועתנו מעמד בשטח שרוחבו פחות מעשרה 
קילומטרים ואורכו כעשרים קילומטרים, עם גיחות מזדמנות 
למקומות רחוקים מעט יותר. בשטח זה העברנו את כל שנת 1957 
ומחציתה של שנת 1958, ובאותו שטח ברוחב עשרה קילומטרים 
ובאורך עשרים קילומטרים חלה המתקפה האחרונה שנעשתה נגדנו 
בכוחות עצומים. היה זה שטח שכבר הכרנו טוב מאוד, וכוחנו כבר 
כלל כשלוש מאות איש. 

אבל באופן כללי תמיד נתפסת הגרילה כמוקפת, ולוחם הגרילה 
אכן מוקף אסטרטגית בידי כוחות שונים; מסוכן יותר הוא הכיתור 
הטקטי, המצב שבו כוח הגרילה מוצא את עצמו חסום לחלוטין 
בידי שרשרת חיילי אויב. למען האמת, גם כיתורים אלה נשברים 
ברוב המקרים. כך שלא ניתן להביע דעה לגבי דרגת המסוכנות של 
העמק שעליו מדובר או של האזור שעליו מדובר. 

אך כל הסימנים מראים - מכיוון שכל הידיעות הקשורות 
בעניין חוזרות ומדברות על האזור הזה - שתקוותיהם התנקזו 
לאזור מסוים, ולשם כך גייסו את כוחותיהם הרבים. אין בכך כדי 
לומר שיצירת המגע הייתה בלתי נמנעת, ושאפשרות של נסיגה או 

תמרון לא הייתה פתוחה בפני הגרילה, אך יש בכך כדי להסביר את 
היווצרות הנסיבות באמצעות גיוס הכוחות שקדם לקרב זה. 

במילים אחרות, כמעט שבועיים טרם הקרב כבר שוררת מעין 
אופוריה והכוחות נעים לעבר האזור. איך בדיוק נראה האזור? איננו 
יודעים. באילו אזורים אחרים ומכשולים טבעיים גובל האזור? 
איננו יודעים. האם מישורים גדולים ועירומים מצמחיה, נהר, 
גבעות בלתי עבירות? בסופו של דבר, איננו יודעים, אך ברור וגלוי 
שמתקיימת תנועה לעבר אזור מסוים שבו, הודות למידע שמסר 
העריק, הצליחו למקם פחות או יותר את כוחות הגרילה. 

לאחר מכן מגיעות הידיעות המֶדֶברות, המספקות מידע, ידיעות 
שונות המספרות על הקרב שפרץ בשטח שמאפייניו, כך אומרים: 
פני השטח שבורים, התנועה קשה, ג'ונגל סבוך במעמקי הגאיות, 
הקניונים, הנקיקים; על פי הידיעות, הקרב פורץ בשטח מעין זה. 

ברשימות מתאריך 7-6 בחודש מדבר היומן על שטח כמו זה. 

כך נכתב ביומן ב"6 באוקטובר: "מהסיורים עולה שיש לנו בית 
בקרבת מקום, אך בנוסף גם [...]". ישנם כמה חלקים שלא יכולנו 
לקרוא היטב בצילום. מלבד כתב היד של צ'ה, שהוא קטן מאוד 
וקשה לקריאה, ישנה הבעיה של הצילום שיוצא מעט מטושטש. 

כתוב: "...| נחלים רחוקים יותר, שם היו מים, אנו [...]" - חלק 
שאי-אפשר להבין - "ובישלנו את כל ה [...]" - מחיקה - "תחת 
מדף סלע גדול ששימש לנו כגג ... שאני". 

כתוב: "חשופים תחת השמש, אנו מתקרבים למקומות [...] 
נשארים בתוך שקע". שוב, יש כאן חלקים מחוקים. 

כתוב: ‏ ...| הארוחה התעכבה; החלטנו לצאת לפנות בוקר 
לעבר יובל הקרוב לנחל הקטן הזה ומשם לערוך סיור כש... על 
מנת לקבוע את מסלולנו העתידי". 

כתוב: "עיתון הקרוס דל סור בישר בריאיון [...] האנשים, אורלנדו 
היה הפעם קצת פחות [...]" - אולי כתוב כאן שתְקן; ההתייחסות 
היא לבוליביאני אחר שהסגיר את עצמו, כפי שנאמר בהתחלה, 

ואחר כך נאמר שלקחו אותו בשבי; משהו כאן איננו ברור, אין זה 
ברור כמו במקרה השני. 

כתוב: "הרדיו הצ'יליאני הודיע בידיעה [...]| שבה נאמר כי בערך 
0 חיילים נמצאים באזור". 

ב"7 בחודש נכתב: "ארגון הגרילה שלנו השלים אחד-עשר 
חודשים ללא סיבוכים". ממשפט זה, "אחד-עשר חודשים ללא 
סיבוכים", נוצר הרושם שהמצב האסטרטגי של הכוח באותו יום, 
לפי דעתו, לא היה חמור. זאת פיסת מידע שיש להרהר בה - מדוע 
לא ראה את המצב כקריטי. 

כתוב: "...| עד 12:20, אז נכנסה זקנה אחת שרעתה עזים אל 
תוך הקניון שבו חנינו ונאלצנו לעצור אותה; האישה לא נתנה מידע 
אמין כלשהו על אודות החיילים, ולכל שאלה ענתה שאיננה יודעת, 
שזה זמן רב לא עברו במקום. היא נתנה מידע רק על הדרכים. 
מהמידע שהיא סיפקה הבנו שאנחנו נמצאים במרחק של בערך 
שעת הליכה מאיגראס ומחאגויי ובערך שש שעות מפוּסארה". 
כתוב שם שב-13:20 אניסטו [...] הלכו לביתה של הזקנה, שבתה 
מרותקת למיטתה; נתנו לה חמישים פסו בתמורה לכך שלא תאמר 
מילה, אך ללא תקוות גדולות שתקיים את הבטחותיה. יצאנו 17 
איש עם ירח קטן מאוד והצעדה הייתה מסוכנת ביותר והשארנו 
עקבות רבים בקניון שבו היינו, שאין בתים בקרבתו אך ישנם שדות 
תפוח-אדמה המושקים בתעלות מאותו נחל. בין שני פאראמוס" - 
כך כתוב כנראה, נראה שב"פאראמוס" הכוונה לגבעות עירומות 
מצמחייה* - "...! כך, באופן הזה, התקדמנו". 


9. למעשה, פאראמו (432200כ) הוא מונח אקלימי המתייחס לאזור שבין 
קו העצים (בסביבות 3800 מטרים) לקו השלג התמידי (בסביבות 
0 ממטרים) באזורים טרופיים. הפאראמו עשיר בעשבייה אך נטול 
עצים. 

כתובים כאן כמה דברים שלא ניתן להבין היטב. כתוב: "הצבא 
מחזיק במידע שלפיו יש 250 מהפכנים". וכאן נגמר העמוד. 

כלומר מדובר כאן בשטח זהה בדיוק, או דומה מאוד, המחייב 
הליכה לילית, ונוצר הרושם שמדובר בעמקים מיוערים בין גבעות 
טרשים סלעיות ועירומות מצמחייה. אלה הדברים האחרונים 
שכתב; אין כמעט ספק שכתב אותם לפנות בוקר, שכן כתוב: "17 
איש עם ירח קטן מאוד והצעדה הייתה מסוכנת ביותר והשארנו 
עקבות רבים". 

את כל זה ניסינו להעתיק, לפעמים יש מילים שכמעט צריך 
לנחש כדי לתת לדברים מובן. 

ביומן מדובר בשטח הדומה מאוד לשטח שעליו דובר בידיעה 
מ-29 בחודש ובמאמר של הניו יורק טיימס ב-8 בחודש. לאחר 
מכן יוצאות ידיעות רבות וכולן מתייחסות לשטח מסוג זה. כאן, 
לדוגמה, ידיעה מהיום שבה כבר נאמר: 


האזור שבו נלכדו מורכב משרשרת של הרים צחיחים 
שפסגותיהם קירחות וביניהם סדרת ערוצים מכוסים בצמחיית 
ג'ונגל צפופה. בתחתיתם של כמה מאלה זורמים נחלים 
ונהרות. 

בשל אופי השטח יכלה הגרילה לנוע רק בערוצי אותם 
נחלים, ומכאן הטקטיקה של חיילי הצבא שצרו עליהם 
באמצעות חסימת היציאות, במעגל גדול שהלך והתהדק. 

לוחמי הגרילה לא יכלו לעלות ולו לרגע אל פסגות ההרים, 
מכיוון ששם היו מתגלים מיד. 

הגרילה של גווארה נלכדה ביום ראשון, 8 באוקטובר, 
לפנות צהריים, באחד מאותם עמקים, בין שני מוצאות שבהם 
שלטו ה"ריינג'רס" 59 


0. פוספח8 - כוחות מיוחדים של צבא בוליביה, תחת פיקודם של 
קצינים אמריקאים. 

ב-29 בחודש מדובר בעמק אחד בלבד: כאן מדובר בכמה עמקים 
המופרדים בידי גבעות עירומות מצמחייה, קשות למעבר, כך שיש 
לבחור בין הליכה בתוך הקניונים לבין עלייה לפסגות, שם יהיה 
בלתי אפשרי לעבור מבלי להתגלות. 

נראה, אם כן, שלוחמי הגרילה היו באזור חדש להם; כך עולה 
מאותו הערך ביומן מ-7 בחודש, שבו רואים שמדובר למעשה 
בסיור היכרות. צ'ה נמצא עם עוד שישה-עשר איש, שהרי כתוב: 
"יצאנו 17", והוא עורך סיור היכרות עם השטח. וכתוב: הסקנו 
שאנו נמצאים במרחק שעת הליכה מכאן, שעתיים משם, שש משם, 
ומכאן שהם מנסים למקם את עצמם במדויק, לדבריהם, על מנת 
לקבוע את מסלולם העתידי. 

יש התאמה גבוהה למדי בין הידיעות הראשונות והאחרונות 
לבין תוכן היומן, ומהמכלול אנו מבינים פחות או יותר את הנסיבות 
- קיומו של עריק, ומקבלים מידע אמין לגבי מספר האנשים 
שנמצאו אתו באותו רגע ולגבי המקום שבו נמצאו. 

כמו כן, העובדה ששהו באזור חדש. [...| כל גרילה העורכת 
היכרות עם שטח, כל יחידה צבאית רגלית, גם אם יש לה כבר 
היכרות מושלמת - נאמר - עם המפות, גם אם היא מחזיקה 
בתצלומי אוויר והכול, רק מתוך השטח היא תוכל להגיע להיכרות 
אמיתית עם אזור נתון. באזור רחב ידיים גרילה הנעה על מנת 
להכיר את השטח עלולה גם להיקלע לשטח שתנאיו דומים לאלה, 
לשטח המתברר כמבודד בידוד גמור. מכיוון שמדובר בהיכרות, 
הרי זו נעשית ברגל, ובאופן הזה נקבע המסלול שבו יכירו את 
השטח; ייתכן מצב שבו הולכים בין הרים, דרך מקום מסוים, ולפתע 
מגיעים לנקודה שבה סוג הצמחייה וסוג השטח המתאימים לפעולת 
הגרילה נעלמים. או אז חייב הכוח לחזור לנקודה קודמת ולהמשיך 
את סיורו משם. זה אחד הדברים שעשינו אנו בסיירה מאסטרה 
בימים הראשונים: לפעמים עשינו סיורים על מנת להכיר אזורים 
מסוימים, עד שהגיע הרגע שבו הכרנו אותם בשלמות. 

האם אזור זה באמת היה מבודד? האם האזור שבו שהו באותו 
רגע ניתן לביתור? האם מדובר בעמק אחד או בסדרת עמקים שיש 
להן כניסות מכאן ומשם ויציאה משם? האם הוא מוקף באזורים 
בלתי עבירים ובחבלי ארץ שלא ניתן לחצות תוך לילה אחד? את 
התשובות לשאלות הללו איננו יודעים. על מנת להעריך אם תקוותו 
של האויב הייתה מוצדקת אנו זקוקים למידע על האזור. אך צבאות 
דכאניים מפתחים תקוות מסוג זה לעתים קרובות, וברוב המקרים 
אין להם במה להיתלות. מכאן שניתן לומר שהעובדה שבפועל פרץ 
קרב אין משמעותה בהכרח שזו הייתה תוצאה הכרחית. 

ברור שכוחות רבים נעו בשטח, ושהכוחות הללו נעו בכיוון 
מסוים בהתאם למידע שהיה בידיהם, וברור גם ששטח זה הפיח 
איזו תקווה בכוחות הדיכוי. אך אין להסיק מכך בהכרח שהתוצאה 
הייתה בלתי נמנעת, שכן תוצאה מסוג זה עשויה לנבוע בפשטות 
מהסיורים עצמם, מגיחה שנערכה על מנת לחקור את השטח 
ושהובילה במקרה למגע בין כוח הגרילה לכוח הדיכוי. 

אילו אכן אירע מגע מקרי שכזה, אזי הסיכוי שצ'ה ייהרג גדל 
בשל אותם מאפיינים שלו שאותם שרטטנו קודם לכן. 

ברור שלא היה כאן מארב, לא כזה שטמנה הגרילה לכוח הדיכוי 
ולא להפך; ברור שמדובר במגע מקרי. וברור שברגע המפגש - 
על פי כל הראיות - צ'ה עשה איזו מחווה. כל הראיות (כל מה 
שנאמר) מצביעות על כך שהוא התקדם על מנת להביט או על מנת 
לירות וכך התרחק, ולו בצעדים מעטים, משאר הלוחמים. כלומר 
כל הראיות מצביעות על כך שעשה צעד מאלה האופייניים לו, וכך 
נפצע ברגעים הראשונים ונותר במעין "שטח הפקר". באותה המידה 
ברור שחבריו, ככל הנראה מהרגע שראו אותו פצוע ונתון בסכנה, 
השתלהבו ופתחו בקרב ממושך הרבה יותר מאלה שנוטים כוחות 
גרילה לנהל בדרך כלל. במילים אחרות, מדובר בקרב שהתמשך, 
כפי שאומרים אחדים, ארבע שעות; או חמש שעות או שש, כפי 
שאומרים אחרים. 

בדרך כלל לא ינהל כוח גרילה קרב מסוג זה, מכיוון שהאויב 
תמיד נהנה מעליונות מספרית; אם תיתן לו זמן תהיה לו הזדמנות 
לכתר את הכוח. ורק כוח משולהב יוכל בנסיבות כגון אלה לנהל 
קרב במשך שש או ארבע שעות, מאחר שגם התחמושת נוטה 
להיגמר בקרב של ארבע, חמש או שש שעות. זו עוד ראיה שאנו 
מעריכים, עוד ראיה חשובה עבורנו. 

כאשר אדם בעל ניסיון בלוחמת גרילה קורא ידיעות מסוג זה, 
הוא יודע מה אירע. אנו יודעים מה קורה כאשר כוח דיכוי נקלע 
למארב. בכך אין לטעות. בדרך כלל כוח דיכוי הנקלע למארב 
מאבד את חלוציו וחיילים רבים נוספים; הוא עלול לאבד גם נשק 
- הדבר תלוי במספר לוחמי הגרילה ובמגוון נסיבות; אך כוח דיכוי 
הנקלע למארב סופג אבדות ובדרך כלל אינו מצליח להפיל חללים 
בקרב כוח הגרילה. 

וכך גם כאשר כוח גרילה נקלע למארב של כוח דיכוי, שכן כוח 
הגרילה תמיד נחות מבחינה מספרית, בדרך כלל אין הוא מצליח 
להפיל חללים בכוח הדיכוי. זהו חוק של המלחמה. 

אם כך הם פני הדברים, אם אנו רואים שכאן לא היה מארב של 
אף אחד משני הצדדים - ואנו רואים זאת בבירור - ואם היה קרב 
ארוך, מתברר שקרה דבר-מה מוזר. ומי שיש לו ניסיון בלוחמת 
גרילה לא יטיל ספק בכך שקרב מסוג זה עשוי לפרוץ רק בנסיבות 
שבהן המפקד נפצע וחבריו מנהלים, בניגוד לכל פרופורציה ולכל 
כלל בטיחות, קרב שנמשך עד הלילה, תוך כדי כך שהם מכלים את 
מאמציהם וחושפים את עצמם לכיתור ולחיסול. 

והעובדה שמקורות רשמיים מדברים על חללים ופצועים כה 
רבים בקרב החיילים - על עשרה חללים - בה עבת שמדברים על 
מספר חללים בקרב הגרילה - חמישה חללים - הרי זו עובדה מוזרה 
מעט ומטרידה. זאת משום שאפילו בידיעות הראשונות נאמר שצ'ה 
היה בין הפצועים הראשונים ושהוא נמצא ב"שטח הפקר", ואלו 
הנסיבות היחידות שבהן גרילה עשויה לנהל קרב מאחת בצהריים 

ועד רדת הלילה - הנסיבות היחידות! - וזהו סימן מטריד למדי, 
שהרי בדרך כלל האחד נקלע למארבו של האחר, ומאפייני המבצע 
נראים ברורים. כוח גרילה אינו מנהל קרב של חמש או שש שעות 
נגד כוח צבאי העולה עליו במספר, בתחמושת ובמספר היבטים 
אחרים, כוח המסוגל לכתר אותו. 

מכאן שקרב מסוג זה (וכל מי שיש לו ניסיון בלוחמת גרילה 
יידע שקרב זה לא החל ממארב שטמן צד אחד לצד האחר, שכן 
זהו קרב מסוג שאינו נראה לעתים קרובות במאבקי גרילה) מתרחש 
רק בנסיבות חריגות. וברור שהנסיבות החריגות כאן הן העובדה 
שצ'ה נפצע ונפל ושחבריו הלוחמים עשו מאמץ על-אנושי ונואש, 
בבחינת "הכול או כלום", ונלחמו עד שהפילו עשרה חללים מקרב 
האויב, לדברי האויב עצמו; ייתכן שהיו יותר. 

כל זה מהווה חלק ממה שכיניתי קודם לכן "מכלול הראיות 
והנסיבות", מכלול המאפשר לנו להגיע לשיפוט באשר למצב. אין 
כל ספק שהקרב התרחש בשטח מהסוג המתואר גם ביומן עצמו. כל 
הידיעות וההודעות שנמסרו על אודות הקרב גם הן מתארות שטח 
מסוג זה. ניתן רק לשער השערות, לא ניתן לומר דבר בוודאות, אך 
נראה שכך אירעו הדברים, פחות או יותר. 

השאלה שאיננה פתורה - כפי שאמרתי לכם בתחילת הדברים 
- היא מה קרה אחר כך: האם מת בו במקום? האם נפצע קשה? או 
שמא הצליח כוח הדיכוי לאחר כמה שעות לשבות אותו כשהוא חי. 
זו השאלה הפתוחה החשובה ביותר. 

מן הסתם, כל מי שמכיר את צ'ה יודע שאין כל דרך ללכוד 
אותו חי; ניתן היה לשבות אותו רק אילו איבד את הכרתו, שותק 
בקרב, או שנהרס נשקו. אילו נמנעו ממנו כל האמצעים להימלטות 
מהשבי, ודאי היה נוטל את חייו שלו אילו רק היה יכול. אף אחד 
המכיר אותו היטב לא יטיל ולו ספק קל בכל זאת. 

יתר על כן, אפילו אויביו של צ'ה מכירים פה אחד, כולם יחד, 
באומץ לבו היוצא מן הכלל, באופן פעולתו, בבוז שרחש לסכנה, 

בכל הדברים הללו. לא ניתן למצוא אפילו רמיזה לזלזול בתו אופיו 
זה, והדבר מקשה כמובן על העלאת האפשרות שנפל בשבי, אם כי 
אין הוא הופך אותה לבלתי אפשרית. מעל לכול, התנאים שאליהם 
נקלע - לכוד בשטח הפקר, פצוע, מבלי יכולת לנוע, אולי מחוסר 
הכרה - פותחים פתח לאפשרות לכידתו בחיים. 

ממצב זה עלו מספר בלבולים וסתירות עצומים, ובאמצעותו 
ניתן להסביר כמה מההתבטאויות והמאורעות שעלו לאחר מכן. 
כמובן, לא הבאתי עמי את כל הידיעות, שהרי מדובר בערמה 
ענקית של ידיעות, אך מהרגע הראשון, שבו לא יצאה שום הצהרה 
רשמית, החלו להלך שמועות ואלו זכו לתהודה בקרב הכתבים, 
שמועות שעל פיהן צ'ה גווארה נהרג או נפצע, נשבה כשהוא 
פצוע; בכל הידיעות הראשונות שהגיעו דובר על כך שנשבה 
בעודו פצוע. 

מאוחר יותר החלו להגיע ההודעות הרשמיות. כך, למשל, ב-10 
בחודש מודיע מברק את הדברים הבאים: 


בכירים בצבא הצהירו שהם מאשרים במלואן |את הידיעות 
שלפיהן| מפקד הגרילה הארגנטיני-קובני מצא את מותו 
בבוליביה אתמול, לאחר שנפצע קשה ביום הקודם. 

מפקד הכוחות המזוינים, הגנרל אלפרדו אובאנדו/" 
אמר שגווארה הזדהה והודה בכישלון שנחל עם הגרילה 
הבוליביאנית, שעליה הכריז הגנרל אובאנדו כמחוסלת כמעט 
כליל. 


על דברים אלה ניתן לומר בוודאות שאף אחד אינו מאמין להם. ואף 
על פי כן, מתוך היכרותנו עם ישירותו יוצאת הדופן ויושרו הבלתי 


1. אלפרדו אובאנדו (0400, 1982-1918) - גנרל בוליביאני שסייע 
בהפיכה של 1964; נשיא בוליביה בין 1965 ל-1966 ובין 1969 
ל-1970. כרמטכ"ל הוביל את המערכה הצבאית נגד ארנסטו גווארה. 

ניתן לערעור, עלינו לומר שבנסיבות כאלה, אילו יכול היה לדבר 
ולומר דבר-מה, לא היה אומר דבר שיוכל למצוא חן בעיני האויב. 
כמו כן, הוא היה אומר בנסיבות אלה בשקט ובביטחון את הדברים 
שימצאו חן בעיניו פחות מכול. 

אך הבעיה היא שהאדון הזה אמר שצ'ה מת למחרת כתוצאה 
מפצעיו; זה מה שאמר. קצינים בכירים אישרו את הגרסה הזו. לאחר 
מכן הופיע ראש האוגדה שפעלה באזור ואמר כי "הקרב התרחש 
בוואדי הררי בשם "אל יוּרוּ"; החיילים נלחמו בעוז, פנים אל פנים, 
כאשר לא יותר מחמישים מטרים מפרידים ביניהם [לגרילה). 

סנטנו"' הוסיף ואמר ש"גווארה נתפס חי, אך פצוע קשה, 
במעבר תלול בין הרים". 

כאשר נשאל אם גווארה אמר משהו לשוביו, סנטנו סתר את 
דברי אובאנדו וענה ש"גווארה לא הצליח לומר דבר". 

אובאנדו אומר שהוא נפל בשבי כשהוא חי אך פצוע קשה. זה 
האחרון אומר אותו הדבר, אך הראשון מוסיף שהוא הודה שהוא צ'ה 
ושהוא נכשל במשימתו, ואילו השני אומר שלא אמר דבר, אפילו 
מילה אחת. 

מן הסתם, כמה ימים לאחר מכן, בהמשך הדרך, מכריז אותו 
אדון - נראה שכבר שם לב לסתירה בין דבריו לדברי הבוס - שהיה 
חי ושאמר את הדברים שטען אובאנדו שאמר. אך שניהם מכריזים 
שהיה חי. 

כמובן, נראה שלא היה שום טעם לומר את הדברים, כלומר שום 
דבר ממה שטענו אינו יכול להיזקף אפילו במעט לחובתו של צ'ה. 
הם עצמם מודים בגבריותו, באומץ לבו, בדבר-מה אמיתי שהיה 
בו. קשה לומר מדוע אמר האדון את המשפט הזה, שחשיבותו אינה 
רבה. הוא יכול היה לומר "אני פלוני אלמוני", יכול להיות שתשובה 


2. חואקין סנטנו אנאיה (26000) - קולונל בוליביאני, מפקד הדיוויזיה 
השמינית שנלחמה נגד כוחו של צ'ה. 

כזו הייתה מתאימה יותר לאופיו. מה יכול היה צ'ה לומר ומה יכול 
להבין מדבריו האדון הזה? 

אך עובדה היא שהשניים מסכימים שהיה חי. הכרזותיהם 
מקבלות משנה חשיבות כאשר אנו לוקחים בחשבון מספר 
התרחשויות שחלו לאחר מכן, מכיוון שבדיעבד עלתה הגרסה 
שנלכד כשהוא פצוע קשה, אך עדיין חי, ושלאחר מכן חיסלו אותו, 
כלומר ירו בו כדי לחסלו; במילים אחרות, לא עשו שום מאמץ 
לטפל בפצעיו, שום מאמץ להציל את חייו. אין כל ראיה, אפילו 
קלושה, לכך שהעניקו לו טיפול כלשהו, אך יש מספר רמזים לכך 
שחיסלו אותו, אף על פי שלפי הדיווחים, החיילים הבוליביאנים 
שנפצעו בקרבות זכו לטיפול מידי המהפכנים ושוחררו לחופשי. 

אך טבעי הדבר - למה עוד ניתן לצפות מצבא של שכירי חרב, 
ממפקדים שכירי חרב, מממשלה שכירת חרב? 

נוסף על כך, אף אחד לא יוכל לומר אם יכול היה להחלים 
מפצעיו. אלה היו בוודאי קשים מאוד, ואף אחד אינו יכול לומר אם 
יכול היה לשרוד, אך מה שאינו מוטל בספק הוא ששום מאמץ לא 
נעשה; מה שכן נעשה נועד ככל הנראה לחסלו. 

כיצד עלו וצפו הסתירות? יש בידינו עתה סדרת ראיות, מכיוון 
שהרופאים והחיילים שנפצעו שם החלו לתת את עדויותיהם. כך, 
למשל, הגיעה אתמול ידיעה שבה נאמר: 


בוואיָה גראנדָה רואיין ד"ר מרטינס קאסו, אחד משני הרופאים 
שלידיהם נמסרה הגופה עם הגעתה אל עיר זו. הוא נשאל אם 
בוצעה נתיחה שלאחר המוות: "לא, ערכנו זיהוי פשוט. הוא 
מת ככל הנראה כחמש שעות קודם לכן, שכן גופו היה עדיין 
חם", ענה הרופא... 


רוצה לומר, אם הגופה הגיעה לבית החולים של ואיה גראנדה בשעה 
0 בד9 בחודש, אזי מותו חל בסביבות שתים-עשרה בצהריים 
באותו היום. 

הרופא הוסיף שעל הגוף נצפו שבעה פצעי ירי, חמישה מתוכם 
ברגליים, אחד בגרון והאחרון בחזה, מתחת לפטמה השמאלית; 
קליע זה פילח את הלב והריאה. "פצע זה גרם למוות", הוסיף 
הרופא. 

כאשר נמסרה הגופה לידיו נאמר לו שהיא שייכת ככל הנראה 
לאישיות רמת מעלה; דעה זו התבססה על מצבן המושלם של 
כפות הרגליים, מה שנתן את הרושם שלא הלך הרבה. 


במילים אחרות, הגופה נמסרה לרופא שעות אחדות לאחר המוות, 
שכן השרירים עדיין לא הצטפדו בעת שבחן אותה. אך העובדה היא 
שאובאנדו, הקצינים הבכירים, הקולונל סנטנו - כולם מכריזים 
שהוא נשבה כשעודנו בחיים. אולם הרופאים אומרים, וכך יאמר כל 
מי שמבין מעט בענייני רפואה, שאין זה אפשרי שאדם שנורה בלבו 
יוכל לחיות יותר מכמה דקות. אך ישנו פצע מקליע שפילח ישירות 
את הלב. וכאן עולים מיד מספר חשדות וסימני שאלה. 
והנה ידיעה של סוכנות "אינטרפרס" שזו לשונה: 


לה פאס - נראה שחלה תפנית דרמטית בחקירת המשקיפים 
על אודות נסיבות מותו בקרב ביום ראשון האחרון של ארנסטו 
צ'ה גווארה, וזאת לאור גילוייו של הרופא הבוליביאני חוסה 
מרטינס, שבדק את גופתו של המהפכן הארגנטיני אחר 
הצהריים ביום שני והודיע כי המוות אירע רק חמש שעות 
קודם לכן. 

בדיקה זו מזינה את ההשערות שחוזרים ומעלים עיתונאים 
המוצבים במרכזי הפעילות נגד הגרילה, שלפיהן בוצע בגווארה 
"וידוא הריגה" לאחר שנשבה בעודו חי יחד עם שני לוחמים 
אחרים. אותם ספקות עולים מדבריהם של מספר דוברים 
רשמיים לאחר מות המנהיג העיקרי של תנועת ההתקוממות. 

לאלו נוספה בשעות האחרונות גרסה חדשה של המאורעות 
מפיו של מקור צבאי גבוה וחסוי, שלפיה מותו של גווארה 
לא נגרם מהפצעים שקיבל במהלך ההיתקלות עם הצבא בנחל 


94 


צ'ה גווארה בזיכרונותיו של פידל קסטרו 


אל יורו. רק ביום שני, בשעה 13:15, נפח את נשמתו מפקד 
הגרילה באיגראס, לשם נלקח עוד בטרם שככה האש. 
לדברי אותו מקור צבאי, צ'ה נפצע ברגליו... 


לאחר מכן מופיע קטע שממנו ניתן להבין - מכיוון שהוא משובש 
- רק את הדברים הללו: "...| אך לאחר שקליע הוציא את נשקו 
מכלל שימוש [...]". 

כלומר נראה לי שמידיעה זו אפשר להסיק שלאחר שנפצע צ'ה, 
המשיך להילחם, פצוע, עם נשקו, עד הרגע שבו הוצא הנשק מכלל 
שימוש. אפשרות זו קיימת. אין שום דבר מפתיע בכך שהמשיך 
להילחם באויב לאחר שנפצע. לוחמים רבים נתקלו במצב שבו 
הנשק נהרס תוך כדי לחימה. כתוב: 


אך כאשר הרס קליע את רובה ה"אם-12" שלו, שהותאם 
לשימוש כתת-מקלע, נעצר גווארה בידי החיילים יחד עם שני 
לוחמי גרילה שככל הנראה נפצעו גם הם. בחקירתו ביום שני 
הוא לא ענה על אף שאלה... 


מה שמסבירה הידיעה הזו הוא - אם משהו מכל זה אירע, אלו 
מאתנו המכירים אותו היטב יודעים שהגישה המתוארת בידיעה 
היא היחידה שבה עשוי היה לנקוט. 

שהרי כתוב: "... לא ענה על אף שאלה והביט בשוביו באדישות". 

כתוב: "שני הלוחמים האחרים חוסלו גם הם באותו יום באיגראס". 

כלומר לפי גרסתה של סוכנות הידיעות, הוא נפצע והמשיך 
להילחם כשהוא פצוע - זה מה שניתן להבין. 

והנה ידיעה נוספת שבה כתוב: "הד"ר חוסה מרטינס קאסו אמר 
בריאיון שלמוות גרמו שתי יריות, אחת בלב ואחת בריאות, אך כאשר 
בדק את הגופה [...]". באותה ידיעה. ואז אומרת הסוכנות: "דבריו של 
מרטינס תואמים את דבריהם של ארבעה מהחיילים הפצועים [...]". 

אהה! כאן כתוב שלדברי הרופא, החיילים סיפרו לו שגווארה 
הבחין בחיילים והתקדם לעברם - ואז השיגוהו הקליעים. 

כתוב: "דבריו של מרטינס תואמים את דבריהם של ארבעה 
מהחיילים הפצועים שהשתתפו בקרב. הארבעה אמרו שראו את 
גווארה חי לאחר הקרב. אחד מהם, שמו טאבּואָדה, אישר שנמצא 
בסמוך לצ'ה בעת שנורה והצהיר במפורש שגווארה נפצע בקרב 
ונותר בחיים". 

כלומר מספר הצהרות חוזרות מאשרות את הגרסאות הראשונות, 
שבהן נאמר שנלקח בשבי כשהוא פצוע קשה. 

עבורו, טבעי היה להסתער לעבר החיילים ולהיפצע. עבורו, 
הגיוני היה להמשיך להילחם כשהוא פצוע. כל עוד נשמה באפו, 
ניתן היה לשבות אותו רק מחוסר הכרה, או לאחר שנשקו נהרס 
ויכולתו לנוע שותקה בשל חומרת מצבו. שאלו אותו שאלה וזכו 
בתגובה למבט של אדישות מוחלטת, או שמא היה בעיניו בוז כלפי 
שוביו? כל זאת הולם את אישיותו לא פחות ממוות בקרב. 

אין זה משנה ביסודו של דבר אם מת בקרב או שמא רק נפצע 
קשה ונרצח לאחר מכן. כשלעצמה משנה רק העובדה שנפצע 
פצעים קטלניים או כמעט קטלניים ושאלו הובילו בוודאות, באופן 
כזה או אחר, למותו. 

אך סביב אותה עובדה התעוררה מחלוקת חמורה, והדבר מסביר 
חלקית - רק חלקית - את הצעדים האחרונים שננקטו כלפי הגופה. 

כאן מגיעה סדרה נוספת של ידיעות. 

ב*11 בחודש נאמר: 


נשיא הרפובליקה, הגנרל רנה באריינטוס,)" הודיע הערב 
לסוכנות "יונייטד פרס אינטרנשיונל" ששייריו של ארנסטו 
צ'ה גווארה, שנטמנו אמש באתר עלום באנדים הבוליביאניים, 
לא יובאו אל לה פאס ולא יוצגו שנית. 


3. באריינטוס, רנה (פסומסוחגּת, 1969-1919) - גנרל בוליביאני, מוביל 
ההפיכה הצבאית של נובמבר 1964; נשיא מיולי 1966 ועד מותו 
בתאונת מסוק. 

"אחת השטויות שאני אומר" - הוסיף ראש הממשלה - 
"היא שהגופה תישאר בבוליביה". 


ככל הנראה, לפי מה שצוין באחת הידיעות, צ'ה כתב באחד מהימים 
ביומנו שבאריינטוס מדבר שטויות. לכן האדון הזה אומר שזו אחת 
מהשטויות שלו, לכך הוא מתייחס. 

ב"11 בחודש נאמר שהגופה נקברה במקום לא נודע. למחרת, 
ב"12 בחודש, מופיעה ידיעה חדשה: 


עיתונאים הטוענים שראיינו את רוברטו גווארה, אחיו של 
ארנסטו, מוסרים מפיו שהגנרל אלפרדו אובאנדו, מפקד 
הכוחות המזוינים, אמר להם שהיום נשרפה גופתו של המהפכן 
הקובני-ארגנטיני. 

מקורות רשמיים בממשלה הטילו הערב ספק בגרסה זו. 

"הנשיא רנה באריינטוס לא ידע על כך דבר, לפחות עד 
השעה חמש אחר הצהריים היום", הכריז בכיר במשרד החוץ. 

"היינו מופתעים מאוד אילו היו הדברים נכונים", הוסיף 
המקור. "אם כן, הייתה זו החלטה של הרגע האחרון שקיבל 
הצבא מבלי ליידע עליה את הנשיא, וקשה להאמין שכזה הוא 
המצב". 


מתחילות להופיע כל מיני ידיעות הטוענות שנקבר, שהוצא מקברו, 
שגופתו נשרפה, שכרתו אחת מידיו או את אצבעו; סדרה שלמה של 
ידיעות שאינן רק מקאבריות אלא סותרות. 

בין היתר, סביר להניח שהם מעוניינים לחמוק מאימות העניין 
של וידוא ההריגה, כלומר הם מוטרדים מכך שיהיה ניתן להוכיח את 
עניין וידוא ההריגה באמצעות בחינה מדוקדקת של כל הפרטים. 

אלא שלפי דעתי יכול להיות שיש בכך יתרון נוסף מבחינתם, 
יתרון הנמצא בבסיסן של כל אותן התרחשויות מוזרות. זהו הפחד 
מצ'ה המת. לא זו בלבד שפחדו ממנו בעודו בחיים - גם לאחר 
מותו הם ממשיכים להפגין פחד ממנו, ואף יותר מבעבר; וזה מקור 

הרעיון שעלה בראשם - להעלים את גופתו כדי שקברו לא יהפוך 
למקום מקודש. 

ייתכן שהם חשים אינסטינקטיבית שההיסטוריה תרשיע אותם; 
ומאחר שבצירוף נסיבות מקרי ובזכות המזל הצליחו לחסל אותו 
גופנית, טבעי שיחששו שגופתו של צ'ה והמקום שבו ייקבר 
ייהפכו למוקד עלייה לרגל במוקדם או במאוחר; זהו הרצון לשלול 
מהתנועה המהפכנית סמל, דברדמה, מקום, נקודה; בשלוש מילים: 
פחד מצ'ה המת. 

לדעתי, יותר משיש כאן ניסיון לטשטש את השאלה אם הייתה 
פה המתת חסד, אזי המניע העיקרי מאחורי כל הפעילות הזו הוא 
הרצון להעלים את גופתו של צ'ה; החשש שבני משפחתו יקחו 
לידיהם את הגופה ויקברו אותה במקום שבו יבחרו, ובאופן הזה 
תהפוך - כפי שהם אומרים - למקום מקודש, למוקד לעלייה לרגל 
עבור המהפכנים. לדעתי, זו הסיבה האמיתי לכל הדברים הללו. 

אלה, פחות או יותר, הרשמים שלנו לגבי האירועים שחלו, זו 
הערכתנו את הידיעות ואת כל סדרת הדברים המשונים והסותרים 
שאירעו לאחר מכן. 

מרגע ששוחחנו בינינו על המידע הזה, מרגע שהשתכנענו, 
ראינו חובה לעצמנו להביע את דעתנו, ללא קשר לשאלה אם מצב 
של אי-ודאות עשוי להיות שימושי עבור התנועה המהפכנית. זאת 
משום שלפי תפיסתנו, זו שאלה מוסרית, שאלה של עקרונות, חובה 
כלפי העם, חובה כלפי מהפכני כל העולם. לפי שיפוטנו, היחיד 
שירוויח מהתמשכותם עד אין קץ של האי-ודאות והספקות, היחיד 
שיוכל להרוויח מאמונת שווא של ההמונים באשליות מעין אלה - 
זהו האימפריאליזם. 

איננו סבורים שהמריונטות של האימפריאליזם בבוליביה, 
הנחושות להופיע כחיל החלוץ של האימפריאליזם, מעוניינות 
בכך שיפקפקו בהודעותיהן. אין ספק שהמריונטות הבוליביאניות 
מעוניינות בכך שיאמינו בהודעתן, שכן זהו חלק מהתפקיד שאותן 

הן משחקות, זו שאיפתן: להיתפס כחיל החלוץ של המריונטות. 

אך האימפריאליסטים מתוחכמים הרבה יותר. ואין לי כל ספק 
שמבחינתם, אילו לאחר השמדתו הגופנית של צ'ה יכלו להשמיד 
גם את כל השלכות מעשיו, את הדוגמה שהציב, את הקו המהפכני 
ההירואי והעקבי שלו, ולטשטש את דוגמתו זו, את השפעתו זו, את 
העובדה הזו באמצעות ערפל, אי-ודאות ואשליות שווא, ואילו יכלו 
להעביר חמש שנים, עשר שנים, חמש-עשרה ועשרים שנה שבהן 
תימוג דמותו בערפל, בין ספקות לתקווה - תקווה טבעית וסבירה 
בשביל כל אדם שעבורו מותו היה כואב במיוחד, תקווה סבירה 
עבור כל אוהדיו ומעריציו וכל המהפכנים בעולם - הרי מבחינת 
האימפריאליזם הבטוח, שפטר את עצמו מנוכחותו הגופנית של 
צ'ה, לא תהיה שאיפה נשגבת יותר מהיפטרות גם מנוכחותו 
הרוחנית, ממציאת דרך מתוחכמת כלשהי לטשטש באמצעות 
אשליות שווא וללא כל הוכחה לאחר מעשה, אשליות שתולדנה 
השערות, משחקים ועוד משחקים של ידיעות ופנטזיונרים שיאמרו: 
"ראינו אותו כאן", "ראינו אותו שם". 

כאשר הפנטזיה מתבטאת באמירות כאלה או אחרות שלאחר 
מכן ניתן להפריכן, אין זה מטריד אותנו. משך הרבה זמן נשלפו כל 
מיני הזיות ודמיונות וכל מיני גרסאות ופרשנויות סביב היעדרותו 
של צ'ה; ערמות של טענות איומות ושקרים נתעבים. מעולם לא 
הטריד אותנו הדבר באמת, שכן העובדות והמציאות מפוררות ביום 
מן הימים את כל התיאוריות והפרשנויות השגויות, בין אם נרקמו 
בזדון ובין אם בתום לב. הדבר לא הטרידנו. 

אך אנו בהחלט מוטרדים מאפשרות היווצרותה של אשליה על 
בסיס שגוי, אשליה ששום עובדה במציאות לא תוכל לה, ושלא 
תתרום דבר מלבד טשטוש השפעתה, במעמקי הזמן ובערפל 
המסתורין, של אחת הדמויות יוצאות הדופן ביותר שידעה 
ההיסטוריה, מופת לעקרונות מהפכניים, לנאמנות, לאומץ, לנדיבות 
ולאהבת הזולת. 

שהרי המציאות תפריך עד מהרה את מצהלות הניצחון של 
האימפריאליסטים, שלפיהן מותו יוביל לייאוש מהמאבק המהפכני. 
האימפריאליסטים מכירים היטב את כוחה של דוגמה אישית, את 
כוחו העצום של המעשה; והאימפריאליסטים יודעים שאת האדם 
ניתן להשמיד גופנית, אך את הדוגמה והמופת לא ניתן להשמיד 
לעולם! וסביר שיחושו מוטרדים מכך. 

ההכרה במעלותיו של צ'ה חובקת עולם; היא מופיעה בעיתונים 
מכל הזרמים ומכל הנטיות. מתוך מאות שהביעו את דעתם, רק קומץ 
רשעים העזו להכפישו. זאת משום שבחייו הצליח צ'ה להרשים 
ולעורר הערצה אפילו בלבם של אויביו האידיאולוגיים המרים 
ביותר. זו דוגמה כמעט יחידה במינה לאדם שהצליח לזכות בהכרתם 
ובכבודם של אויביו, של אלה שנגדם קם ונשק בידו, של אויביו 
האידיאולוגיים, ואלה עונים בפה אחד ומביעים רגשות של הערצה 
וכבוד כלפי צ'ה. והגיוני הדבר שגם מכך האימפריאליזם מוטרד. 

לא מעטים, ביניהם אישים פוליטיים, הכירו בתדהמה שאחזה 
באירופה לנוכח חשיבותה ומשמעותה של הידיעה על צ'ה. עיניהם 
נפקחות למציאות של זמננו. 

ואנו מאמינים בכנות ומביעים את דעתנו, שכן החובה לומר 
אמת היא מעבר לכל שיקול של נוחות וכדאיות - וזו הייתה 
עמדתנו תמיד - ולכן עלינו להביע בפני המהפכנים את אמונתנו, 
את ביטחוננו המוחלט, את הערכתנו את הידיעה. כל זאת כדי 
שהאימפריאליזם לא יעשה שימוש בספקות לטובתו, על מנת 
לזרוע אי"ודאות ולרפות את ידינו. 

שהרי אין לפסול את האפשרות שלאור העובדה שמהפכנים 
רבים אינם בטוחים - או מטילים ספק בידיעה - רבים עלולים 
להימנע מהבעת דעתם, שהרי אף מהפכן לא יודה באמיתותה של 
ידיעה שכזו כל עוד איננו בטוח בה. ואנו יודעים שהמהפכנים 
נותנים אמון במהפכה הקובנית, שבכל העולם הם נותנים אמון 
אמיתי בדבריה של המהפכה הקובנית. וכמו תמיד אנו מקבלים על 

עצמנו את החובה לשמר אמון זה שהם נותנים ביושרתה המוחלטת 
של מהפכתנו. ומרה ככל שתהיה הבשורה, מרות ככל שתהיינה 
הנסיבות כפי שהצגתי אותן, כולל ספקותיהם של קרובי משפחתו, 
איננו מהססים למלא את חובתנו. 

יתר על כן, איזו תועלת תצמח לנו המהפכנים מהפחת תקוות 
שווא? מה נרוויח מכך? האם אין המהפכנים נדרשים להיות מוכנים 
לכל תוצאה, לכל תהפוכה ואף לכל נסיגה? האם מתאפיינת 
ההיסטוריה של המהפכות ושל העמים המהפכניים בהיעדרן של 
מכות קשות? האין המהפכנים האמיתיים האלה מתגברים על 
המכות הללו, על הנסיגות הללו, מבלי להתייאש לעולם? האין אנו 
המהפכנים מציבים מעל לכול את ערכם של עקרונות המוסר, את 
ערכה של הדוגמה? האין אנו המהפכנים מאמינים בנצחיות הישגי 
האדם ועקרונות האדם? האין אנו המהפכנים הראשונים להכיר בכך 
שחייהם הגופניים של בני האדם הם בני חלוף, לעומת הרעיונות, 
המעשים והדוגמה שנותנים בני האדם, הנותרים לנצח בעודם 
מעוררים השראה ומדריכים את העמים העושים את דרכם במשעול 
העתים? 

וכך היה תמיד. מכות קשות, מכות קשות ביותר ספגה מהפכתנו 
המשחררת עם מותו של מארטי"" ועם מותו של מסיאו,* ומכות 


4. חוסה מארטי (0ג, 1895-1853) - גיבורה הלאומי של קובה; 
נודע כמשורר, סופר, נואם ועיתונאי; ייסד את המפלגה המהפכנית 
הקובנית ב-1892 על מנת להוביל את המאבק נגד ספרד ולהתנגד 
לתוכניות הסיפוח של ארצות הברית; יצא למלחמת העצמאות 
ב-1895; נפל בקרב. 

5. מסיאו, אנטוניו (8000/\, 1945-1896) - איש צבא ואסטרטג קובני 
חשוב; השתתף בשלוש מלחמות העצמאות; התנגד להסכם שחתם 
את מלחמת 1878; הוביל את הפלישה ממזרח האי למערבו ב-18957- 
6; נפל בקרב. 

קשות לא פחות ספגו תנועות מהפכניות אחרות, אך תמיד התגברו 
על הנסיגות ועל המכות, קשות ככל שהיו. 

מי יוכל להתכחש לכובד המכה שספגה התנועה המהפכנית עם 
מותו של צ'ה? לא נוכל עוד להסתמך על ניסיונו, על השראתו, 
על כוחו וגבורתו שזרו פחד בלבותיהם של הריאקציונרים. זו מכה 
קשה, קשה מאוד; אך אף על פי כן אנו סמוכים ובטוחים שהוא, 
יותר מכל אחד אחר, היה משוכנע בכך שחייהם הגופניים של בני 
האדם חשובים פחות ממעשיהם. ורק כך ניתן להסביר כיצד הכיל 
באישיותו ובפועלו את הבוז המוחלט הזה שרחש כלפי הסכנה. 

ואסור לנו לבזבז זמן, אסור לנו להרשות לאויבי האידיאולוגיה 
ולאויבי המהפכה לצאת למתקפה אידיאולוגית או פסיכולוגית על 
מנת לזרוע ייאוש בתנועה המהפכנית. מתוך האמת וההכרה באמת 
עלינו לצאת ולהפוך את הדוגמה הזו לכוח בלתי מנוצח - התנועה 
המהפכנית ממשיכה קדימה, נחושה והחלטית יותר מתמיד. 

חובתי המרה מולאה. אין מדובר אולי בניתוח שלם, אך מספיק 
לומר שאנו, לאחר שפירשנו הכול, כמיטב יכולתנו, כולנו, כל 
מנהיגי המהפכה, כל מי שהכיר היכרות אינטימית את אישיותו של 
צ'ה, הגענו פה אחד למסקנה שהצגתי בפניכם, ללא היסוס כלשהו. 

היום התכנסה הממשלה וקיבלה את ההחלטה הבאה: 


מאחר שהמפקד הגיבור ארנסטו גווארה נפל בקרב על שחרורם 
של עמי אמריקה בראש צבא השחרור של בוליביה; 

ומאחר שהעם הקובני יזכור לנצח את שירותו היוצא מן 
הכלל של המפקד צ'ה גווארה במלחמת שחרורנו, כמו גם 
בגיבושה ובקידומה של מהפכתנו; 

ומאחר שבמעשיו גילם את הדחף האינטרנציונליסטי 
המעניק השראה למאבקם הסולידרי של העמים; 

ומאחר שפעילותו המהפכנית הבלתי נלאית, שלא ידעה 
גבולות, מחשבתו הקומוניסטית ונחישותו המוחלטת להילחם 
עד הניצחון או עד המוות בעד שחרורם הלאומי והחברתי של 

עמי היבשת ונגד האימפריאליזם - כולן מהוות דוגמה לכוח 
רצון וגבורה מהפכניים, מופת שיזכר לנצח; 

אי לכך מחליטה הממשלה כדלהלן: 

ראשית, במשך שלושים יום מרגע ההחלטה יונף דגל הלאום 
בחצי התורן, ובמשך שלושים יום, מחצות הליל הזה, ייסגרו 
כל מקומות הבילוי הציבוריים; 

שנית, יוכרז על יום זיכרון לאומי לנפילתו בקרב של 
הגיבור, ויום זה ייקבע ל-8 באוקטובר וייוודע בשם "יום לוחם 
הגרילה הגיבור". 

שלישית, יתקיימו אירועים המתאימים להנצחת חייו 
ודוגמתו בזיכרונותיהם של הדורות הבאים. 


בה בעת החליט הוועד המרכזי של מפלגתנו: 


ראשית, להקים ועדה שחבריה יהיו המפקדים חואן אלמיידה, 
רמירו ואלדס,"* רוחליו אסבדו" ואלפונסו סאיאס,** בראשותו 
של הראשון מבין אלה, שתרכז ותנהיג את כל הפעילויות 
שמטרתן הנצחת זכרו של המפקד ארנסטו גווארה. 

שנית, לזמן את העם להגיע ביום רביעי הבא, ב-18 
באוקטובר, לעצרת זיכרון בכיכר המהפכה, שבה נביע את 
הוקרתנו ללוחם הגיבור הבלתי נשכח שנפל בקרב. 


6. ראמירו ואלדס (9166\, נולד ב"1932) - ממשתתפי המתקפה על 


המונקאדה וממפליגי ה"גראנמה", מפקד בצבא המורדים; כיום חבר 
בוועד המרכזי של המפלגה הקומוניסטית הקובנית. 


7. רוחליו אסבדו (660ש406) - חבר בוועדה להנצחת זכרו של המפקד 


.8 


גווארה; כיום חבר בוועד המרכזי של המפלגה הקומוניסטית 
הקובנית. 

סאיאס, אלפונסו (99ץ28 41/0080) - חבר בוועדה להנצחת זכרו 
של המפקד ארנסטו גווארה; חבר בוועד המרכזי של המפלגה 
הקומוניסטית במשך שנים רבות. 

פרק שלישי 
עצרת לזכרו של צ'ה גווארה 
8 באוקטובר, 1967 


לעצרת לזכרו של צ'ה גווארה בכיכר המהפכה, שנערכה 
ב"18 באוקטובר 1967, הגיעו מיליון בני אדם. בעצרת נשא 
פידל קסטרו את הדברים הבאים. 


יום אחד ביולי או באוגוסט של שנת 1955 הכרנו את צ'ה. תוך 
לילה אחד - כפי שסיפר בזיכרונותיו - הצטרף לצוות הספינה 
"גראנמה". אך באותם ימים לא עמדו לרשותנו לא ספינה, לא נשק 
ולא חיילים. וכך, יחד עם ראול, נכנס צ'ה לקבוצת הראשונים שעלו 
על סיפון ה"גראנמה". 

עברו מאז שתים"עשרה שנים, שתים"עשרה שנים עמוסות 
במאבק ובהיסטוריה. במהלך השנים הללו לקח המוות מאתנו 
חברים רבים, יקרים ומיוחדים כולם; אך במהלך אותן שנים גם עלו 
וצמחו ממהפכתנו אנשים יוצאים מן הכלל, ובין בני העם צמחו 
קשרי אהבה וידידות העולים על כל מה שניתן לביטוי. 

והערב נפגשנו, אתם ואנחנו, על מנת לנסות ולהביע באיזשהו 
אופן את רגשותינו כלפי אחד המוכרים, הנערצים, הנאהבים בין 
חברינו למהפכה, וללא ספק היחיד במינו מביניהם; להביע את 

רגשותינו כלפיו וכלפי הגיבורים שנלחמו לצדו ושנפלו לצדו, 
חבריו לצבא האינטרנציונליסטי אשר כתב דף עטור תהילה בספר 
תולדות העמים. 

צ'ה היה אחד מהאנשים הללו שמוצאים חן מיד בעיני כל מי 
שפוגש אותם, וזאת בשל אופיו, בשל טבעיותו, בשל מעלותיו 
החבריות, בשל אישיותו, בשל מקוריותו; הוא מצא חן מיד בעיני 
כולם, עוד לפני שהכירו את מעלותיו המיוחדות האחרות. 

באותם רגעים ראשונים הוא היה לרופא הכוח שלנו. וכך הלכו 
ונוצרו הקשרים הרגשיים בינינו. כשהכרנו אותו כבר היה מלא 
בשנאה ובבוז כלפי האימפריאליזם, ולא רק משום שהתפתחותו 
הפוליטית כבר הגיעה לרמה גבוהה למדי, אלא גם משום שזה מקרוב, 
בגואטמאלה, היה עד להתערבות הנפשעת של האימפריאליזם 
שהחריב באמצעות שכירי חרב את המהפכה באותה ארץ. 

עבור אדם כמוהו לא היה צורך בטיעונים מרובים. הספיק 
לו לדעת שהמצב בקובה דומה, הספיק לו לדעת שישנם אנשים 
שגמלו בדעתם להילחם במצב בדרך הנשק, הספיק לו לדעת שאת 
אותם אנשים מניעים רגשות מהפכניים ופטריוטיים אמיתיים. 
ידיעה זו הספיקה לו. וכך, יום אחד בסוף נובמבר 1956 הפליג 
עמנו לעבר קובה. אני זוכר שההפלגה הייתה קשה מאוד עבורו, 
שכן תחת הנסיבות שבהן נאלצנו לארגן את היציאה לא יכול 
היה להשיג את התרופות שהיה זקוק להן. משך כל ההפלגה סבל 
מהתקפת אסתמה קשה אחת מתמשכת, מבלי שיתלונן או יתאונן 
פעם אחת. 

הגענו, יצאנו לצעדות ראשונות, סבלנו נסיגה ראשונה, ולאחר 
כמה שבועות הצלחנו להתאסף - כפי שאתם יודעים - קבוצה 
מאלה שיצאו על סיפון ה"גראנמה". צ'ה המשיך לתפקד כרופא 
הכוח. 

הגיע ניצחוננו הראשון בקרב, וצ'ה כבר היה לחייל בין חיילנו 
ובה בעת המשיך להיות הרופא; הגיע הניצחון השני וצ'ה כבר לא 

היה סתם חייל, אלא אחד מהחיילים הבולטים ביותר בקרב זה, 
שבו ביצע בפעם הראשונה את אחד ממעשי הגבורה שאפיינו את 
פעולתו מאז; כוחנו המשיך להתפתח, עד שהגיע קרב שהיה בעל 
חשיבות יוצאת דופן באותו רגע. 

המצב היה מסובך. המידע שבידינו היה במובנים רבים שגוי. 
עמדנו לתקוף לאור יום, עם שחר, עמדה שמורה היטב על חוף הים, 
עמדה חמושה היטב; בעורפנו ניצבו חיילי האויב במרחק לא רב, 
ובעיצומו של מצב מבולבל היה עלינו לדרוש מהלוחמים מאמץ 
עליון. החבר חואן אלמיידה קיבל על עצמו את אחת המשימות 
הקשות ביותר, אך אף על פי כן נותר אחד מאגפינו נטול כוחות, 
נטול כוח תקיפה - מה שיכול היה להעמיד את המשימה כולה 
בסכנה. באותו רגע צ'ה, שעוד היה רופא, ביקש להעמיד לרשותו 
שלושה או ארבעה חיילים, ביניהם אחד חמוש במקלע, ותוך שניות 
יצא בזריזות לדרך על מנת לבצע את משימת התקיפה מאגף זה. 

באותה הזדמנות, כאשר העניק סיוע לחבריו הפצועים ואף 
לחיילי האויב הפצועים, הוא לא הוכיח את עצמו רק כלוחם אלא 
גם כרופא. כאשר היה עלינו לנטוש את העמדה, לאחר שאספנו את 
כל הנשק, ולצאת לדרך ארוכה כשכוחות אויב שונים מזנבים בנו, 
היה הכרחי שמישהו יישאר מאחור לצד הפצועים, ולצד הפצועים 
נשאר צ'ה. בעזרת קבוצה קטנה של לוחמים הוא טיפל בהם, הציל 
את חייהם והצטרף יחד עמם לאחר מכן אל הכוח. 

מרגע זה הצטיירה דמותו כמפקד מוכשר ואמיץ, מסוג האנשים 
שכאשר יש לבצע משימה קשה אינם מחכים לבקשה ומתנדבים מיד 
למשימה. כך היה גם בקרב ב"אל אוּבְרוּ", אך כך גם היה במאורע 
שאינו ידוע, עוד בתחילת הדרך. לאחר שמישהו הלשין, הותקף 
כוחנו הקטן לפתע בידי מטוסים רבים, ולאחר שנסוגונו תחת 
ההפצצות והלכנו כברת דרך, נזכרנו במספר כלי נשק של לוחמים- 
איכרים שהיו עמנו בפעולות הראשונות וביקשו רשות ללכת לבקר 
את משפחותיהם - זאת בתקופה שעוד לא שררה משמעת של ממש 

בצבאנו הצעיר. באותו רגע עלתה בדעתנו האפשרות שאותם כלי 
נשק אבדו לנו. 

מרגע שהעלינו את הבעיה, בעוד הפצצות נופלות סביב, הציע 
צ'ה את עצמו ויצא מיד לדרך על מנת לאסוף את כלי הנשק. 

היה זה אחד ממאפייניו המהותיים: נכונות מידית, רגעית, 
להציע את עצמו לכל משימה מסוכנת. כך, מן הסתם, עורר את 
הערצתנו, הערצה כפולה כלפי חבר זה שנלחם לצדנו אף שלא 
נולד בארצנו, אדם בעל רעיונות עמוקים, אדם שבלבו בער החלום 
להיאבק בחלקים אחרים של היבשת, ובקרבו אלטרואיזם שכזה, 
היעדר אנוכיות שכזה, נכונות שכזו לעשות תמיד את הקשה ביותר, 
לסכן את חייו תמיד. כך זכה בדרגת המפקד ובפיקוד על הגיס השני 
שהתארגן בהרי הסיירה מאסטרה. כך יצא לו שם של לוחם נהדר, 
כך החלה לצמוח תהילתו, תהילה שתגיע אל הפסגות הרמות ביותר 
במהלך המלחמה. 

צ'ה היה חייל שאין כדוגמתו, מפקד שאין כדוגמתו. מנקודת 
המבט הצבאית, הוא היה אדם מוכשר באופן יוצא מן הכלל, אמיץ 
באופן יוצא מן הכלל, לוחמני באופן יוצא מן הכלל. בתור לוחם 
גרילה, אילו היה לו עקב אכילס כלשהו, הייתה זו תעוזתו המוגזמת, 
הבוז המוחלט שרחש לסכנה. 

האויב מבקש להסיק מסקנות ממותו. צ'ה היה אשף המלחמה, 
אמן לוחמת הגרילה! הוא הוכיח זאת פעמים אינספור, אך מעל 
הכול הוכיח זאת בשני הישגים יוצאי דופן: אחד מהם היה הפלישה 
שבה הוביל גיס של אלפי חיילים דרך חבל ארץ שטוח לגמרי ובלתי 
מוכר, פלישה שאותה הפך, לצד קמילו, למערכה צבאית נפלאה; 
הישגו הנוסף היה במערכה המזהירה שהוביל בלאס וייאס, ומעל 
לכול במתקפתו הנועזת על העיר סנטה קלארה, שבה חדר בראש 
גיס של 300 חיילים בקושי רב לעיר המוגנת בידי טנקים, תותחים 
ואלפי חיילי רגלים. 

שתי מערכות הגבורה הללו הן שהקנו לו מוניטין של מפקד בעל 

סגולות מיוחדות, אשף, אמן הלוחמה המהפכנית. ואף על פי כן 
יש המבקשים להסיק ממות הגיבורים רב=התהילה שלו שתפיסותיו 
ורעיונותיו כלוחם גרילה כשלו והכזיבו. האמן הוא בן תמותה; על 
אחת כמה וכמה כאשר מדובר באמנות מסוכנת כל כך כמו המאבק 
המהפכני, אך האמנות שלה הקדיש את חייו ואת בינתו לא תמות 
לעולם. 

והרי מה מפתיע בכך שאמן זה נפל בקרב? 

נותר משהו מן המסתורין בעובדה שעל אף הפעמים הרבות 
מספור שבהן סיכן את חייו במשך מאבקנו המהפכני, לא נפל באף 
אחד מהקרבות. ורבות היו הפעמים שבהן נאלצנו לפעול על מנת 
לעצור בעדו מלתת את חייו במבצעים בעלי חשיבות פחותה. 

וכך, בקרב - באחד מהקרבות הרבים שאליהם יצא! - קיפח את 
חייו. אין בידינו ראיות מספיקות כדי לומר, בהסתמך על הנסיבות 
שקדמו לקרב זה, באיזו מידה יכול להיות שנהג כאן בתעוזת יתר, 
אך - אומר זאת שוב - בתור לוחם, אם היה לו עקב אכילס כלשהו, 
היה זה תעוזתו המוגזמת והבוז המוחלט שרחש כלפי הסכנה. 

סביב תכונה זאת התעוררו מספר מחלוקות עמו, מאחר שאנו 
הבנו שחייו, ניסיונו וסגולותיו כמפקד למוד-קרבות, יוקרתו וכל 
מה שסימל בחייו - ערכם של כל אלה רב לאין ערוך יותר מכפי 
שהבין בעצמו. 

ייתכן שעל התנהלותו השפיעה תפיסה שלפיה ערכם של בני 
האדם בהיסטוריה הוא יחסי, תפיסה שלפיה המאבק אינו מובס 
כאשר האדם נופל, ושמהלכה הבלתי נשלט של ההיסטוריה אינו 
נעצר לעולם בנפול מנהיגים. והדבר ודאי, הדבר אינו מוטל בספק; 
זו הוכחה לאמונתו באדם, לאמונתו ברעיונות, לאמונתו בדוגמה 
האישית. ואף על פי כן, כפי שאמרתי לפני כמה ימים, היינו מעדיפים 
בכל לב לראותו מנהיג את הניצחונות, מנהיג בכישרונותיו, מוביל 
תחת הכוונתו את הניצחונות. שהרי אנשים בעלי ניסיון כשלו, 
איכות כשלו, כישרון ייחודי כשלו - הם מעטים ביותר. 

אנו מכירים בערכה העצום של דוגמתו, ומאמינים בלב שלם 
לחלוטין שעקב דוגמה זו יצמחו מחיק העמים אנשים כמוהו. 

לא קל למצוא באדם אחד את כל המעלות שצורפו יחד בצ'ה. 
לא קל לאדם לפתח באופן ספונטני אישיות כמו זו שלו. הייתי 
אומר שלהגיע לרמתם של אנשים מסוגו קשה, ולעלות עליה ככל 
הנראה בלתי אפשרי. אך נאמר גם שאנשים כמותו מסוגלים, 
באמצעות הדוגמה שהם נותנים, לסייע לצמיחתם של עוד אנשים 
כמותו. 

בדמותו של צ'ה איננו מעריצים רק את הלוחם, רק את האדם 
המסוגל למעשים גדולים. מה שהוא עשה, מה שהחל לעשות, 
מעשה זה של התמודדות לבדו, בראש קומץ גברים, אל מול צבא 
אוליגרכי שלם המסתייע ביועצים אמריקאים, המתחמש בעזרת 
האימפריאליזם האמריקאי, הנתמך בידי האוליגרכיות של כל 
המדינות השכנות, מעשה זה כשלעצמו הוא יוצא דופן ביותר. ואם 
נחפש בין דפי ההיסטוריה, ייתכן שלא יימצא לנו ולו מקרה אחד 
שבו אדם, בראש קומץ חיילים כה קטן, הוביל מאבק נגד כוחות 
כה רבים. ראיה שכזו לביטחון העצמי, לביטחון בעמים, לאמונה 
ביכולתם של בני האדם להיאבק - ניתן לחפש בין דפי ההיסטוריה, 
אך לא ניתן למצוא דבר הדומה לה. 

והוא נפל. 

האויבים מאמינים שהביסו את רעיונותיו, שהביסו את תפיסת 
לוחמת הגרילה שלו, שהביסו את נקודת השקפתו על המאבק 
המהפכני המזוין. אך כל הצלחתם נתונה ליד המקרה, שבסיועה 
הצליחו להשמיד אותו גופנית; כל הישגם נעוץ בכך שניצלו 
יתרונות מקריים שעלולים ליפול בחיקו של אויב במהלכה של 
מלחמה. ויד המקרה הזו, המזל הזה - איננו יודעים באיזו מידה 
סייעה ביד האויב תכונה זו שלו, שאליה התייחסנו קודם, של תעוזת 
יתר, של בוז מוחלט לסכנה, בקרב זה כמו כל קרב אחר. 

כך אירע גם במלחמת העצמאות שלנו. בקרב דוס ריוס נהרג 

שליח עצמאותנו." בקרב פוּנטָה בְּרְַאבָה נהרג אנטוניו מסיאו, לאחר 
שהשתתף במאות קרבות. בקרבות אחרים במלחמת העצמאות שלנו 
מתו אינספור פטריוטים. ואף על פי כן המאבק הקובני לא הובס. 

מותו של צ'ה - כפי שאמרנו לפני כמה ימים - הוא מכה קשה, 
הוא מכה איומה עבור התנועה המהפכנית, מכה שלקחה מאתנו את 
מי שהיה ללא כל צל של ספק מנהיגנו המנוסה והמוכשר ביותר. 

אך אלו המזמרים זמירות ניצחון טועים. טועים אלו המאמינים 
שבהריגתו הביסו את רעיונותיו, את הטקטיקות שלו, את תפיסותיו 
בדבר לוחמת הגרילה, את טיעוניו. כי אדם זה שנפל כבן תמותה, 
כאדם שעמד פעמים רבות במסלולי הקליעים, כחייל, כמפקד, הוא 
מוכשר פי אלף מאלה שהצליחו להורגו בסיועה של יד המקרה. 

עם זאת כיצד על המהפכנים להתמודד עם מכה קשה זו? כיצד 
עליהם להתמודד עם אובדן זה? מה היה צ'ה אומר אילו יכול היה 
להביע את דעתו בנושא זה? למעשה, את דעתו כבר הביע, והוא 
הביע אותה בשיא הבהירות במכתב ששלח לכנס הסולידריות 
הלטינו-אמריקאי, שבו כתב שבכל מקום שבו יפתיע אותו המוות, 
הוא יקבלו בברכה כל עוד תגיע זעקת הקרב שלו לאוזן שומעת, ויד 
נוספת תישלח אל הנשק. 

לא לאוזן שומעת אחת אלא למיליוני אוזניים שומעות הגיעה 
זעקת הקרב הזו! ולא יד אחת אלא מיליוני ידיים תישלחנה בהשראת 
דוגמתו אל הנשק! 

יצמחו מנהיגים חדשים. ובני האדם, האוזניים השומעות והידיים 
הנשלחות יזרקקו למנהיגים שיצמחו משורות העם, כפי שצמחו 
מנהיגים בכל המהפכות. 

ידיים אלו לא תזכינה למנהיג בעל ניסיון מיוחד וכישרון מופלא 
כמו צ'ה. מנהיגים אלה ייווצרו תוך כדי מאבק, הם יצמחו מתוך 


9. "שליח העצמאות" (11060000088 18 66 [0800ק\/) - כינוי לחוסה 
מארטי. 

חיקם של מיליוני האוזניים השומעות ומיליוני הידיים שבמוקדם 
או במאוחר תישלחנה ותאחזנה בנשק. 

איננו סבורים שבמהלכו המעשי של המאבק המהפכני תהיה 
למותו השפעה מידית, שבמהלכו המעשי של המאבק המתפתח 
יכולה להיות למותו השפעה מידית. אך כאשר אחז צ'ה שנית 
בנשק, הוא לא העלה בדעתו ניצחון מידי, ניצחון מהיר אל מול 
כוחות האוליגרכיה והאימפריאליזם. בנפשו היה הלוחם המנוסה 
מוכן למאבק ממושך של חמש, עשר, חמש-עשרה ועשרים שנה, 
אם יהיה בכך צורך. הוא היה מוכן להילחם חמש, עשר, חמש- 
עשרה, עשרים שנה, כל חייו אילו היה בכך צורך! 

ובטווח זמן שכזה, מותו ודוגמתו - כך אנו חייבים לומר - יהיו 
בעלי השפעה עצומה, יהפכו לכוח שדבר לא יעמוד בדרכו. 

אלה הנתלים בהישג המקרי מבקשים לשווא לבטל את יכולותיו 
וניסיונו כמפקד. צ'ה היה מפקד צבאי מוכשר באופן יוצא מן 
הכלל. אך כאשר אנו נזכרים בצ'ה, איננו נזכרים בעיקר במעלותיו 
הצבאיות: לא! המלחמה היא אמצעי ולא מטרה, המלחמה היא כלי 
בידי המהפכנים. מה שחשוב הוא המהפכה, מה שחשוב הוא המאבק 
המהפכני, הרעיונות המהפכניים, המטרות המהפכניות, הרגשות 
המהפכניים, המעלות המהפכניות! 

מעל ומעבר למעלותיו הצבאיות - שדה זה, שדה הרעיונות, 
שדה הרגשות והמעלות המהפכניות והתבונה, זהו השדה שבו אנו 
חשים יותר מכול באובדן העצום שמסב מותו לתנועה המהפכנית. 
שכן צ'ה איחד באישיותו יוצאת הדופן מעלות שרק לעתים רחוקות 
מופיעות יחד. הוא הצטיין והתבלט כאיש מעשה, אך צ'ה לא 
היה רק איש מעשה יחיד במינו: צ'ה היה גם אדם בעל מחשבה 
מעמיקה, תבונה וחזון, אדם משכיל באמת, כלומר באישיותו איחד 
את המעשה ואת המחשבה. 

אך אין זאת בלבד שאיחד באישיותו בין המחשבה - המחשבה 
העמוקה - לבין המעשה; כמהפכן, ייצג צ'ה את מכלול המעלות 

שניתן להגדיר כביטוי הראוי ביותר של המידה המהפכנית הטובה: 
אדם שלם, אדם משכמו ומעלה, אדם בעל יושרה עילאית וכנות 
מוחלטת, אדם שבהתנהלותו כמעט אין למצוא ולו את הפגם 
הקטן ביותר. את מכלול מעלותיו ניתן להגדיר באמת כמופת של 
מהפכנות. לאחר מותם של בני האדם נהוג לשאת נאומים שבהם 
מפרטים את מעלותיהם, אך מעטות הן הפעמים כמו זו, שבהן ניתן 
לומר על אדם בצדק שכזה, בדיוק שכזה, את המילים שאנו אומרים 
על צ'ה: שהיה אדם זה דוגמה ומופת למעלות המהפכניות! 

אך נוסף לכך הייתה בו תכונה נוספת, שאיננה תכונה של 
האינטלקט או של הרצון, שאיננה תכונה הנובעת מהניסיון 
ומהמאבק אלא תכונה של הלב: שכן הוא היה אדם אנושי במיוחד, 
אדם רגיש במיוחד! לכן אנו אומרים כאשר אנו מהרהרים בחייו 
ובמעשיו שהיה זה מקרה יחיד במינו, אדם נדיר שהצליח לשלב 
באישיותו לא רק את מאפייניו של איש המעשה ולא רק את אלה 
של איש המחשבה, של איש המעלות וניקיון הכפיים המהפכני, 
אלא גם רגישות אנושית יוצאת מן הכלל ואישיות של ברזל, רצון 
של פלדה, נחישות שאין לכובשה. 

מכאן שלדורות הבאים הוריש לא רק את ניסיונו, את ידיעותיו 
כלוחם ותיק, אלא גם את פירות תבונתו. הוא כתב בווירטואוזיות, 
כאחד הקלאסיקונים של השפה. זיכרונות המלחמה שלו הם הטובים 
שבנמצא. עומק מחשבתו מרשים. מעולם לא כתב על דבר מבלי 
לעשות זאת ברצינות שאין כמוה, בהעמקה יוצאת מן הכלל; ואין 
ספק שכמה מכתביו יהפכו במרוצת הימים למסמכים קלאסיים של 
המחשבה המהפכנית. וכך, בין פירות תבונתו החיונית והמעמיקה 
הותיר לנו אינספור זיכרונות, אינספור סיפורים, שללא עבודתו, 
ללא מאמציו, ייתכן שהיו נשכחים לתמיד. 

הוא היה עובד ללא לאות; בשנים שבהן שירת את מולדתנו 
לא ידע ולו יום אחד של מנוחה. תחומי אחריות רבים הופקדו 
בידיו: נגיד הבנק המרכזי, ראש מנהל התכנון, שר התעשייה, מפקד 

מחוזות צבאיים, ראשן של משלחות פוליטיות וכלכליות ומשלחות 
ידידות. 

בתבונתו רבת-הפנים ידע להתמודד עם כל סוגי המטלות בכל 
מובן. וכך ייצג למופת את מולדתנו בכנסים בינלאומיים רבים, 
באותו כישרון שבו הוביל חיילים בקרב, באותו כישרון שבו הצטיין 
כעובד בראש כל אחד מהמוסדות שהושמו תחת אחריותו - הוא לא 
ידע לא ימי מנוחה ולא שעות מנוחה! בכל עת שהיבטנו בחלונות 
משרדו, תמיד נראו האורות דולקים עד השעות הקטנות של הלילה: 
הוא למד, או ליתר דיוק - למד ועבד. מכיוון שביקש ללמוד את כל 
הסוגיות הוא היה קורא בלתי נלאה. את צימאונו להקיף את ידיעות 
האדם לא ניתן היה להרוות. את השעות שחטף מידי השינה הקדיש 
ללימודים, ואת ימי החופש הקדיש לעבודה בהתנדבות. 

היה זה הוא שנתן השראה לעבודה ההתנדבותית וקידם אותה 
יותר מכל אחד אחר. היה זה הוא שקידם את הפעילות שהיום 
מעורבים בה מאות אלפי בני אדם ברחבי הארץ, שבכל יום 
משקיעים בה המוני עמנו מאמצים רבים יותר. 

וכמהפכן, כמהפכן קומוניסטי, קומוניסטי באמת, הייתה לו 
אמונה אינסופית בערכי המוסר, הייתה לו אמונה אינסופית במצפון 
האדם. עלינו לומר שלתפיסתו, המשאבים המוסריים הנם הכלי 
היסודי ביותר לבנייתו של הקומוניזם בחברה האנושית. 

דברים רבים חשב, פיתח וכתב. חובתנו לומר ביום כמו יום זה 
שלכתביו של צ'ה, למחשבתו הפוליטית והמהפכנית של צ'ה, יהיה 
ערך נצחי עבור התהליך המהפכני בקובה ועבור התהליך המהפכני 
באמריקה הלטינית. אין לנו ספק שלרעיונותיו כאיש מעשה וכאיש 
מחשבה, כאיש בעל מעלות מוסריות מזוקקות, כאיש בעל רגישות 
אנושית שאין כמותה, כאיש מעשה ללא רבב - לכל אלה יש ויהיה 
תמיד ערך אוניברסלי. 

האימפריאליסטים מתרברבים בניצחונם לנוכח מותו של לוחם 
הגרילה בקרב; האימפריאליסטים מתרברבים בניצחון שהפיל 

המזל בחלקם, בהצלחתם בחיסול איש המעשה מעורר היראה. אך 
האימפריאליסטים שוכחים, או עושים עצמם שוכחים, שבאישיותו 
הכיל לוחם זה פנים רבות, ושהוא לא היה רק איש מעשה. ואם 
בכאב עסקינן, אנו כואבים לא רק את אובדנו כאיש המעשה, לא רק 
את אובדנו כאיש המעלות, אלא גם את אובדנו כאדם בעל רגישות 
אנושית מעודנת, את אובדן תבונתו. כואבת המחשבה שברגע מותו 
היה רק בן 39 שנים, וכואבת המחשבה על אובדן ההזדמנות ליהנות 
מפירות נוספים של אותה תבונה ואותו ניסיון שהלכו וצמחו מרגע 
לרגע. 

אנו מתחילים להכיר בעומק האובדן עבור התנועה המהפכנית. 
אך אנו מזהים את נקודת התורפה של האויב האימפריאליסטי: הוא 
מאמין שעם גוף האדם נעלמת מחשבתו, נמוגים רעיונותיו, נמסות 
מעלותיו, מתחסלת דוגמתו האישית. 

וכה עזי מצח הם באמונתם, עד שאינם מהססים לפרסם, כאילו 
היו הדבר הטבעי ביותר לעולם, את הנסיבות הברורות כבר כמעט 
לכולם שבהן חוסל לאחר שנפצע קשה בקרב. אפילו לא שמו 
לב לכך שמדובר בהתנהגות מזוויעה, אפילו לא שמו לב לבושה 
שבהודאה במעשיהם. 

והם מודים בפומבי בכך שירו בלוחם מהפכני, פצוע קשה, 
כאילו הייתה זו זכותם של הביריונים, זכותם של האוליגרכים 
ושכירי החרב. 

והגרוע מכול, הם מסבירים את מעשיהם בטענה שאילו היו 
נאלצים להעמיד את צ'ה לדין, היו מסתבכים, שכן היה זה בלתי 
אפשרי להושיב על ספסל הנאשמים מהפכן שכמותו. 

ואין די בכך; ללא היסוס ביקשו להעלים את שיירי גופתו. ובין 
אם מדובר באמת ובין אם בשקר, הרי ההכרזה "שרפו את הגופה" 
חושפת את פחדם לאחר חיסולו הגופני של הלוחם - שמא לא 
הצליחו לחסל את רעיונותיו ואת דוגמתו. 

צ'ה נפל בעודו מגן על דבר אחד - על זכויותיהם ומאבקם 

של המנוצלים והמדוכאים בני יבשת זו. הוא נפל בעודו מגן על 
זכויותיהם של חלכאי הארץ ונדכאיה. על האופן המזהיר והנדיב 
שבו הגן על עניין זה אין מעזים לערער אפילו אויביו המרים ביותר. 
וההיסטוריה מלמדת שאנשים הפועלים כמוהו, אלה העושים הכל 
ונותנים הכול עבור נדכאי הארץ, מתרבים מדי יום ביומו ומעמיקים 
את אחיזתם בלבבות העמים. בזאת כבר החלו לחוש האויבים 
האימפריאליסטים, ועד מהרה יבינו שבמרוצת הימים יידמה מותו 
לזרע שממנו יצמחו רבים הנחושים להיות כמוהו, רבים הנחושים 
ללכת בררכו. 

ואנו משוכנעים בוודאות מוחלטת שהמאבק המהפכני ביבשת זו 
יתאושש מהמכה, שהוא לא יובס בזכות אותה מכה. 

מנקודת המבט המהפכנית, מנקודת המבט של עמנו, כיצד 
עלינו להבין את הדוגמה שהציב לנו צ'ה? האם עלינו לחשוב 
שאיבדנו אותו? נכון שלא נראה עוד כתבים חדשים פרי עטו, נכון 
שלא נשמע עוד את קולו. אך צ'ה הניח לנו מורשת, מורשת כבירה, 
ובזכות המורשת זכינו אנו - שהכרנו אותו כה מקרוב - להיות 
יורשיו במידה רבה. 

הוא הוריש לנו את מחשבו המהפכנית, את מעלותיו המהפכניות, 
את אישיותו, את כוח רצונו, את נחישותו, את רוח העבודה שלו. 
במילה אחת, הוא הוריש לנו את דוגמתו! ודוגמתו של צ'ה חייבת 
להפוך למופת עבור עמנו, חייבת להפוך למופת ואידיאל עבור 
עמנו! 

אם ברצוננו לבטא כיצד אנו מייחלים שיהיו לוחמינו המהפכנים, 
פעילינו, בני עמנו, עלינו לומר ללא היסוס כלשהו: שיהיו כמו צ'ה! 
אם ברצוננו לומר כיצד אנו מייחלים שיהיו אנשי הדורות הבאים, 
עלינו לומר: שיהיו כמו צ'ה! אם ברצוננו לומר כיצד אנו רוצים 
שיתחנכו ילידינו, עלינו לומר ללא היסוס: שיתחנכו ברוחו של 
צ'ה! אם רצוננו באדם למופת, דוגמה לאדם שאינו שייך להווה, 
אדם השייך לעתיד, מכל הלב אומר לכם שמופת זה של אדם, שרבב 

לא דבק במעשיו, בדרכיו ובהתנהגותו, מופת זה הוא צ'ה! 

צ'ה הפך לדוגמה ומופת לא רק עבור בני עמנו, אלא גם 
עבור כל עמי אמריקה הלטינית; צ'ה הביא לשיאים חדשים של 
ביטוי את הסטואיות המהפכנית, את רוח ההקרבה המהפכנית, את 
הלוחמנות המהפכנית, את רוח העבודה המהפכנית, וצ'ה הביא לידי 
ביטויים הרענן ביותר, הטהור ביותר והמהפכני ביותר את רעיונות 
המרקסיזם-לניניזם. שום אדם בן תקופתנו לא הביא לשיאים כה 
גבוהים את רוח האינטרנציונליזם הפרולטרי! 

וכאשר אנו מדברים על אינטרנציונליזם פרולטרי, כאשר אנו 
מחפשים דוגמה לאינטרנציונליזם פרולטרי, הדוגמה הזו היא 
צ'ה! בנפשו ובלבו נמוגו הדגלים, הדעות הקדומות, השוביניזמים, 
האגואיזמים, ואת דמו הנדיב היה מוכן להגיר למען כל עם, הוא 
היה מוכן להגירו בכל רגע, מוכן להגירו מיד! כך הגיר את דמו על 
אדמתנו כאשר נפצע בקרבות שונים; כך הגיר את דמו בבוליביה 
למען גאולתם של המנוצלים והנדכאים, החלכאים והדלים. דם זה 
הוגר עבור כל עמי אמריקה, והוא הוגר עבור וייטנאם, שכן בכל 
אשר נלחם נגד האוליגרכיות ונגד האימפריאליזם, הוא ידע שהוא 
מגיש לווייטנאם את מחוות הסולידריות הנעלה ביותר! 

ולכן, חברים וחברות למהפכה, עלינו להישיר מבט איתן ונחוש 
אל העתיד; לכן עלינו להשקיף באופטימיות אל העתיד. לנגד 
עינינו תעמוד תמיד דוגמתו של צ'ה ותעניק לנו השראה, השראה 
למאבק, לנחישות, לעמידה עיקשת אל מול האויב, השראה לרגש 
האינטרנציונליסטי! 

ולכן הערב, עם סיומה של העצרת המרשימה הזו, עם סיומו של 
מפגן ההוקרה ההמוני המדהים הזה - מדהים בשל גודלו, משמעתו 
ונאמנותו - מפגן של עם רגיש, של עם המכיר טובה, של עם היודע 
לכבד את זכרם של האמיצים שנפלו בקרב, עם העומד בסולידריות 
לצד המאבק המהפכני, עם הקם ומניף גבוה תמיד, בכל פעם יותר, 
את דגלי המהפכה והעקרונות המהפכניים; היום, ברגעים אלה 

המוקדשים לזיכרון, אנו נושאים את עינינו באופטימיות אל העתיד, 
באמונה שלמה בניצחונם הסופי של העמים, ואנו אומרים לצ'ה, 
ויחד עמו לגיבורים שנלחמו ונפלו לצדו בקרב: 


עד הניצחון, תמיד! 
מולדת או מוות! 
ננצח! 


18 


פרק רביעי 
'הקדמה הכרחית' 
8 


היומן שכתב צ'ה גווארה במהלך מערכת הגרילה בבוליביה 
נתפס מיד לאחר שנפל בשבי ב-8 באוקטובר 1967. 
לעיתונאים ניתנה הזדמנות לצלם כמה דפים, ועותקים 
הוכנו עבור הסי.אי.אי. והפנטגון. לאחר מכן עשה המשטר 
הבוליביאני מאמצים למכור את זכויות הפרסום - שלדידו 
היו בגדר שלל מלחמה השייך לו - עבור שלוש מאות 
אלף דולר או יותר. תוכניות אלה לא האריכו ימים, שכן 
הממשל הקובני השיג העתקים מהיומן באמצעות שר הפנים 
הבוליביאני אנטוניו ארגדאס. כאשר נודע הדבר נאלץ 
ארגדאס לעזוב את הארץ. 

הממשל הקובני ערך בדיקה מדוקדקת של כתב היד 
על מנת לוודא את אמינותו בטרם פרסומו. בתהליך זה 
סייעו שלושה קובנים ותיקי המערכה בבוליביה, שנמלטו 
מהמארב הצבאי והצליחו להגיע ברגל לצ'ילה. ב-1 ביולי 
8 פורסם היומן והופץ ללא תשלום לעם הקובני. בנוסף 
תורגם היומן והוצא לאור בכמה ארצות אחרות. גרסה 
אנגלית הופיעה בעמודי כתב העת אוושקוחטת, שהופיע 


|19 


פידל קסטרו 


בגיליון מיוחד של למעלה ממאתיים אלף עותקים לכבוד 
האירוע 9 

נשיא בוליביה, רנה באריינטוס, ביקש לערער על אמינות 
המסמך והכתיר אותו כ"יומן פיקטיבי, זיוף". פידל קסטרו 
אמר בתגובה שקובה מוכנה להעביר לעיתונות הבינלאומית 
העתקים של המיקרופילם לשם השוואה עם היומן המקורי 
אם ממשלת בוליביה תסכים לכך. 

להלן מופיעה ההקדמה שכתב פידל קסטרו עבור 
מהדורת 1968 של יומן ציה בבוליביה. 


בימי הגרילה עשה לו צ'ה למנהג לרשום ביומנו האישי את הרהוריו 
בכל יום. בצעדות הארוכות והקשות על קרקע מבותרת, במעמקי 
היערות הגשומים, כאשר טורי הלוחמים הנאנקים תחת משקל 
התרמילים, התחמושת והנשק עצרו לרגע על מנת לנוח, וכאשר 
הגיס קיבל פקודה מלמעלה לחנות לאחר יום של הליכה מייגעת, 
תמיד ניתן היה לראות את צ'ה - כפי שכינו אותו בחיבה הקובנים 
מהרגע הראשון - מוציא מחברת קטנה וכותב את רשמיו בכתב ידו 
הקטנטן והקשה לפענוח, כתב של רופא. 

מה שהצליח לשמור מרישומים אלה שירת אותו מאוחר יותר, 
כאשר כתב את זיכרונותיו ההיסטוריים הנהדרים על אודות מלחמת 
המהפכה הקובנית, זיכרונות מלאים בתוכן מהפכני, פדגוגי ואנושי. 

גם היום, הודות למנהגו הקבוע לרשום בכל יום את עיקרי 
ההתרחשויות, נותר בידינו מידע מפורט, מדויק לחלוטין וחשוב 
לאין ערוך על אודות חודשיו האחרונים וההרואיים בבוליביה. 

רשמים אלה, שלא נערכו לקראת פרסום, שירתו אותו ככלי 
עבודה בהערכה התמידית של המאורעות, המצבים והאנשים, ובה 


0. שתי גרסאות של היומן פורסמו בעברית בשנת 1968. התרגומים 
אינם תואמים את המקור הספרדי. 

בעת סיפקו מוצא לכישורי ההבחנה והניתוח שלו, שבהם עירב 
לעתים קרובות הומור דק. הם כתובים בפשטות וניחנים בלכידות 
רציפה מתחילתם ועד סופם. 

קחו בחשבון שהיומן נכתב ברגעי מנוחה נדירים ביותר, בעיצומו 
של מאמץ פיזי אפי ועל-אנושי ותוך כדי מילוי חובותיו כראשה 
של קבוצת גרילה בשלב הקשה של ראשית המאבק, תחת תנאים 
חומריים קשים מנשוא; זו עוד ראיה מני רבות לסגנון עבודתו ולכוח 
רצונו האיתן כברזל. 

ביומן זה, תוך כדי ניתוח של מאורעות היומיום, מתועדים 
מחדלים, ביקורות ונזיפות; כל אלה חשובים ואף בלתי נמנעים 
בהתפתחותה של גרילה מהפכנית. 

ביקורת שכזו יש לטפח בלבו של כל כוח גרילה, מעל לכול 
בשלב שבו הוא כולל רק גרעין קטן המתמודד עם מצוקה חומרית 
קשה ועם אויב העולה עליו רבות מונים במספריו, שלב שבו המחדל 
הקטן והשגיאה הפעוטה ביותר עלולים להתברר כקטלניים ועל 
המפקד מוטל להיות קפדן ללא לאות ולנצל כל מאורע ותקרית, 
חסרי חשיבות ככל שייראו, על מנת לחנך את הלוחמים, מנהיגיהם 
המיועדים של כוחות גרילה חדשים. 

תהליך התגבשותה של הגרילה הוא אתגר בלתי פוסק למצפונו 
ולכבודו העצמי של כל לוחם. צ'ה ידע לגעת בנימי נפשם הרגישים 
ביותר של המהפכנים. לאחר שנזף בו שוב ושוב הודיע צ'ה 
למרקוס'* שהוא עשוי להיות מגורש בבושת פנים מהגרילה, והלה 
ענה לו: "תצטרך לירות בי קודם!". מאוחר יותר הקריב את חייו 
בגבורה. כמוהו נהגו כל האנשים שבהם נתן צ'ה אמון, ביניהם אלה 


1. אנטוניו סאנצ'ס (מרקוס) (0202ב54, 1967-1929) - מוותיקי מלחמת 
המהפכה בקובה וחבר בוועד המרכזי של המפלגה הקומוניסטית 
הקובנית; הצטרף לכוח הגרילה בבוליביה; נהרג במארב ב-2 ביוני 
7. 

שנאלץ לנזוף בהם מסיבה כזו או אחרת במהלך המאבק. כמפקד 
סולידרי ואנושי, הוא ידע תמיד להקפיד עם אחרים ואף לנהוג 
בחומרה בעת הצורך; אך בראש ובראשונה ובחומרה רבה פי כמה 
הוא ידע להקפיד עם עצמו. צ'ה העמיד את המשמעת על מודעותו 
העצמית של הלוחם ועל הכוח העצום של דוגמתו האישית. 

היומן כולל גם התייחסויות מרובות לדֶבְּרָה, וניכרת בו דאגתו 
העמוקה של צ'ה לנוכח מעצרו וכליאתו של הסופר המהפכני שעליו 
הטיל את ביצועה של המשימה באירופה, אף שלמעשה היה מעדיף 
שיישאר עם הגרילה. מכאן האי-נחת המסוימת שהביע והספקות 
שהכו בו מדי פעם ביחס לאופן פעולתו. 

לצ'ה לא הייתה ההזדמנות להיוודע לאודיסיאה שעבר דברה 
תחת ידיהם של כוחות הדיכוי ולעמידתו האיתנה והאמיצה אל מול 
שוביו ומעניו. 

הוא הבין ללא ספק את חשיבותו הפוליטית העצומה של 
המשפט, וב-3 באוקטובר, שישה ימים לפני מותו, בעודו שרוי 
במתח בשל ההתפתחויות הקשות, הוא רושם: "שמענו ריאיון 
עם דברה, שהתמודד באומץ רב מול סטודנט פרובוקטור", וזו 
התייחסותו האחרונה לסופר. 

לאור ההבלטה שבה חוזר ומבליט יומן זה את הקשר בין 
המהפכה הקובנית לתנועת הגרילה, ניתן לצפות שאחדים יראו 
בו פרובוקציה מצדנו, פרובוקציה שתשחק לידי אויבי המהפכה, 
לידי האימפריאליסטים האמריקאים ובעלי בריתם, האוליגרכים 
של אמריקה הלטינית, במאמציהם להגביר את המצור, הבידוד 
והתוקפנות שבה הם נוהגים כלפי קובה. 

לאלה הרואים כך את המצב נזכיר שהאימפריאליזם האמריקאי 
מעולם לא נזקק לעילה כלשהי לבצע את עוולותיו ברחבי העולם, 
ושמאמציו לרסק את המהפכה הקובנית החלו בתגובה לחוק 
המהפכני הראשון שנחקק בארצנו, וזאת מהסיבה הפשוטה והברורה 
שהאימפריאליזם הלז, שומר ראשה של הריאקציה העולמית, מקדם 

בשיטתיות את המאבק במהפכות ומגונן על המבנים החברתיים 
המיושנים והבלתי אנושיים ביותר הקיימים בעולמנו. 

התוקפנות האמריקאית עשויה להיתלות בסולידריות עם 
התנועה המהפכנית כעילה, אולם זאת לעולם לא תהיה סיבתה 
האמיתית. אם נימנע מסולידריות במטרה למנוע מהם עילה 
למתקפותיהם, תהיה זו מדיניות מגוחכת של תקיעת הראש בחול, 
מדיניות שאין לה דבר וחצי דבר עם אופיין האינטרנציונליסטי 
של המהפכות החברתיות בנות-ימינו. הימנעות מסולידריות עם 
התנועה המהפכנית איננה הימנעות ממתן עילה, אלא סולידריות 
בפועל עם האימפריאליזם האמריקאי ומדיניותו, שהיא מדיניות של 
השתלטות על העולם ושעבודו. 

קובה היא ארץ קטנה הסובלת מתת-פיתוח כלכלי, כמו כל 
הארצות שנשלטו ונוצלו במשך מאות שנים בידי הקולוניאליזם 
והאימפריאליזם; היא נמצאת רק 145 קילומטרים מחופיה של 
ארצות הברית, ובסיס ימי אמריקאי עומד על אדמתה.'* קובה 
נאבקת במכשולים רבים בדרכה אל הפיתוח הכלכלי-חברתי. 
סכנות גדולות מאיימות על מולדתנו מאז ניצחון המהפכה, אך 
האימפריאליזם לעולם לא יצליח לכופף אותנו או לגרום לנו לזנוח 
את הקו המהפכני העקבי בשל הקשיים שזה עלול לגרור. 

מנקודת מבט מהפכנית, פרסומו של יומן צ'ה בבוליביה אינו 
עניין לבחירה. יומנו של צ'ה נותר בידיו של באריינטוס, שהעביר מיד 
העתקים לסי.אי.אי., לפנטגון ולממשלת ארצות הברית. עיתונאים 
מקורבים לסי.אי.אי. נהנו מגישה למסמך בבוליביה עצמה וצילמו 


2. הכוונה כמובן לבסיס הימי האמריקאי במפרץ גואנטאנמו. בסיס 
זה הוקם עקב הסכם בין ממשלת ארצות הברית לממשלת החסות 
הקובנית שלה ב-1903. הממשל המהפכני מעולם לא הכיר 
בלגיטימיות של האחיזה האמריקאית בבסיס, שהחל לשמש גם כבית 
כלא לאסירי "המלחמה בטרור" בשנת 2002. 

אותו, תוך כדי התחייבות להימנע מפרסומו לעת עתה. 

לממשלת באריינטוס ולראשי צבאו סיבות טובות מאוד שלא 
לפרסם את היומן, שממנו ניתן להיווכח בחדלונו העצום של צבאם 
ובתבוסות הרבות מספור שנחלו מידיו של קומץ לוחמי גרילה 
נחושים, שתוך כמה שבועות תפסו בקרב בסביבות מאתיים כלי נשק. 

מה גם שצ'ה מתאר את באריינטוס ואת משטרו במושגים 
ההולמים אותם, במילים שלא תימחנה מעל דפי ההיסטוריה. 

וגם לאימפריאליזם סיבותיו הוא: צ'ה ודוגמתו היוצאת מן הכלל 
צוברים מדי יום ביומו כוח ברחבי העולם. רעיונותיו, דיוקנו, שמו 
- אלו הם דגלי המאבק נגד העוולות שמהם סובלים המדוכאים 
והמנוצלים, והם מושכים את תשומת לבם הנלהבת של סטודנטים 
ואינטלקטואלים בכל העולם. 

אפילו בארצות הברית עצמה, תנועתם של השחורים 
והסטודנטים המתקדמים, שמספרה גדל מיום ליום, אימצה את 
דמותו של צ'ה ללבה. בהפגנות הלוחמניות ביותר נגד התוקפנות 
בווייטנאם מונף דיוקנו כסמל המאבק. פעמים מעטות בהיסטוריה, 
אם בכלל, הפך אדם על דמותו ודוגמתו לסמל אוניברסלי בעל 
עוצמה סוחפת במהירות שכזו. זאת משום שדמותו של צ'ה מגלמת 
את רוח האינטרנציונליזם המאפיינת את העולם של ימינו, ויותר 
ויותר גם את עולם המחר, בצורתה הטהורה והנדיבה ביותר. 

מתוך יבשת שאתמול נאנקה תחת עול הקולוניאליזם, שהיום 
מנוצלת ומוחזקת בנחשלות ובתת-הפיתוח הנעוולים ביותר בידי 
האימפריאליזם האמריקאי, מתוך יבשת זו עולה וצומחת דמות 
זו היחידה במינה והופכת לעזר כנגדו של המאבק המהפכני 
בכל העולם, אפילו בלבם של המטרופולינים האימפריאליסטיים 
והקולוניאליסטיים. 

האימפריאליסטים האמריקאים פוחדים מכוחה של דוגמה זו 
ומכל מה שעשוי לתרום להפצתה ברבים. זהו ערכו המהותי של 
היומן, ביטוי מלא-חיים של אישיות יוצאת דופן, שיעור בתורת 

הגרילה שנכתב בחומו המתוח של כל יום, אבקת שרפה, הוכחה 
אמיתית לכך שהאדם הלטינו-אמריקאי איננו חסר אונים אל מול 
משעבדי העמים וצבאותיהם השכירים, וזו הסיבה שעד היום מנעו 
ממנו לצאת לאור. 

ולא רק אלה היו מעדיפים שהיומן לא יתפרסם; ייתכן שלצדם 
יעמדו גם כל אותם פסאודו-מהפכנים, אופורטוניסטים ושרלטנים 
מכל סוג, המכנים את עצמם מרקסיסטים, קומוניסטים וכיו"ב, אלו 
שלא היססו לתייג את צ'ה כשוגה או כמהפכן, או ביתר נימוס, 
אידיאליסט, אלה הרואים במותו את שירת הברבור של המאבק 
המהכפני המזוין באמריקה הלטינית. "אם צ'ה", הם אומרים, "אם 
ראש המצדדים ברעיונות אלו ולוחם גרילה מנוסה שכמוהו נהרג 
בקרב, אם תנועת הגרילה שלו נכשלה בשחרורה של בוליביה, הרי 
זו הוכחה לעומק טעותו [...]!". מעניין כמה מבין האומללים הללו 
שמחו על מותו של צ'ה מבלי לחשוב לרגע ולהסמיק מבושה על כך 
שעמדותיהם וטיעוניהם תואמים במדויק את אלו של האוליגרכים 
הריאקציוניים ביותר ושל האימפריאליזם! 

כך הם מצדיקים את עצמם, ואת המנהיגים הבוגדים שברגע 
מסוים לא היססו לשחק במאבק מזוין, בשמטרתם האמיתית - כפי 
שניתן לראות מאוחר יותר - הייתה להרוס את כוחות הגרילה, 
לבלום את הפעולה המהפכנית ולכפות את העסקאות הפוליטיות 
המבישות והמגוחכות שלהם, מכיוון שהם נטולי כל יכולת לנקוט 
בכל קו אחר; כך הם מצדיקים את אלו שאינם רוצים להיאבק 
ושלעולם לא יאבקו למען העם ושחרורו, את אלו שהפכו את 
הרעיונות המהפכניים לקריקטורה, לסם הרדמה דוגמטי ללא תוכן 
או מסר להמונים, את אלו שהפכו את ארגוני המאבק של העם 
למכשירים של פיוס עם המנצלים מבית ומבחוץ, למרכזי הפצה 
של מדיניות שאין לה דבר וחצי דבר עם האינטרסים האמיתיים של 
העמים המנוצלים ביבשת זו. 

צ'ה ראה במותו חלק טבעי וסביר מתהליך זה, ושאב כוח מהדגש 

ששם, במיוחד במסמכיו האחרונים, על כך שמאורע זה לא יעצור 
את מצעדה הבלתי נמנע של המהפכה באמריקה הלטינית. בהודעתו 
לטריקונטיננטל הדגיש שוב את מחשבתו זו: "כל פעילותנו היא 
זעקת קרב נגד האימפריאליזם [...] בכל מקום שבו יפתיע אותנו 
המוות, נקבלו בברכה, כל עוד זו - צעקת הקרב שלנו - תגיע 
לאוזן שומעת ועוד יד אחת תימשך אל נשקנו ותאחז בו". 

הוא ראה בעצמו חייל של מהפכה זו, ולא הטריד את עצמו 
בשאלה אם יחזה בסופה. אלה המפרשים את תוצאות מאבקו 
בבוליביה ככישלון של רעיונותיו יכולים, באותה פשטנות, לבטל את 
תוקף רעיונותיהם ומאבקיהם של כל המבשרים וההוגים המהפכנים 
הגדולים, וביניהם מייסדי המרקסיזם, שלא חזו בהשלמת עבודתם 
ובהבשלתם של פירות מאמציהם הנאצלים. 

בקובה, לא מותם בַּקְרֶב של מארטי ומסיאו, שבעקבותיו באה 
ההתערבות האמריקאית עם סוף מלחמת העצמאות והכשילה 
בטווח הקצר את מאבקם, ולא מותם של מבשריה המבריקים של 
המהפכה הסוציאליסטית, כמו חוליו אנטוניו מייה, שנרצח בידי 
סוכנים בשירות האימפריאליזם - אף אחד מאלה לא עצר בסופו של 
דבר את ניצחונו של תהליך שהחל לפני מאה שנים, ואף אחד לא 
יוכל להטיל ספק בצדקתם העמוקה של מאבקם ותורתם של אבות 
אלה ואף לא בחיוניות של רעיונותיהם המהותיים, המעניקים מאז 
ומתמיד השראה למהפכנים הקובנים. 

מיומנו של צ'ה ניתן להיווכח עד כמה אמיתיים היו סיכויי 
ההצלחה ועד כמה יוצא דופן כוח הזרז של הגרילה, כפי שהוא מעיד 
ברשימותיו. בהזדמנות אחת, לאור תסמיני החולשה וההידרדרות 
המהירה של המשטר הבוליביאני, הוא כתב: "הממשלה מתפוררת 
במהרה, חבל שאין לנו עוד מאה אנשים ברגע זה". 

צ'ה ידע מניסיונו בקובה כמה פעמים יחידת הגרילה הקטנה 
שלנו הייתה על סף השמדה. אפשרותה של השתלשלות אירועים 
שכזו תלויה כמעט אך ורק במזל ובתהפוכות בלתי צפויות של 

המלחמה, אך תוצאה שכזו - האם היה בה כדי לתת למישהו זכות 
לדון לכף חובה את מדיניותנו ולפרשה באופן שידכא את רוח 
המהפכה ויסית את העמים לחוסר מעש? פעמים רבות בהיסטוריה 
קדמו לתהליכים המהפכניים נסיגות וקשיים! אנו בקובה, האם לא 
חווינו את ניסיון המונקאדה בקושי שש שנים לפני ניצחונו המוחלט 
של המאבק העממי המזוין? 

בין 26 ביולי 1953, יום המתקפה על מפקדת מונקאדה 
בסנטיאגו דה קובה, לבין 2 בדצמבר 1956, יום נחיתת ה"גראנמה", 
רבים ראו את המאבק המהפכני בקובה אל מול צבא מודרני וחמוש 
היטב כנטול כל סיכוי, ופעולתם של קומץ לוחמים נדמתה להם 
כפנטזיה אידיאליסטית, כאשליה שהמחזיקים בה "שוגים עמוקות". 
כישלונה המוחץ והתפזרותה של יחידת הגרילה הבלתי מנוסה ב-5 
בדצמבר ב"1956 נראה כתימוכין לנבואות השחורות ביותר [...] אך 
רק 25 חודשים לאחר מכן כבר החזיקו שורדי אותה יחידה בכוח 
ובניסיון הנחוצים להשמדתו של אותו צבא. 

בכל עת ובכל מצב ניתן למצוא תירוצים על מנת שלא להילחם, 
אך זאת תהיה הדרך היחידה שלא לזכות לעולם בחירות. צ'ה לא 
זכה לראות בהתגשמות רעיונותיו, אך הוא ידע להפרותם בדמו. אני 
סמוך ובטוח שמבקריו הפסאודו-מהפכניים, עם פחדנותם הפוליטית 
וחוסר המעש הנצחי שלהם, יזכו להיווכח בטמטום שלהם. 

ראוי לציין, כפי שמופיע ביומן, שאחד הטיפוסים המהפכניים 
הללו, הנפוצים באמריקה הלטינית - מריו מונחה - המתהדר 
בתואר "מזכיר המפלגה הקומוניסטית של בוליביה", התיימר 
להחליף את צ'ה כמנהיגה הפוליטי והצבאי של התנועה. מהעובדה 
שהוא גם הציע לוותר עבור צ'ה על תפקידו במפלגה ניתן להבין 
שלמונחה הספיק כנראה התואר "מזכיר לשעבר" על מנת לקחת 
לעצמו את הזכות הזו. 

למריו מונחה, כמובן, אין כל ניסיון בלוחמת גרילה, והוא מעולם 
לא השתתף בקרב. מעבר לכך, הוא אינו רואה בזהותו כקומוניסט 

סיבה לוותר על השוביניזם הגס והעלוב שעליו התגברו המבשרים 
שנלחמו בתחילת הדרך למען העצמאות. 

תפיסת | המאבק האנטי-אימפריאליסטי| של "מנהגים 
קומוניסטים" אלה אינה עולה ברמתה האינטרנציונליסטית על זו 
של השבטים הילידיים שאותם שעבדו הקולוניאליסטים האירופאים 
בעידן הכיבושים. 

באופן הזה, בארץ המכונה "בוליביה" ושבירתה ההיסטורית היא 
סוּקרה (על שמם של שני משחרריה הראשונים, ונצולאנים שניהם), 
מנהיגה של המפלגה הקומוניסטית - שנקרתה בדרכו ההזרמנות 
להיעזר במאבק על שחרור עמו בכישרונו הפוליטי, הארגוני 
והצבאי של ענק מהפכני של ממש, שמחויבותו למאבק לא נעצרה 
בגבולותיה הצרים, המלאכותיים והבלתי צודקים של ארץ זו - 
לא מצא לנכון לעשות מעשה מעבר להתקוטטות מבישה, מגוחכת 
ובלתי מוצדקת על ההנהגה. יותר מכל ארץ אחרת, בוליביה החסרה 
מוצא לים זקוקה לשם שחרורה שלה, כדי שלא תיחשף למצור איום, 
לניצחונן המהפכני של שכנותיה. בשל יוקרתו העצומה, יכולתו 
וניסיונו היה צ'ה יכול להאיץ תהליך זה. 

צ'ה ביסס את יחסיו עם מנהיגים ופעילים במפלגה הקומוניסטית 
הבוליביאנית שנים לפני הפילוג בה במטרה לגייס את עזרתה עבור 
התנועה המהפכנית בדרום אמריקה. כמה מהפעילים הללו, באישור 
המפלגה, עבדו לצדו במשך שנים במטלות שונות. כשחל הפילוג 
במפלגה, נוצר מצב מיוחד שבו פעילים שונים שעבדו עמו פוצלו 
בין שתי הקבוצות. אך צ'ה לא ראה במאבק בבוליביה דבר-מה 
מנותק, אלא חלק מתנועת שחרור מהפכנית שעד מהרה תתפשט 
בארצות אחרות בדרום אמריקה. הוא תכנן לארגן תנועה נקייה 
מרוח הכיתתיות, שבה ישתלבו כל אלה המבקשים להילחם למען 
שחרור העם הבוליביאני ושאר העמים המשועבדים לאימפריאליזם 
באמריקה הלטינית. אך בשלב הכנתו של בסיס הגרילה הוא היה 
תלוי בעיקר בעזרתם של קבוצת פעילים אמיצים ושומרי סוד, 

שלאחר הפילוג נותרו במפלגתו של מונחה. מתוך התחשבות בהם 
הזמין קודם כול את מונחה לבקר במחנה, אף על פי שהוא לא רחש 
בלבו, מן הסתם, אהדה רבה כלפיו. לאחר מכן הזמין את מויסס 
גווארה, מנהיג כורים ופוליטיקאי שנפרד מאותה מפלגה* והשתתף 
בהקמתו של ארגון אחר שאותו עזב לאחר מחלוקת עם אוסקר 
סאמורה,* מנהיג שכמו מונחה התחייב בפני צ'ה לעבוד למען 
ארגון המאבק המזוין בבוליביה אך נסוג לאחר מכן מהבטחותיו, 
כשהוא משלב את זרועותיו בפחדנות ברגע האמת. לאחר מותו של 
צ'ה הוא אף לא היסס להפוך לאחד ממבקריו הארסיים ביותר בשם 
ה"מרקסיזם-לניניזם". 

מויסס גווארה הצטרף ללא היסוס לצ'ה, כפי שהציע לעשות 
זמן רב בטרם הגיע הלה לבוליביה. הוא תרם את חלקו ונתן את חייו 
בגבורה למען המטרה המהפכנית. 

לא פחות מכך עשתה קבוצה של לוחמים בוליביאנים שעד 
אותו רגע היו חברים בארגונו של מונחה. בהנהגת אינטי* וקוקן* 


3. מויסס גווארה (פּצ4ש6ט0, 1967-1939) - מנהיג הכורים בבוליביה, 
עזב את המפלגה הקומוניסטית הבוליביאנית והצטרף למפלגה יריבה 
בעלת אוריינטציה מאואיסטית בראשות אוסקר סאמורה; לאחר מכן 
עזב את הקבוצה והצטרף לכוח הגרילה של גווארה. נהרג מן המארב 
ב-31 באוגוסט 1967. 

4. אוסקר סאמורה (018ו28₪ ז0809) - הוביל את הפילוג במפלגה 
הקומוניסטית הבוליביאנית ב-1965; מזכירה הכללי של המפלגה 
הקומוניסטית היריבה. 

5. אינטי פרדו (60זטע \וח1, 1969-1937) -- חבר במפלגה הקמוניסטית 
הבוליביאנית; משורדי הגרילה של צ'ה גווארה, המשיך בפעילות 
גרילה; נרצח בלה פאס ב-9 בספטמבר 1969. 

6. פרדו, קוק (61060/ 0000, 1967-1938) -- חבר המפלגה הקומוניסטית 
הבוליביאנית; הצטרף לכוח הגרילה של ארנסטו גווארה; נהרג ב267 
בספטמבר 1967. 

פרדו, שלאחר מכן הוכיחו את עצמם כלוחמים אמיצים ונחושים, 
הם פרשו מהארגון וגיבו בהחלטיות את צ'ה. אך מונחה, שלא 
היה מרוצה מכך, החליט לחבל בתנועה ועצר בלה פאס פעילים 
קומוניסטים מאומנים היטב שהיו בדרכם להצטרף אל הגרילה. 
מעובדות אלו אנו למדים שבין שורות המהפכה קיימים אנשים 
המחזיקים בכל הכישורים הנחוצים להשתתפות במאבק, אנשים 
שהתפתחותם נעצרת בשל התערבותם הנפשעת של מנהיגים חדלי 
אישים, שרלטנים ובוחשים בקלחת. 

צ'ה מעולם לא התעניין בהשגת תפקידים, הנהגות וכיבודים, 
אך הוא היה משוכנע עמוקות שבמאבק הגרילה המהפכני - שיטת 
הפעולה הבסיסית של המאבק לשחרור עמי אמריקה הלטינית 
לנוכח המצב הכלכלי, הפוליטי והחברתי של הרוב הגדול מקרב 
מדינות אמריקה הלטינית - ההנהגה הצבאית והפוליטית של 
הגרילה חייבת להיות מאוחדת, ואת המאבק ניתן להנהיג אך 
ורק מתוך הגרילה ולא ממשרדים עירוניים נוחים ובירוקרטיים. 
ועל נקודה זו הוא לא היה מוכן להתפשר. ודאי שלא היה מוכן 
למסור את הנהגתו של גרעין גרילה המיועד להוביל בסופו של 
יום מאבק רחב-היקף באמריקה הדרומית לידיו של אדם רפה-שכל 
בעל השקפה שוביניסטית וצרת אופקים. צ'ה ראה בשוביניזם 
הזה, הפושה לעתים קרובות אפילו בקרב היסודות המהפכניים 
שבארצות אמריקה הלטינית השונות, תופעה שבה יש להילחם, 
דחף ריאקציונרי מגוחך ועקר. "על מנת שיתפתח אינטרנציונליזם 
פרולטרי אמיתי", כתב בהודעתו לטריקונטיננטל, 


הנס שאותו נניף במאבקנו יהא המטרה הקדושה של גאולת 
האנושות, כך שהמוות תחת דגליהם של וייטנאם, ונצואלה, 
גואטמאלה, לאוס, גיניאה, קולומביה, בוליביה [...] אם להזכיר 
רק את הזירות הנוכחיות של המאבק המזוין, יהיה מות גבורה 
נחשק עבור אמריקאים, אסייתים, אפריקאים ואף אירופאים. 
כל טיפת דם הנשפכת על אדמה שלא תחת דגלה נולד הלוחם 

היא, עבור השורדים, חוויה שניתן ליישמה לאחר מכן במאבק 
למען שחרורה של מולדתם. וכל עם המשתחרר הוא שלב 
בקרב למען שחרורו של העם שאותו ניצח. 


מסיבה זו שאף צ'ה שבכוח הגרילה ישתתפו לוחמים מארצות שונות 
בדרום אמריקה, ושהגרילה הבוליביאנית תהיה בית ספר למהפכנים 
שיעשו בה את חניכותם. כדי להשלים משימה זו הוא זימן לצדו 
ולצדם של הלוחמים הבוליביאנים מספר קטן של לוחמים מנוסים, 
שהיו כמעט כולם חבריו למאבק בסיירה מאסטרה במהלך המאבק 
המהפכני בקובה, לוחמים שעל יכולותיהם, אומץ לבם ורוח הקרבתם 
סמך. אף אחד מבין אנשים אלה לא היסס להיענות לבקשתו, אף 
אחד לא נטשו ואף אחד לא נכנע. 

במערכה בבוליביה פעל צ'ה בנחישות, בגאונות ובסטואיות 
וגילם בהתנהגותו את הדוגמה האישית שבזכותה יצא שמו 
למרחוק. אפשר לומר שההכרה בחשיבות העצומה של המשימה 
שלקח על עצמו העניקה לכל צעד שנקט אופי של אחריות ללא 
רבב. באותם רגעים שבהם עשתה הגרילה טעות כלשהי, הוא דחק 
בעצמו להפנימה ולתקן את דרכיו, כפי שתיעד ביומנו. 

צירוף בלתי ייאמן של נסיבות שליליות הציב בדרכו מכשולים. 
כאשר נפרד הכוח מקבוצה של לוחמים אמיצים, חלקם חולים וחלקם 
מבריאים, תוכנן שהיפרדות זו תהיה לימים אחדים בלבד; אך לאחר 
שאבד הקשר עמם, בתנאיו של שטח קשה במיוחד למעבר, הפיצול 
נמשך חודשים ארוכים וכל כוחותיו של צ'ה הוקדשו לחיפוש 
אחר הקבוצה האבודה. בתקופה זו האסתמה, מחלה שעליה ניתן 
להשתלט בקלות באמצעות תרופות פשוטות, אך בהיעדרם היא 
הופכת לאויב נורא, תקפה אותו ללא רחמים והפכה לבעיה רצינית 
לאחר שהתרופות שאגרה הגרילה נפלו בידי האויב. מצב זה, יחד 
עם השמדתו בסוף אוגוסט של הכוח שעמו אבד הקשר, היווה גורם 
שהחריף משמעותית את הקשיים שבפניהם עמדה הגרילה. אך 

צ'ה, בעל רצון הברזל, התעלה על קשייו הגופניים ובשום רגע לא 
הואטה פעילותו ולא נפלה רוחו. 

פעמים רבות נוצר קשר בין צ'ה לבין האיכרים הבוליביאנים. 
אופיים החשדני והזהיר של אלה לא הפתיע אותו, שכן הוא הכיר 
היטב את המנטליות שלהם לאחר שפגשם בהזדמנויות אחרות. 
הוא ידע שיזכה בתמיכתם רק לאחר עבודה ארוכה וקשה ובזכות 
סבלנות רבה; אך לא היה לו ספק בכך שבסופו של דבר אכן יזכה 
בה. 

אם נעקוב אחר חוט השני של ההתפתחויות, נראה שאף על פי 
שבחודש ספטמבר, כמה שבועות לפני מותו, מספר האנשים לצדו 
של צ'ה כבר היה נמוך למדי, עוד היה בגרילה כוח להתפתח, 
וכמה מהקאדרים הבוליביאנים, כמו האחים אינטי וקוקו פרדו, 
כבר הסתמנו כמפקדים בעלי עתיד מזהיר. היה זה במארב 
באיגראס, הפעולה המוצלחת היחידה שבה נקט הצבא נגד כוחו 
של צ'ה, כאשר נהרגו החלוצים ומספר לוחמים נפצעו לאור 
יום בעוד הכוח נע לעבר אזור שבו התפתחותם הפוליטית של 
האיכרים הגיעה לרמה גבוהה יותר - מטרה שאינה מוזכרת ביומן 
אלא ידועה לנו מדברי השורדים - רק אז הפך מצבם לנואש 
באמת. התקדמות זו לאור יום לאורך הדרך האחרונה שבה הלכו 
מספר ימים תוך מגע מתמשך ובלתי נמנע עם תושבי האזור, דרך 
שאותה חצו בפעם הראשונה בוודאות ברורה שבנקודה כלשהי 
יפגשו בצבא, הייתה ללא ספק מסוכנת. אך צ'ה, שהיה מודע לכך 
לחלוטין, החליט להסתכן על מנת לסייע לרופא שהיה נתון במצב 
גופני קשה מאוד. 

יום לפני המארב הוא כתב: "הגענו לפוּחִיו, אך יש שם אנשים 
שראו אותנו למטה ביום הקודם, ויש לציין: 'דדיו בַּמִבָּה"* צפה את 


7. ביטוי סלנג קובני לרכילות. 

בואנו [...| הרכיבה על פרד הולכת ונהיית מסוכנת, אך אני מנסה 
להקל על הרופא כמה שיותר מכיוון שהוא הולך ונחלש". 

למחרת כתב: "בשעה 13 יצא כוח החלוץ במטרה להגיע לחאגויי 
ושם לקבל החלטה לגבי הפרדות והרופא". במילים אחרות, הוא 
חיפש פתרון לחולה תוך כוונה לעזוב את הדרך הזו ולנקוט בצעדי 
הזהירות הנחוצים. אך אחר הצהריים באותו היום, עוד לפני שהגיע 
כוח החלוץ לחאגויי, התרחש המארב הקטלני שהעמיד את היחידה 
בפני מצב בלתי אפשרי. 

ימים אחדים לאחר מכן, כלוא בקניון של נחל יורו, הוא נקלע 
לקרבו האחרון. 

מעשה הגבורה של קומץ מהפכנים זה מותיר רושם עמוק. 
אפילו כשלעצמו, המאבק בתנאי השטח העוינים, שבתוכם ניהלו 
את מלחמתם, הוא פֶּרֶק של גבורה ללא אח ורע. מעולם לא לקח 
על עצמו בתולדות העולם קומץ כה קטן של לוחמים משימה כה 
ענקית. האמונה העיקשת והמוחלטת באפשרות לעורר את היכולת 
המהפכנית העצומה של עמי אמריקה הלטינית, את הביטחון 
בעצמם ואת ההחלטיות שבה לקחו על עצמם מטרה זו - אמונה זו 
ממחישה עבורנו את גדלותם של אנשים אלה. 

יום אחד אמר צ'ה ללוחמים בבוליביה: "סוג זה של מאבק מקנה 
לנו את האפשרות להפוך למהפכנים, וזו הדרגה הגבוהה ביותר 
של המין האנושי; אך בנוסף הוא מאפשר לנו להוכיח את עצמנו 
כבני אדם. מי מבינינו שאינו מסוגל להגיע לאף אחת משתי הרמות 
הללו, עליו לומר זאת ולעזוב את המאבק". 

אלו שנלחמו לצדו עד הסוף הוכיחו שהם ראויים לתארים 
נכבדים אלה. הם מהווים דוגמה לטיפוס המהפכני, לטיפוס האנושי 
שלו מייעדת ההיסטוריה משימה קשה וסבוכה מאין כמוה: לחולל 
תמורה מהפכנית באמריקה הלטינית. 

האויב שמולו התמודדו אבות המאבק הראשון לעצמאות היה 
מעצמה קולוניאלית מתפוררת. האויב שמולו נעמדים המהפכנים 

של ימינו הוא עמדתו המבוצרת ביותר של המחנה האימפריאליסטי, 
החמוש בטכנולוגיה ובתעשייה המודרניות ביותר. אויב זה לא רק 
ארגן וחימש מחדש את הצבא בבוליביה, שם השמיד העם את כוח 
הדיכוי הצבאי הקודם, והעניק לו ללא שהות עזרה בדמות כלי 
נשק ויועצים צבאיים למאבק נגד הגרילה, אלא הוא גם עושה זאת 
באותה המידה למען כל כוחות הדיכוי של יבשת זו. וכאשר אין 
בכך די הוא מתערב ישירות באמצעות חייליו, כפי שעשה בסאנטו 
דומינגו. 

כדי להילחם באויב שכזה יש צורך במהפכנים ובבני אדם 
מהסוג שעליהם דיבר צ'ה. ללא מהפכנים שכאלה, המוכנים לעשות 
את מה שהם עשו; ללא האומץ שאזרו להתמודד מול מכשולים 
עצומים; ללא הנכונות למות, שליוותה אותם בכל רגע; ללא 
האמונה העמוקה בצדקת דרכם והביטחון הבלתי ניתן לערעור שבו 
החזיקו בכוחם של העמים, היכולים לנצח כל אויב; אל מול מעצמה 
כמו האימפריאליזם האמריקאי, שמשאביו הצבאיים, הטכנולוגיים 
והכלכליים מטילים את צלם על כל העולם - ללא כל אלה לא יהיה 
שחרורם של עמי היבשת הזו שלם לעולם. 

אפילו העם האמריקאי עצמו, שבקרבו מתפתחת ההכרה בכך 
שמבנה-העל הפוליטי המפלצתי השולט בארצו זה מכבר איננו 
הרפובליקה הבורגנית האידילית שאותה הקימו האבות המייסדים 
לפני כמעט מאתיים שנים - אפילו עם זה נחרד יותר ויותר בכל 
יום מהברבריות המוסרית של שיטה לא-רציונלית, מנכרת, בלתי 
אנושית וברוטלית, הגובה מהעם האמריקאי בכל יום קרבנות 
נוספים בשל מלחמותיה התוקפניות, פשעיה הפוליטיים, סטיותיה 
הגזעניות, ההיררכיה צרת המוחין שהיא כופה על האדם והאופן 
הנורא שבו היא מבזבזת משאבים כלכליים, מדעיים ואנושיים 
בשירותו של מנגנון צבאי מנופח, ריאקציוני ודכאני בעולם 
ששלושה רבעים מתושביו סובלים מתת-פיתוח ומרעב. 

אך רק תמורה מהפכנית באמריקה הלטינית תאפשר לעם 

החי בארצות הברית לסגור את חשבונו שלו עם האימפריאליזם, 
ובה בעת המאבק הגובר של העם האמריקאי נגד הפוליטיקה 
האימפריאליסטית עשוי להופכו לבעל-ברית חשוב של התנועה 
המהפכנית באמריקה הלטינית. 

בראשית המאה הזו נוצר פער עצום ובלתי שוויוני בין ארץ 
שצמחה במהירות והגיעה ראשונה לתיעוש תוך הליכה בדרך 
שייעדה לה הדינמיקה החברתית והכלכלית שלה עצמה לעבר 
פסגות אימפריאליות, לבין אסופת הארצות החלשות והמבוססות 
בשארית יבשת אמריקה שעברה בלקניזציה, ארצות הכפופות תחת 
עולן של אוליגרכיות פיאודליות וצבאות ריאקציוניים. ואם חלק 
זה של חצי הכדור לא יעבור תמורה מהפכנית עמוקה, הפערים 
העצומים הקיימים כיום בכלכלה, במדע ובטכנולוגיה יחווירו 
לעומת חוסר האיזון המחריד שיכפה מבנה-העל האימפריאליסטי 
על עמי אמריקה הלטינית עשרים שנה מהיום באמצעים שילכו 
ויחריפו. 

אם נמשיך בדרך זו, ילכו ויעמיקו עוניינו, חולשתנו, תלותנו 
ושעבודנו לאימפריאליזם הלז. עתיד עגום זה צפוי באותה מידה 
לעמים הסובלים מתת-פיתוח באפריקה ובאסיה. 

אם המדינות המתועשות והמשכילות של אירופה, עם השוק 
המשותף שלהן והמוסדות המדעיים העל-לאומיים שלהן, חוששות 
להיוותר מאחור ומוטרדות מהסיכוי שתהפוכנה לקולוניות כלכליות 
של האימפריאליזם האמריקאי, אזי מה טומן בחובו העתיד לעמי 
אמריקה הלטינית? 

האם אל מול תמונת מצב זו, הממשית והברורה כשמש, המעיבה 
על גורלם של עמינו, יכולים הליברלים והרפורמיסטים הבורגנים, 
או הפסאודו"מהפכנים השרלטנים שאינם מסוגלים לפעול, לתת 
תשובה אחרת מלבד תמורה מהפכנית עמוקה ודחופה שתאסוף את 
כל הכוחות המוסריים, החומריים והאנושיים של חלק זה של העולם? 
האם יש להם פיתרון מלבד זינוק קדימה שידביק את הפער הכלכלי 

והמדעי-טכנולוגי שלנו אל מול העולם המתועש, ובמיוחד אל מול 
ארצות הברית, פער שנפער לפני מאות בשנים וממשיך לגדול, פער 
שבזכותו אנחנו מעלים להם מנחה ההולכת וגדלה מיום ליום? אם 
בידם נוסחה שכזו, שתצא אל הפועל בדרך מסתורית השונה מזו 
שהגה צ'ה ותפטור אותנו מאוליגרכיות, עמריצים ומפוליטיקאים - 
כלומר מהמְשַרְתִים - כמו גם מהמונופולים האמריקאיים - כלומר 
האדונים - ואם נוסחה זאת תפעיל את קסמה בדחיפות שאותה 
מכתיבות הנסיבות - אז אדרבא, שירימו את קולם בביקורת על 
ציה. 

כמעט שלוש מאות מיליוני בני אדם חיים היום באמריקה 
הלטינית, ברובם המכריע עניים מרודים, ובעוד 25 שנים יהיו 
שש מאות מיליונים, ולכולם הזכות לחיים חומריים, לתרבות 
ולציוויליזציה. והרי לאף אחד מהמבקרים הללו אין תשובה מכובדת 
או תוכנית עקבית שתנסוכנה תחושה של תקווה אמיתית בלבם 
של תושבי אמריקה הלטינית. לפיכך, לנוכח מחוותם הגדולה של 
צ'ה ושל אלו שנפלו לצדו בעודם מגנים באומץ על רעיונותיהם, 
לנוכח מחווה של גבורה שביצע קומץ זה של לוחמים שהעמידו 
כנר לרגלם את רעיון גאולתה של היבשת, מחווה שתיוותר תמיד 
כראיה לגבהים שאליהם יכולים להמריא הרצון, הגבורה והגדולה 
האנושית - לנוכח מחווה זו התגובה המכובדת ביותר שבה יוכלו 
לנקוט תהיה שתיקה. 

דוגמתם של צ'ה וחבריו תאיר את תודעתם ותוביל את מאבקם 
של עמי אמריקה הלטינית. זעקת הגבורה של צ'ה תגיע לאוזנם 
השומעת של העניים והמנוצלים שעבורם נתן את חייו, וזרועות 
רבות תימשכנה אל הנשק בדרך אל כיבושה של החירות המוחלטת. 

ב-7 באוקטובר כתב צ'ה את שורותיו האחרונות. למחרת, בשעה 
אחת בצהריים, בנקיק צר שבו תכנן הכוח להמתין ללילה על מנת 
לשבור את המצור, פגשה בו יחידת אויב גדולה. קבוצת הלוחמים 
המצומצמת שהיוותה את הכוח בשלב זה נלחמה בגבורה מעמדות 

מבודדות בקרקעית הנחל ועל גדותיו הגבוהות עד רדת הליל 
נגד המון החיילים שהקיפוה והתקיפוה. אף אחד מאלה שנלחמו 
בעמדות הקרובות לצ'ה לא שרד. מכיוון שלצדו היה הרופא, שכפי 
שידוע לנו הייתה בריאותו בכי רע, וכן לוחם פרואני שהיה גם 
הוא שרוי במצב גופני קשה, ניתן להסיק שצ'ה עשה את המרב על 
מנת לחפות על נסיגתם של חברים אלה למקום בטוח יותר בטרם 
נפל פצוע. הרופא לא נהרג בקרב זה אלא כמה ימים מאוחר יותר, 
בנקודה לא רחוקה מנחל יורו. השטח המפורר, המסולע והבלתי 
רציף הַקשה עד כדי חוסר אפשרות על שמירת קשר עין בין לוחמי 
הגרילה לבין עצמם. אלו שהגנו על העמדה מהכניסה השנייה לנחל, 
כמה מאות מטרים מצ'ה, וביניהם אינטי פרדו, נלחמו בתוקפים 
עד רדת החשכה, אז הצליחו לנתק מגע עם האויב ולהגיע לנקודת 
המפגש שעליה סיכמו מראש. 

אנו יודעים בוודאות שצ'ה נלחם כשהוא פצוע, עד שקנה רובה 
האם-2 שלו נהרס בירייה והרובה יצא מכלל פעולה. האקדח שנשא 
היה נטול מחסנית. רק נסיבות בלתי סבירות אלה מסבירות את 
העובדה שנלכד בעודו חי. הפצעים ברגליו היו מקשים עליו לצעוד 
בכוחות עצמו, אך לא היו קטלניים. 

הוא הועבר לכפר איגראס, שם נותר בחיים בסביבות 24 שעות. 
הוא סירב לומר לשוביו מילה, וקצין שיכור שניסה להשפילו חטף 
ממנו סטירה מצלצלת. 

בפגישה בלה פאס קיבלו באריינטוס, אובאנדו ומפקדים בכירים 
אחרים בצבא את ההחלטה לרצוח את צ'ה בדם קר. אנו יודעים 
במדויק כיצד קיימו את החלטתם הנפשעת בבית הספר של הכפר 
איגראס. רס"ן מיגל איורואָה וסא"ל אנדרס סֶלניץ', "ריינג'רים" 
שאומנו בידי האמריקאים, ציוו על הנגד מריו טראן להוציא לפועל 
את הרצח. צ'ה שמע את היריות שבהן חוסלו שני לוחמים אחרים, 
בוליביאני ופרואני, וכאשר תליינו נכנס למתחם, שיכור כלוט, הוא 
אמר לו בקור רוח: "אל תפחד! תירה!". האיש נסוג והמפקדים 

איורואה וסלניץ' נאלצו לחזור על הפקודה. הפעם הוא קיים אותה 
בצרור יריות מקלע שכוונו אל מתחת למותן. הגרסה שלפיה צ'ה 
מת כמה שעות לאחר הקרב כבר פורסמה, ולכן קיבלו המוציאים 
להורג הוראות לא לירות לעבר החזה או הראש כדי לא ליצור פצעי 
מוות. וכך האריכו באכזריות את סבלותיו של צ'ה, עד שסמל - 
שיכור גם הוא - ירה בו באקדח בצדו השמאלי וחיסל אותו סופית. 
כמה שונה התנהלות חייתית זו מיחסו המכובד של צ'ה, ללא יוצא 
מן הכלל, כלפי חייהם של מספר קצינים וחיילים בצבא בוליביה 
שאותם לקח בשבי. 

מרות ביותר היו ודאי שעות חייו האחרונות בידיהם של אויביו 
הנבזים; אך אף אדם לא יכול להיות מוכן יותר מכפי שהיה צ'ה 
להתמודדות עם מבחן שכזה. 

על הדרך שבה הגיע היומן לידינו איננו יכולים לפרט כעת; 
די בכך שנאמר לעסקאות כלכליות לא הייתה נגיעה בדבר. היומן 
כולל את כל רישומיו בין 7 בנובמבר 1966, יום הגעתו של צ'ה 
לניאנקאהואסו, ועד 7 באוקטובר 1967, ערב הקרב בערוצו של 
נחל יורו. חסרים רק כמה דפים שעדיין לא הגיעו לידינו, המתעדים 
תאריכים שבהם לא קרה דבר חשוב, ולכן אינם צפויים לשנות 
משמעותית את תוכן היומן. 

אף על פי שהמסמך עצמו איננו מותיר מקום לפקפוק קל שבקלים 
באמיתותו ובאמינותו, כל הצילומים הועברו בחינה מדוקדקת 
במטרה לוודא לא רק את אמיתותם אלא גם את האפשרות שהוכנס 
בהם שינוי כלשהו, ולו הקטן ביותר. המידע הושווה עם תוכן יומנו 
של אחד הלוחמים ששרדו, ושני המסמכים נמצאו תואמים בכל 
פרט. עדותם המפורטת של שאר הלוחמים השורדים שהיו עדים 
לכל ההתרחשויות תרמה גם היא למלאכת הווידוא. הגענו לביטחון 
המוחלט ביותר בכך שכל הצילומים מהווים העתקים מדויקים של 
יומנו של צ'ה. 

המטלה המתישה של פענוח כתב ידו הקטנטן והקשה נעשתה 

בעזרתה הנדיבה של חברתו לחיים, אליידה מארץ' גווארה. % 

היומן יצא לאור פחות או יותר במקביל: בצרפת, בהוצאת 
פרנסואה מאספרו; באיטליה, בהוצאת פלטרינלי; ברפובליקה 
הפדרלית של גרמניה, בטריקונט פרלאג; בארצות הברית, בהוצאת 
ראמפארטס; בצרפת, בספרדית, בידי רואדו איבריקו; בצ'ילה, 
בהוצאת פונטו פינאל; במקסיקו, בהוצאת סיגלו 1אא; ובארצות 
אחרות. 

עד הניצחון, תמיד! 


8. אליידה מארץ' (גסזג!/\, 2008-1934) - חברה במחתרת בתנועת 
6 ביולי; הצטרפה לגיס של צבא המורדים שהוביל גווארה; נישאה 
לגווארה ב-1959. 

פרק חמישי 
על פרסום 'יומן בוליביה' 
4 ביולי 1968 


לאחר שממשלת בוליביה פברקה חלקים מיומנו של צ'ה 
והשתמשה בו מחוץ להקשר, כאשר פורסמה הגרסה השלמה 
של יומן בוליביה בקובה טען נשיא בוליביה רנה באריינטוס 
שמדובר בזיוף. פידל קסטרו ענה בתגובה שממשלת קובה 
מוכנה להציג העתקי מיקרופילם של עמודי היומן לעיתונות 
הבינלאומית כדי להשוותם למקור, אם ממשלת בוליביה 
תהיה מוכנה לכך. את הנאום הבא נשא פידל בטלוויזיה 
הקובנית ב-4 ביולי 1968. 


כפי שאתם יודעים, פרסומו של יומן צ'ה בבוליביה עורר עניין יוצא 
מן הכלל בכל העולם. 

כמובן, בין המושפעים מפרסום זה נמצאת ממשלת בוליביה: מה 
הייתה תגובתו של האדון רנה באריינטוס לידיעה על אודות פרסום 
היומן? איאלץ להשתמש כאן בגרסאות שונות שהגיעו מסוכנויות 
הידיעות, כמה מהן כבר מוכרות לכם, על מנת להסביר את הבעיה. 

כאן יש לנו, למשל, ידיעה שפורסמה ביום הראשון בלה פאס 
בידי סוכנות איידפי כך כתוב: 

הנשיא רנה באריינטוס אמר שייתכן שיומן בדיוני, מזויף 
ומוצג היטב יוכל לרומם את רוחו של עם הסובל זמן כה רב 
מייסורים. 

"אינני מאמין שצ'ה גווארה ממשיך לכתוב את יומנו 
מתוך הקבר. אני בטוח שהכול מתוכנן בידי ראשי המשטר 
הקסטריסטי על מנת לפאר את דמותו של האדון צ'ה גווארה 
4 

הם נאלצו לייצר "יומן" ובו עמודים מעטים, שכן לדברי 
הסוכנויות, בקובה קוראים רק לאור יום. אפילו גפרור אין להם 
לקרוא לאורו בלילה. 


לדברי הסוכנויות! הוא מתבסס על דברי הסוכנויות. בה בעת: 


הגנרל חואן ח' טורס, ראש המטה הכללי של הכוחות המזוינים 
של בוליביה ולמשך זמן רב - לפי הכתוב כאן - האחראי 
על המשא ומתן (נראה שהמברק משובש, ככל הנראה כתוב 
שהוא אחראי על המשא ומתן לפרסום היומן ומכירתו), הודיע 
שהמהדורה הקובנית היא ניסיון של פידל קסטרו ליצור 
סנסציה, שכן יומנו של צ'ה לא נמסר מעולם לאיש. 


הידיעה היא אותה ידיעה של איידפי. כמו כן, באותו יום הופיעה 
ידיעה מטעם סוכנות אנס"א ובה כתוב: 


לה פאס. בכירים בצבא בוליביה טוענים שיומן הקרב של צ'ה 
גווארה, שעל פרסומו והפצתו לכל דכפין הודיע משטרו של 
פידל קסטרו, הוא זיוף. 

טורס אישר שהיומן המוזכר שמור במקום בטוח וחשאי מאז 
שהם |משובש] הגרילה (אוקטובר 1967) הסתיימה בכישלון 
המתמשך. 

עוד אמר שרק לבכירים בצבא (כשבעה) הייתה גישה לתוכן 
המסמכים ושבשום רגע לא ניתנה רשות כלשהי לפרסמם, 
בתוך הארץ או מחוצה לה, על אף ההצעות הרבות. 

הוא הדגיש שהמסמך שפורסם בקובה הוא זיוף [...] והבטיח 

שהיומן שפורסם בקובה יושווה עם המקור הנמצא תחת שליטת 
הצבא הבוליביאני. במקרה שיימצא דימיון בין השניים תיפתח 
מיד חקירה רצינית שמטרתה לגלות כיצד השיגו הקובנים את 
הצילומים. 


וכאן מופיעה הסתירה הראשונה: איש לא קיבל אישור, היומן 
מזויף, ומיד צץ ספק כלשהו ואותו גנרל במטה הכללי מבטיח 
שבכל אופן תהיה השוואה ו"במקרה שיימצא דימיון בין השניים 
תיפתח מיד חקירה רצינית שמטרתה לגלות כיצד השיגו הקובנים 
את הצילומים". 

ספק מסוג זה שראש המטה הכללי חושף מראה שיש בו מידה 
כלשהי של זהירות, זהירות שאותה אין אנו רואים כלל אצל האדון 
באריינטוס; האפשרות, כך נראה, קיימת, ובתורה אומרת סוכנות 
אייזפי בידיעה שממנה כבר קראתי קודם: 


לאור ההכרזות הנחרצות של הנשיא ומפקדים בכירים בצבא, 
הפרסום בהוואנה מהווה לכל הפחות איום רציני על תוכניות 
הצבא הבוליביאני למכור בכסף רב את שתי מחברות כתב היד 
של יומנו של צ'ה, הנמצאות בידי הפיקוד הבכיר. 

משקיפים רבים אינם שוללים את האפשרות שלפחות חלק 
נכבד מהיומן יצא את גבולות הארץ בצורת צילומים שהושגו 
באופן כזה או אחר מידי הצבא. זכוּר כמובן כיצד במהלך 
משפטו של רז'י דברה הציג התובע הצבאי כמה עמודים 
מצולמים מהיומן כראיות נגד הנאשם. 


בשלושה לחודש, בעקבות ספק זה שהביעה סוכנות איי-פי, האדון 
באריינטוס חוזר ומכריז, והנה ידיעה מלה פאס, 3 ביולי, סוכנות 
אנס"א. כתוב בה: 


הנשיא באריינטוס טוען שאין כל אפשרות שצילומים 
ממוזערים של יומן צ'ה גווארה דלפו מידי הפיקוד הצבאי. 
באריינטוס הביע את דעתו שזיכרונותיו של |נראה שהידיעה 

משובשת| של פומבו [יכול להיות שכתוב כאן זיכרונות מיומנו 
של פומבו], שהיה עוזרו של גווארה בגרילה הבוליביאנית, לצד 
ההיכרות עם כמה עמודים מהיומן שפורסמו בידי העיתונות 
הארצית והבינלאומית, הקלו על פברוקו של היומן שפורסם 
בהוואנה. הנשיא הדגיש שזה האחרון הוא זיוף. 


שוב ושוב צצים כאן ספקות משונים, ספקות בלבו של ראש המטה 
הכללי הסותרים במובן מסוים את הצהרותיו של האדון באריינטוס, 
ספקות של סוכנות אמריקאית המודה באפשרות שכזו וספקות 
מעניינים אחרים. 

כאן, למשל, יש לנו ידיעה האומרת כך: 


וושינגטון, 3 ביולי (4 א00118). הסנסציה הספרותית והפוליטית 
בארצות הברית בימים אלה היא פרסום יומנו של המהפכן 
הקובני ארנסטו צ'ה גווארה. 

מהימנותם של חלק מהחומרים, לכל הפחות, מוטלת בספק 
והביאה להתנגשויות סביב זהותו של גווארה "האמיתי". 
הראשון לפרסם את רשימותיו של גווארה על מלחמת הגרילה 
שבה לקח חלק בבוליביה היה הירחון הרדיקלי ראמפארטס 
מקליפורניה. במהדורה זו מוכרז שכתב העת ראמפארטס קיבל 
את הזכות הבלעדית לפרסם את היומן מידי ראש ממשלת 
קובה, פידל קסטרו. ראמפארטס, עם יומנו של גווארה, נמכר 
בימים אלה בכל דוכני העיתונים ועד מהרה יאזלו העותקים. 


וכך נמשך הדיון בשאלה זו. וזו עובדה שסוכנות זו, סוכנות ידיעות 
צ'כית השייכת למדינה סוציאליסטית, טוענת ש"מהימנותם של 
חלק מהחומרים, לכל הפחות, מוטלת בספק והביאה להתנגשויות 
סביב זהותו של גווארה 'האמיתי'". דברים פרדוקסליים ממש, 
המעוררים בנו תהיות היכן אנחנו נמצאים והיכן נמצא כל אחד. 
זהו באמת פרדוקס כאשר סוכנות מארצות הברית, שאיננה 
חשודה כמובן באהדה כלפי מהפכות, מכירה באפשרות שהיומן 
הגיע לידינו, וסוכנות סוציאליסטית [...] ואני באמת ביקשתי לוודא 

ושאלתי: צ'טקה? בוודאות? יכול להיות שהייתה הפרעה כלשהי 
בקו? זה הגיע דרך הטלטייפ של צ'טקה? עד היום הגיעו בדרך כלל 
דרך הטלטייפ הזה ידיעות מצ'טקה, מלבד הפרעות בקו. 

ובכן, סוכנות זו מטילה ספק במהימנות. בכל אופן, 
בצ'כוסלובקיה יש בימים אלה חופש רב לעיתונות,* ואנחנו - 
כמובן - מכירים בזכותה של הסוכנות הצ'כית להטיל ספק. 

אך יש לקחת בחשבון שהמידע הזה מגיע מוושינגטון, ובהחלט 
יכול לקרות שכתב הנמצא שם ומושפע עמוקות מהאווירה של 
וושינגטון הבירה יידבק בספקות המוטלים שם במהימנות היומן 
עד שימצא את עצמו מחזיק באותה דעה כמעט כמו באריינטוס, ומן 
הסתם - כמו האימפריאליזם. 

אם כן, להלן פרשנותנו בנוגע לספקות אלה וראיותינו. 

ראשית, מונחת לפנינו העובדה המתמיהה מעט, אף על פי 
שהיא בת הסברה, שממשלת בוליביה ממהרת להכריז שהיומן 
מזויף עוד בטרם ראתה עותק אחד, מבלי לנקוט באמצעי זהירות 
בסיסי ולהמתין עד שיגיע עותק של היומן לידיה. הדבר מעיד, מצד 
אחד, על פזיזות גדולה; בנוסף אנו רואים שהאדון הזה מושפע 
מהסוכנויות, אינני יודע איזו מהן, זו יכולה להיות כל אחת; "ז...] 
אפילו גפרור אין |כאן] לקרוא לאורו בלילה". ככל הנראה, הוא 
חושב, הוא מודד את האחרים לפי אמת המידה המוסרית שלו, 
ולכן הוא חושב שניתן לעשות משהו כזה. אך יהיה זה כמובן חסר 
אחריות לחלוטין לעשות כדבר הזה. 

שנית, ההיגיון הבסיסי ביותר מספיק כדי להבין עד כמה 
אבסורדית ההאשמה הזו. יש בידיהם היומן המקורי, ולכן היה 


9. ככל הנראה, התייחסות ל"אביב של פראג": תקופה שהחלה בינואר 
8 ובה עברה צ'כוסלובסקיה הסוציאליסטית רפורמות מרחיקות- 
לכת תחת שלטונו של אלכסנדר דובצ'ק (6טסטטכ). באוגוסט אותה 
שנה פלשו כוחות סובייטיים לצ'כוסלובקיה והרפורמות בוטלו. 

באפשרותם לנסות ולפרסם יומן מפוברק, והיה קשה למדי להוכיח 
שעשו זאת. מובן שאנו השתכנענו לחלוטין באמיתותו. אנו שוחחנו 
בינינו כאן כשהגיעה השעה להודיע את הידיעה העצובה, בחנו כמה 
עמודים שפורסמו, ולא היה לנו ספק קל שבקלים שאת העמודים 
כתב צ'ה. מן הסתם, היינו מסוגלים להכיר מיד בכל שינוי, קטן ככל 
שיהיה, שנעשה ביומן. אך בידיהם היה המקור והם יכלו לפרסם 
מהדורה מזויפת. 

ואולם אף אדם בר-דעת לא היה יכול לתאר לעצמו שמישהו 
יפרסם עותק מזויף של מסמך שמקורו מצוי בידיהם של אחרים, 
במיוחד אם מדובר באויב. עצם הרעיון שיכולנו לשגות בשגיאה 
שכזו הוא מופרך; זאת בנוסף לטעות המוסרית שבכך, שאינה 
מתאימה לאופייה של מהפכה זו. 

אנו קיבלנו את העותקים המצולמים ועיינו בהם עיון מדוקדק; 
לקחנו בחשבון את האפשרות שעלול היה ליפול בהם עיוות כלשהו, 
טעות כלשהי, שגיאה או שקר, ובחנו אותם בחינה מדוקדקת. לא 
רק זאת אלא שעלינו, כמו על כל אזרחי ארץ זו, נסכה עצם הקריאה 
במסמך זה ביטחון באמיתותו, שכן הכרנו לעומק את צ'ה, את 
אופן כתיבתו, את סגנונו, את מחשבתו, את מזגו, את כל מאפייניו 
האישיים. ואף על פי כן לא היינו צריכים להיתלות רק בכך; ניצלנו 
את כל האמצעים לוודא את מהימנותו והגענו למסקנה המוחלטת 
ביותר שמדובר ביומנו של צ'ה. 

גם כך ייתכן ששגינו - לא בהמצאתו של יומן, אלא בהערכתנו. 
אנו מקבלים על עצמנו את כל האחריות למסקנתנו ואין לנו באמת 
ספק כלשהו בכך שמדובר ביומן אמיתי. והדבר ניתן להוכחה. 

וכאשר הגענו למסקנה זו על מסמך בעל חשיבות היסטורית 
שכזו, החלטנו לפרסמו. 

מנהיגיה של בוליביה, מנהיגים כמובן מטעמו של האימפריאליזם, 
משקרים. הם משקרים, ראשית כול, כאשר הם מצהירים שלא 
יצא מבוליביה כל העתק של יומן של צ'ה. הם מבקשים להתעלם 

מסדרה שלמה של עובדות. למשל, הם מבקשים להתעלם מהעובדה 
שאחד ששמו ד"ר גונזאלס, סוכן הסי-איי-אי שפעל נרחבות 
בבוליביה, צילם את כל מסמכיו של צ'ה והעביר כמובן מידית את 
כולם למפקדיו בסי-איי-אי תוך כדי הבטחה לקולונל סנטנו אנאיה 
שישלח לו העתק. 

ואכן, נשלח העתק באמצעות שגרירות ארצות הברית בלה פאס 
לקולונל סנטנו אנאיה; העתק זה נפל בידיו של הגנרל אובאנדו. 

הם מבקשים להתעלם מכך שהמטה הכללי של הכוחות 
המזוינים של בוליביה, תחת פיקודו של הגנרל רייס וייה, העמיד 
למשפט חשאי את הקולונלים חואקין סנטנו אנאיה ולואיס אנטוניו 
רקה טראן באשמה שמכרו מסמכים שנתפסו מידי לוחמי הגרילה. 

הם מבקשים להתעלם מכך שפַּתָּב הניו יורק טיימס חואן דה 
אוניס זכה בגישה למסמכיו של צ'ה, אם כי אין זה אומר בהכרח 
שהוא קיבל העתקים שלמים מהם. 

הם מבקשים להתעלם מכך שעיתונאי נוסף בעל קשרים בסי- 
איי-אי, אנדרו סיינט ג'ורג', ניצל את יחסיו עם הארגון ובעזרת 
שוחד קיבל לידיו עותקים ממסמכיו של צ'ה. אנדרו סיינט ג'ורג' 
קיווה לעשות הון של ממש ממסמכים אלה, ולשם כך יצר קשר עם 
הוצאות לאור שונות. בין ההוצאות שעמן יצר קשר נמצאת הוצאה 
חשובה בארצות הברית, "מקגרו היל". להוצאה זו הציע סיינט 
ג'ורג' לפרסם מהדורה מורחבת של היומן שתכלול את המסמכים 
הללו. 

אך מקגרו היל, מתוך דאגה לשמה הטוב, לא רצתה לקחת על 
עצמה את האחריות לפרסום היומן; כמו כן, היא ניסתה להשיג 
אישור חוקי כלשהו לכך, ושלחה שליחים להשיג מקרוביו של צ'ה, 
שהם היורשים החוקיים של רכושו הרוחני, את הסכמתם לפרסום 
היומן. 

כמובן, בקשתה של ההוצאה לאור נענתה בשלילה. וכמובן, לא 
יכול היה להיות לנו עניין בכך, בין היתר משום שהיומן כבר היה 

בידינו; סיבה אחרת היא שאיננו מסוגלים להשתתף או להסכים 
בכל אופן שהוא למהדורה או להוצאה כלשהי שבה היה מעורב אדם 
הקשור בסי-איי-אי. 

מן הסתם. לא אמרנו למקגרו היל שהיומן נמצא בידינו; עם 
זאת הסברנו בבירור שאין לנו שום עניין במהדורה זו שהם הציעו 
לפרסם. 

יש להכיר בכך שהוצאה אמריקאית זו נהגה בכבוד, נהגה כראוי. 
הייתה בידם האפשרות להוציא לאור את היומן, אך מן הסתם הם 
היו מודעים לכך שאין להם כל זכות להוציא לאור, כאילו היה 
שלהם, מסמך בעל אופי שכזה, מאחר שמי שדרכו הושג היומן היה 
לא אחר מאשר מי שרצח את מחבר המסמך; היה ברור לכל עין 
שאין כל זכות מוסרית או אחרת להציג את עצמו כבעליו של היומן 
למי שלמעשה לא היה אלא ספסרו הבזוי, ולכן ההוצאה לאור לא 
הסכימה לפרסמו. כמובן, אציין בפניכם שלא היה לה זמן לפרסם 
אותו; אך, למען האמת, היא גם לא הייתה מעוניינת בכך. 

בשל כך החל אנדרו סנט ג'ורג' לחפש אחר הוצאות לאור 
אחרות שעמן יוכל לסגור עסקה. 

ואז מתחילה להופיע סדרת ידיעות על כך שממשלת בוליביה 
מתכננת להוציא לאור את המסמכים בעריכתם של מומחה לענייני 
אמריקה הלטינית ומומחה לענייני לוחמה בקומוניזם. מדובר גם 
על גורמים אחרים המתכננים להוציא לאור את היומן או כתבים או 
מאמרים על אודותיו. 

והשאלה הראשונה הנשאלת היא: מדוע לא פרסמה ממשלת 
בוליביה במהלך שמונת החודשים הללו את המסמכים? הסיבות 
ברורות מאליהן. אלו שקראו את המסמכים מבינים מדוע. ברור 
כשמש שפרסום היומן מוטט כמה וכמה "אמיתות". ראשית, ישנו 
ההישג שבפרסום מסמך שהאימפריאליזם והגורילות מבוליביה לא 
היו מעוניינים בפרסומו. שנית, הושם קץ לסדרה ארוכה של עסקים 
אפלים שמטרתם לעשות רווחים מניצולו של מסמך זה. 

האדון אנדרו סנט ג'ורג' ועוד כמה אנשים החלו לתכנן תוכניות, 
בדיוק כמו האיכרה שהלכה עם כד חלב על ראשה עד שהכד נפל 
וכל המיליונים המדומיינים נגוזו. היום הם מבקשים בייאושם 
להוציא משהו מכל אותן עסקאות אפלות שעשו ומכל תקוותיהם 
להרוויח מפרסום היומן. 

אין ספק שעתה נראה שהתמהמהו יתר על המידה, שכן היומן 
נמצא בעריכה, ובימים הקרובים יופיע בכל השפות בהוצאות 
המכובדות ביותר העוסקות בפרסומים מסוג זה, הוצאות לאור 
היודעות עם מי הן מתעסקות. מעשרות מדינות נוספות זורמות 
ל"מכון הספר" בקשות לפרסום היומן. מן הסתם, כל המאמצים 
הנואשים והלילות ללא השינה שעברו עליהם לא הביאו להם כל 
בדל של תוצאה. 

אם כן, האם יש דרך לדעת מיהו הצודק? הדבר פשוט וקל. 

יש פתגם האומר שיותר קל לגלות שקרן מאשר איש צולע. 
במקרה זה יותר קל לגלות שקרן אפילו מאיש משותק. 

נכון לרגע זה אין רק העתק אחד מיומנו של צ'ה הנמצא 
מחוץ לבוליביה, אלא יותר מהעתק אחד; נכון לרגע זה, על אף 
כל האינטרסים הארוגים זה בזה, על אף כל הניסיונות הנואשים 
לעשות בדרכים לא דרכים רווח כספי מהיומן, אף אחד אינו יכול 
לנסות ולעשות בו שינוי או לכתוב על האפשרות שמישהו יצר 
גרסה מסולפת. 

מן הסתם, עבור עַמנו אף אחת מההבהרות הללו איננה נחוצה: 
העם מכיר היטב את צ'ה ואת שיטותיה של המהפכה; לעתים 
קרובות אפילו האויב מכיר בהן. אך רק למקרה שמישהו בכל זאת 
מטיל ספק, אציין שטבעי הוא שהאימפריאליזם ועושי דברו, מהלם 
המכה שחטפו, ינסו לעורר ספקות - כאילו היה הדבר אפשרי - 
ביומנו של צ'ה [...] 

אך אנחנו לא קיבלנו לידינו עותקים מודפסים מהיומן. אילו 
היינו מקבלים את העותקים מודפסים במכונת כתיבה, היו לנו 

הכלים לבחון אותם ואף להגיע למסקנה. אך אילו היו שואלים 
אותנו "על מה אתם מתבססים?", היינו יכולים לומר: "על זאת אנו 
מתבססים". 

יש לנו בידינו כאן את כל ההעתקים המצולמים של דפי היומן 
שיצאו לאור. כל חודש, למשל, דצמבר: כל ההעתקים |מראה את 
ההעתקים]. אלה העתקים מצולמים, אסביר יותר בהמשך. 

כך שיש לנו בידינו את כל ההעתקים המצולמים של העמודים 
המופיעים בספר. ניתן לשלוף כל חודש וחודש. נמצאים כאן ללא 
יוצא מן הכלל כל העמודים המופיעים במהדורה שהוציא "מכון 
הספר". כל חודש, מהעמוד הראשון ועד האחרון. 

לא רק זאת, אלא שיש בידינו גם מסמכים נוספים. כך, למשל, 
יש לנו כאן 36 צילומים נוספים של מסמכים שכתב צ'ה, אך אינם 
כלולים ביומן, שכן אלו מסמכים שכתב, דו"חות קרב, הודעות, 
מנשרים, שאליהם ואל תוכנם מתייחס היומן. במילים אחרות, 
תוכנם של מסמכים אחרים אלה נחשף ביומנו של צ'ה. כך שיש 
בידינו עוד 36 עותקים מצולמים של המסמכים השמורים שם 
באותה כספת שמורה מכל משמר, שהמומחים מספרים לנו שהיא 
נעולה תחת בריח, ועוד שלושה מנעולים, אך נראה שבכל זאת ניתן 
לחדור לתוכה. אם כן, יש לנו 35 העתקים מצולמים של המסמכים 
שכתב צ'ה בבוליביה. 

אנו ידענו שעלול לקרות הדבר האבסורדי הזה. הכפירה 
באמיתותם של המסמכים היא אולי המוצא היחיד שנותר להם, 
ועקב כך נקטנו באמצעים הנדרשים. 

ולא רק זאת. יש בידינו עוד עותקים מצולמים של מסמכים 
אחרים שכתב צ'ה בבוליביה, עותקים שיקשו מאוד על כל ניסיון 
כוזב לערער את אמינות היומן. 

עם זאת ישנם מי שיאמרו: "כן, נכון, יש לכם צילומים, כתב 
היד זהה לחלוטין לכתב ידו של צ'ה, סגנונו, כל אותם דברים 
המיוחדים לאישיותו נמצאים שם. אך אף על פי כן, האין זה אפשרי 

לעשות העתק זהה, להמציא את כל זה, למצוא מישהו גאוני יותר 
מסרוונטס שיהיה מסוגל לכתוב בדיוק ולחקות אישיות כה מיוחדת 
כמו זו של צ'ה? האם הראיות מספקות?". ואנו היינו עונים, לא, הן 
אינן מספקות. אך ישנה ראיה מספקת שנותר להעלות. 

בקיצור, מכון הספר הקובני הוציא לאור את היומן. זהו מסמך 
היסטורי, אלו שנפגעו מכך מנסים להטיל בו ספק, וכמובן - לדעת 
הקהל העולמית יש זכות לדעת בוודאות את האמת. מישהו משקר 
כאן וחשוב להבהיר מי זה, חשוב להבהיר מי מסוגל להונות בציניות 
ובעזות מצח שכזו את דעת הקהל העולמית. 

ישנה דרך פשוטה מאוד להכריע. אנחנו מזמינים כל עיתונאי 
מכל ארץ בעולם לבוא לקובה ולקבל אוסף שלם של צילומי היומן, 
ולנסוע מכאן לבוליביה ולהשוותם עם המקור |מחיאות כפיים]. אנו 
מוכנים למבחן שכזה. ומחר בבוקר, עוד הלילה אם ירצו בכך, בכל 
ארץ בעולם שבה יש שגרירות קובנית, כל עיתונאי שהוא, ואין זה 
משנה עבור איזה עיתון הוא עובד, מוזמן להגיע לשגרירות קובה; 
השגרירויות הקובניות קיבלו הוראות להעניק מידית אשרת כניסה 
לכל אדם המעוניין בקבלת עותק. וכמובן, משם יוכלו ללכת ולבקש 
אשרה מממשלת בוליביה. 

אנו קוראים לממשלת בוליביה, שכן זו הדרך היחידה לוודא את 
העניין, והואיל ולדעת הקהל העולמית ישנה זכות לדעת בוודאות 
את האמת, אנו קוראים לממשלת בוליביה לקבל את ההצעה 
ולאפשר לאותם עיתונאים הנוסעים לשם לראות את היומן; איננו 
מבקשים שייתנו העתק או יאפשרו לצלם, אם כי אינני רואה מדוע 
כעת יש להם סיבה להתנגד לצילום, במיוחד אם ההעתקים נאמנים 
למקור; אנו קוראים לה לאפשר זאת מיד, ללא התחמקות, ללא 
תירוצים מכל סוג, שאם לא כן - לא יהיה עוד במה לדון והיא 
תיחשף בקלקלתה לנוכח דעת הקהל העולמית. 

לשם כך אנו עמלים בקדחתנות - ומקצים, כמובן, נייר רב שאין 
בידינו בשפע - על הוצאת ההעתקים הנחוצים. ועוד הלילה, לאחר 

הודעה זאת, תהיה בידינו רשימה שתחולק לנציגי העיתונות הזרה 
הנמצאים בקובה, סרט תשלילים של כל עמודי היומן שפורסמו, 
כלומר תשלילים של כל הצילומים מיומנו של צ'ה. 

כבר החלו לדבר על "הגרסה הקובנית", והדבר מתקבל על 
הדעת אך ורק אם "הגרסה הקובנית" מזוהה מאליה עם האמת, עם 
המהימנות, כגרסה היחידה שקובה מסוגלת להוציא, שכן בפשטות 
אין מדובר כאן בגרסה אלא בהעתק מדויק של היומן. 

ועוד הלילה, אם במקרה הם רוצים להיות ראשונים בתור לבקש 
ויזה לבוליביה, יוכלו נציגי סוכנויות הידיעות הזרות המתגוררים 
בקובה לקבל את הסרט ובו הצילומים שבידינו מיומנו של צ'ה. 
נוסף לכך, ניתן להם סרט המכיל תשלילים של 36 הצילומים 
הנוספים. ואני חוזר, כאן בקופסת קרטון קטנה זאת, ללא כל מנעול 
או בריח, אנו מחזיקים בעותקים נוספים של מסמכים אחרים. יש 
מכול וכול. אפילו ישנו תצלום - לא מעניין במיוחד - שצולם 
בוואייה גראנדה, של אחד מסוכני הסי-איי-אי שפעל שם בבוליביה, 
קובני במוצאו |מראה תמונה). 

כאן ישנו תצלום של הגנרל אובאנדו ואחרים שותים וחוגגים 
את רציחתו של צ'ה (מראה תמונה). כאן רואים את אותו סוכן סי- 
איי-אי, האדון ראמוס, משתתף בעבודה, במשימת הספגת הגופה 
בפורמלין. 

ישנם גם מסמכים מסוימים שאינם יכולים להיות בכספת, כמו 
מסמך זה שבאמצעותו נכנע בפני הצבא אחד הלוחמים הפצועים, 
שלאחר מכן נרצח, חורחה ואסקס ויאנה - הוא מכונה בשמות 
שונים ביומן. הוא הוצא מבית החולים ונרצח, וגופתו הועמסה על 
מסוק והושלכה בג'ונגל. 

אנו מאמינים שבסופו של יום לא ייוותר להם אלא להכיר 
באותנטיות המוחלטת של היומן ושל שאר המסמכים. 

אין לנו מרגלים בבוליביה. אך לכל מאבק צודק ישנם אוהדים 
בכל מקום. איננו יכולים לספר היום, אך יום אחד הסיפור ייוודע. 

ונחזור על מה שאמרנו בתחילת הדברים - ששום תמריץ כלכלי 
לא היה מעורב בהגעתו של היומן לידינו. 

עכשיו הכדור נמצא במגרשם של הגנרל טורס, של האדון רנה 
באריינטוס, של העיתונאים. קורה שבימים אלה - אם אינני טועה, 
ב-4 ביולי - האדון באריינטוס מגיע לארצות הברית בהזמנתו של 
מושל טקסס. דומה שהיום אפילו אדוניו שלו אינם שמים אליו לב 
או מכבדים אותו מספיק כדי לקבלו כאורח רשמי של הממשל, והוא 
נוסע לארצות הברית כאורחו של מושל טקסס, ושם בטקסס, באיזו 
חווה, יקבל את פניו טקסני אחר, האדון ג'ונסון. 

העיתונאים יכולים להגיע לשם ולשאול אותו וכן להציג את 
העניין בפניו. זו תהיה הוכחה ניצחת, הוכחה שאין עליה עוררין. 
וזו ההוכחה שאנו מציעים. 

עכשיו הכדור במגרשם של העיתונאים, של אלו המאשימים 
ומפקפקים במהימנותו של היומן: אנא, בססו את ספקותיכם על 
עובדות מוצקות או ותרו עליהן כליל. עמנו, עמנו שלנו - לו אין 
ספק קל שבקלים, אך ישנם רבים בעולם החסרים אולי את היסודות 
שבעזרתם יוכלו להגיע להחלטה ולמסקנה ודאית. 

זו האפשרות היחידה. ואם הוודאות לא תושג, לא יהיה זה בשום 
פנים ואופן באשמתנו. אנו מוכנים להעמיד את עצמנו למבחן שכזה 
בעיניים עצומות. 

כפי שכבר אמרתי, ברגעים אלה יתחילו העיתונאים לקבל את 
סרטי התשלילים שאותם הזכרתי קודם לכן. 

אנו מאמינים שלאחר מכן לא ייוותר ספק כלשהו בנוגע 
לאמיתותו של יומן זה. 

תודה רבה. 

פרק שישי 
הרהורים על צ'ה 
צ'ילה, 1971 


ב-1971 הגיע פידל קסטרו לביקור בצ'ילה. הוא יצא למסע 
זה, מסעו הראשון לארץ לטינו-אמריקאית במשך יותר 
מעשור, בהזמנתו של הנשיא דאז סלוואדור איינדה, שהודח 
בספטמבר 1973 בהפיכה צבאית בסיועה של ארצות הברית. 
את הנאום הבא נשא קסטרו ברובע סן מיגל שבעיר סנטיאגו 
דה צ'ילה, שם הוקם פסל לזכרו של ארנסטו צ'ה גווארה. 


לפני כמה ימים, בעת שעמדנו תחת פסלו של חוסה מארטי, 
אמרנו שנגיע מאוחר יותר לביקור אצל פסלו של צ'ה ולמפגש עם 
התושבים ברובע זה. 

היום אנו מקבלים מידיכם את התואר המכובד של יקיר הרובע. 
הנני ממלא את חובתי להחזיר לכם טובה; משימתי היא לספר על 
זיכרונותיי ורשמיי מאישיותו וחייו של צ'ה. 

כאשר הגענו הנה והנחנו את הפרחים למרגלות האנדרטה, עברו 
בראשינו זיכרונות רבים. ראשית, נזכרנו במי שהיה חברנו למאבק, 
אח לעמנו וללוחמינו; זה הרושם שיצרה דמותו היצוקה בברונזה 
של אותו אדם שזכינו להכיר, שיום אחד זכינו להיאבק לצדו. 

זו באמת הפעם הראשונה בחיינו שאנו רואים אנדרטה לאדם 
שאותו הכרנו בעודו חי. באופן כללי פסלים מעשי ידי אמן נוצרים 
לזכרם של אישים הבולטים בתרומותיהם ובמעשיהם בשדה 
המאבק למען האנושות; ובדרך כלל אלו אישים שחיו לפני שנים 
רבות, מאות שנים, לעתים אפילו אלפי שנים. לכן צירוף הנסיבות 
שבו אנו חוזים בפסלו של אדם שהכרנו הוא כה נדיר, שכן בדרך 
כלל ההיסטוריה לוקחת על עצמה להקים את תלי הזיכרון הללו 
במרוצת השנים. אך במקרה זה החליט הרובע הפרולטרי והמהפכני 
סן מיגל להקים אנדרטה לצ'ה. וכך, בשנה השלישית למותו, בחודש 
אוקטובר 1970, הוקמה אנדרטה זו. 

הכרנו את צ'ה במקסיקו ב-1955. ארגנטיני במוצאו, לטינו- 
אמריקאי בנשמתו ובלבו. הוא בא מגואטמאלה. 

על צ'ה, כמו על המהפכנים כולם, מספרים הרבה סיפורים. 
מנסים להציג אותו כאדם רוחש מזימות, חתרן אפל, אדם הנחוש 
לרקום קנוניות ומהפכות. צ'ה, כמו סטודנטים צעירים רבים, השלים 
את לימודי האוניברסיטה בארצו, וכמו בעלי תואר רבים, במקרה 
שלו תואר ברפואה, הייתה בו סקרנות גדולה ועניין בסוגיותיה של 
היבשת, הייתה בו תשוקה מיוחדת ללמוד ולהכיר, במיוחד את כל 
הנוגע למולדותינו השונות, ולכן יצא למסע בארצות שונות. לא 
היה לו דבר מלבד התואר. 

לעתים ברגל, לעתים באופנוע, נדר מארץ לארץ. כאשר היינו 
בצ'וקיקמאטה הראו לנו את המקום שבו עצר ליום אחד לאחר 
שיצא את ארצו. לא היה לו כסף. הוא לא היה תייר. הוא ביקר 
במקומות עבודה, בבתי חולים, במקומות היסטוריים. הוא חצה 
את רכס האנדים, הפליג בספינה ושט בסירה, הגיע לבית חולים 
למצורעים באמזונס, ושם עבד תקופה מסוימת כרופא. 

הוא המשיך במסעותיו. הגיע לגואטמאלה לאחר שעבר - 
אם אינני טועה - דרך ברזיל, ונצואלה וקולומביה. הוא הגיע 
לגואטמאלה בתקופה שבה נשלטה בידי ממשל מתקדם שבראשו 

עמד חקובו ארבנס. באותם ימים הונהגה רפורמה אגררית בארץ. 
לשם, כמה ימים לפניו, הגיעו כמה משורדי המתקפה על מבצר 
המונקאדה ב-1953. ושם החלה הידידות עם צ'ה. צ'ה פעל זמן"מה 
- אם אינני טועה - כרופא באותה ארץ. 

כמי שהתעניין בתהליך, כאדם סקרן וצמא דעת, כאדם פיקח, 
כנפש תועה בעלת ייעוד מהפכני, הוא קרא כמובן את כתביהם ואת 
תורותיהם של קרל מרקס, אנגלס ולנין. צ'ה, גם אם לא היה חבר 
בשום מפלגה, היה כבר בתקופה זו מרקסיסט במחשבתו. 

אך אז עברה עליו חוויה מרה. בעודו שוהה בארץ התרחשה 
ההתערבות האימפריאליסטית בגואטמאלה, הפלישה לארץ זו תחת 
הנהגת הסי-איי-אי. רוצה לומר, הסי-איי-אי הוביל את הפלישה 
לארץ זו מתחומי שכנותיה, עם נשק, עם מטוסים וכל הציוד - 
משהו דומה למה שניסה לעשות לאחר מכן במפרץ החזירים. אך 
באותן נסיבות, במתקפה מטווח קצר בעזרת מטוסים ובהתקדמות 
מהירה, הצליחו להדיח את הממשל המהפכני. 

והקובנים, יחד עם לטינו-אמריקאים אחרים שהיו שם, שהיו 
מזוהים עם הממשל ושעשו עבודות מעשיות פשוטות, אפילו לא 
עבודות פוליטיות, הבינו שעליהם לעזוב במצב זה את הארץ. וכך 
עברו למקסיקו. 

ב"1955, כאשר הלוחמים הראשונים שזה עתה יצאו מבתי 
הכלא חשו גם הם בצורך לעזוב את קובה, אחד החברים הראשונים 
שסבל מהטרדות ורדיפות קשות היה ראול. ראול נסע למקסיקו. 
כמה שבועות לאחר מכן הגענו אנחנו. 

ראול כבר יצר בשלב זה קשר עם חברים אחרים שלא היו 
כלואים וכך הכיר גם את צ'ה. כמה ימים לאחר שהגענו לעיר 
מקסיקו, ברחוב אמפאראן, אם אינני טועה - ברגע זה אינני זוכר 
את המספר - שבו התגוררו כמה קובנים, הכרנו אנחנו את צ'ה. 

צ'ה לא היה עדיין צ'ה; הוא היה ארנסטו גווארה. אלא 
שכארגנטינאי היה לו המנהג לקרוא לאחרים צ'ה, ולכן הקובנים 

החלו לכנותו "צ'ה". וכך הוא החל להיות מוכר בשם זה, השם שבו 
התפרסם לאחר מכן, שם שהפך לסמל כביר. 

שם הכרנו. וכפי שהוא עצמו מספר באחד מכתביו, הוא הצטרף 
מיד לתנועה הקובנית לאחר שעות שיחה ספורות. 

סיפרתי כבר על מצב הרוח שבו יצא את גואטמאלה, לאחר 
החוויה הקשה שעבר שם - המתקפה הפחדנית נגד המדינה, הקץ 
שהקיץ פתאום על התהליך שעורר את תקוותיו של העם. ולאור 
מצב רוח זה, יחד עם ייעודו המהפכני, עם רוח המאבק שלו, לא 
היה צורך בשעות אלא בדקות ספורות כדי לצרף את צ'ה לקבוצה זו 
של קובנים שהתארגנה לקראת השלב הבא של המאבק על ארצנו. 

שהינו מעט יותר משנה במקסיקו ועבדנו תחת תנאים קשים עם 
משאבים מועטים בלבד. אך אין זה העניין: אלו היו הנסיבות של 
המאבק, כמו של כל מאבק. עד שסוף סוף, ב-25 בנובמבר 1956, 
הפלגנו לעבר קובה. 

תנועתנו שחררה זה מכבר סיסמה שיועדה לספקנים, לאלו 
שפקפקו באפשרות להמשיך במאבק, לאלו שהתנגדו לעמדתנו 
שלפיה אין מוצא מהמצב; בפני כל אלה הכרזנו שב"1956 נהיה 
חופשיים, או שנמות מות קדושים. מאחורי ההכרזה עמדה מטרה 
פשוטה - חידוש הבטחתנו לאומה הקובנית שאנו נחושים להיאבק 
ועדות לביטחוננו בכך שלא נתמהמה בחידוש המאבק. 

נכון שסיסמה זו הייתה נתונה במחלוקת - לא בתוך ארגוננו 
שלנו, שבו הבינו היטב את משמעותה - אך רבים לא הבינו מדוע 
התחייבנו להגיע לקובה עד לתאריך מסוים. התסכול שנבע משקריהם 
של הפוליטיקאים המסורתיים צימח בקרב רבים מבני ארצנו ספקנות 
רבה; כמו כן, הגורמים המקורבים לשלטון עשו מאמצים גדולים 
לתמרן פוליטית ולהגיע להסכמים מדיניים עם הרודנות של באטיסטה 
על מנת לדכא את אמונתו של העם במאבק המהפכני. 

כך שהנסיבות כפו עלינו לצאת באותה סיסמה. לא נדון 
כעת בשאלה אם היה זה נכון או לא. ניתן לנהל על כך דיונים 

תיאורטיים. בני האדם אינם נוהגים תמיד בהתאם לתוכניות. הם 
אינם עושים את ההיסטוריה לפי גחמותיהם ורצונותיהם. בני האדם 
תורמים להתפתחות ההיסטורית, אך ההתפתחות ההיסטורית גם 
היא מעצבת את בני האדם. כך, לטוב או לרע, יצאנו בסיסמה זו; 
ולטוב או לרע החלטנו לקיימה. 

אפשרי היה שנסיבות מיוחדות יצוצו, וכך אכן קרה, ונתקלנו 
בסיבוכים רציניים ביותר עם התקרבותו של תאריך ההפלגה. אך 
תמיד שמרנו היטב על כמות קטנה של כלי נשק, ואמרנו שאם 
לא נוכל לצאת כולנו, כמה מתוכנו יוכלו בכל אופן לצאת. לבסוף 
הצלחנו לצאת, 82 מאתנו, על ספינה קטנה בשם "גראנמה", 
שהפליגה 1,500 מילין והגיעה לחופי קובה ב-2 בדצמבר 1956. 
עוד יומיים או שלושה נחגוג בארצנו את יום השנה החמישה-עשר 
לנחיתה זו, שסימנה את תחילת התהוותו של צבאנו הקטן, יום 
שהיה לימים חגם הלאומי של הכוחות המזוינים שלנו. 

כך החל המאבק. 

אינני מתכוון לספר את כל תולדותיו, הרבה פחות מכך. כל 
רצוני הוא למקם אתכם בנסיבות שבהן פתח אותו כוח במאבק. 

ומה היה צ'ה? צ'ה היה רופא הכוח. הוא לא היה מפקד. לא היו 
לו חיילים תחת פיקודו. הוא היה הרופא ותו לא. 

אך יום אחד, בשל רצינותו, חוכמתו ואופיו, הוא מונה לאחראי 
על בית במקסיקו שבו שהו מספר קובנים. ואז קרתה תקרית קטנה 
ולא נעימה. כמה קובנים מתוך אלה שהיו שם - הייתה זו קבוצה 
של עשרים או שלושים איש - כמה מהם - אולי שניים או שלושה, 
אך לפעמים שניים או שלושה מספיקים כדי ליצור מצב לא נעים - 
ערערו על הנהגתו של צ'ה משום שהיה ארגנטיני ולא קובני. אנו, 
כמובן, ביקרנו את העמדה הזו שזלזלה בערך האדם, עמדה כפוית 
טובה כלפי אדם שאף על פי שלא נולד בארצנו היה מוכן לשפוך 
את דמו בעבורה. אך אני זוכר שהדבר הכאיב לנו מאוד. אני מאמין 
שגם לו זה כאב. 

מה גם שהוא היה אדם נטול כל שאיפות הנהגה. לא הייתה בו 
טיפת שאפתנות, טיפת גאווה אישית. להפך - הוא היה אדם רגיש 
ביותר לכל ביקורת. וכאשר נחת על אדמתנו, הוא היה - אומר זאת 
שנית - רופא היחידה וחבר במטה. 

מעניין לראות כיצד הפך צ'ה לחייל, כיצר התבלט בתכונותיו 
המיוחדות. 

כמה נקודות התייחסות: ב-5 בדצמבר, בשל טעויות טקטיות 
שעשינו, יחידתנו הקטנה הותקפה במפתיע ונפוצה לכל עבר. 
מספר מועט של לוחמים הצליחו להתאסף לאחר שהתגברו על 
קשיים רבים בעיצומו של מצוד קשה ומקיף. היו שלוש קבוצות: 
קבוצה אחת עם ראול, קבוצה נוספת שבה היה צ'ה, שעוד לא היה 
אחראי - אתו בקבוצה היה החבר אלמיידה - ועוד קבוצה שהייתה 
עמי. ראשית, פגשנו את קבוצתו של אלמיידה, וכמה ימים לאחר 
מכן את ראול. אז יצאנו שנית למאבק. 

בקרב הראשון שלנו, שחל ב-17 בינואר 1957, מנינו - ברגע 
הקרב הראשון - שבעה-עשר לוחמים. בתחילה, מכל כלי הנשק 
שהבאנו עמנו הצלחנו לשמור על שבעה בלבד. זו הייתה, ניתן 
לומר, טבילת האש של צ'ה ושל רבים מחברינו. היא חלה ב-5 
בדצמבר. ניצחון ראשון וקטן בקרב ב-17 בינואר. 

כבר בקרב הראשון התבלט צ'ה ביכולותיו, אז החל לצמוח 
הצ'ה שאותו אנו מכירים. 

במפגש עם כוחות שרדפו אחרינו הוא ביצע מעשה גבורה 
אישי. בקרב אחד-על-אחד, מול יריב יחיד, בעיצומו של קרב 
כללי, הוא ניצח, הכניע אותו בכדוריו ותפס את נשקו. את המעשה 
האמיץ, המיוחד ויוצא הדופן הזה הוא עשה ביוזמתו האישית וזכה 
בהערכתם של הכול. 

בקושי שישה או שבעה ימים לאחר מכן, כתוצאה מבגידה, בסוף 
ינואר של אותה שנה, יחידתנו הקטנה שצמחה לכדי 30 חברים 
- שמתוכם נעדרו ברשות חמישה או שישה איכרים לשם ביקור 

אצל משפחותיהם, שכן המשמעת עדיין לא הייתה מוצקה במיוחד 
ביחידה קטנה זו, אך נשקם נשאר ברשותה של יחידתנו הקטנה - 
יום אחד, עם שחר, תקפה טייסת של מטוסי קרב ומפציצים את 
הנקודה המדויקת שבה שהינו. הפצצה קשה למדי, לפחות ביחס 
למה שהכרנו באותה תקופה. כבר היו לנו כמה ניסיונות מוקדמים 
יותר בכך, אך זה היה הקשה מכולם. 

אני מספר זאת מכיוון שבעוד הלוחמים מנסים לצאת מהאתר 
שבו התרכזה האש - טיפסנו במעלה ההר - באותו רגע נזכרנו 
בכלי הנשק של חמישה או שישה איכרים ששהו בביקור בבתיהם. 
מישהו היה חייב לחזור ולאסוף את הרובים, ואני ביקשתי מתנדבים. 
מבלי לחשוב או להסס ולו לרגע ענה צ'ה מיד: אני אלך. במהירות 
התקרב לנקודה שבה התרכזה ההפצצה ויחד עם חבר נוסף אסף את 
הרובים, אפסן אותם במקום בטוח והצטרף שוב לשארית הכוח. 

עברנו מאורעות שונים. צ'ה עדיין היה רופא ולא פיקד על 
אף חייל. אך כבר בחודש מאי של אותה שנה, ב-28 במאי, נוצר 
מצב בארצנו - כוחנו כבר מנה כמאה לוחמים, אם אינני טועה 
- קבוצה של מהפכנים קובנים מארגון פוליטי אחר נחתה בצפון 
המחוז. אנו, שזכרנו את ניסיון הנחיתה שלנו ואת הרגעים הקשים 
שעברו עלינו, ביקשנו לבצע פעולה כלשהי על מנת לסייע לאותה 
קבוצה. צעדנו לעבר החוף, שם עמד מוצב אויב מוקף ביצורים 
וחפירות ובו פלוגת חיל רגלים. עם שחר התארגנו למתקפה, 
במהירות האפשר, בעזרת המידע שהיה בידינו. כאשר עמדנו 
לפתוח באש עם בוקר, נוצר מצב מסובך שכן המידע לא היה 
מדויק ביותר: העמדות לא היו במקומות שבהם חשבנו שיהיו 
והתמונה הייתה מסובכת למדי. אף על פי כן לא הייתה לנו ברירה 
אלא להוציא את התוכנית לפועל. 

מסביב, בהיקף של קילומטר וחצי לכל הפחות, עמדו יחידות 
שונות, כיתות ומחלקות. לא יכולנו לסגת. האפשרות היחידה 
הייתה לתקוף. 

בשלב זה היה צ'ה כבר חבר במטה, והיו לו כמה תחומי אחריות, 
וכאן היה צורך לבצע שתיים או שלוש פעולות. היה צורך לבקש 
מהכיתה שאותה הוביל החבר אלמיידה להתקדם לחזית, במהירות, 
ולהתקרב ככל הניתן לעמדות שהוגדרו מראש, התקדמות מסוכנת 
למדי שבה נפלו מספר חברים. 

אך היה עלינו גם לנוע לכיוון מערב, ובעודנו שוקלים מה 
לעשות ואת הצורך בביצוע תנועה זו הציע את עצמו צ'ה למשימה: 
נפקיד בידיו קבוצת לוחמים ורובה אוטומטי והוא יצעד לשם. במצב 
זה הוענקו לו קבוצת הלוחמים והרובה האוטומטי של המפקדה 
העליונה, והוא התקדם במהירות לעבר העמדה. 

זו הייתה הפעם השלישית שהתנדב מידית כאשר היה צורך 
במתנדב, שפעל מיד לנוכח מצב קשה. וכך עשה זאת באותה הפעם. 

היה זה קרב קשה, ולפחות שלושים אחוזים מהכוחות שהשתתפו 
בו משני הצדדים נפצעו או נהרגו. בסיומו, לאחר שלוש שעות קרב, 
כבשנו את המחנה. יצאנו לקרב זה בשל רצוננו לעזור לאלו שנחתו 
בצפון, אך על אף כל מאמצינו הם הוקפו, נתפסו ונרצחו כולם. בכל 
אופן, לאחר שלוש שעות של קרב כבשנו את המחנה, עם מספר רב 
של פצועים מכוחותינו ומכוחות היריב. 

צ'ה היה הרופא והוא טיפל במהירות בחיילינו הפצועים ובחיילי 
היריב הפצועים. היה זה מאז ומתמיד הנוהג המקובל על כוחותינו. 

לאחר מכן, כמובן, החלה כתוצאה מהקרב תנועת מלקחיים 
גדולה של כוחות האויב, מרדף גדול נגדנו. היה עלינו לפתור את 
הבעיה של פצועינו הרבים. לאחר שטיפלנו בפצועי האויב, השארנו 
אותם במקום שבו יימצאו בידי כוחותיהם שלהם לאחר נסיגתנו. עם 
פצועינו שלנו מאותו הקרב נשאר צ'ה במקום מבודד וטיפל בהם 
בתנאים קשים, כשהאזור מלא ביחידיות התרות אחר כוחותינו. 

הגיס צעד בשטח הררי וקשה והצליח להימלט מהכיתור. אך 
צ'ה נותר מאחור עם הפצועים ועם לוחמים מועטים. הוא שהה עמם 
כמה שבועות, עד שזמן-מה אחר כך, לאחר שהפצועים הבריאו, 

הצטרפה קבוצת הלוחמים הקטנה לכוח המרכזי שגדל בשל מספר 
כלי הנשק שנתפסו באותו קרב. 

ולכן כאשר ארגנו בפעם הראשונה גיס חדש, הפיקוד עליו 
ניתן לצ'ה והוא קיבל את דרגת המפקד. כך הפך צ'ה למפקד השני 
של כוחותינו והחל לפעול באזור מוגדר עם הגיס החדש שקיבל, 
בעמדות לא רחוקות מהאזור שבו פעל גיס מספר אחת. 

כך הפך צ'ה לחייל ומונה למפקדו של גיס קטן. וכבר אז, 
כמובן, היה בעל אותו אופי, אותה גישה. כך שניתן לומר שהיה 
צורך להשגיח עליו. 

מה זאת אומרת להשגיח עליו? לוחמנותו ואומץ לבו הובילו 
אותו להגות מבצעים נועזים. בתקופה זו שנמשכה כמה חודשים, 
תקופה שבה לא היינו מפותחים מספיק מבחינת הכוח ומבחינת 
הניסיון, כאשר יצא לקרב עם יחידתו הקטנה באזור שבו פעל, 
התחלנו להכיר את אופיו הנחוש והעיקש. ניתן לומר, את אופיו 
הנחוש והעיקש כחייל. לעתים עלה בדעתו להילחם בכוח אויב 
על השליטה בעמדה. לאחר החלטה שכזו יכול היה להילחם שעות 
ואפילו ימים. במובן מסוים הוא פעל בניגוד לכללים ולאידיאלים 
של הלוחמה המושלמת - הוא סיכן את חייו בפעולות בהתאם 
לאופיו זה, בהתאם לנחישותו, לרוחו, לסירובו לוותר על עמדה, 
אפילו כאשר כוחו שלו היה קטנטן ויחידות האויב המתקדמות 
לעבר העמדה גדולות, אפילו כאשר לא היה כל טעם להמשיך 
ולהגן עליה. כזה היה אופיו, רצונו, רוחו הלוחמנית. 

מכאן שהיה צורך ללמד אותו כמה חוקים וכמה כללי התנהגות. 

מה היה בו, אם כן, שהערצנו? מה ריגש אותנו בו? איזו דוגמה 
מדויקת נוכל לתת לתווי ההיכר האופייניים ביותר בנפשו וברוחו 
של צ'ה? למוסריותו, לאלטרואיזם שלו, לניקיונו מכל אנוכיות? 
הוא נפגש עם קבוצה של קובנים, השתכנע בצדקת דרכם ומהרגע 
הראשון הפגין חוסר אנוכיות ונדיבות כה גדולים, מהרגע הראשון 
הפגין נכונות כה מוחלטת למות, מבלי לדאוג שמא יהיה זה בקרב 

הראשון או בשני או ובשלישי; בפנינו עמד גבר שנולד במרחק 
של אלפי קילומטרים ממולדתנו, גבר שסבל את מבטיהם החשדנים 
של כמה קובנים בשל כך שפיקד עליהם מבלי שנולד בארצם, גבר 
שעבור אותה ארץ ואותה מטרה היה מוכן בכל רגע להיות הראשון 
להסתכן, הראשון להתנדב לסכנה. הוא היה אדם נקי משאפתנות 
אישית. שום אמביציה לא יכלה לצמוח בלבו. למלא, למלא את 
המוטל עליו. תגובה מהירה, דוגמה מהירה, ללא כל היסוס, 
היצמדות למה שבעיניו חייב היה להיות הלוחם המהפכן. 

כמה רחוקה מדעתו של צ'ה באותם ימים ראשונים הייתה ודאי 
המחשבה שביום מן הימים, בשכונה זו, יתקיים טקס כגון זה ונבקר 
באנדרטה שהוקמה לזכרו! 

צ'ה לא נלחם עבור כיבודים, צ'ה לא נלחם עבור טובין חומריים, 
הוא לא נלחם עבור אמביציות, הוא מעולם לא נלחם עבור התהילה. 
מהרגע הראשון, מהקרב הראשון הוא היה מוכן לתת את חייו, ויכול 
היה למות כמו אחרון הלוחמים. אילו היה נופל בקרב הראשון, היה 
מותיר אחריו את זכר אישיותו, את מחוותיו, את תכונותיו שהכרנו, 
ותו לא. וכך גם אילו היה נופל בקרב השני או השלישי, הרביעי 
או החמישי. הוא יכול היה למות בכל אחת מהפעולות הללו, כשם 
שנפלו לוחמים רבים. כך שבמוחו לא עברה אלא המחשבה על 
מילוי חובתו, מחשבת ההקרבה, שיא הטוהר, שיא הנדיבות. 

נוכל לומר שצ'ה שרד והגיע למערכת הסיירה מאסטרה רק 
בזכות העיקרון שעמד כנר לרגלנו: לא לחשוף לוחם אשר מתחיל 
להתבלט כמפקד לסכנה בקרב בעל חשיבות פחותה. המדיניות 
שלנו הייתה לשמר מפקדים כאלה למבצעים בעלי חשיבות עליונה. 

מתקפת האויב האחרונה החלה בשלהי מאי 1958. כעשרת 
אלפים לוחמים תקפו את כוחותינו - שבאותם ימים מנו לא יותר 
משלוש מאות לוחמים, ביניהם גיסו של צ'ה וכוחות אחרים שהצלחנו 
לארגן. לאחר לוחמה שנמשכה שבעים יום רצופים, לוחמינו, שהיו 
כבר למודי קרבות ומנוסים למדי, הצליחו להתגבר על נחיתותנו 

בכוח ובנשק, להשמיד את הכוח התוקף, להשתלט על כמויות נשק 
גדולות ולארגן גייסות שונים. כאשר החלו הקרבות מנינו שלוש 
מאות לוחמים; עם שוכם, היו בין שורותינו 805 לוחמים חמושים. 

היה זה בנסיבות אלו שהתארגנו שני גייסות, אחד תחת פיקודו 
של קמילו ואחד תחת צ'ה, חמושים בנשק הטוב ביותר שברשותנו, 
ואלו עשו מעשה שניתן בהחלט לכנותו מעשה גבורה. הם ירדו 
מהסיירה מאסטרה, קמילו עם 90 לוחמים, צ'ה עם 140, והתקדמו 
מערבה לעבר מחוז לאס וייאס, דרך של כחמש מאות קילומטרים 
אשר רובה ערבות ריקות מאדם. שני הגייסות שיצאו מהסיירה 
מאסטרה בערך בחודש ספטמבר התקדמו בתנאי שטח שפעלו 
לרעתם, לעתים קרובות תוך כדי קרב ומרדפים קשים, השלימו את 
משימתם והגיעו עד למרכז האי. 

כאשר בסוף דצמבר הצליחו כוחותינו להשתלט סופית על מחוז 
אוריינטה ולבתר את האי לשניים, הוביל צ'ה במחוז לאס וייאס 
את אחד ממעשי הגבורה האחרונים שלו בארצנו. בעודו מתקדם 
לעבר העיר סנטה קלרה כשלצדו שלוש מאות לוחמים, הוא נתקל 
ברכבת משוריינת בפאתי העיר והשתלט על הדרך שבין הרכבת 
לכוח המרכזי: הרכבת הורדה מהפסים, נתפסה ונכבשה וכל הנשק 
שבה נפל שלל בידיו. אני חוזר - למתקפה על סנטה קלרה הוא יצא 
בראש שלוש מאות לוחמים. 

כאשר ב-1 בינואר חלה הקריסה הסופית במשטרו של באטיסטה 
ונעשה ניסיון לגזול את פירות המהפכה הקובנית, קיבלו קמילו וצ'ה 
את הפקודה לנוע במהירות לעבר הוואנה. הם מילאו את הפקודה. 
ב-2 בינואר כבר היו שני הגייסות בבירת הרפובליקה. באותו יום 
הובטח הניצחון ויצאנו לדרך ארוכה. 

חייהם של כולם השתנו. משימות רבות היו לפנינו, ולוחמים 
רבים קיבלו על עצמם תפקידי הנהגה. 

לאחר כמה חודשים מונה צ'ה לשר התעשייה והחל בעבודה 
שהעסיקה אותו במשך כמה שנים. 


15 


פידל קסטרו 


דיברנו על צ'ה הלוחם. אך לצ'ה היו תכונות יוצאות דופן 
בתחומים רבים. קודם כול, הוא היה אדם בעל השכלה יוצאת מן 
הכלל, בעל שכל חריף יותר מכל מי שהכרנו, רחב אופקים, בעל 
אופי מהפכני ביותר. הוא חבק את העולם בנשמתו, בדאגתו לעמים 
אחרים, בדאגתו לגורל התנועה באסיה ובאפריקה. 

באותה תקופה נלחמו האלג'יראים על עצמאותם. באותם ימים, 
ביבשות אחרות, בארצות הבלתימפותחות, התפתחו תנועות רבות. 
הוא ראה בבהירות רבה את הצורך ביצירת קשרים עם עולמות אלה. 
הוא ביקר בארצות רבות בראש משלחות שונות במטרה להתקרב, 
במטרה ליצור שיתוף פעולה מסחרי, ועבד קשה על מנת לעקוף את 
המצור הכלכלי שהוצב על ארצנו. 

כאשר החלה המתקפה על מפרץ החזירים, הועמד צ'ה בראשות 
הכוחות במחוז פינאר דל ריו. עם תחילת המתקפה בחוף חירון, 
בדרום-מרכז האי, ברגעים הראשונים לא ידענו מה יהיה היעד 
המרכזי של המתקפה. באופן כללי, המפקדים המנוסים ביותר 
תפסו את הפיקוד במחוזות צבאיים מוגדרים. ובעודו מתפקד כשר 
התעשייה, עם ראשית ההתגייסות להדיפת המתקפה, הוא נשלח 
למחוז פינאר דל ריו. באותו אופן, במשך משבר אוקטובר, ב"1962, 
שוב לקח על עצמו צ'ה את הפיקוד על מחוז צבאי זה. 

פעמים רבות, תחת נסיבות שונות, נאלצנו להתמודד מול סכנות 
חמורות. והוא המשיך בדרכו כלוחם, קיבל על עצמו את תפקידיו, 
והמשיך ללמוד בשקדנות את תורת הלחימה. 

הוא היה אדם שקדן ביותר, ובשעות החופשיות שבהן הרשה 
לעצמו לעזוב את עבודתו הקשה, הקריב את מנוחתו ושנתו למען 
הלימודים. לא זאת בלבד שעבד שעות ארוכות אין קץ במשרד 
התעשייה, הוא גם קיבל מבקרים, כתב את תולדות המלחמה, כתב 
על חוויותיו מהארצות שבהן ביקר בכל משלחת. את חויותיו 
העביר בסגנון מעניין, פשוט ובהיר. 

רבים ממאורעותיה של המלחמה בקובה ידועים בזכות עבודתו 

של צ'ה, בזכות העניין שגילה בשימוש שיוכל עמנו לעשות בתיעוד 
ניסיונם של בניו ברגע מסוים בחייהם. 

צ'ה הקים את מוסד העבודה ההתנדבותית בקובה. הוא קיים 
קשרים הדוקים עם מרכזי העבודה של המשרד, ביקר בהם, שוחח 
עם הפועלים, ניתח את הבעיות. ובכל יום ראשון נהג ללכת לאחד 
ממרכזי העבודה. לעתים הלך למזחים כדי להעמיס שקים ביחד עם 
הסוורים. 

לעתים הלך למכרות, אל הכורים, ועבד ככורה. פעמים הלך 
למטעי הסוכר לקצוץ קנים, ופעמים עבד עם פועלי הבניין. מעולם 
לא הקדיש יום מנוחה לעצמו. 

את כל זאת ואת הישגיו הקודמים יש לראות בהקשר של מצב 
בריאותו האישית, שכן צ'ה סבל ממספר אלרגיות שיצרו אצלו 
התקפי אסתמה קשים. ותחת תנאים אלה פעל משך כל המלחמה. 
תחת תנאים אלה עבד יומם וליל. תחת תנאים אלה כתב. תחת 
תנאים אלה הסתובב ברחבי הארץ והעולם. תחת תנאים אלה ירד 
אל המכרות, יצא לשדות, הלך לכל מקום ולא הרשה לעצמו רגע 
של מנוחה. כאשר לא עבד במשרד השר, ויתר על השינה למען 
הלימודים או עסק בפעילות התנדבותית. 

צ'ה האמין באמונה שלמה באדם. הוא היווה מופת. סגנונו היה 
טמון בדוגמה האישית, באופיו הספרטני באמת; הוא היה מסוגל 
להימנע מכל דבר, ודגל במדיניות של דוגמה אישית. 

נוכל לומר שחייו היו מופת בכל דבר ובכל תחום. הוא היה 
מוסרי לעילא, בעל עקרונות מוצקים ובלתי שבירים, מהפכן שלם 
שמיקד את מבטו במחר, באדם המחר, באנושות העתיד; מעל הכול 
הדגיש את ערכי האדם, את ערכיו המוסריים של האדם, ומעל הכול 
העריך את הנתינה, את ההסתפקות במועט, את הצניעות. 

אף אחת מהמילים הנאמרות כאן איננה מוגזמת או מומצאת. 
אני מספר לכם בפשטות מי היה האיש שאותו הכרנו. 

כאן נמצא פסלו, כאן דמותו כפי שהופיעה בעיני רוחו של האמן. 

אך פסל אינו יכול להעניק לנו ידיעה שלמה על אודות האדם. 

מצ'ה נותרו לנו כתביו, סיפוריו, נאומיו. אלו שהכירו אותו 
נוצרים את זיכרונותיהם. ואנו רואים בגאווה גדולה כיצד הפועלים 
ברבים ממפעלינו זוכרים את היום שבו ביקר אותם צ'ה, את המקום 
שבו עסק צ'ה בעבודה התנדבותית. 

לפני כמה ימים ביקרנו במפעל טקסטיל בחברתו של אורח 
מכובד מחוץ לארץ. בדיוק עסקו אז בתיקון המכונות, והפועלים 
לקחו אותנו למקום שבו שימרו כמו שריד קודש את הנול שעליו 
עשה צ'ה עבודה התנדבותית. המכרות שבהם ביקר צ'ה, המקומות 
שבהם שוחח עם פועלים ועבד לצדם - כל אלה הם אנדרטאות 
לזכרו שאותם פועלינו משמרים באהבה גדולה. 

אך צ'ה לא חי למען ההיסטוריה, כלומר הוא לא שאף לכבוד 
ולתהילה. כמו כל מהפכן אמיתי, כמו כל מהפכן עמוק, הוא הכיר 
את מילותיו של אותו אדם יוצא דופן, של אותו פטריוט שגם את 
כבודו אתם מוקירים כאן, חוסה מארטי, שאמר כי "לכל התהילה 
בעולם יש מקום בגרגר תירס אחד". 

המהפכנים אינם נלחמים למען כבוד ותהילה ולא למען מקום 
בהיסטוריה. צ'ה תפס, תופס ויתפוס מקום גדול בהיסטוריה מכיוון 
שהיה אדיש לכל זה, מכיוון שהיה מוכן למות בקרב הראשון, 
מכיוון שמעולם לא דאג לעצמו. וכך הפכו חייו לאפוס, כך הפכו 
חייו לדוגמה, ואנו אומרים לעמנו - וכבר אמרנו זאת, זו מחשבה, 
זהו סמל - אם נבקש לומר במילה כיצד רוצים אנו שיהיו ילדינו, 
אנו רוצים שיהיו כמו צ'ה. ואין משפחה קובנית, אין הורה קובני 
ואין ילד קובני שאינו רואה בצ'ה מופת לחייו שלו. 

ואנו, שהכרנו אותו, אנו שהייתה לנו הזכות העצומה הזאת, 
יכולים לומר שאם בעולם של ימינו אנו מחפשים דוגמה, אם בעולם 
בן"זמננו, בעולם חדש זה, בעולם זה הכותב יומיום את ההיסטוריה 
שלו, היסטוריה חדשה של האנושות; בעולם זה המחפש לבנות חברה 
אנושית, קהילה אנושית טובה יותר שתתמודד עם בעיות מורכבות 

ביותר, עם מאבקים קשים מנשוא, מתוך הרהורנו בתנאים הנחוצים 
לכך - אזי יש לקחת כדוגמה את הדמות הזו. וכך בעצם עשה העם 
שלנו בארצנו. אנו אכן מאמינים שיש בכך ערך יוצא דופן. 

ואיזה הישג עצום יהיה בכך אם נצליח לנטוע מציאות זאת 
בדורות הבאים כך שבעתיד יעלו דורות כמו צ'ה! 

דורות של אנשים כמו צ'ה יבנו את חברות העתיד! מבין דורות 
של אנשים כמו צ'ה תצמח חברה טובה יותר, יצמח הקומוניזם! 

הוא הותיר לנו את דוגמתו. וכפרי אחרון של תבונתו הבהירה, 
של אופיו הספרטני, של לבו המוכן כפלדה להקריב ולסבול; של 
נפשו האצילה, הרגישה והנדיבה המוכנה לתת את עצמה למען 
המאבק, להילחם עבור אחרים, להקריב את עצמה עבור אחרים - 
כפרי אחרון של תבונתו, של לבו, של ידו השלווה, הוא הותיר לנו 
את יומנו, שבו סיפר את האפוס של ימי חייו האחרונים; ובסגנון זה, 
סגנון תמציתי, תכליתי, לאקוני, המשקף את ימי חייו האחרונים, 
הוא כותב ספרות אפית של ממש, בעלת ערך יוצא מן הכלל בכל 
מובן: יומנו. 

וזו הסיבה שנוער העולם כולו רואה בצ'ה סמל. מכיוון שהזדהה 
עם מאבקם של האלג'יראים ועם הווייטנאמים, ומכיוון שהזדהה 
עם הלטינו-אמריקאים, שמו ודמותו של צ'ה זוכים לכבוד, הערצה 
ואהבה על פני היבשות כולן. שמו ודמותו של צ'ה מונפים בגאון 
אפילו בלב החברה האמריקאית עצמה. הלוחמים למען זכויות 
האזרח, הנאבקים נגד מלחמת הכיבוש, הלוחמים למען השלום, 
בני האדם המתקדמים, האזרחים הנלחמים למען כל מטרה שהיא, 
אפילו בלב ארצות הברית, מניפים את דמותו ואת דגלו של צ'ה. 
ובשל כך הולכת דמותו וגדלה והופכת למה שהנה. אך אף אחד 
לא יצר אותה בדמיונו, היא איננה יציר של פנטזיה או של אינטרס 
אישי כלשהו. 

מעולם לא הונף דגל מעל בסיס כה מוצק, מעולם לא הונף נס 
ומופת על אדמה כה יציבה. 

פידל קסטרו 


את צ'ה, את דמותו הסמלית, יצר הוא בעצמו בחייו הקצרים 
אך האינטנסיביים, בחייו הקצרים אך היצירתיים. הוא לא ביקש 
זאת ולא חיפש זאת. אך כתוצאה מחייו, מנדיבותו, מאצילותו, 
מהאלטרואיזם והגבורה שגילם, הוא הפך למה שהנו היום: לדגל, 
למודל, ללוחם, למדריך, לאנדרטה לאצילות הרוח ולרוח הצדק, 
או אם לתמצת זאת בשלוש מילים: מהפכן למופת, לוחם למופת 
וקומוניסט למופת בעיני עמי כל העולם. 

ב"1987 העניק פידל קסטרו ריאיון לעיתונאי האיטלקי 
ג'יאני מינה לכבוד יום השנה העשרים למותו של צ'ה. 
הריאיון פורסם תחת השם מפגש עם פיךל (סיזוושווטמ6 מש 
1 חס6). הפרק הנוכחי הוא קטע מריאיון זה. 


ג'יאני מינה: המפקד, מעטים מבין החיים בימינו הם עדים מהימנים 
שכמוך להיסטוריה של תקופתנו, והריאיון כפי שערכנו אותו עד 
כה מוכיח זאת. 

רציתי לעבור עתה לזיכרונות אינטימיים יותר שלך הקשורים 
בכמה מהחברים למאבק, במיוחד בצ'ה גווארה ובקמילו סיינפואגוס. 
צ'ה, לדוגמה, הוא סמל; הוא מייצג רגש מסוים עבור לפחות שלושה 
דורות באירופה ובעולם. כיצד רואה אתה את ידידך צ'ה, מה הדבר 
הראשון שעולה על דעתך? 


פידל קסטרו: למען האמת, היה לי קשה להכיר בעובדת מותו של 
צ'ה. פעמים רבות חלמתי - לפעמים אני מספר על חלומותיי - 
חלמתי שאני משוחח עמו, שהוא חי; זה דבר מיוחד מאוד, כאשר 

פידל קסטרו 


עולה לך במאמץ שכזה להפנים את עובדת מותו של אדם. ומה 
הסיבה לכך? לטעמי, זה מכיוון שהוא נוכח בכל מקום ובכל זמן. 

מותו אירע הרחק מכאן, מרחק אלפי מילין מארצנו, ואני אומר 
לך שעובדת מותו איננה עובדה שקל להתרגל אליה. קרה לי ההפך 
ממה שקרה עם חברים אחרים, גם אם פעמים רבות איבדנו חברים 
במאבק, ראינו חברים נופלים. אומר לך, באשר לצ'ה נוצר רושם 
שהוא עמנו תמיד, בשל כל מה שהוא מסמל, בשל אישיותו, בשל 
התנהלותו, בשל עקרונותיו. היו לו מספר תכונות יוצאות דופן. 
הכרתי אותו היטב, מאז פגישתנו לראשונה במקסיקו ועד יציאתו 
האחרונה מהארץ. 

אני חש בכאב שעם מותו של צ'ה אבד לנו שכל חריף מאוד. 
לאדם הזה היה עוד הרבה לתת, בתיאוריה ובפרקטיקה, למען בניית 
הסוציאליזם. 


ג'יאני מינה: במכתב שכתב לך צ'ה לפני יציאתו נראה שהוא כמעט 
מכה על חטא על כך שלא הכיר באיכויותיך כמנהיג מוקדם יותר, 
שלקח לו זמן רב להכיר בהן באמת. 


פידל קסטרו: למה ניתן לייחס זאת? ראשית, צ'ה היה מאוד שתקן; 
הוא לא היה אקספרסיבי, לא הביע דברים. 

הוא הרגיש את הדברים אך לא אמר אותם. למעשה, במקום 
כלשהו צצות ועולות כמה שורות חבריות מאוד אשר כתב עליי 
(ותועדו). כדרך הטבע הוא היה מעט ספקן בנוגע לאמריקה 
הלטינית, לפוליטיקאים הלטינו-אמריקאים, ויכול להיות שדאג 
שמא מהפכתנו תגיע לסוף שאליו הגיעו מהפכות אחרות. אך 
למעשה מעולם לא נוצר בי רושם של ספקות מצדו, ולו הקלות 
ביותר. הוא תמיד היה חברי ומלא כבוד כלפיי. יכול להיות שהטיל 
ספקות כלשהם בתנועה, שכן תנועתנו הייתה הטרוגנית והכילה 
אנשים מכל מיני מוצאים. הוא כבר היה בעל השכלה מהפכנית 

צ'ה גווארה בזיכרונותיו של פידל קסטרו 


טובה, השכלה מרקסיסטית טובה, הוא היה למדן גדול. הוא למד 
רפואה, ערך מחקרים והקפיד מאוד בלמידת סוגיות המרקסיזם, 
ובמובן הזה היה מעט ספקן. 

אני מאמין שאם כתב את הדברים הללו, עשה זאת מתוך כנות 
יתרה. למעשה, נאלצתי לפעול פעמים רבות על מנת לתאם בין 
גורמים שונים, כדי לאחד את השורות על אף היסוסיהם של חברים 
כאלה ואחרים, על מנת להיות סבלני ביחסיי עמם. מצ'ה, שהיה 
אימפולסיבי, אמיץ מאוד, נועז מאוד ולעתים פזיז, היו לי תמיד 
ציפיות מיוחדות. יותר מפעם אחת התנדב למשימות; לכל משימה 
הוא היה המתנדב הראשון, ובייחוד למשימות הקשות ביותר, 
שאותן הציע בעיצומו של קרב; במילים אחרות, היו בו נדיבות 
ואלטרואיזם מוחלט. קובה לא הייתה מולדתו. הוא הצטרף אלינו - 
ואף על פי כן היה מוכן בכל יום ויום לתת את חייו למען המהפכה. 

כדרך הטבע, דאגתי תמיד להפעיל קאדרים"* בהתאם לחשיבותה 
של הפעולה. בכל פעם שאחד הפעילים הגיע להישגים וצבר ניסיון, 
הפעלתי אחרים על מנת שילמדו ויתפתחו. במלחמה אי- אפשר 
לשלוח שוב ושוב את אותו קאדר לפעולות מסוכנות, מכיוון 
שבמוקדם או במאוחר תאבד אותו, ואנו היינו צריכים להחזיק 
בקאדרים רבים. מאחר שרצו לעשות דברים לקחתי על עצמי 
לשמור עליהם, במידת האפשר, ולהפעילם במשימות החשובות 
ביותר. לעתים קרובות העברתי תחומי אחריות מסוג זה מפעיל אחד 
לאחר, והוא בכלל זה [...] ובכן, בכנות אני סבור שאילולא המדיניות 
הזו, צ'ה לא היה שורד את המלחמה בשל כל אותן תכונות שהיו 
לו. אך הוא היה איש בעל רגש כבוד מפותח מאוד. אילו נראה לו 
שברגע כזה או אחר שגה בפקפוק כזה או אחר, הוא היה חש בצורך 
לומר זאת בכל דרך אפשרית. כזה היה. 


0. במילון המונחים הקומוניסטי, "קאדר" (0ו630) הוא פעיל בעל כושר 
מנהיגות מוכר הנושא באחריות במסגרת הארגון. 

פידל קסטרו 


ג'יאני מינה: המהפכה הקובנית היא מדהימה. היא איחדה בין 
אינטלקטואל כמו צ'ה, אינטלקטואל כמוך ואדם פשוט מבני העם 
כמו קמילו; שורשים שונים, רקע תרבותי שונה, אך חייתם יחד 
בהרמוניה. כנראה, היה לכם חלום משותף. 


פידל קסטרו: היינו שלושה אנשים ממקורות שונים מאוד ובעלי 
תכונות שונות. צ'ה היה חריג בכך שלא היה קובני אלא ארגנטיני. 
כאשר פגשנו אותו במקסיקו, היה זה לאחר ששירת בהתלהבות 
כרופא בגואטמאלה בתקופת השינוי הפוליטי והרפורמה האגררית 
שם; הוא היה עד להתערבות האמריקאית וסבל ממנה רבות. זה היה 
משהו שהוא נשא בתוכו, ועד מהרה הוא הצטרף אלינו, כפי שאמר 
- לאחר שיחה אחת. 

מן הסתם, הבין שמדובר במהפכה אנטי-אימפריאליסטית, 
מהפכת שחרור לאומי; זאת עדיין לא הייתה מהפכה סוציאליסטית, 
וזו נראתה לו רחוקה מעט, אך הוא הצטרף בכל לב. נוסף לכך, הוא 
היה הרופא שלנו. אף אחד לא שיער שצ'ה יהפוך לגיבור חיל. הוא 
אהב ספורט. כמעט בכל סוף שבוע ניסה לטפס על פופוקאטפטל;י* 
מעולם לא הצליח להגיע לפסגה, אך כל שבוע ניסה מחדש. הוא 
סבל מאסתמה וזו הגבילה אותו מאוד. הוא עשה מאמץ הירואי 
על מנת לטפס על הר הגעש הזה, ואף על פי שמעולם לא הגיע 
לפסגתו, מעולם לא הפסיק לנסות, והדבר משקף את אופיו. הוא 
היה הרופא שלנו, בשל המגבלות שלו שירת כרופא; אף אחד לא 
שיער לעצמו שיהיה חייל, והרי לא היה רק אינטלקטואל גדול, 
אלא גם חייל גדול. 

קמילו היה איש העם. גם במקרה שלו לא שיער איש בתחילת 
הדרך לאיזו גדולה צפוי להגיע. לאחר מכן הוא התבלט עד 


1. 00091600 -- הר געש פעיל בגובה 426,5 מטרים, מרחק שבעים 
קילומטרים מהעיר מקסיקו. 

צ'ה גווארה בזיכרונותיו של פידל קסטרו 


מאוד. אני בטוח שרבים היו יכולים להתבלט; מבין 82 האנשים 
בקבוצתנו, הרהרתי לאחר מעשה, כארבעים היו בעלי פוטנציאל 
להפוך למפקדים בכירים; ומבין אלה שנותרו, המעטים שנותרו, 
צמחו כמה מפקדים מבריקים, ביניהם קמילו, צ'ה וחברים אחרים, 
וביניהם מפקד מבריק שאין נוהגים להזכירו - ראול. 


ג'יאני מינה: כמה שונים היו קמילו וצ'ה? 


פידל קסטרו: לכל אחד מהם היה אופי שונה, אך הם אהבו מאוד 
זה את זה וכיבדו זה את זה. קמילו היה בדחן, קומיקאי לכל עת. 


ג'יאני מינה: קובני. 


פידל קסטרו: היה לו הומור קובני, הוא תמיד צחק, נועז מאוד, 
אינטליגנטי מאוד, פחות אינטלקטואל מצ'ה, אך מפקד מצוין 
כמוהו, שלא נתן לאויב שום הזדמנות. הוא היה אמיץ מאוד, אך 
ללא הפזיזות שאפיינה את צ'ה. צ'ה היה כאדם ההולך לקראת 
המוות, וקמילו קרא תיגר על המוות, לא היה בו פחד, אך הוא לא 
נהג בפזיזות. אלו ההבדלים ביניהם. 

הם אהבו מאוד זה את זה. 


ג'יאני מינה: ואחיך ראול? 


פידל קסטרו: עוד מפקד שכפי שאמרתי אינו מוזכר בתכיפות הוא 
ראול. הוא בעל יכולות, אחראי ומבריק, וגם הוא שיחק תפקיד 
חשוב ביותר. 

מהקבוצה שנותרה צמחו כמה מפקדים מצוינים. משום כך אני 
חושב שאילו היו ניצלים מקרב הקבוצה הראשונה רבים יותר, רבים 
מביניהם היו מגשימים את הפוטנציאל שלהם; לפחות חמישה-עשר 
או עשרים מפקדים בולטים היו יוצאים מקבוצתנו, מכיוון שכל מה 
שהאדם זקוק לו על מנת להתבלט הוא הזדמנות ואחריות. 

פידל קסטרו 


ג'יאני מינה: המפקד, לפני עשרים שנה יצא צ'ה מקובה על מנת 
להילחם בבוליביה. תוכל לומר לי היכן היה מרגע שעזב את הוואנה 
ועד שהגיע לקובה? 


פידל קסטרו: הוא באמת רצה לנסוע לדרום אמריקה. זה היה רעיון 
ישן שלו. משהצטרף אלינו במקסיקו - כבר אז לא הציב תנאים, 
אם כי הציג עניין אחד: "הדבר היחיד שאני מבקש הוא שיורשה לי, 
לאחר ניצחון המהפכה, ללכת להילחם בארגנטינה" - בארצו - 
"ושלא יגבילו אותי באפשרות זו, שסיבות מדיניות לא תמנענה את 
הדבר". ואני הבטחתי לו. זה היה רחוק מאוד מאתנו אז, כמובן. אף 
אחד לא ידע, ראשית כול, אם ננצח במלחמה ומי יישאר חי, ולו היו 
עוד פחות סיכויים לשרוד בשל נמהרותו, אך הוא הציג את הסוגיה. 
מדי פעם בפעם הוא הזכיר לי זאת - בימינו בסיירה וגם לאחר מכן 
- הזכיר לי את משאלתו ואת הבטחתי, הוא הביט תמיד קדימה. 
ברור שלאחר שצבר ניסיון רב בסיירה מאסטרה, התלהבותו 
מרעיון המהפכה בדרום אמריקה, בארצו שלו, רק גברה. לאחר 
שחווה את הניסיון יוצא הדופן שלנו, את האופן שבו בנינו צבא 
וניצחנו במלחמה על אף תנאים קשים מנשוא, התפתחה בו אמונה 
גדולה באפשרויותיה של התנועה המהפכנית בדרום אמריקה. 
כאשר אני אומר דרום אמריקה, אני מתכוון בעיקר לחלק הדרומי 
של דרום אמריקה. המחויבות הייתה בעינה, ותמיד אמרתי לו: "אל 
תדאג, את ההבטחה נקיים". הוא הזכיר זאת אולי פעמיים או שלוש. 
עם ניצחון המהפכה עמדו בפנינו משימות רבות, בעיות מכל 
מיני סוגים: בעיות פוליטיות, בעיות של איחוד כוחות, בעיות 
מדיניות, בעיות כלכליות וכן הלאה. מצ'ה, כפי שאמרתי לך, אף 
אחד לא ציפה שיהפוך לחייל דגול; הוא היה הרופא, הוא החל 
להתבלט מהקרבות הראשונים והפך למצביא גדול. הוא וקמילו יחד 
שיחקו תפקיד מפתח במלחמה כאשר הנהיגו את הפלישה למרכז 
תחת תנאים קשים; על זאת נוכל לדבר הרבה יותר, אך לא זה הרגע. 

באותו רגע הוטל עלינו להתמודד עם כל בעיותיה של מהפכה 
מצליחה, כאשר לא נותר מהמדינה הישנה דבר, לא כוחות המזוינים 
ולא מנגנון המנהלי. ארגונים מהפכניים שונים - אם כי שלנו היה 
בעל המשקל הגדול מכולן - נהנו מתמיכתו של הרוב הגדול 
מבין האוכלוסיה, וניצלנו את ההשפעה הזאת על מנת להתאחד. 
תמיד נלחמתי בכיתתיות מכל סוג. זו הייתה תקופת איחוד הכוחות 
המהפכניים. קמילו השתתף בכך, אך קמילו הלך מאתנו ממש 
בטרם עת, באוקטובר, לאחר כל הסיפור של קאמאגווי והבעיה עם 
אוברט מאטוס. 

מאוחר יותר מונה צ'ה לשר התעשייה, והוא עבד בשיטתיות 
גדולה. הוא נשא משרות שונות. בכל פעם שהיה חסר אדם רציני 
למשרה חשובה התנדב צ'ה לעבודה זו. קודם לכן מונה לנגיד 
הבנק המרכזי ברגע שבו אותם טכנאים ומומחים לבנקים שלא 
היו עקביים פוליטית עזבו את הארץ. לאחר מכן התבדחו וסיפרו 
סיפורים, שלפיהם אני חיפשתי כלכלן וצ'ה התנדב. שאלו אותו: 
"האם אתה כלכלן]?" (גופוומסמססס), והוא ענה, "לא, אני קומוניסט" 
(8ו18חטומסס). ואז התחיל המאבק בתוך הארץ, וגורמי הימין האשימו 
את צ'ה בכך שהוא קומוניסט ודברים כגון אלה. 

שהרי צ'ה נודע תמיד באחריותו הרבה. כל מטלה שלקח על 
עצמו קיים במלואה, באופן מזהיר; הוא עבד הרבה וצבר ניסיון 
ראשוני בבנייתו של הסוציאליזם בתעשייה המולאמת, בארגון 
הייצור, בבקרה על הייצור ובעבודה ההתנדבותית; הוא היה מחלוצי 
העבודה ההתנדבותית. כמעט בכל הפעילויות השתתף. הוא היה 
עקבי מאוד בכל אשר עשה והציב דוגמה בכל מעשיו. 

בכל הדברים הללו השקענו את שנותיה הראשונות של 
המהפכה. מאוחר יותר הוא החל להראות בבירור סימנים של חוסר 
סבלנות, שכן ביקש ליישם את תוכניותיו הישנות ואת רעיונותיו 
הישנים. אני מאמין שגם התחושה שהשנים חולפות השפיעה עליו. 
למאבק נדרש כושר גופני מיוחד; הוא היה סבור שהוא מסוגל 

לכך, ואכן הוא היה בשיא כושרו השכלי והגופני כאחד. מהניסיון 
שצבר בקובה שאב רעיונות רבים שחשב ליישמם בארצו שלו. הוא 
חשב על מולדתו, אך לא רק עליה; הוא חשב על כל אמריקה, על 
אמריקה הדרומית בכלל. 

הוא היה חסר סבלנות. מניסיוננו שלנו אני יודע שהשלב 
הראשון בתהליך כמו זה שהוא ביקש להוציא לפועל הוא שלב 
קשה, ולכן הצעתי את הרעיון שאחרים ייצרו עבורו את מיטב 
התנאים למה שביקש לעשות, וביקשנו ממנו להתאזר בסבלנות, 
שכן טרם הגיע הזמן. הוא רצה להגיע ולעשות הכול בעצמו מהיום 
הראשון, ואנחנו רצינו שקאדרים אחרים, מוכרים פחות, יבצעו את 
הצעדים הראשונים הללו. 

נוסף לכך, הוא היה מעוניין מאוד בבעיות הבינלאומיות, 
בבעיותיה של אפריקה. באותה תקופה אירעה ההתערבות של 
שכירי החרב בקונגו הבלגית לשעבר, היום זאיר;?* מותו של 
לומומבה, כל זאת; בקיצור, משטר ניאו-קולוניאלי שנגדו התנהל 
מאבק מזוין. את זה לא פרסמנו מעולם. התנועה המהפכנית ביקשה 
מאתנו עזרה אז, ואנו שלחנו לה מדריכים ולוחמים, כוח משימה 
אינטרנציונליסטי. 


ג'יאני מינה: זו תנועתו של לומומבה? 


פידל קסטרו: באותם ימים המנהיג היה סומיאלו,' זו הייתה אותה 
תנועה, אך לומומבה מת זה מכבר. 
אם כן, אני בעצמי הצעתי לצ'ה את הרעיון שירוויח זמן, שיחכה; 


2. היום הרפובליקה הדמוקרטית של קונגו. 

3. סומיאלו, גסטון-אמיל (14100ג50 16והזם-מ0ו69%) -- שר ההגנה וראש 
הצבא העממי של קונגו, הקים בסטאנליוויל את ממשלת המורדים 
של תומכי לומומבה; הודח בידי כוחות בלגיים ושכירי חרב זרים; 
זכה לסיוע מצ'ה ומלוחמים אינטרנציונליסטים קובנים. 

הוא רצה לפתח קאדרים, לצבור ניסיון, ולכן העמדנו אותו בראש 
הקבוצה שנשלחה לעזור למהפכנים במה שהיום מכונה זאיר. הם 
עברו דרך טנזניה, חצו את אגם טנגנייקה. היו שם בסביבות מאה 
קובנים, והם בילו שם כמה חודשים. 

הקו שהנחה אותו היה ללמד את הזאירים להילחם. הקובנים 
נלחמו שם לצד הפטריוטים הזאירים נגד שכירי חרב לבנים ונגד 
הכוחות ששלחה הממשלה. היו קרבות רבים נגד שכירי החרב, אך 
המטרה, כמובן, לא הייתה להילחם במקומם של האפריקאים אלא 
לסייע להם, ללמד אותם כיצד להילחם. 

אך התנועה הייתה אז עדיין עוברית, לא היו לה כוח ואחדות 
מספקים, ובסופו של יום המנהיגים המהפכניים עצמם באותה 
מושבה בלגית לשעבר החליטו להשעות את המאבק והחיילים 
הוסגו. למען האמת, החלטתם הייתה נכונה, שכן התברר שהתנאים 
לפיתוח המאבק לא היו בשלים באותו רגע. הזאירים ניתחו את 
המצב יחד עם הצד הקובני, אנחנו הסכמנו עם נקודת המבט שלהם; 
וכתוצאה מכך הכוח נסוג והחיילים הקובנים חזרו לארצנו. 

צ'ה, ששהה כשבעה חודשים בזאיר, נותר במשך תקופה בטנזניה 
וניתח את החוויות שזה עתה עבר. כתמיד הוא ביצע את המשימה, 
היה ופעל ללא רבב כמופת לחיקוי. שהותו באפריקה הייתה תקופת 
מעבר שבה המתין להיווצרותם של התנאים למסע לדרום אמריקה. 

לאחר תקופת זאיר הוא שהה בטנזניה, הרוויח לו זמן; בילה 
כמה חודשים בטנזניה, לאחר מכן נסע לארץ סוציאליסטית במזרח 
אירופה. למען האמת [...] ובכן, לא אומר את שמה מכיוון שלא 
התייעצתי עם המדינה ולא ביקשתי רשות. הוא היה שם ולא רצה 
לשוב מכיוון שהתבייש לחזור לקובה לאחר פרסומו של המכתב. 

ברגע מסוים לא היה מנוס מפרסום המכתב, לא יכולנו להותיר 
ללא מענה את דעת הקהל הבינלאומית, ולאור המערכה המזיקה 
שנוהלה נגדנו לא הייתה לנו ברירה אלא לפרסם את המכתב. 
כמובן, המכתב לא פירט את משימתו. דובר בו רק על מאבק 

בארצות אחרות. אך לאחר שהמכתב כבר פורסם לנוכח הצורך 
הפוליטי הבלתי נמנע בפרסומו, לאחר שכבר נפרד מקובה, הוא לא 
הסכים לחזור יותר אליה וזאת בשל אופיו המיוחד. אולם בסופו של 
דבר שכנעתי אותו לשוב, שכן זה היה הדבר הנכון ביותר להשגתן 
של המטרות המעשיות שאותן ביקש להוציא לפועל, והוא שב 
לקובה בחשאי. הוא היה כאן כמה חודשים, באזור הררי, קשה, לשם 
אימונים; כמה חודשים התאמן יחד עם אלו שליוו אותו. 

הוא ביקש את עזרתה של קבוצת חברים, לוחמי גרילה ותיקים 
וגם חדשים שהיו עמו בזאיר, וביקש שיתמכו בו במהלך הזה. הוא 
בחר את הקבוצה, שוחח עם כל אחד ואחד מהם, ואנו אישרנו 
את הרכב הקבוצה, שכלל חברים מנוסים מאוד, שכן לשם ביצוע 
המשימה שעמדו לעשות שם היה בהחלט צורך בקבוצת מתנדבים 
מנוסים. במשך חודשים התאמן עמם ועשה כל מיני עבודות 
מקדימות לקראת תנועתה של הקבוצה לבוליביה. 

הוא בחר את השטח ופיתח את תוכנית הפעולה שלו. אנו 
שיתפנו פעולה וסיפקנו תמיכה עבור הוצאתו לפועל של הרעיון, 
אם כי היינו, מן הסתם, מודאגים מהסיכונים הטמונים בו. היינו 
מעדיפים שצ'ה ישתלב בתנועה מפותחת הרבה יותר, אך הוא רצה 
להיות שם כבר כמעט מההתחלה, ואנו הצלחנו להחזיק אותו רק 
עד לאחר ביצוען של המשימות הראשונות ממש. כאשר נסע כבר 
הייתה לו מידה מסוימת של ביטחון, שכן הזמנים הקשים ביותר הם 
הזמנים הראשונים הללו. 

למעשה, כל זה אורגן בפרוטרוט, בשלמות; מסעם של צ'ה 
וכל חבריו בוצע והם הגיעו למחנה, שכבר נמצא בתוך השטח. 
המשימה לא הייתה קלה, אך היא הושלמה הודות לשיטות שבהן 
השתמשו, והם הגיעו לנקודת המפגש עם קבוצת חברים שם באזור 
נִיאנְקאהוּאֶסוּ - כך נדמה לי שהוא נקרא - בחלק של בוליביה 
שאותו בחר בעצמו. 

זהו פחות או יותר המסלול: מסע באפריקה; לאחר מכן, כשיצא, 

טנזניה, מזרח זאיר; שוב לטנזניה; מדינה סוציאליסטית באירופה; 
שוב קובה, ובפעם האחרונה, מסע לאזור שבחר בבוליביה. 


ג'יאני מינה: האם הייתה זו טעות לבחור בבוליביה, שבה העם, ככל 
הנראה, לא היה בשל למהפכה? האם הייתה זו שגיאה רומנטית, 
בחירה גיאוגרפית שלא הייתה מוצרקת מבחינה אסטרטגית? 


פידל קסטרו: לא הייתי אומר זאת. הוא התעניין בארגנטינה, באמת 
בערה בו התשוקה לעשות מהפכה בארגנטינה. אך באותה תקופה 
לא היו לנו יחסים עם אף מדינה בדרום אמריקה, כל ממשלותיהן 
היו מאוחדות לצד ארצות הברית נגד קובה. בתחילת הדרך הוא 
אסף קבוצה של ארגנטינאים, ביניהם ארגנטינאי ששירת בסיירה 
מאסטרה כעיתונאי, חורחה ריקרדו מאסטי,* שלאחר מכן הקים 
את סוכנות הידיעות "פרנסה לטינה", וממנו נדבק ברעיון לצאת 
למאבק בארגנטינה. מאסטי, בתיאום עם צ'ה, ניסה לארגן חזית 
בצפון ארגנטינה, באזור סאלטה. מאסטי נפל בעת מילוי תפקידו. 

צ'ה היה תמיד אדם רגיש מאוד ומחויב לחבריו. עצם העובדה 
שהוא יזם את המאמץ הזה, את המאבק שעבורו הקריבו כמה חברים 
את חייהם, היה ללא ספק אחד הגורמים שהשפיעו רבות על חוסר 
הסבלנות שבה דרש להוציא לפעול את רעיונותיו. את האזור הזה 
כבר למד והכיר. ונראה שחשיבותו של האזור שבחר בבוליביה 
טמונה בקרבתו לגבול הארגנטיני. 

הוא הכיר את אופיו של האיכר הבוליביאני - שתקן, מסויג, 
חשדן מאוד; הוא ידע שהוא שונה מאוד מהאופי הקובני, שכן הוא 
עצמו - לאחר שסיים את לימודי הרפואה - נסע ברחבי דרום 


4. חורחה ריקרדו מאסטי (8800/\, 1964-1929) - עיתונאי ארגנטיני; 
הגיע לסיירה מאסטרה בינואר 1958 והצטרף אל המורדים; הקים 
והוביל את "פרנסה לטינה" (סוכנות ידיעות לטינו-אמריקאית); מת 
בעת ארגון תנועת הגרילה בארגנטינה. 

אמריקה על אופנוע, הגיע עד לאמזונאס ולמקומות רבים אחרים, 
יצר קשר עם המקומיים והכיר את הטרגדיה של האינדיאנים ואת 
אופיים. הוא ידע הרבה על כך והרגיש בכך, ויותר מפעם אחת 
הסביר לי וסיפר לי עליהם ועל חוויותיו מהעבודה עמם. הוא ידע 
שזה ייקח זמן, שלא יהיה קל. הוא היה מודע לקשיי המשימה 
שעמדה לפניו. 

אלא מה? היה לו גם הניסיון אשר עבר לצדנו, הניסיון הכמעט 
בלתי ייאמן שלנו. הוא ידע כיצד לאחר כמה כישלונות, הצליחה 
קבוצה קטנה כל כך להתארגן ולהוציא לפועל מאבק בתנאים 
קשים עד מאוד. הייתה לו אמונה עיוורת במאבק מהסוג הזה 
ובאפשרויותיו, על אחת כמה וכמה לאחר כל הניסיון שצבר. 

הוא בחר את השטח, את המקום. לא הייתי אומר שהייתה כאן 
טעות מהותית. לא הייתה טעות. הוא ניסה לקבל את תמיכתם של 
כוחות מאורגנים, כוחות פוליטיים מאורגנים. הוא הניח שיקבל 
תמיכה מהמפלגה הקומוניסטית הבוליביאנית ומכוחות אחרים; היו 
כוחות אחרים שהצטרפו, אך באותה תקופה היו פילוגים בשמאל 
ובתנועה הקומוניסטית. 


ג'יאני מינה: בעניין זה טוען אביו של צ'ה, המהנדס גווארה, 
שהמפלגה הקומוניסטית הבוליביאנית אחראית למותו, שכן אם לא 
בגדה בו ודאי נתנה לו למות. עם זאת האם נכון מה שאומר רז'י דברה 
- שניתן היה להציל את צ'ה באמצעות משלחת של קומוניסטים 
בוליביאנים צעירים שהייתה אמורה לצאת מקוצ'במבה? 


פידל קסטרו: אינני שותף לאף אחת משתי הדעות הללו; אני 
מכיר היטב את הסוגיות שבנידון. למפלגה הקומוניסטית היו כמה 
מנהיגים. עם המזכיר הכללי, מריו מונחה, התקיימו שיחות והגיעו 
להסכמה כלשהי. אך היו גם מנהיגים אחרים, וכאן באמת התקיים 
מאבק עם מוּנְחָה. הסיפור ידוע: היה ויכוח בין צ'ה למונחה בשל 

עמדות מסוימות של מונחה, שאיפות להנהיג אולי, וצ'ה לא קיבל 
זאת. אני מאמין שמונחה נגרר לשאלות פורמליות. הפעולות החלו 
בארצו, והוא היה מזכיר המפלגה במדינה, אך על מנת להנהיג 
באמת את היוזמה הזאת שהתמקמה באזור הספר של בוליביה לא 
היה מנהיג מתאים יותר או מוכשר יותר מצ'ה. אך הדבר גרר אי- 
הבנות ולא הייתה הסכמה. מונחה פרש. קיבלנו את המידע ומיד 
זימנו לכאן מנהיגים חשובים אחרים, בעלי שיעור קומה במפלגה: 
קויה** היה אחד, ועמו מנהיג פועלים מוכר ומוערך, סימון רייס % 
ביקשתי מהם שיבואו לקובה, שוחחתי עמם ואמרתי להם: "נוצר 
המשבר הזה, המצב עדין מאוד ואני מזמין אתכם לשיחה, חיוני 
שתעניקו לצ'ה סיוע". 

הם כולם התחייבו לעזור, היו מוכנים להעניק סיוע ולשתף 
פעולה, ועשו ככל יכולתם אף על פי שמזכיר המפלגה היה חלוק 
עליהם. האירועים הלכו והסלימו ולא הייתה להם הזדמנות לפעול. 
אך גישתם לעניין הייתה מצוינת והם הבינו הכול בישיבה עמי. 
קויה הפך לאחר מכן למנהיג המפלגה אחרי מונחה, וסימון רייס גם 
הוא נשא בתפקידים חשובים בהנהגת המפלגה. הם היו מהמפלגה 
הקומוניסטית והם התחייבו לעזור. 

כאשר הגיעו אלינו הידיעות על המצב, חיפשנו פתרונות. השגנו 
את תמיכתן של תנועות שונות ושל כמה לטינו-אמריקאים. הם היו 
בשלב זה של העבודה שבו העניינים הסתבכו ונוכחותם התגלתה; 
אני חושב שהם היו זקוקים ליותר זמן. אך מסיבה כזו או אחרת, בשל 
צירוף נסיבות, היחידה נחשפה כשעוד הייתה בשלב ההתארגנות. 


5. חורחה קויה (0189א) - מנהיג המפלגה הקומוניסטית הבוליביאנית; 
החליף את מונחה בתפקיד המזכיר הכללי בדצמבר 1967. 

6. רייס, סימון (69ץ89 מס6גופ) - מנהיג כורים בוליביאני וממנהיני 
המפלגה הקומוניסטית. מאוחר יותר מונה למזכיר הכללי של 
המפלגה. 

מונחה נושא באחריות מסוימת, אך מבחינה היסטורית אין 
זה נכון להאשים את המפלגה הקומוניסטית. מספר קומוניסטים 
הצטרפו למאמץ: האחים פרדו, אנשים מצוינים, בעלי פוטנציאל 
להיות מנהיגים מצוינים, הצטרפו ותמכו בצ'ה, וחברים חשובים 
בהנהגת המפלגה, בניגוד לדעתו של מונחה, רצו לעזור. כך שאם 
מבקשים אשמים יש להאשים את מונחה, אך אין זה צודק להניח 
לפתחה של המפלגה הקומוניסטית את השתלשלות האירועים. 


ג'יאני מינה: באירופה אומרים גם ש... 


פידל קסטרו: ובעניין דַבְּרָה עוד לא עניתי לך, כל זה שייך לתחום 
הפנטזיה. כן, אך ורק לתחום הפנטזיה, שכן לא התקיימו תנאים 
מינימליים, לא היו בנמצא כלי נשק ואנשים מוכשרים ומאומנים 
שיארגנו כוח להצלתו של צ'ה. זו תיאוריה, ואפשר לדבר עליה רק 
כתיאוריה; זו פנטזיה. יש להבין שאין מדובר כאן בלוחמה סדירה, 
זו לוחמת גרילה, לוחמה בלתי סדירה, וללוחמה מסוג זה יש חוקים 
משל עצמה. אין זה כך; הדברים אינם נפתרים כה בקלות. 


ג'יאני מינה: באירופה אומרים גם שהמוציא לאור פלטרינלי'ל עזר - 
שלא מרצונו, כמובן - לסי-איי-אי לעלות על עקבותיה של הקבוצה 
הקטנה של צ'ה ביער שליד וייאגראנדה. יש משהו בדברים? 


פידל קסטרו: למען האמת, זו הפעם הראשונה שאני שומע זאת, 
שאני שומע את השמועה הזו בגרסה זו. לא הייתה אפשרות כלשהי 
שהתערבות מצד פלטרינלי תוביל למצב הזה. היום הסיפור כולו 
ידוע, שכן ספרים רבים נכתבו על העניין ואני קראתי אותם. 


7. ג'יאנג'אקומו פלטרינלי (611מחזוט, 1972-1926) - נצר למשפחת 
אצולה. הצטרף למפלגה הקומוניסטית האיטלקית והקים הוצאה 
לאור חשובה. ככל הנראה, נרצח בידי קבוצת ימין קיצוני. 

ראשית, למדתי היטב את יומנו של צ'ה והכרתי את צ'ה היטב; 
באמצעות היומן הצלחתי להבין את מצבי רוחו, כל דבר, בשל 
ההיכרות העמוקה שהכרתי אותו. 

לאחר מכן הגיעו לידינו כל המסמכים והניירות של הצבא 
הבוליביאני, וכל המידע שהגיע אליהם: מתי, באיזה רגע, כיצד 
פירשו את המידע ומה עשו עמו. כל הסיפור הזה נכתב כבר, לא 
רק מה שכתבו המהפכנים - ישנם גם יומניהם של חברים אחרים 
ששרדו, אלו שהיו לצדו של צ'ה עד הרגע האחרון, כמה מיומניהם 
נפלו לידי הצבא הבוליביאני. הגיעו לידינו העדויות ואנו יודעים, 
צעד אחד צעד, מה קרה שם: היו כמה כשלים במשמעת, כמה 
שגיאות שסיפקו לאויב רמזים, גם אם לא נודעה חומרתם. אך אין 
דבר וחצי דבר בין כל זה לבין פלטרינלי או כל אדם אחר. עובדות 
אלו ידועות לפרטי פרטיהן. 

כידוע, כבר היו להם מחנות, הרי כל התנאים כבר נוצרו, וכל 
העובדות האלו כבר ידועות. הצבא שם לב שמתרחש משהו מוזר, 
אך הדבר עולה בקנה אחד עם נסיבות אחרות. צ'ה יוצא לפשיטה 
בראשות יחידה חזקה העורכת סיורים בשטחים נרחבים באותו אזור. 
הנותרים במחנה הם החדשים ביותר, אלה שזה עתה הגיעו. אך 
הסיור הזה נמשך שבועות ארוכים, זו אודיסיאה של ממש המתוארת 
בפרטים ביומנו. הקבוצה מטפסת על הרים גבוהים וחוצה שטחים 
קשים ונהרות העולים על גדותיהם; כמה חברים נופלים במהלך 
הסיור, כמה טובעים למוות, אחד או שניים; והכוח חוזר מותש 
לחלוטין לאחר כמה שבועות של צעידה. כאשר הם מגיעים למחנה 
הם מגלים שהיו שם כמה בעיות, כמה כשלים במשמעת וכמה 
קשיים בהיעדרו של צ'ה; אך הגרוע מכול - הכוח מגיע סחוט כולו, 
כמה מאנשיו חולים, אך אין לו זמן להתאוששות שכן תוך כמה 
ימים מתחילים סיורי הצבא והקרבות הראשונים, שבהם לא נופל 
אף לוחם בשל ניסיונם הרב; במארבים שביצעו לוחמים מעטים 
נתפסו כלי נשק, היריב הוכה קשות תוך כמה ימים. 

אך הייתי אומר שכל זה קרה בטרם עת. לאחר פשיטה, הם 
יוצאים מהמחנה, נותר כוח במחנה והקבוצה מתפצלת לשני כוחות 
שלא יראו עוד זה את זה. צ'ה אינו נושא מלאי מספק של תרופות 
אסתמה. מה שהתרחש על סיפון ה"גראנמה" קרה שוב - הוא לא 
הביא את התרופות; כמו בסיירה מאסטרה, היה צורך לעשות מאמץ 
עילאי כדי להשיג את התרופה בכל מחיר לאחר כמה מתקפות 
אסתמה נוראיות ששיתקו אותו. הוא היה זקוק לתרופות ובמשך כל 
התקופה הוא חי בלעדיהן. 

כל השאר כתוב ביסודיות רבה, בדיוק רב, ביכולת סיפורית 
גדולה, ביומנו של צ'ה; הוא תיאר בבהירות רבה ובדיוק רב את כל 
אחד מהמאורעות. ואין זה הישג של מה בכך, שכן במשך אותם 
חודשים הם חמקו מהצבא ונלחמו נגדו. בשום מצב לא הייתה 
אפשרות לשליחתו של כוח סיוע. אף אחד לא ידע היכן הם נמצאים, 
כל קווי התקשורת נחתכו בידי האויב, בערים אנשי הקשר הושמו 
תחת מעקב. 

וברגע זה גורלה של הגרילה היה תלוי במעשיה בלבד. צ'ה ידע 
שעם עשרים לוחמים - אם יצליחו להגיע כפי שהוצע למקום שבו 
ישנו בסיס חברתי, מקום שבו אינטי וקוקו פרדו היו מוכרים, מקום 
שאליו ניסו להגיע בשלב האחרון - תהיה לגרילה אפשרות לשרוד; 
הוא ידע זאת וצעד בכיוון הזה. תיאורי המאורעות, לא רק ביומנו 
אלא גם במסמכי הצבא הבוליביאני, מתעדים את מעשי הגבורה 
שעשו, את מספר הפעמים שתקפו את הצבא; היה זה הישג בעל 
ממדים אפיים. כל זה באמת ידוע. 

מה יכול היה להשפיע? יש לי דעה משלי. לדעתי, הידיעה על 
חיסולה של הקבוצה השנייה השפיעה עליו קשות. אלינו הגיעו 
הידיעות על אודות נפילת הקבוצה השנייה באמצעות סוכנויות 
הידיעות. הדבר ברור: בשל הניסיון שלנו אני מסיק מידית שהידיעה 
מדויקת, נכונה ואמיתית - כאשר נופלת תמרה, כאשר נופל 
חואקין, הקבוצה כולה נופלת - אך הוא מיאן להאמין בכך והדבר 

נשקף מהיומן. במשך חודשים הוא ממאן להאמין, הוא מאמין שזהו 
שקר שהצבא מפיץ, שהרי דיווחים שקריים רבים כבר הופצו. ואילו 
אנחנו, מרגע שראינו את המברק השתכנענו שהידיעה נכונה. 

כאשר הוא משתכנע בכך סופית - מכיוון שכמעט כל כוחותיו 
ותנועותיו הוקצו לניסיונות למצוא את הקבוצה השנייה - הוא 
משתכנע שהיא אינה קיימת, שלא תימצא עוד, ואז הוא יוצא 
למצעד ארוך בחיפוש אחר בסיס מיוחד, כאשר כבר יש עמו כמה 
לוחמים בוליביאנים טובים ובולטים. הייתה זו החלטה נכונה והיה 
להם סיכוי לשרוד. 

כמה השפיע על מצב רוחו מותם של אותם חברים? אני מאמין 
שלקראת הסוף הוא נהג בפזיזות, שכן הם הלכו בדרך ואז הוא נעצר 
בראש גבעה ואומר: "רדיו במבה צפה את בואנו, כולם חיכו לנו שם". 
כך פחות או יותר הוא אומר. קרא ביומן. הם הלכו בדרך לאותו אזור, 
הלכו בדרך ציבורית, כאשר מגיעים לפסגה הוא כותב ביומנו: "רדיו 
במבה צפה את בואנו", כלומר כל התושבים ציפו לבואם. 

ואני אומר שעל מצב רוחו השפיע בוודאות מות קבוצתו של 
חואקין. אני מכיר אותו היטב, ואני מאמין שברגע זה הוא פעל 
בהתאם לאופי זה שלו - הוא חש את הדברים בחוזקה רבה - 
בפזיזות מה. 

הוא ממשיך בהתקדמות, מגיע עם אור יום לכפר והכפר ריק. 
כאשר רואים כפר ריק זה סימן לכך שמשהו מתרחש, שהאוכלוסיה 
יודעת שהולך להיות קרב. על כל צבא - כל צבא, באשר הוא! 
- לא היה בשלב זה אלא לחכות בדרך, לארוב להם בדרך. ולאור 
היום כוח החלוץ יוצא לדרך על גבעות חשופות באופן כזה, כאילו 
לא היה קיים הצבא, ולכן חיל החלוץ נופל במארב לאור יום וכמה 
מאנשיו נופלים - מכה קשה לכוח. 

הקבוצה כללה אז כמה חולים, הם נשאו את הרופא החולה 
וצ'ה נשא אותו עמו בכל דרך אפילו כאשר עיכב את התנועה 
ואת ההתקדמות. במצבים דומים חיפשנו לעתים קרובות מקום 

להשאיר בו לוחמים חולים, שכבר לא היה להם כוח לצעוד, עם 
מישהו שיטפל בהם. הוא היה צריך לחפש סידור שכזה. אך החלוץ 
כבר אבד, מיקומו נודע, הוא נמצא בעמק, ובאותו קרב נהרגו כמה 
מהלוחמים הבוליביאנים הטובים. נהרג אחד מהאחים פרדו, אשר 
התבלטו רבות בקרב הלוחמים הבוליביאניים. המצב נעשה קשה 
מאוד, השטח קשה מאוד. הוא, שהצליח לחמוק במשך חודשים, 
תוך כדי קרב כל העת, שביצע מעשי גבורה לאינספור, מוצא את 
עצמו במצב קריטי: מיקומו ידוע, הוא מותקף, הוא נפצע, נשקו 
נהרס, ובמחי יד הוא נלקח בשבי ומועבר לנקודה בקרבת מקום. 

כל עוד הלכה בדרך קבוצה של עשרים לוחמים, ביניהם לוחמים 
בוליביאניים, אילו היו מגיעים לאזור שאליו ביקשו להגיע, היה 
להם סיכוי לא רק לשרוד אלא גם לפתח את תנועת הגרילה. עד 
אותו רגע, אם לשפוט לפי מה שידע צ'ה ולפי הניסיון שהיה לנו, 
היה סיכוי כזה. הרגע שבו נעלמה באמת האפשרות הוא הרגע שבו 
החלו להתקדם בצהרי היום על דרך המלך בין אותן גבעות שעליהן 
נפל כוח החלוץ במארב. 

ברגע זה כנראה השפיע עליו משהו עד מאוד - השפיע עליו 
הבוז כלפי המוות. פעם אחר פעם הוא הלך לפגוש את מותו, מעל 
לכול ברגעים מסוימים. שכן באותן נסיבות באמת היה עליהם 
להתקדם בזהירות יתרה, להתרחק מהדרכים, לחפש מקומות 
אחרים, להתקדם בחסות הליל; מארב זה, אם היה קורה בלילה, 
לא היה עושה נזק רב לכוח, שכן אז היו יכולים לראות את האויב 
בשל יריותיו בחושך או בשל איזה נצנוץ או סממן כזה או אחר. אני 
מאמין שכמה מתכונות אופיו השפיעו באותו רגע על המאורעות. 

אני הכרתי אותו מקרוב מאוד ואת היומן קראתי יותר מפעם 
אחת בתשומת לב רבה. 


ג'יאני מינה: ובשלב זה לא היית יכול לעשות דבר על מנת לסייע 
לו? כלומר בשלב האחרון של סיפורו? 

פידל קסטרו: זה היה בלתי אפשרי. מה יכולנו לעשות? לשלוח 
גדוד, פלוגה, צבא סדיר? הרי כלליו של מאבק הגרילה הם שונים; 
שם הכול תלוי במה שתעשה הגרילה. הם כתבו בדפי ההיסטוריה 
סיפור של גבורה, ויום אחד ידובר באובייקטיביות רבה יותר על 
הדברים שעשו. אפילו הצבא הבוליביאני בתיאוריו [...] ישנו גנרל, 
הגנרל גארי פראדו,* שקראתי את ספרו; כמובן, הוא משקף את 
התפיסה הרשמית, אך הוא איננו מסתיר את התפעלותו מהיריב. 

הם נתקלו בצבא פעמים רבות. הוא ידע זאת כמו שאנו ידענו 
זאת, שכן כאשר הגענו לסיירה גם אנחנו התפזרנו, והצלחנו לאסוף 
רק שבעה לוחמים חמושים; התחלנו מחדש את המאבק בסיירה 
מאסטרה, מקום שבו לא הכרנו איש, כששבעה כלי נשק בידינו. 
כאשר היינו עשרים, כבר היינו כוח של ממש. היה לו ביטחון 
בסיכויו של המאבק הבלתי סדיר; הוא ידע שבנסיבות אלה הגרילה 
תלויה בעצמה; היא איננה יכולה לחכות ולקבל תמיכה חיצונית, 
הדבר כמעט בלתי אפשרי. זה לא היה אפשרי, וסיוע חשאי היה גם 
הוא בלתי אפשרי, כל הרשת נקרעה לגזרים. באותו רגע הכול היה 
תלוי במעשיהם שלהם. כאן אין טעם להפעיל נוסחאות מתחום 
הלוחמה הקונבנציונלית, גייסות האמורים לצאת, כוחות הבאים 
והולכים. כל זה שייך לתחום הפנטזיה. 


ג'יאני מינה: המפקד, ברגע הדרמטי של מותו של צ'ה עלתה 
באירופה טענה נגדכם שלפיה לאחר פסגת גלאסבורו"הסכימו 


8. גארי פראדו (1960ע) - סרן בצבא בוליביה; הוביל את היחידה 
ללוחמה נגד הגרילה שתפסה את צ'ה; הגיע לדרגת גנרל. כתב את 
הספר כיצד תפסתי את ציה. 

9. פסגת גלאסבורו ((שט0ז )018800‏ -- מפגש בין מנהיגי ארצות הברית 
וברית המועצות, ג'ונסון וקוסיגין, בגלאסבורו שבניו ג'רסי ביוני 
7. הפסגה לא הניבה תוצאות ממשיות, אך דווח שהתנהלה ברוח 
חיובית. 

ארצות הברית וברית המועצות ביניהן להפסיק לפעול באסיה 
ובאמריקה הלטינית בהתאמה. לכן לא יכלה קובה לעשות דבר על 
מנת לסייע לצ'ה בבוליביה. 


פידל קסטרו: אני משתאה לנוכח מספר השמועות והפנטזיות 
המופרחות באירופה. עוד אגיע למסקנה שאירופה היא האזור 
הנבער מדעת ביותר בעולם. 


ג'יאני מינה: יכול להיות. 


פידל קסטרו: למען האמת, אפילו אינני זוכר את אותה פסגה. 
מלחמת וייטנאם הייתה בעיצומה, וכאן החלה והתפתחה אותה 
פעולה של צ'ה. דבר אחד לא היה קשור בשני, לא הייתה שום 
השתתפות סובייטית בעניין, שום שאלה של אסטרטגיה לא נידונה, 
ולמען האמת אנחנו הענקנו לצ'ה בנאמנות גדולה את כל הסיוע 
שביקש, את כל החברים שביקש, את שיתוף הפעולה שביקש, 
הכול. אנחנו קיימנו את דברנו. 

מה היינו מעדיפים? שצ'ה יחכה. היינו מעדיפים שימתין עד 
שתתפתח שם חזית של ממש, אך לא יכולנו לכפות עליו את 
ההמתנה. 

היינו עלולים להסתבך בבעיות פוליטיות ומדיניות, גינויים, 
כל מיני דברים כאלה; אך היינו נכונים לקשיים אלה שינבעו 
מקיום ההסכם בינינו, וכיבדנו את דיברתנו. לא זאת בלבד שנהגנו 
בכבוד, אלא גם האמנו במה שהוא עושה וביכולתו לעשות את 
מה שתכנן. 

אני תמיד אומר שהצלחה וכישלון אינם כשלעצמם סימנים 
לנכונותה של מדיניות. יכולנו למות כולנו תוך כדי מאבק; היינו על 
סף היכחדות יותר מפעם אחת. אילו היינו מתים, רבים היו אומרים 
ששגינו. אני חושב שאילו היינו מתים, לא היינו שוגים, ושדרכנו 
הייתה נכונה. אך ישנם מספר גורמים ומשתנים בלתי צפויים 

שמתערבים, ביניהם המזל, ואנחנו שרדנו את הימים הקשים כמעט 
בדרך נס. זהו סיפור ארוך ואחר. אך בנסיבות כאלה אי-אפשר לומר 
שההצלחה היא אמת המידה לצדקתה של מדיניות כזו או אחרת. 
גורמים שונים הובילו לתוצאה הקשה, אך אני אינני מפקפק בצדקת 
דרכו של צ'ה, ואני אומר שהייתי מעדיף שלא יעבור את השלב 
הראשוני הזה, המסוכן כל כך, ושיצטרף לכוח כמפקד פוליטי 
וצבאי, כאסטרטג של התנועה בשלב שבו היא כבר מבוססת. 

אני מאמין שבשל אומץ לבו של צ'ה, איכותו, חשיבותו, נתנו 
לו במלחמתנו את המשימות החשובות ביותר. את המשימה הזו 
לא אנחנו אלה שנתנו לו, שכן הרעיון, התוכנית - הכול היה שלו; 
אנחנו היינו שותפיו, ואני מאמין שרעיונותיו היו נכונים, הוא יכול 
היה לעשות זאת, הוא יכול היה לעשות זאת! העובדה שגורמים 
מסוימים הובילו להשמדת הגרילה ולמותו של צ'ה אינה גורמת 
לי לחשוב שדרכו לא הייתה צודקת, שכן לא ניתן למדוד את 
צדקתה של מדיניות מסוימת באמצעות הצלחתה או כישלונה; זהו, 
לשיפוטי, קריטריון שגוי. 

אין זה המקרה היחיד; אנו מכירים מקרה נוסף, מקרהו של 
קאאמניו," אדם אמיץ ביותר גם הוא שלא הצליח להתאזר בסבלנות 
ושב אל ארצו. שוחחתי עמו רבות, הכרתי אותו היטב. 

אני מכיר, אם כן, שני מקרים של מנהיגים דגולים שמצאו את 
מותם בשל חוסר סבלנותם. ואין מדובר על מותם בלבד, מכאיב 
ככל שיהיה, אלא על אובדנם של שני מנהיגים מהפכניים רבי ערך 


0. פרנסיסקו קאאמניו (סה60808, 1973-1939) - סגן אלוף בצבא 
הרפובליקה הדומיניקנית; דמות מרכזית ב"מהפכה החוקתית" של 
אפריל 1965, הוביל את ההתנגדות לפלישת כוחות ארצות הברית; 
עקב כך נאלץ לצאת לגלות והגיע לקובה; הוביל כוח גרילה אל 
הרפובליקה הדומיניקנית ב-1973; נשבה עד מהרה ונרצח בידי 
כוחות הממשלה. 

שמתו כך. לקאאמניו היה עוד פחות סיכוי מאשר לצ'ה. קאאמניו 
היה חייל טוב, הוא היה מוכן היטב, אך התנאים היו קשים ביותר, 
הקבוצה קטנה מאוד, והיינו מעדיפים לשמר אותו ואת ערכו עד 
לרגע מתאים יותר. 

אנחנו לא כפינו עליהם את השקפותינו ולא אסרנו עליהם לצאת 
לפעולותיהם האמיצות. היו בינינו יחסי ידידות מצוינים, בטחנו זה 
בזה, וצ'ה באמת הקדיש תשומת לב רבה לדעתנו ולעמדות שהבענו 
- שכן ביטחון הדדי וידידות עמוקה שררו בינינו תמיד. אך זו 
הייתה תוכניתו. הברירה היחידה הייתה לאסור זאת עליו, ודבר זה 
לא היה אפשרי במסגרת היחסים בינינו, לכפות עליו את דעתנו 
בשל סיבות מדיניות. 

כך שסייענו לו, ובכך סייענו למשהו שהאמנו שהוא אפשרי; לא 
היינו מסייעים לדבר בלתי אפשרי, לדבר שלא האמנו בו, שכן אז 
חובתנו הייתה לומר לו: אין זה אפשרי, איננו יכולים לעשות זאת, 
אסור להקריב חברים עבור משימה זו. אולם כך היו הדברים שעשה. 
אני שותף לדברים שעשה, אני מאמין בהם. 

רק דבר אחד היה צריך להיות אחרת - הוא היה צריך לחכות 
עד שתתפתח תנועה חזקה בטרם ישולב חבר בעל איכות וחשיבות 
אסטרטגית שכזו, כדי שלא יצטרך לעבור את כל שלב המבחן 
הראשוני הזה, שהוא הקשה ביותר, המסוכן ביותר, המאיים ביותר, 
כפי שאנו למדים מהמאורעות שהובילו למותו. 


ג'יאני מינה: מדוע לא הסכימו הרשויות הבוליביאניות מעולם 
לשחרר את גופתו של צ'ה? הם פחדו ממנו גם לאחר מותו? 


פידל קסטרו: הם ביקשו להעלים את גופתו של צ'ה כדי להימנע 
מהיווצרותו של מקום שאליו יעלו אנשים לרגל. 

עדיין לא ידוע מה עשו בגופתו של צ'ה והיכן היא נמצאת. 
העניין הזה טרם הובהר. חפצים שונים משלו נמצאו. ידוע כל 

מה שקרה בשני הצדדים; ישנה התאמה בין הדברים. מה שאיננו 
ידוע הוא מקום קבורתו של צ'ה. הם ביקשו להעלים אותו. גם 
האמריקאים רצו להעלים אותו. 

ואף על פי כן צ'ה הפך לסמל גדול עבור העולם כולו, למופת, 
לגיבור מהפכני. הוא הפך, הייתי אומר, לאחת הדוגמאות המיוחדות 
ביותר ללוחם ומהפכן בעולם השלישי וגם בעולם המתועש. ואותו 
דימוי שנוצר על צ'ה - אין הוא בלתי מוצדק. 


ג'יאני מינה: ישנו צירוף מקרים מעניין בקשר למותו של צ'ה. 
שישה"עשר או שבעה-עשר מאלה שנשאו באחריות ישירה או 
עקיפה לרציחתו בבוליביה כבר מצאו את מותם, ולא תמיד בנסיבות 
ברורות. 


פידל קסטרו: נראה שישנם אנשים שהשתתפו ברצח שמתו באופן 
שכזה. טוב, אפשר לומר שאף אחד לא ארגן זאת, שהעם עשה באופן 
ספונטני צדק עם אותם אנשים שנהגו באופן מחפיר. אינני מדבר על 
אנשי הצבא שנלחמו נגדו אלא על אנשים שנשאו בתפקידי אמון, 
בבוגדים, אנשים ששיחקו תפקיד נלוז בכל הסיפור. 


ג'יאני מינה: ביניהם האיכר ש... 
פידל קסטרו: נדמה לי שקראו לו אונוראטו. 
ג'יאני מינה: אונוראטו רוחאס.% 


פידל קסטרו: קראתי זאת בספר שכתב הגנרל הבוליביאני הזה, 
גארי פראדו, שהוא אדם בעל בעיות מסוימות של חוסר מהימנות. 


1. אונוראטו רוחאס (85ן86) - איכר בוליביאני שפגש את כוח הגרילה 
ולאחר מכן הוביל את הצבא למקום שבו הוצב המארב שחיסל את 
קבוצתו של חואקין; הוצא להורג בפעולת נקמה של הגרילה ב19697. 

אני מאמין שהוא שוהה בוושינגטון כנספח צבאי. הוא כתב ספר 
אובייקטיבי למדי, מכובד למדי, אף שהוא, כמובן, מפאר יתר על 
המידה את הצבא הבוליביאני. אינני מבקש למנוע ממנו, כאיש צבא 
בוליביאני, את הרגש הזה כלפי ארגונו. אך הצבא הבוליביאני לא 
היה מוכן למשימה. באותה תקופה הוא הלך וצבר ניסיון, אין ספק. 
האמריקאים עשו מאמץ כביר, זירזו את תוכנית האימונים, מכיוון 
שרצו להשמיד את צ'ה. 


ג'יאני מינה: שני בני אדם מאופקים כמוך וכמו צ'ה - כיצד נפרדתם 
בפעם האחרונה? בחיבוק של חברים ותיקים או בלחיצת יד? 


פידל קסטרו: כבר התראינו פעמים רבות. טוב מאוד, בחיבה גדולה. 
לא, התחבקנו, ללא השתפכויות גדולות, שכן איננו אנשים הנוטים 
להשתפכות. הוא לא היה כזה, ואני אינני כזה; אך הרגש בינינו היה 
חזק. והאמון בינינו היה גדול. שוחחתי עמו פעמים רבות, ביקרתי 
פעמים רבות במקום שבו התאמנה כל הקבוצה. הוא היה חודשים 
במחוז פינאר דל ריו. 


ג'יאני מינה: וביום שנסע? 


פידל קסטרו: ביום שבו נסע, היתלתי בחברים. ביום שבו עמד 
לנסוע לתמיד, הזמנתי כמה חברים מהנהגת המפלגה, אנשים 
אמינים ביותר, לארוחה עם אורח. האורח היה צ'ה, מחופש כבר. 
אף אחד מהמוזמנים לא זיהה אותו בתחפושת, צ'ה היה בארוחת 
צהריים עם אחרים בבית כאן בהוואנה, לפני שנסע ואף אחד לא 
זיהה אותו. לחברים שהיו עמנו הייתי צריך לספר שזהו צ'ה. שים 
לב כמה היטב היה מחופש כשיצא, אף אחד לא זיהה אותו. באמת 
הייתה זו תחפושת מושלמת, אפילו החברים הקרובים ביותר לא 
זיהו אותו, הם שוחחו עמו כפי שמשוחחים עם אורח. זו המהתלה 
שעשינו לחברים ביום לפני שנסע. 

ג'יאני מינה: אני מודה לך על כל מה שסיפרת לי. היה לי העונג 
לשמוע ממך על פרק מההיסטוריה של תקופתנו, תקופה המעוררת 
מחשבות רבות. על כך אני מודה לך. 


פידל קסטרו: מוטל עלינו לנהוג בצדק, ואין סיבה להאשים אף 
אחד. כל אחד נושא באחריות, כך מוַּנְחָה, כך אחרים... לכן סיפרתי 
לך את הסיפור לפרטיו. 

קיים המבוא, מה שכיניתי "הסבר נחוץ", המבוא שכתבתי עם 
פרסום היומן של צ'ה. הסברתי הכול, את כל הפרטים הקשורים 
בעניין ומספר דברים שפורסמו בהרחבה. לאחר מכן הופץ היומן 
בכל העולם. מוטל עלינו להיות אובייקטיביים. 

אני מאמין שאני יודע היטב כל מה שקרה, שכן הרהרתי הרבה 
בעניין, בחנתי את כל המסמכים ואני מאמין שהכרתי היטב את 
צ'ה; היטב היטב הכרתי אותו. אני בטוח מאוד בעובדות, באופן 
התרחשותן ובגורמים שהשפיעו, ככל הנראה, על ההתפתחויות. 

על כך טרם נכתב. ישנם דברים שסיפרתי לך שעליהם לא 
דיברתי קודם. ישנם עוד סיפורים שצריך לכתוב, אך אין מי שיעשה 
זאת, שכן למי שכבר יכול לעשות זאת אין רגע פנוי לשבת ולכתוב. 

ברק שמיני 
יום השנה העשרים למותו של צ'ה 
8 באוקטובר, 1987 


את הנאום הבא נשא פידל קסטרו ב-8 באוקטובר 1987, 
בטקס המרכזי לציון יום השנה העשרים למותו של צ'ה 
גווארה. הטקס התקיים בבית החרושת לרכיבים אלקטרוניים 
שזה עתה הוקם בעיר פינאר דל ריו. 


לפני כבמעט עשרים שנה, ב-8 באוקטובר 1967, התכנסנו בכיכר 
המהפכה, המון רב של בני אדם, כדי לחלוק כבוד אחרון לחבר 
ארנסטו צ'ה גווארה. היו אלה ימים מרים, ימים קשים מאוד, שבהם 
קיבלנו את הידיעה על ההתרחשויות בוואדו דל יסו, בנחל יורו, שם 
הודיעו סוכנויות הידיעות כי צ'ה נפל בקרב. 

לא לקח לנו זמן רב כדי להיווכח שהידיעות היו מהימנות 
לחלוטין, שכן הופיעו מידע ותצלומים שהפכו את העובדה למוגמרת. 
במשך כמה ימים המשיכו הידיעות והמידע לזרום, אם כי ללא רבים 
מהפרטים הידועים היום, ואז התקיים כינוס המונים גדול זה, אירוע 
מיוחד וטקסי זה שבו חלקנו כבוד אחרון לחבר שנפל. 

מאז עברו כמעט עשרים שנה; היום, 8 באוקטובר, אנו מציינים 
שוב את היום המדויק שבו נפל בקרב. על פי הידיעות המהימנות 

הנמצאות היום בידינו, הוא נרצח למעשה ביום למחרת, לאחר 
שנלקח בשבי כשהוא בלתי חמוש ואף פצוע; נשקו הוצא מכלל 
שימוש במהלך הקרב. מאז נקבע 8 באוקטובר במסורתנו כיום 
הזיכרון השנתי לאותו מאורע דרמטי. 

עברה שנה, עברו חמש שנים, עשר שנים, חמש-עשרה שנים, 
עשרים שנה, ונוצר הצורך לסמן את האירוע בטקס, או ליתר דיוק - 
נוצר הצורך להיזכר באותו מאורע על כל ממדיו ההיסטוריים, ומעל 
הכול - להיזכר בגיבורו של אותו מאורע; כך שבאופן ספונטני, 
כל המגזרים בעם מזכירים ביניהם במהלך החודשים האחרונים את 
אותו תאריך. וניתן לציין את יום השנה העשרים בפעולות חגיגיות 
כמו אלה שראינו היום: דקת הדומייה, ההמנון, השיר המרהיב של 
ניקולאס ג'יין, שאותו שמענו היום באותו ניגון, באותו קול שבו אנו 
שומעים אותו זה עשרים שנה. יכולתי לנסות ולשאת כאן גם נאום 
חגיגי מאוד, מפואר במילותיו, אולי כתוב, בזמנים אלה שבהם, 
למען האמת, עומס העבודה אינו מותיר ולו דקה פנויה לכתיבתו 
של נאום או אפילו להרהור עמוק יותר בכל אותם מאורעות וכל 
אותם דברים שחייבים להיזכר כאן. 

לכן אני מעדיף בטקס זה להיזכר בצ'ה תוך מחשבה משותפת, 
יחד אתכם, שכן חשבתי, חשבתי רבות על צ'ה. 

עבור כתבה, שחלק ממנה פורסם אתמול בארצנו, עניתי על 
שאלותיו של עיתונאי איטלקי שהחזיק אותי כמעט 16 שעות 
ברצף מול מצלמות הטלוויזיה, ולא רק טלוויזיה, היו אלה מצלמות 
קולנוע, שכן הוא ביקש איכות מיוחדת של תמונה ולכן לא השתמש 
בקלטות וידיאו המחזיקות לפעמים עד שעתיים, אלא במצלמות 
קולנוע, והחליף את הסרט כל עשרים או עשרים וחמש דקות, 
כך שהריאיון היה מתיש למדי - משהו שהיינו אמורים לעשות 
בשלושה ימים נעשה ביום אחד, שכן לא היה זמן אחר. עשינו 
זאת ביום ראשון; התחלנו לפני הצהריים וסיימנו בסביבות חמש 
בבוקר למחרת - יותר ממאה שאלות. בין נושאים שונים ומשונים 

התעניין הכתב במיוחד בצ'ה, ובין שלוש לארבע לפנות בוקר הגענו 
לטפל בנושא זה. עשיתי כל מאמץ כדי לענות במלואה על כל אחת 
משאלותיו, ובמיוחד עשיתי מאמצים על מנת לספר את זיכרונותיי 
שלי הנוגעים לצ'ה. 

סיפרתו לו משהו שעלה בדעתי, משהו שלדעתי עולה גם 
בדעתם של חברים רבים אחרים כאשר הם מהרהרים בנוכחותו 
התמידית של צ'ה. קחו בחשבון את היחסים המיוחדים שהיו לנו 
עם צ'ה, את הרגש, קשרי האחווה והחברות שנקשרו במהלך מאבק 
משותף של תריסר שנים, מהרגע שהכרנו אותו במקסיקו ועד הסוף, 
תקופה עשירה במאורעות היסטוריים שכמה מהם נחשפו לראשונה 
בימים האחרונים. 

זו היסטוריה מלאה בפרקי גבורה, הימים עטורי התהילה 
שבהם הצטרף צ'ה להפלגת ה"גראנמה"; הנחיתה, התבוסות, 
הימים הקשים, התנעתו המחודשת של המאבק בהרים, הקמתו של 
צבא יש מאין, פחות או יותר; הקרבות הראשונים והאחרונים. כל 
אותה תקופה חשובה שבאה לאחר הניצחון, החוקים המהפכניים 
הראשונים שבאמצעותם הבענו את מחויבותנו להבטחות שהבטחנו 
לעם והוצאנו לפועל שינוי רדיקלי באמת בחיי הארץ, אירועים 
אלה שבאו זה אחר זה, לפי הסדר: תחילת פעולות האיבה 
האימפריאליסטיות, המצור, דברי השטנה שהופצו נגד המהפכה 
- שבקושי החלה לעשות צדק עם הפושעים והנבלים אשר רצחו 
אלפים מבני ארצנו - המצור הכלכלי, הפלישה למפרץ החזירים, 
ההכרזה על אופייה הסוציאליסטי של המהפכה, המאבק נגד שכירי 
החרב, משבר אוקטובר, הצעדים הראשונים לבניית הסוציאליזם 
ללא כלום: לא ניסיון, לא פעילים, לא מהנדסים, לא כלכלנים, 
אפילו לא טכנאים; הימים שבהם נותרנו כמעט ללא רופאים, שכן 
שלושת אלפים מתוך ששת אלפים עזבו את הארץ; הכרזות הוואנה 
הראשונה והשנייה, תחילת בידודה של ארצנו, קטיעת היחסים 
הדיפלומטיים בין ממשלות אמריקה הלטינית וקובה, כשמקסיקו 

היחידה היוצאת מן הכלל; תקופה שבה בעיצומם של כל המאורעות 
היה גם צורך לארגן את כלכלת הארץ, תקופה קצרה יחסית אך 
פורייה, מלאה במאורעות ומעשים בלתי נשכחים. חשוב לקחת 
בחשבון את נחישותו של צ'ה להגשים את חלומו הישן, את רעיונו 
הישן, רעיון השיבה לאמריקה הדרומית, למולדתו, כדי לעשות שם 
את המהפכה בעזרת כל הניסיון שצבר בארצנו; את הדרך החשאית 
שבה נאלץ לתכנן את יציאתו, את מבול השקרים נגד המהפכה: איך 
אמרו שישנם קונפליקטים, חילוקי דעות עם צ'ה, שצ'ה נעלם; עד 
שאמרו אפילו שצ'ה נרצח בשל קרעים בלב המהפכה. אך המהפכה, 
איתנה ורוגעת, ספגה וספגה את המתקפות החריפות, שכן מעבר 
לכל הזעם והמרירות שייצרו אותם מסעות הכפשה היה חשוב 
ביותר לאפשר לצ'ה למלא את משימותיו, חשוב ביותר להגן על 
ביטחונו ועל ביטחון חבריו שליוו אותו במשימותיו ההיסטוריות. 
הסברתי בריאיון שהזכרתי לעיל מה היו מקורות אותו רעיון, כיצד 
הציב ברגע שבו הצטרף אלינו תנאי אחד ויחיד: שעם ביצורה של 
המהפכה, כאשר ירצה לשוב לדרום אמריקה, כל עילה מדינית או 
אינטרס מדיני לא ימנע ממנו להגשים את מטרתו ולא ימנע ממנו 
לעשות כן. ענינו לו שכן, שיוכל לעשות כן, שנתמוך בו; הוא זכר 
את הבטחתנו זו עד לרגע שבו האמין שעליו לעזוב אותנו. 

לא רק שמילאנו את הבטחתנו להסכים לעזיבתו; בנוסף, סייענו 
לו ככל האפשר במאמציו. אמנם ניסינו לעכב מעט את הרגע; נתנו 
לו משימות אחרות במטרה להעשיר את ניסיונו בלוחמת גרילה 
וניסינו לייצר תנאי מינימום, כדי שלא יצטרך לעבור את השלב 
הקשה, את הימים הראשונים בארגונה של תנועת גרילה, שלב 
שאותו הכרנו היטב מניסיוננו שלנו. 

הוקרנו את כישרונו, את ניסיונו ואת דמותו של צ'ה, מנהיג 
שנועד למשימות אסטרטגיות גדולות, וחשבנו שייתכן שיהיה 
מתאים יותר שחברים אחרים יבצעו משימה ראשונה זו של ארגון, 
ושהוא יצטרף בשלב מתקדם יותר של התהליך. יש לכך קשר עם 

הנוהג שהיה לנו במהלך המלחמה לשמור על לוחמים שהתבלטו 
כמובילים למשימות חשובות יותר ויותר, אסטרטגיות יותר ויותר. 
לא היו לנו חיילים רבים שהיו מנוסים, וככל שהלכו והתבלטו 
הפסקנו לשלוח אותם כל יום בראש כיתה למארבים ונתנו להם 
תפקידים אחרים, חשובים יותר והולמים את יכולותיהם ואת 
ניסיונם. כך, אני זוכר שבימי המתקפה האחרונה של באטיסטה 
בסיירה מאסטרה נגד כוחותינו הלוחמניים אך המדולדלים לא 
הצבנו את הלוחמים המנוסים ביותר בחפירות הראשונות אלא 
הפקדנו אותם על משימות הנהגה אסטרטגיות ושמרנו אותם 
למתקפת הבזק הנגדית שלנו. לא היה כבר טעם להציב בראש כיתה 
חברים כמו צ'ה וקמילו, שהשתתפו כבר בקרבות רבים, ושמרנו 
עליהם כדי שיוכלו להנהיג לאחר מכן את הגייסות שיצאו למלא 
משימות מסוכנות ובעלות חשיבות גדולה. לכן כאשר שלחנו אותם 
לשטח האויב, עם כל האחריות והסיכון הכרוכים בכך, למשל 
כאשר החלה פלישתם של קמילו וצ'ה ללאס וייאס, היה זה על מנת 
למלא משימות קשות ביותר שדרשו מפקדים בעלי ניסיון וסמכות, 
מפקדים שיהיו מסוגלים להשלים את המשימה. 

לפי אותו היגיון ייתכן שהיה זה טוב יותר, במבט אל המטרות 
שאליהם כיוונו, אילו היה ממלא אחר עיקרון זה בדיוק ומשתלב 
בכוח בהמשך הדרך. למען האמת, לא היה צורך שהוא יעשה את 
כל עבודת ההכנה. אך הוא היה חסר סבלנות, באמת חסר סבלנות 
למדי. כמה חברים ארגנטינאים נהרגו במאמצים הראשונים שעשה 
שנים קודם לכן, ביניהם ריקארדו מאסטי, מייסד "פרנסה לאטינה"; 
הדבר היה זכור לו היטב, ולמען האמת הוא היה חסר סבלנות למלא 
את אותה משימה באופן אישי. מכיוון שתמיד אנו מכבדים את 
הבטחותינו כיבדנו את השקפתו שלו, שכן תמיד היו בינינו יחסים 
של אמון מוחלט, אחווה מוחלטת, בלי קשר לרעיונותינו באשר 
לרגע האידיאלי להשתלבותו שלו; אי לכך נתנו לו את כל הסיוע 
והמשאבים הנחוצים להזנקת אותו מאבק. 

לאחר מכן הגיעו הידיעות על הקרבות הראשונים והתקשורת 
נקטעה כליל; בשלב עוברי של התארגנות אותה תנועת גרילה 
הצליח האויב לעלות על עקבותיה; וכך החל שלב שנמשך חודשים 
רבים, שלב שבו הידיעות היחידות שהגיעו לידינו היו אלה שעברו 
דרך סוכנויות הידיעות הבינלאומיות, ידיעות שאותן היינו צריכים 
לפרש, משימה שבה צברה מהפכתנו זה מכבר ניסיון רב; אנו 
יודעים היטב להבדיל בין ידיעה מהימנה לידיעה מומצאת ושקרית. 
אני זוכר, למשל, את הגעתה של הידיעה על נפילת קבוצתו של 
חואקין,* החבר וילו אקוניה היה שמו האמיתי. אנו למדנו את 
הידיעה ואני הגעתי מיד למסקנה שהידיעה אמיתית. ביטחוני נבע 
מההסבר לאופן חיסולה של הקבוצה, בעת שחצתה נהר. בשל 
ניסיון הגרילה שלנו, בשל כל מה שעברנו, ידענו כיצד ניתן לחסל 
קבוצה קטנה של לוחמי גרילה, וכאשר תואר שם כיצד יצר איכר 
קשר עם הצבא, כיצד העביר פרטים על מיקומה וכוונותיה של 
הקבוצה למצוא מעבר בנהר, כיצד ארב הצבא בגדה הנגדית של 
הנהר במעבר שעליו סיפר אותו איכר ללוחמים וכיצד ירו עליהם 
בעודם חוצים את הנהר - הסבר זה לא הותיר מקום לספק; אף על 
פי שהנחנו שממציאי הסיפורים השקריים, שעשו זאת פעמים רבות, 
מנסים לעשות זאת שוב, היה זה בלתי אפשרי לייחס לאנשים אלה, 
שבדרך כלל שקריהם כה גסים ובולטים, תבונה וניסיון מספקים 
על מנת להמציא את הנסיבות המדויקות שבהן ניתן לחסל קבוצה 
שכזו. כך הגענו למסקנה שהידיעה מדויקת. 

שנים ארוכות של ניסיון מהפכני לימדו אותנו לפענח ידיעות, 


2. חואן ויטאליו אקוניה (חואקין) (גַת00ג, 1967-1925) - לוחם 
במלחמת המהפכה הקובנית; חבר בוועד המרכזי של המפלגה 
הקומוניסטית הקובנית; אחד מראשי המשלחת שהוביל צ'ה 
בבוליביה; לאחר 17 באפריל 1967 הנהיג גיס שנפרד מהיחידה 
הראשית; נהרג מהמארב ב-31 באוגוסט 1967. 


202 


צ'ה גווארה בזיכרונותיו של פידל קסטרו 


להבחין בכל פעם בין אמת לשקר ולקחת בחשבון כמובן ראיות 
אחרות. אך זה היה סוג הידיעות שהגיעו אלינו על אודות המצב, 
עד הגעת הידיעה על מותו של צ'ה. 

כפי שהסברתי כבר, אף על פי שנותרו עשרים לוחמים בלבד 
ועל אף המצב הקשה כל כך, רצינו להאמין שלא כל ההזדמנויות 
נסגרו בפני תנועת הגרילה. הם צעדו בדרכם לאזור שבו האיכרים 
היו מאורגנים, שבו הייתה לכמה פעילים בוליביאנים בולטים 
השפעה, ועד אותו רגע, כמעט האחרון, נותר סיכוי שהתנועה 
תתגבש ותתפתח. אך בסופו של דבר, כה ייחודיות היו הנסיבות 
שבהן התפתחו יחסינו עם צ'ה, כה דמיוני האפוס שאותו חיינו 
בשנים הראשונות של המהפכה, כאשר היינו מורגלים בהפיכת 
הבלתי אפשרי לאפשרי, ולכן כפי שהסברתי לעיתונאי שהזכרתי 
לעיל, היה לי רושם בל יימחה שלפיו צ'ה לא מת, שצ'ה נותר 
בחיים. כשמדובר באישיות כה יחידה במינה, בלתי נשכחת, מוכרת, 
היה קשה להתרגל לרעיון של מותו הגופני, ומדי פעם חלמתי - 
כולנו חולמים על פרקים הקשורים בחיינו ומאבקינו - שאנו רואים 
את צ'ה, שצ'ה חוזר, שצ'ה חי - כמה פעמים זה קרה - סיפרתי לו. 
הזכרתי בפניו את הרגשות הללו, שעליהם אנו מספרים לעתים כה 
רחוקות, כדי שיקבל מושג על עוצמת הרושם שהותירה אישיותו של 
צ'ה, ומושג גם על המידה שבה צ'ה עדיין חי באמת, כמעט כאילו 
הייתה נוכחותו גופנית - המידה שבה חיים רעיונותיו, הישגיו, 
המופת שהציב וכל הדברים שבהם האמין. דמותו חיונית כל כך 
וגורפת כבוד כה רב לא רק באמריקה הלטינית אלא גם באירופה 
ובחלקים אחרים של העולם. כפי שניבאנו ב-18 באוקטובר, לפני 
עשרים שנה, הוא הפך לסמל עבור כל המדוכאים, כל המנוצלים, 
כל הפטריוטים, הדמוקרטים והמהפכנים; סמל נצחי ובלתי מנוצח. 

בשל כל הגורמים הללו, בשל החיוּת האמיתית שבה הוא ניחן 
עד היום בנפשות כולנו, ועל אף עשרים השנים שעברו, כאשר 
אנו שומעים את השיר, כאשר אנו שומעים את ההמנון ועומדים 

בדקת הדומייה, כאשר אנו פותחים את עיתונינו ורואים את תמותנו 
של צ'ה בכל אחד משלבי חייו, את דמותו המוכרת כל כך ברחבי 
העולם - כי יש לומר שלצ'ה לא היו רק המעלות, אלא גם התכונות 
האנושיות והמוסריות הנחוצות על מנת להפוך לסמל, שכן בצ'ה 
הייתה טבועה, בנוסף לכול, טביעתו של הסמל, דמותו של הסמל: 
מבטו הישר והאיתן; פניו, המשקפים את אופיו, את דחף הפעולה 
המתפרץ שלו, ובה בעת אינטליגנציה גדולה וטוהר עמוק - כאשר 
אנו רואים את השירים והסיפורים החוזרים על עצמם, אנו חשים 
בחיוניותו של צ'ה, בנוכחותו של צ'ה. ואל לנו להתפלא אם איננו 
חשים בנוכחותו רק בחיי היומיום, אם אפילו בחלומות אנו מדמים 
לעצמנו שצ'ה חי, שהוא פועל ושמותו לא היה מעולם. בסופו 
של יום עלינו להגיע - מכל השפעותיו על חייה של מהפכתנו - 
למסקנה שצ'ה לא מת מעולם ושצ'ה, לאמיתו של דבר, חי היום 
יותר מתמיד, נוכח יותר מתמיד, משפיע יותר מתמיד, ומהווה עבור 
האימפריאליזם יריב רב עוצמה עוד יותר מתמיד. 

אלה שהעלימו את גופתו על מנת למנוע ממנו להפוך לסמל; 
אלה שצייתו להוראותיהם ותוכניותיהם של אדוניהם האימפריאליים 
וביקשו למחות כל שריד ממנו, מגלים שעל אף היעדרו של מקום 
קבורה ידוע, על אף היעדרם של שיירים, על אף היעדרה של גופה, 
קיים - חרף זאת - יריב המפיל את חתתו על האימפריה, סמל, כוח, 
נוכחות שלעולם לא תושמד. הם חשפו את חולשתם ואת פחדנותם 
כאשר העלימו את צ'ה, והפגינו גם כן את פחדם מהדוגמה שהציב 
ומהסמל שהיווה. ביקשו למנוע מהאיכרים המנוצלים, מהפועלים, 
מהסטודנטים, | מהאינטלקטואלים, | מהדמוקרטים, מהאנשים 
המתקדמים ומהפטריוטים של חצי הכדור שלנו מקום שאליו יוכלו 
ללכת ולהביע את הוקרתם לזכרו של צ'ה. והיום, בעולם של היום, 
שבו לא ניתן להוקיר את זכרו של צ'ה במקום מסוים, ניתן לעשות 
זאת בכל מקום. 

היום איננו מוקירים את זכרו של צ'ה פעם בשנה או פעם 

בחמש, עשר, חמש-עשרה או עשרים שנה. היום אנו מוקירים אותו 
כל שנה, כל חודש וכל יום בכל מקום, במפעלים ובבתי הספר, 
ביחידות הצבא, בחיק המשפחה, בין הילדים, בין ה"חלוצים"% 
שהכריזו בעשרים השנים האחרונות פעמים אינספור: "נהיה חלוצי 
הקומוניזם, נהיה כמו צ'ה!". 

עובדה זו שהזכרתי זה עתה, רעיון זה לבדו, נוהג זה כשלעצמו 
מהווה נוכחות תמידית ומפוארת של צ'ה. ואני מאמין שלא רק 
חלוצינו שלנו, לא רק ילדינו שלנו, אלא כל הילדים של חצי-כדור 
זה וכל ילדי העולם יכולים לחזור יחד על אותה הסיסמה: "נהיה 
חלוצי הקומוניזם, נהיה כמו צ'ה!". 

ולמען האמת, אין בנמצא סמל נעלה יותר, אין דימוי טוב 
יותר ומושג מדויק יותר מהמודל שהציב עבור האדם המהפכני 
והאדם הקומוניסט. אני אומר זאת, שכן אני משוכנע עמוקות, 
מאז ומתמיד אני משוכנע, לא פחות ואף יותר משהייתי משוכנע 
באותו 18 באוקטובר שבו נאמתי ושאלתי כיצד אנו רוצים שיהיו 
לוחמינו, מהפכנינו, פעילינו, ילדינו, ואמרתי שאנו רוצים שיהיו 
כמו צ'ה, שכן צ'ה הוא התגלמותו ודמותו של האדם החדש, 
דמותו של האדם בחברה הקומוניסטית. אם אנו מתכוונים באמת 
לבנות לא רק סוציאליזם אלא גם את השלבים המתקדמים יותר 
של הסוציאליזם; אם האנושות אינה חוזרת בה מהתשוקה הנאצלה 
ויוצאת הדופן לחיות יום אחד בחברה קומוניסטית; אם אנו 
מבקשים לנו פרדיגמה, מודל ומופת לחיקוי על מנת להגיע ליעדים 
נשגבים שכאלה - הרי אין דבר הנחוץ לנו יותר מאשר אנשים 
כמו צ'ה, גברים ונשים שיחקו אותו, שינהגו כמוהו ויפעלו כמוהו 
למילוי חובתם, בכל דבר, בכל פרט ובכל פעולה: ברוח עבודתם, 
בהרגלם ללמד ולחנך באמצעות הדוגמה, בשאיפה להיות ראשונים 


3. "חלוצים" (08עסמסגע) -- חברי תנועת הנוער הקובנית הרשמית, שבה 
משולבים כל ילדי קובה בגילאי בית הספר. 

לכל דבר, להתנדב ראשונים למשימות הקשות ביותר, המתישות 
ביותר, להקרבה הגדולה ביותר. אדם המקדיש את גופו ואת נשמתו 
למטרה, אדם המקדיש את גופו ואת נשמתו לאחרים, אדם סולידרי 
באמת, אדם שאיננו נוטש חבר לעולם, אדם המסתפק במועט, אדם 
ללא רבב, שפיו ולבו שווים תמיד, שמגשים את מה שהוא מצהיר, 
איש הפעולה והמחשבה - זהו האיש שמסמל צ'ה. 

עבור ארצנו זהו כבוד וזכות גדולה למנות אותו בין בניה. אף 
על פי שלא נולד על אדמה זו - בין בניה הוא! שכן הוא זכה 
להחשיב את עצמו כבן למולדתנו ולהיות מוכר ככזה, וזהו כבוד 
וזכות עבור עמנו, עבור ארצנו, עבור ההיסטוריה שלנו, עבור 
המהפכה שלנו, למנות בין שורותיה אדם יוצא דופן באמת כמו 
צ'ה. ואין בכך כדי לומר שאנשים יוצאי דופן הם נדירים, אין בכך 
כדי לומר שבקרב ההמונים אין גברים ונשים יוצאי דופן במאות, 
באלפים ואף במיליונים. כבר אמרתי זאת פעם בנסיבות עצובות, 
לאחר היעלמותו של קמילו, כאשר סיפרתי כיצד צמח קמילו 
ואמרתי: "בקרב העם ישנם עוד רבים כמו קמילו". ניתן לומר גם: 
בקרב עמנו, בקרב עמי אמריקה הלטינית ובקרב עמי העולם ישנם 
רבים כמו צ'ה. אך אם כן, מדוע אנו אומרים שהם יוצאי דופן? 
מכיוון שבעולם שבו חיו, בנסיבות שתחתיהם חיו, ניתנה לשני אלה 
ההזרמנות והאפשרות להפגין את כל מה שהאדם מסוגל לעשות, 
את הנדיבות והסולידריות המצויים בו. ולמען האמת, מעטות הן 
ההזדמנויות האידיאליות שבהן בני האדם זוכים בהזדמנות להביע 
את עצמם ולשקף את כל מה שחבוי בתוכם, הזדמנות אשר לה זכה 
צ'ה. 

ברור לגמרי שבקרב ההמונים ישנם גברים ונשים אינספור, 
כפי שאנו יודעים מדוגמתם של אנשים אחרים, המחזיקים בערכים 
מסוימים שבצלם גדלו, ואנשים אלה מסוגלים למעשי גבורה, ובין 
היתר לגבורה שקטה, לגבורה אנונימית, להתעלות דוממה, התעלות 
אנונימית. אך נדיר מאוד הוא צירוף הנסיבות המוליד דמות כמו 

זו של צ'ה, דמות ההופכת מיום ליום בכל העולם לסמל שקרנו 
עולה; ולכן זהו כבוד גדול וזכות גדולה שדמות שכזו נולדה בחיק 
מהפכתנו שלנו. 

ועל מנת לבחון את מה שאמרתי קודם באשר לנוכחותו וחיותו 
של צ'ה אוכל לשאול: האם יש רגע מתאים יותר להיזכר בצ'ה בכל 
כוחנו, בכל רגש ההוקרה והכרת הטובה שבנו מאשר תאריך כמו זה, 
יום שנה כמו זה? האם יש רגע טוב יותר מזה, כאשר אנו בעיצומו 
של תהליך של תיקון? ומה אנו מבקשים לתקן? אנו מבקשים 
לתקן בדיוק את הדברים - והם רבים - החורגים מרוח המהפכה, 
מהיצירה המהפכנית, מהמידה הטובה המהפכנית, מהעוצמה 
המהפכנית, מהאחריות המהפכנית, החורגים מרוח הסולידריות בין 
בני האדם. אנו מתקנים כל מיני גילויים של חיפזון ובינוניות, שהם 
ההפך המוחלט מרעיונותיו של צ'ה, ממחשבתו המהפכנית של צ'ה, 
מסגנונו של צ'ה, מרוחו ודוגמתו של צ'ה. 

אני מאמין באמת, ואומר זאת בסיפוק רב, שאילו היה צ'ה יושב 
כאן עמנו הוא היה חש שמחה גדולה, הוא היה מאושר אילו היה 
רואה מה אנו עושים בימים אלו, באותה מידה שבה היה עצוב אילו 
היה חוזה בתקופה הקודמת, תקופה מביכה שבה החלו להתפתח כל 
מיני גישות, מנגנונים וסטיות מבנייתו של הסוציאליזם. כל אלה 
היו גורמים לצ'ה לחוש עצב עמוק ומר. 

למשל, העבודה ההתנדבותית, שהייתה יצירתו של צ'ה ואחד 
הדברים הטובים שהוריש למולדתנו עקב השתתפותו במהפכתנו, 
הלכה והתנוונה והפכה כמעט לדבר שעל הנייר בלבד, לאירוע 
המתקיים בתאריך כזה וכזה, יום ראשון, הזדמנות לפטפוטים 
חסרי תוחלת, לפעילות לא-מאורגנת, וכך הלכה והתפשטה הגישה 
הבירוקרטית, הגישה הטכנוקרטית הרואה בעבודה ההתנדבותית 
דבר בלתי מהותי ולא חשוב; התפיסה שלפיה עבודה התנדבותית 
היא שטות ובזבוז זמן, שאת הבעיות יש לפתור בשעות נוספות, עוד 
ועוד שעות נוספות, בה בעת שלא נעשה שימוש נכון ביום העבודה; 

וכבר שקענו במדמנה בירוקרטית של מצבות כוח אדם מנופחות, 
של מכסות אנכרוניסטיות, של רמאות ושקרים; שקענו בערמה של 
חטאים שלמען האמת היו מחרידים את צ'ה, שכן אילו היו אומרים 
לצ'ה שביום מן הימים יצמחו בתוך המהפכה הקובנית עסקים 
הגונבים לשם הרווחיות, הוא היה נחרד; אילו היה שומע שעסקים 
המבקשים להיות רווחיים ולחלק בונוסים ולעשות אני לא יודע 
מה, מכרו לשם כך את החומרים שבאמצעותם היו אמורים לבנות, 
וגבו כספים כאילו השתמשו בהם לבנייה, היה צ'ה נחרד. ואני אומר 
לכם שהדבר קרה בחמישה-עשר רובעים בבירת הרפובליקה, בקרב 
חמש-עשרה יחידות לתחזוקת מבני מגורים, אם להזכיר רק מקרים 
אחדים. חברות אלה טענו שהן מייצרות 8000 פסו בשנה, וכאשר 
נגמרה הרפיסות והושם סוף לכל זה, ניכר שהן ייצרו 4000 פסו או 
פחות וכבר לא היו רווחיות; הן היו רווחיות רק כאשר גנבו. 

אילו היו אומרים לצ'ה שהתגלה שמספר חברות, על מנת למלא 
ולעבור את מכסותיהן בדרך הרמייה, רשמו בחודש דצמבר את 
הייצור של חודש ינואר - צ'ה היה נחרד. 

אילו היו אומרים לצ'ה שחברות שהגשימו את יעדי התוכניות 
וחילקו בונוסים לאחר שמילאו את מכסותיהן במונחים כספיים, אך 
לא בכמות התוצרת, ושהקדישו את עצמן לעשיית דברים שיגדילו 
את ערכן ולא דברים שיקטינו את הכנסותיהן, גם אם חלק ממה 
שעשו אינו משמש לכלום - צ'ה היה נחרד. 

אילו היו אומרים לצ'ה שישתלטו על הייצור נורמות רופסות, 
חלושות ובלתי מוסריות כל כך עד שלפעמים נדרש כמעט מכל 
עובד לעשות רק שליש או חצי מהמצופה ממנו - צ'ה היה נחרד. 
אילו היו אומרים לו שהכסף עומד להפוך לכלי העיקרי ולתמריץ 
הבסיסי ביותר של האדם, הוא - שהזהיר פעמים כה רבות מפני 
הדבר - היה נחרד; אילו היו אומרים לו שאין משלימים את 
המשרות ושעות נוספות צצות במיליונים; שהמנטליות של פועלינו 
הולכת ונשחתת, שהאנשים מסתובבים כשראשם מלא בפסוס 

- צ'ה היה נחרד, שכן הוא ידע שבדרכים המוכרות כל כך של 
הקפיטליזם לא נוכל להגיע אל הקומוניזם, שאם נלך בדרכים אלו 
נצטרך יום אחד לשכוח את כל רעיונות הסולידריות האנושית ואף 
את האינטרנציונליזם; שבדרכים אלו לעולם לא נגיע אל האדם 
החדש ואל החברה החדשה. 

אילו היו אומרים לצ'ה שיום אחד נשלם יותר ויותר בונוסים, 
ובונוסים מכל הסוגים, מבלי שיהיה קשר בין הדבר לבין הייצור - 
צ'ה היה נחרד. 

אילו היה רואה יום אחד תשלובת עסקית רוחשת קפיטליסטים 
דמיקולו - כפי שאנו קוראים להם - שהחליטו לשחק בקפיטליזם, 
שהחלו לחשוב ולהתנהג כקפיטליסטים ולהתעלם מהאיכות, שכן 
האיכות אינה שווה כלום בעיניהם לעומת כמויות הכסף שבהן יוכלו 
לזכות כתגמול ישיר על עבודתם; ושיום אחד הם ביקשו להנהיג את 
התגמול הישיר לא רק בעבודה הידנית, שם יש בכך היגיון כלשהו, 
למשל בקציר הסוכר ובפעילויות ידניות וגופניות אחרות ורבות; 
אפילו בעבודות האינטלקטואליות הם ביקשו להנהיג תגמול ישיר, 
אפילו בקרב עובדי הרדיו והטלוויזיה, ואילו היינו ממשיכים בדרך 
זאת היינו מגיעים עד לתגמול ישיר למנתחים, שיתחילו להוציא 
לכל אחד את הקישקעס כדי להכפיל ולשלש את שכרם - אילו 
צ'ה היה רואה כל זאת, הוא היה נחרד, שכן דרכים אלה לא תובלנה 
לעולם אל הקומוניזם, אלא רק לכל החטאים והניכורים של 
הקפיטליזם. דרכים אלה - אני חוזר - וצ'ה ידע זאת היטב - לא 
תובלנה לעולם לבנייתו של סוציאליזם אמיתי, כשלב מעבר ראשון 
אל הקומוניזם. 

אל תחשבו לכם שצ'ה היה אדם שבוי באשליות, אדם 
אידיאליסטי, אדם שאינו מכיר במציאות. אך צ'ה האמין באדם, 
ומי שאיננו מאמין באדם, מי שמאמין שהאדם אינו אלא בהמה 
המסוגלת להתקדם רק כאשר שמים לפניה מספוא, מפתים אותה 
בגזר או מכים אותה במקל, מי שחושב כך, מי שמאמין בכך, לא 

יהיה לעולם מהפכן; מי שחושב כך, מי שמאמין בכך, לא יהיה 
לעולם סוציאליסט; מי שחושב כך, מי שמאמין בכך, לא יהיה 
לעולם קומוניסט. 

ומהפכתנו שלנו היא דוגמה למשמעותה של האמונה באדם, 
שכן מהפכתנו שלנו נבנתה מאפס, משום דבר ממש; לא היה לנו 
כלי נשק אחד, לא גרוש, ואף האנשים שיצאו למאבק לא היו מוכרים 
לאיש. כנגד כל כוחות השלטון, כנגד מאות מיליוני פסוס, כנגד 
עשרות אלפי חיילים, מהפכתנו התאפשרה בשל אמונתנו באדם. 
לא רק הניצחון התאפשר כך, אלא גם ההתמודדות מול האימפריה; 
גם ההגעה עד עצם היום הזה, הקרוב ליום השנה ה-29 לניצחון 
המהפכה. כיצד היינו יכולים להגיע עד הלום ללא האמונה באדם? 

ולצ'ה הייתה אמונה גדולה באדם. בה בעת הוא היה מציאותי: 
צ'ה לא שלל את התמריץ החומרי, הוא חשב שהדבר נחוץ בשלב 
המעבר ובבנייתו של הסוציאליזם; אך צ'ה שם משקל רב, ורב יותר 
בכל פעם, על הגורם התודעתי והמוסרי. 

אין ספק שנצייר קריקטורה אם נדמה לעצמנו שצ'ה לא היה 
מציאותי ולא הכיר את עובדות החברה והאדם שזה עתה נחלצו 
מצבת הקפיטליזם, אך צ'ה ידוע בעיקר כאיש מעש, כחייל, 
כמנהיג, כמפקד, כלוחם גרילה, כאדם למופת, שהתנדב ראשון 
תמיד, שמעולם לא דרש מאחרים דבר שלא היה מסוגל לעשותו 
בעצמו קודם לכן; מודל של איש המעלות, בעל כבוד, טהור, אמיץ, 
סולידרי, כל אותן מעלות שבעבורן אנו זוכרים אותו ומכירים אותו. 

צ'ה היה אדם בעל מחשבה עמוקה ביותר, ולצ'ה הייתה הזדמנות 
יוצאת דופן בשנים הראשונות של המהפכה להעמיק בהיבטים 
חשובים ביותר של בניית הסוציאליזם, שכן, בשל תכונותיו, בכל 
פעם שהיה חסר אדם למשימה חשובה, צ'ה היה שם; הוא היה 
באמת ברוך כישרונות, וכל משימה שניתנה לו הושלמה ברצינות 
ובאחריות מוחלטת. 

במכון הלאומי לרפורמה האגררית הוא היה אחראי לתעשיות 

המעטות שעליהן פיקח אותו מוסד בטרם הולאמו תעשיות היסוד 
ורק קומץ מפעלים הוחרמו; הוא קיבל על עצמו תפקיד נוסף בבנק 
המרכזי ועמד בראש משרד התעשייה כאשר זה אך נוצר, בתקופה 
שכמעט כל המפעלים כבר הולאמו והיה צורך לארגן הכול, לשמור 
על המשכיות הייצור. צ'ה לקח על עצמו את המשימה הזו, כפי 
שלקח על עצמו משימות אחרות, ברצינות מוחלטת: הוא הקדיש 
את ימיו, לילותיו וסופי השבוע שלו, כל שעותיו, והעלה הצעות 
להתמודדות אמיתית עם בעיות חשובות ביותר. בתקופה זו התמודד 
עם המשימה של יישום עקרונות המרקסיזם-לניניזם, כפי שהבין 
אותם וראה אותם, על הייצור. הוא בילה שנים בכך, דיבר רבות, 
כתב רבות על נושאים אלה, ובאמת הצליח לפתח תיאוריה מורכבת 
למדי ועמוקה למדי על אודות האופן שבו, לדעתו, יש לבנות את 
הסוציאליזם ולצעוד לעבר החברה הקומוניסטית. 

לאחרונה לקח כלכלן את כל הרעיונות הללו ואסף אותם בספר 
שעבורו קיבל פרס מטעם "בית האמריקות". חשיבות העבודה 
היא בכך שהמחבר אסף, למד והציג בספרו את מהות הרעיונות 
הכלכליים של צ'ה, שאותם אסף מתוך כתביו ונאומיו, מאמריו 
והרצאותיו בשאלות אלה, החיוניות כל כך בבניית הסוציאליזם. 
מחשבתו הכלכלית של צ'ה. מקום כה נרחב הקדשנו לזכר מעלותיו 
אחרות, עד שהיבט זה - לדעתי - נזנח יתר על המידה בארצנו. 
ולצ'ה היו רעיונות עמוקים באמת, אמיצים, נועזים, שיצאו לעתים 
קרובות מהמסלולים המוכרים. 

אך במהותו של דבר - במהותו! - צ'ה התנגד התנגדות 
רדיקלית לבנייתו של הסוציאליזם באמצעות חוקים וקטגוריות 
כלכליות הלקוחים מהקפיטליזם; הוא העלה דבר-מה שעליו 
התעקשנו פעמים רבות - הטענה שהסוציאליזם והקומוניזם 
אינם רק שאלה של ייצור העושר וחלוקתו, אלא גם שאלה של 
חינוך ותודעה. הוא התנגד לחלוטין לשימוש בקטגוריות שיובאו 
מהקפיטליזם אל הסוציאליזם ככלים בבנייתה של החברה החדשה. 

לעתים הובנו כמה מרעיונותיו של צ'ה שלא כיאות ואף יושמו 
שלא כיאות. למען האמת, מעולם לא נעשה ניסיון ליישם אותם 
בפועל, וברגע מסוים הלבישו עליהם רעיונות שהיו הפוכים במאה 
שמונים מעלות ממחשבתו הכלכלית של צ'ה. אין זה המקום 
להרחיב בנושא זה; אני מעוניין בעיקר לבטא כאן רעיון: היום, 
ביום השנה העשרים למותו של צ'ה; היום, בעיצומו של תהליך 
התיקון שבו אנו שקועים ושבתוכו אנו מבינים היטב שתיקון אין 
משמעותו קיצוניות, שתיקון אין משמעותו אידיאליזם; שתיקון 
אינו יכול לכלול, תחת שום הבנה שהיא, התעלמות מהמציאות; 
שתיקון - אין משמעותו גם שינויים פתאומיים. אנו יוצאים מכך 
שתיקון משמעותו - כפי שאמרתי - חיפוש אחר פתרונות חדשים 
לבעיות ישנות, תיקון נטיות שליליות רבות שהחלו להתפתח; 
תיקון משמעותו שימוש נכון יותר בשיטה ובמנגנונים הנמצאים 
בידינו, שיטה לניהול ותכנון של הכלכלה, שכפי שאמרנו באסְפת 
העסקים, היא כמו סוס מורעב, צולע, מכוסה פצעים; את הסוס הזה 
אנחנו מושחים ביוד, רושמים לו תרופות, מיישרים לו את הרגל - 
אנו מרפאים את הסוס, ומה שנותר עכשיו הוא להמשיך ולצעוד 
עם אותו הסוס, תוך כדי מודעות לפגמיו של הסוס, לסכנותיו, 
לבעיטותיו, לעקמומיות שדרתו, ולנסות להוביל את הסוס הזה 
בדרכנו שלנו - לא ללכת בדרך שבה רוצה הסוס להוביל אותנו. 
קבענו לעצמנו: ניקח את המושכות! 

הדברים האלה רציניים מאוד, מסובכים מאוד, ובדברים האלה 
אי-אפשר לעשות זיגזגים או לצאת להרפתקאות מכל סוג שהוא. 
יש לנו ניסיון של שנים, שכן לכמה וכמה מאתנו הייתה הזכות 
לחיות בשנות התהליך המהפכני. ולכן אנו אומרים היום: אי-אפשר 
למלא את המכסות רק במונחים כספיים, יש לעשות זאת בטובין. 
נדרוש זאת בהחמרה, ומי שלא ימלא את מכסתו יעוף מהמקום שבו 
הוא נמצא, שכן אין אפשרות אחרת! אנו אומרים: את העבודות 
יש להתחיל ולסיים במהירות, שלא יקרה שוב לעולם מה שקרה 

לנו בשל הרגליו הרעים של הסוס, אשר מזיז אדמה ממקום למקום 
ומקים עמודים היות שדברים אלה מוערכים בכסף רב, אך לעולם 
אינו מסיים להקים בניין, היות שערכו הכספי פחות. נטיות אלה 
לומר: "מילאתי את המכסה במונחים כספיים, אך לא סיימתי 
ולו עבודה אחת", נטיות שבעטיין בזבזנו מאות מיליונים, אלפי 
מיליונים, ושום דבר לא נבנה. ארבע"עשרה שנים לבנות בית מלון! 
ארבע-עשרה שנות בזבוז של מוטות ברזל, חול, אבן, בטון, גומי, 
דלק, כוח עבודה, בטרם תראה הארץ גרוש של הכנסות מהשימוש 
במלון. אחת-עשרה שנים לקח לבנות את בית החולים כאן בפינאר 
דל ריו! אמנם בסופו של דבר הוא נבנה, ונבנה באיכות גבוהה, אך 
אסור שדברים כגון אלה יקרו שנית. 

המיקרודבריגדות," שנהרסו בשם אותם מנגנונים, עולות 
שוב מן האפר כמו עוף החול ומדגימות את משמעותה של תנועת 
ההמונים שאותה בולמים ומפרקים התיאורטיקנים, הטכנוקרטים, 
כל אלה שאינם מאמינים באדם אלא בשיטות של חיפוש אחר 
רווחים. כך הלכו בעיותינו והחריפו, ובבירה, שבה צצו הבריגדות 
פעם - וכואב לחשוב שלפני חמש-עשרה שנה ויותר כבר נמצא 
פתרון מצוין לבעיה חיונית - בשיא כוחן הן פורקו. וכך לא היה 
לנו כוח לבנות בתים בבירה; הבעיות הלכו והצטברו, עשרות אלפי 
בתים הוחזקו בפיגומים מסכנה שיתמוטטו ויגבו מחיר בחיי אדם. 

ועתה עלו שוב המיקרו-בריגדות, והיום יש יותר מעשרים אלף 
מיקרודבריגדות בבירה, והן אינן סותרות את הסוס, הן אינן סותרות 
את מערכת ניהול ותכנון הכלכלה; אותו מפעל או מרכז עבודה 
ששלח אותן משלם להם, אך המדינה משיבה למפעל או למרכז 
העבודה את מה ששולם כמשכורת לפועלים שיצאו לבריגדה; 


4. 00188088זס1גע -- "בריגדות קטנות" (מבחינה מילולית): קבוצות 
מתנדבים העוסקות בייצור או בעבודות חקלאיות לאחר שעות 
העבודה. 

אלא שבמפעל הם עובדים חמש או שש שעות וכאן הם עובדים 
עשר, אחת-עשרה או שתים-שעות, עובדים כאילו היו שניים או 
שלושה - והעסק חוסך. הקפיטליסט דמיקולו שלנו לא יכול לומר 
שהורסים לו את העסק; להפך, הוא יכול לומר: "מסייעים לעסק, 
אני חוסך שלושים, ארבעים, חמישים פועלים, ומבזבז פחות על 
שכר"; הוא יכול לומר: "אהיה רווחי או שאפסיד פחות; אוכל 
לחלק יותר בונוסים עכשיו, לאחר שירדו ההוצאות על שכר". 
הוא מייעל, משיג מגורים לקבוצת הפועלים ואלה מרוצים יותר, 
שכן יש להם בית; הוא בונה מפעלים חברתיים, בתי ספר מיוחדים, 
מרפאות, מעונות יום לילדיהם של נשים עובדות, שירותים עבור 
המשפחה; בקיצור, כל הדברים השימושיים ביותר שאותם בונים 
היום, והמדינה מעודדת את כל העבודות הללו מבלי לבזבז גרוש 
נוסף על משכורות. אלה הם נסים לכל דבר! 

נוכל לשאול את אותם מחפשי רווחים, אותם קפיטליסטים 
דמיקולו, אותם המאמינים אמונה עיוורת במנגנונים ובקטגוריות 
של הקפיטליזם: אתם הייתם יכולים לבצע נס שכזה? הייתם 
מסוגלים לבנות עשרים אלף בתים בבירה מבלי להוציא גרוש על 
שכר? הייתם יכולים לבנות חמישים מעונות יום בשנה מבלי לבזבז 
גרוש על שכר? כאשר קודם לכן תוכנן לבנות רק חמישה מעונות 
בחמש שנים, והם לא נבנו, וכאשר 19,500 אימהות חיכו בתור 
למעון ולא ידעו מתי יגיע, כאשר בקצב שבו התקדמנו היינו זקוקים 
למאה שנים כדי למלא את החסר! - כמובן, עד אז הילדים כבר היו 
מתים, אך למרבה המזל כל הטכנוקרטים, הקפיטליסטים דמיקולו 
והבירוקרטים שביקשו לחסום את בניין הסוציאליזם גם הם היו 
מתים; את מעון מספר 100 לא היו רואים נפתח לעולם. בעוד שלוש 
שנים יהיו לפועלי הבירה 100 מעונות יום; ולפועלי האי כולו יהיו 
תוך שלוש שנים שלוש מאות ומשהו, לפי הצורך, ותכולתם של 
המעונות תעלה ל-70,000 או 80,000 בקלות, בפשטות, מבלי לבזבז 
גרוש נוסף על משכורות, מבלי להוסיף כוח עבודה; שכן בקצב הזה, 

בעוד מצבות כוח האדם מנופחות בכל מקום, הם לא היו מצליחים 
לסיים את מלאכתם גם אם היו מייבאים כוח עבודה מג'מייקה, 
מהאיטי, מאיים שונים בקריבים, ממקומות אחרים בעולם. 

היום אנו רואים שבבירה ניתן לגייס אחד מכל שמונה עובדים, 
בכך אני בטוח; אך אין בכך צורך, שכן אין מספיק חומרים כדי 
להעניק עבודה למאה אלף תושבי הוואנה העובדים ועובדים כל היום 
כמו היו שלושה אנשים. אנו רואים דוגמאות מעוררות התפעלות 
של מעשי גבורה בעבודה, והדבר נעשה בשיטות ההמונים, בשיטות 
מהפכניות, בשיטות קומוניסטיות, ובהתאם לאינטרסים של אנשים 
בעלי הצורך, בהתאם לאינטרסים של המפעלים ובהתאם לאינטרס 
של החברה כולה. 

אינני מבקש לשים עצמי שופט בין התיאוריות השונות, אף שיש 
לי תיאוריות משלי, ואני יודע במה אני מאמין ובמה אינני מאמין 
ולא אוכל להאמין. היום רבים בעולם כולו דנים בשאלות אלה. אני 
מבקש רק, בצניעות, בעיצומו של תהליך תיקון זה, בעיצומו של 
תהליך זה ומאבק זה - שבו נמשיך כפי שהסברנו: עם אותו הסוס, 
כל עוד הסוס הולך, והוא הולך, וכל עוד איננו יכולים להשליך את 
הסוס לצד הדרך ולהחליפו בסוס טוב יותר, שכן לדעתי שום דבר טוב 
אינו נעשה בחופזה, ללא ניתוח והרהור מעמיק - מה שאני מבקש 
בצניעות, ביום שנה עשרים זה, הוא שנכיר את מחשבתו הכלכלית 
של צ'ה; שנכיר אותה כאן, שיכירו אותה באמריקה הלטינית, 
שיכירו אותה בכל העולם: בעולם הקפיטליסטי המפותח, בעולם 
השלישי ובעולם הסוציאליסטי - שיכירו אותה גם שם! שבאותו 
אופן שבו אנו קוראים טקסטים רבים מסוגים שונים וספרי הדרכה 
שונים, שגם במחנה הסוציאליסטי יכירו את מחשבתו הכלכלית של 
צ'ה. שיכירו אותה! אינני אומר שיאמצו אותה, איננו מתיימרים 
להתערב בכך; כל אחד צריך לאמץ את המחשבה, התיאוריה, התזה 
שנראית לו מתאימה ביותר, שמשכנעת אותו ביותר, לפי שיפוטה 
של כל ארץ. אני מכבד לחלוטין את זכותו של כל אחד להפעיל את 

המתודה ואת השיטה הנראים לו נכונים, אני מכבד זאת לחלוטין! 

כל שאני מבקש הוא שבארצות מתורבתות, בעולם המשכיל, 
בעולם שבו נידונים רעיונות, שבעולם זה יכירו את מחשבתו 
הכלכלית של צ'ה. במיוחד שתלמידי הכלכלה שלנו, הרבים 
מאוד, הקוראים מיני חוברות ומדריכים ותיאוריות, קטגוריות 
קפיטליסטיות וחוקים קפיטליסטיים, שייאותו להעשיר את 
השכלתם באמצעות ההיכרות עם מחשבתו הכלכלית של צ'ה. 

שכן תהיה זו בערות להאמין שיש רק דרך אחת לעשות את 
הדברים ושזו אותה דרך, הנובעת מהפרקטיקה הקונקרטית ומהזמן 
הנתון והנסיבות ההיסטוריות; מה שאבקש, כל שאני מרשה לעצמי 
לבקש הוא הרחבה פעוטה של ההשכלה, יחד עם השקפות אחרות, 
נקודות מבט מכובדות, מקובלות ולכידות לא פחות מהשקפתו של 
צ'ה. 

לא הייתי רוצה שכלכלני העתיד שלנו, דורות העתיד שלנו, 
יפעלו ויחיו ויתפתחו כמו סוג אחר של בהמה, במקרה זה הפרד, 
שאין לו אלא סכי עיניים החוסמים את שדה הראייה שלו משני 
צדיו; ולא רק זאת אלא פרד שהדבר היחיד המניע אותו הוא 
המספוא והגזרים המונחים לפניו; הייתי רוצה שיקראו, שלא יסובבו 
את ראשם רעיונות מקובלים, אלא שיראו רעיונות אחרים, ינתחו 
אותם וישקלו אותם. 

שכן אילו היינו משוחחים עם צ'ה ואומרים לו: "שמע, כל זה 
אירע לנו" - כל אותם דברים שעליהם דיברתי עד כה, מה שאירע 
לנו בבניין, בחקלאות ובתעשייה, עם האספקה, עם האיכות, כל 
זה - צ'ה היה אומר לנו: "אמרתי לכם, אמרתי לכם!", צ'ה היה 
אומר: "הזהרתי אתכם, מה שעובר עליכם הוא בדיוק מה שהאמנתי 
שיקרה", שכן בדיוק כך אירעו הדברים. 

אני רוצה שעמנו יהיה עם בעל רעיונות, מחשבות, מושגים; 
שינתח את הרעיונות ויהגה בהם; שידון ויתווכח עליהם אם ירצה. 
דברים אלה הם מהותיים בעיניי. 

יכול להיות שכמה מרעיונותיו של צ'ה קשורים מאוד ברגע 
הראשוני של המהפכה. למשל, עמדתו שלפיה כאשר הייצור עובר 
את המכסה, המשכורת לא תעלה על ההכנסות התואמות את השלב 
הבא בסולם השכר. שכן הוא רצה שהפועלים ילמדו, הוא קישר בין 
תפיסתו לרעיון שאנשים בעלי השכלה וכישורים טכניים מעוטים 
ביותר יתעלו על עצמם. היום עמנו מוכן הרבה יותר, משכיל יותר. 
ניתן להתווכח אם צריך להשוות את התמריץ לשלב הבא בסולם 
או לשלבים גבוהים יותר; ניתן לדון בהיבטים וסוגיות הקשורים 
יותר במציאות שלנו, שבה העם משכיל הרבה יותר, שבה כישוריו 
הטכניים של העם טובים הרבה יותר, אף שלעולם לא נוכל לוותר 
על התפיסה של שיפור מתמיד בהשכלה ובכישורים הטכניים. 

אך רבים מרעיונותיו של צ'ה הנם חיוניים לחלוטין, רעיונות 
שאני בטוח לחלוטין שבלעדיהם לא ניתן לבנות את הקומוניזם. 
אחד מאלה הוא התנגדותו להשחתתו של האדם, לניכורו של 
האדם; הרעיון שללא תודעה, אם נייצר רק עושר, לא נוכל לבנות 
את הסוציאליזם כחברה טובה יותר ולא נוכל לעולם לבנות את 
הקומוניזם. 

אני חושב שרבים מרעיונותיו של צ'ה - רבים מרעיונותיו של 
צ'ה! - הם בעלי חיוניות רבה; אילו היינו מכירים, אם נכיר טוב 
יותר את מחשבתו הכלכלית של צ'ה, נהיה פי מאה יותר ערניים 
לנהיגה בסוס, וכאשר הסוס יבקש לפנות ימינה או שמאלה, לכל 
כיוון שאליו ירצה הסוס לפנות - אם כי אין ספק שבמקרה זה 
מדובר בסוס הנוטה לפנות ימינה - ניתן לסוס משיכה חזקה ברסן 
ונחזיר אותו לנתיב, וכאשר הסוס יסרב ללכת, ננעץ בו חזק את 
הדורבנות. 

אני מאמין שכל פרש, רוצה לומר כלכלן, רוצה לומר פעיל 
מפלגתי, רוצה לומר מנהל, אם יהיה חמוש ברעיונותיו של צ'ה, 
יהיה מוכשר יותר לכוון את הסוס אל הנתיב הנכון. 

מי שאך יכיר את מחשבתו, אך יכיר את רעיונותיו של צ'ה, יוכל 

לומר: "הכיוון הזה איננו נכון, הכיוון ההוא איננו נכון, זו תוצאה 
של כך, זו תוצאה של ההוא", בתנאי שהשיטה והמנגנונים לבניית 
הסוציאליזם באמת יתפתחו ויושלמו. ואני אומר זאת מכיוון שאני 
משוכנע עמוקות בכך שאם נתעלם ממחשבה זו יהיה לנו קשה מאוד 
להגיע רחוק, קשה מאוד להגיע לסוציאליזם האמיתי, לסוציאליזם 
המהפכני באמת, לסוציאליזם של סוציאליסטים, לסוציאליזם 
ולקומוניזם של קומוניסטים. אני משוכנע לחלוטין שההתעלמות 
מרעיונות אלה תהיה פשע, ובכך אני מבקש לשכנע גם אתכם. 

ניסיוננו מִסַפָּק כדי לדעת כיצר לעשות את הדברים, וברעיונותיו 
של צ'ה, במחשבתו של צ'ה, ישנם עקרונות בעלי ערך רב, ערך 
אנושי רב, הרבה מעבר לדימוי שיש לרבים על אודות צ'ה, כאדם 
משכמו ומעלה, אמיץ, טהור, של צ'ה כקדוש, כאיש המעלות שמת 
מות גיבורים למען הזולת; זהו צ'ה ההוגה, צ'ה איש התיאוריה, 
איש בעל רעיונות גדולים שידע לעצב כלים בעלי שימושיות רבה, 
עקרונות שאין ספק שהם חיוניים לדרך המהפכנית. 

הקפיטליסטים שמחים עד מאוד כאשר אנו מתחילים לדבר 
על רנטות, על הכנסות, על ריביות, פרמיות וסופר-פרמיות; כאשר 
אנו מדברים על שווקים, על היצע וביקוש כאבני יסוד בוויסות 
הייצור וקידום האיכות, היעילות וכל הדברים הללו. הם שמחים 
מכיוון שהם חושבים לעצמם כך: כל זה שלי; זו הפילוסופיה 
שלי, הדוקטרינה שלי, והם מאושרים שהסוציאליזם שם דגש על 
כל זה, מאחר שהם יודעים שאלו היבטים של התיאוריה, החוקים 
והקטגוריות של הקפיטליזם. אותנו מבקרים כמה קפיטליסטים 
המבקשים ליצור רושם שהמהפכנים הקובנים אינם מציאותיים, 
שיש ללכת בעקבות כל פיתויי הקפיטליזם, ולשם כך הם מכוונים 
עלינו את תותחיהם. אך אנו כבר נראה לאן יוביל אותנו הסוס, גם 
פצוע כולו, אם ננהג בו היטב, כל עוד אין לנו דבר טוב יותר מאותו 
הסוס; נראה לאן יובילו אותנו תהליך התיקון הזה והצעדים שאותם 
אנו עושים היום. 

ולכן ביום שנה עשרים זה אני קורא לכל פעילינו, לכל צעירינו, 
לכל הסטודנטים והכלכלנים, שילמדו ויכירו את הגותו הפוליטית 
והכלכלית של צ'ה. 

דמותו של צ'ה נהנית מיוקרה עצומה; קרנו של צ'ה ממישכה 
לעלות בכל יום; וכמובן, המתוסכלים ואלה המעזים לתקוף את 
רעיונותיו של צ'ה או להשתמש בביטויים מסוימים ביחס לצ'ה או 
לצייר אותו כשוגה באשליות, כאדם בלתי מציאותי, אינם ראויים 
לכבודם של המהפכנים; לכן אנו מבקשים שצעירינו יחזיקו בכלי 
זה, שיאחזו בידם בנשק זה, גם אם לעת עתה אין בכך אלא האמירה 
- אל נא נמשיך בדרך שגויה זו, שממנה הזהיר צ'ה; גם אם אין בכך 
אלא הכרה בהכרח לחשוב שנית; גם אם אין בכך אלא העמקה של 
מחשבתנו המהפכנית. 

אני מאמין באמת שיותר מהטקס, יותר מהדברים הרשמיים, 
יותר מהכיבודים, השימוש בעובדות הוא הכבוד הגדול ביותר 
שנוכל לחלוק לצ'ה. בכל מקום אנו מתחילים לחזות ברוח זו 
של עבודה, בין היתר במחוז זה שבו דוגמאות רבות: העובדים 
בווינִיאלֶס שעבדו 12 ו147 שעות בייצור בריכות השקייה תוך 
הוצאה שהסתכמה במחצית מערכן בלבד, כך שנוכל לומר 
בהשוואה לעבודות אחרות - אילו היינו משתמשים במינוח 
הקפיטליסטי, אף על פי שצ'ה היה מתנגד אף לשימוש במונחים 
קפיטליסטיים לשם ניתוח של סוגיות הסוציאליזם, אילו היינו 
משתמשים במונחים של רווחיות - יכולנו לומר אפוא שאותם 
חברים בבריגדת בניית בריכות ההשקיה בוויניאלס הגיעו לשיעור 
רווח של יותר ממאה אחוז - יותר ממאה אחוז! אח! שכן משהו 
שאליו הקדיש צ'ה תשומת לב עצומה, מוחלטת, קודמת לכול, 
היה עניין החשבונאות, ניתוח ההוצאות והעלויות עד הגרוש 
האחרון. צ'ה לא ביקש לבנות סוציאליזם וכלכלה מתוכננת ללא 
ארגון מספק, בקרה יעילה וחישוב מדויק של כל גרוש. צ'ה לא 
שאף לפתח את המשק מבלי להגביר את יעילות העבודה. צ'ה 


209 


פידל קסטרו 


למד מתמטיקה על מנת להפעיל נוסחאות מתמטיות בבקרה על 
הכלכלה ובמדידת יעילות הכלכלה. יתר על כן, צ'ה חלם לשלב 
את המחשוב בניהול הכלכלה, כדבר-מה מהותי, יסודי, החלטי, 
על מנת למדוד את יעילות הסוציאליזם. 

ואנשים אלה שהזכרתי תרמו תרומה גדולה: על כל פסו שהם 
עולים, ייצרו שני פסו; על כל מיליון של הוצאות, הם מייצרים 
שני מיליונים. אלה העובדים על מאגר המים בגוּאמָה, אלה 
העובדים על התעלה, אלה העובדים על הכביש לפינאר דל ריו, 
אלה העובדים על מאגר פּאטָאטָה, אלה שהחלו לעבוד על הדרכים 
ועל רשת המים של העיר, יש מספר קבוצות עובדים המוציאות 
לפועל נסים של ממש: אנשים בעלי כבוד, אנשים בעלי ערך 
עצמי, אנשים ממושמעים ונאמנים לעבודה, הם עובדים ביעילות 
מופלאה. 

לאחרונה נפגשנו עם קבוצה של פועלי בניין באחד מרחובות 
הבירה. כולם פעילים במפלגה או בתנועת הנוער או פועלים 
בולטים בהישגיהם, בסביבות מאתיים איש, והם אינם עובדים עבור 
תמריצים - אינני אומר שהעבודה עבור תמריצים היא שלילית, 
שכן במספר פעילויות היא נחוצה לחלוטין. היות שפועלים אלה 
נוסעים במשאיות ומכוניות רבות-עוצמה, אין אנו צריכים לומר 
להם: "עבדו יותר", אלא דווקא לומר להם: "עבדו פחות". פועלים 
שכמותם עושים המון, ולעתים הם מתאמצים יותר מדי. לעתים 
עלינו לומר להם: "עבדו פחות, עשו פחות נסיעות", שכן אתם, 
במהירות שבה מותר לכם לנסוע, אינכם יכולים לעשות 25 נסיעות 
ויותר במשאית עם חומרי בניין; עשרים נסיעות יספיקו. איננו 
רוצים שתהרגו את עצמכם בעבודה. איננו מעוניינים רק במה 
שתייצרו, אלא גם בכך שהייצור יהיה איכותי. ואנו אומרים לכם: 
מעניינת אותנו מאוד האיכות של עבודתכם; כמות ללא איכות היא 
בזבוז של משאבים, בזבוז של עבודה, בזבוז של חומרים. 

כוח הרצון שמת, כך נוכל לומר, באותם ימים מביכים, בתקופה 

המביכה שבה לא סיימנו כלום, כוח זה חוזר אלינו, ובעזרת אותו 
כוח רצון צועד מחוז פינאר דל ריו קדימה. 

באותה רוח שמפגינות בריגדות הדרכים בהררי פינאר דל 
ריו, באותה הרוח אנו מבקשים להחיות בכל הארץ את כוח הרצון 
ההידראולי, את הרצון לסלול דרכים וכבישים, לשפר את יעילות 
הכלכלה שלנו, את מפעלינו, את חקלאותנו, את בתי החולים שלנו 
ואת בתי ספרנו, לקדם במלוא המרץ את הפיתוח הכלכלי והחברתי 
של הארץ. 

למרבה המזל נוצר בשנים האחרונות גוף עצום של אנשים בעלי 
רמה טכנית גבוהה, גוף של ידע, של ניסיון, של טכנאים ברמה 
אקדמית וברמת הביניים. מה שיש לנו היום, אין להשוותו עם 
מה שהיה לנו בשנות המהפכה הראשונות. כאשר צ'ה עמד בראש 
משרד התעשייה, כמה מהנדסים היו בארץ, כמה טכנאים, כמה 
פרויקטורים, כמה חוקרים, כמה מדענים? היום יש לנו בערך פי 
עשרים ממה שהיה לנו אז, אולי יותר. אילו היה עומדים לרשותו 
כל הניסיון הקולקטיבי וכל הפעילים הללו העומדים לרשותנו 
היום, ניתן רק לדמיין מה יכול היה לעשות. 

אם נבחן רק את מגזר הרפואה, אז היו לנו 3,000 רופאים, והיום 
יש לנו 28,000. היום בכל שנה, בכל אחת מ-21 הפקולטות שלנו, 
מסיימים את חוק לימודיהם אותו מספר רופאים שנותרו אז בארצנו. 
איזו זכות גדולה, איזה פוטנציאל, איזה כוח! החל מהשנה הבאה 
יסיימו כל שנה את לימודיהם יותר רופאים משהיו אז בכל הארץ. 

אם כן, נוכל או לא נוכל לעשות עתה בשדה הרפואה את 
מה שאנו מבקשים לעשות? ואילו רופאים אלה, שהולכים אל 
השדות, אל ההרים, לניקרגואה, לאנגולה, למוזאמביק, לאתיופיה, 
לווייטנאם, לקמבודיה, שהולים עד קצה העולם! אלה הם הרופאים 
שעיצבה מהפכתנו! 

בטוחני שצ'ה היה חש גאווה, לא על השטויות שנעשו בשל 
רדיפת הרווחים, אלא על רמת ההשכלה שבה מחזיק היום עמנו, 

בשל רמתו הטכנית; על מורינו שנסעו לניקרגואה, שיותר ממאה 
אלף מהם התנדבו לנסוע לניקרגואה; הוא היה חש גאווה על 
רופאינו המוכנים לנסוע לכל מקום בעולם, על טכנאינו - על 
מאות האלפים מקרב חברינו שיצאו למשימות בינלאומיות! 

בטוחני שצ'ה היה חש גאווה על רוח זאת, כפי שכולנו חשים; 
אך מה שיצרנו בעזרת המוח והלב, אסור שניתן לו ליהרס מתוך 
השגרה. מדובר בכך, ומדובר בכך שבעזרת כל המשאבים שיצרנו, 
בעזרת כל הכוח, נוכל להתקדם ונוכל לנצל את כל אפשרויות 
הסוציאליזם, את כל אפשרויות המהפכה, על מנת להניע את האדם 
קדימה. אני רוצה לדעת אם לקפיטליסטים יש אנשים מהסוג שאותו 
הזכרתי כאן. 

צריך לראות אותם, פעילים בינלאומיים ועובדים כאחד: צריך 
להיפגש עמם כדי לדעת כיצד הם מרגישים, כיצד הם חושבים, כדי 
להכיר את האהבה שבה הם מבצעים את משימתם, ואין זה בשל 
אהבה יתרה לעבודה שהם נוהגים כך, אלא בשל הצורך להשלים 
את הזמן האבוד: הזמן שאבד בשנות המהפכה, הזמן שאבד במשך 
שישים שנות שלטון הרפובליקה הניאו-קולוניאלית, הזמן שאבד 
במשך מאות שנות קולוניאליזם. עלינו להדביק את הפער! ואין 
דרך אחרת להדביקו מלבד עבודה קשה. לא נוכל לחכות מאה שנה 
למאה מעונות יום בבירה כאשר פועלינו יכולים באמת לעשות זאת 
בשנתיים; לא נוכל לחכות מאה שנה ל-350 מעונות בכל הארץ 
כאשר באמת נוכל לעשות זאת בשלוש שנים; אסור לחכות מאה 
שנה על מנת לפתור את בעיית המגורים כאשר בעזרת העבודה 
שלנו, האבן והחול שלנו, בעזרת הנפט שלנו והפלדה שמייצרים 
פועלינו, נוכל לעשות זאת בשנים מעטות. 

כפי שאמרתי אחר הצהריים בטקס בבית החולים, שנת 2000 
מתקרבת במהירות; עלינו להציב לעצמנו מטרות שאפתניות לשנת 
0, לא לשנת 3000 או לשנת 2100 או אף 2050. ומי שיעלה 
הצעות שכאלה עלינו לומר לו: "אתה אולי מוכן להסתפק בכך, 

אנחנו לא!" - אלה מבינינו המחויבים למשימה ההיסטורית של 
יצירת ארץ חדשה וחברה חדשה; אלה מבינינו המחויבים למשימה 
ההיסטורית של בניית המהפכה ופיתוח הארץ; אלה מאתנו שהיה 
להם הכבוד והזכות לא רק לסייע בפיתוח, אלא גם לסייע בפיתוח 
סוציאליסטי ובבניית חברה אנושית יותר ונעלה יותר. לאלה 
המזינים את הבטלנות והפזרנות נאמר: "אנו נחיה לא רק טוב יותר, 
אלא גם שנים ארוכות יותר מכפי שאתם חיים ומכפי שהיינו חיים 
אילו כולם היו כמוכם; נחיה שנים ארוכות יותר מכם ונהיה בריאים 
יותר, שכן אתם הבטלנים תהיו נייחים, שמנים, תהיינה לכם בעיות 
לב, בעיות בכלי הדם וכל מיני צרות. שכן העבודה אינה מזיקה 
לבריאות, העבודה משפרת את הבריאות ומגנה עליה", העבודה 
עושה את האדם. כך שעלינו להציב כמופת את אותם עובדים 
העושים גדולות; נאמר שאותם עובדים מקיימים את הסיסמה: 
"נהיה כמו צ'ה!". הם עובדים כפי שצ'ה עבד, עובדים כפי שצ'ה 
היה עובד. 

כאשר חככנו בדעתנו היכן לקיים טקס זה, עלו הצעות שונות 
ומרובות: יכולנו לעשות זאת בבירה, בכיכר המהפכה; יכולנו לעשות 
זאת באחד המחוזות, באחד מני המרכזים והמפעלים הרבים שאותם 
ביקשו הפועלים לקרוא על שמו של צ'ה. חככנו, הרהרנו, וחשבנו 
על מפעל חדש זה, גאוותה של פינאר דל ריו, גאוות הארץ, דוגמה 
למה שיכולים להביא הקדמה, ההשכלה, החינוך, כאשר במחוז זה, 
הזנוח והנחשל כל כך עד לפני שנים מעטות, ישנם פועלים צעירים 
המסוגלים להפעיל תעשייה כה מורכבת ומתוחכמת. יספיק לומר 
שהאולמות שבהם מודפסים מעגלים חשמליים אלה חייבים להיות 
נקיים פי עשרה מכל חדר ניתוחים על מנת שהדבר ייעשה באיכות 
הנדרשת. כמה מבנים מורכבים, כמה עבודה הייתה נחוצה ובאיזו 
איכות, באילו מכשירים, על מנת שתושבי פינאר יוכלו לעסוק 
בעבודה המדהימה שהם עושים כאן. 

כאשר באנו לבקר וסיירנו במקום, מה שנעשה כאן יצר בנו 

רושם בל יימחה, שאותו העברנו לחברים בוועד המרכזי. התרשמנו 
ממה שנעשה כאן בתעשייה המכאנית, בתעשייה המתפתחת בקצב 
מוגבר, ממה שנעשה בתחום הבניין. ראינו את עתידה של תעשייה 
זו כיצרנית של רכיבים וטכנולוגיה עלית, את תפקידה הגורלי 
בפיתוח, תפקידה העצום בהגדלת פריון העבודה, תפקידה העצום 
באוטומציה של תהליכי הייצור. התרשמנו מכך כאשר ראינו את 
המפעל הנהדר שיש כאן, כאשר ראינו את הרעיונות המפותחים 
ומבוצעים כאן, במפעל זה, שעוד יהפוך לתשלובת גדולה של 
אלפי עובדים, גאוות המחוז וגאוות הארץ, מפעל שבחמש השנים 
הקרובות יזכה בהשקעות של יותר ממאה מיליון פסוס על מנת 
להפוך את התעשייה הזו לענקית. וכאשר נודע לנו שהפועלים 
מבקשים להעניק למפעל את שמו של צ'ה, שעסק כה רבות 
באלקטרוניקה, במחשבים ובמתמטיקה, הנהלת מפלגתנו החליטה 
שטקס הזיכרון לרגל יום השנה העשרים לנפילתו בקרב של צ'ה 
יתקיים כאן ושהמפעל יישא את שמו עטור התהילה והאהוב של 
ארנסטו צ'ה גווארה. אני יודע שפועליו, פועליו הצעירים, עשרות 
המהנדסים שבו, מאות הטכנאים, ידעו לכבד את שמו ולעבוד 
כפי שיש לעבוד. וכאשר אנו מדברים על עבודה, איננו מדברים 
בהכרח על עבודה של 14, 12 או 10 שעות ביום, לעתים קרובות 
יום עבודה של 8 שעות המבוצע היטב הוא דבר גדול. התרשמנו 
כשראינו חברות וחברים, חברות רבות העוסקות בעבודות ריתוך 
קטנות, עבודה קשה מאוד ומותחת ביותר, עבודה המצריכה 
דייקנות, תשומת לב וריכוז עצום. ראינו זאת ואיננו מאמינים 
כיצד הן יכולות לעבוד 8 שעות ביום, אותן חברות שעושות עד 
0 עבודות ריתוך ביום. 

חברות וחברים, אל נא תחשבו שאנו מאמינים שניתן לפתור 
בעיות רק באמצעות ימי עבודה של 12 או 14 שעות. ישנן פעילויות 
שבהן אי-אפשר לעסוק 12 או 14 שעות; ישנן פעילויות שבהן 
אפילו 8 שעות עלולות להיות יותר מדי. ואנו מקווים שיום אחד 

יהיו ימי עבודה באורכים שונים לעבודות שונות; אנו מקווים גם 
שבפעילויות מסוימות, אם יהיה לנו כוח אדם מספיק - ויהיה לנו 
אם ננצל אותו בתבונה - נוכל להנהיג בעבודות מסוימות משמרות 
של 6 שעות. 

מה שאני רוצה לומר הוא שעלינו לכבד את דוגמתו ואת שמו 
של צ'ה גם בכך שננצל את יום העבודה באינטנסיביות נכונה, 
שנשמור על האיכות, בכך שכל אחד מאתנו יהיה מוכשר לביצוע 
תפקידים שונים, בכך שנימנע מניפוח מצבות כוח אדם, נעבוד 
בצורה מאורגנת ונפתח את המודעות. 

אני סמוך ובטוח שכל עובדי המפעל הזה יידעו להוכיח שהם 
ראויים לכבוד שבקריאת מפעלם על שמו של צ'ה; כפי שאנו 
בטוחים בכך שמחוז זה ראוי, וימשיך להיות ראוי, לכך שאת יום 
השנה הזה אנו חוגגים כאן. 

אם נותר עוד משהו לומר כאן הערב, הרי זה שעל אף הקשיים, 
על אף הידלדלותן חסרת התקדים של רזרבות מטבע החוץ שלנו, 
מסיבות שהסברנו כבר; על אף הבצורת ועל אף הידוקו של המצור 
האימפריאליסטי, כאשר אני רואה את תגובתו של העם, כאשר 
אני רואה כמה אפשרויות חדשות עולות, אנו חשים ביטחון, אנו 
חשים אופטימיות, ואנו חווים שכנוע עמוק ביותר בכך שכל מה 
שנציב לעצמנו לעשות - ייעשה! ונעשה זאת בעזרת העם, בעזרת 
ההמונים, בעזרת העקרונות; נעשה זאת בעזרת כבודם וביטחונם 
העצמי של פעילינו, של עובדינו, של צעירינו, של האיכרים 
והאינטלקטואלים שלנו! ואני אומר בסיפוק רב שאנו מכבדים 
כראוי את זכרו של צ'ה, חולקים לו כבוד ראוי. כשם שהוא חי 
יותר מתמיד, כך חיה המולדת יותר מתמיד! כשם שהוא מהווה 
יריב רב"עוצמה יותר מתמיד עבור האימפריאליזם, כך עומדת 
המולדת איתנה יותר מתמיד אל מול אותו אימפריאליזם ואל מול 
האידיאולוגיה הרקובה שלו! ואם יום אחד בחרנו בדרך המהפכה, 
המהפכה הסוציאליסטית, הדרך אל הקומוניזם ואל בניית 

הקומוניזם, היום אנו מלאים גאווה על כך שבחרנו בדרך הזו, שכן 
זו הדרך היחידה לברוא עוד אנשים כמו צ'ה, הדרך היחידה ליצור 
עם שבו מיליונים של גברים ונשים מסוגלים להיות כמו צ'ה. 

כפי שאמר מארטי: אם ישנם אנשים ללא כבוד, ישנם גם אנשים 
הנושאים בקרבם את כבודם של אנשים רבים! נוכל להוסיף על כך: 
ישנו אדם הנושא בקרבו את כבודו של העולם כולו, ואדם זה הוא 
צ'ה! 

ברק תשיעי 
ריאיון עם תומאס בורחה 
12 


בריאיון שערך עמו ב-1992 הניקרגואני תומאס בורחה 
והופיע לאחר מכן בספר גרגר תירס וטו 06 סחשיש חש), 
נשאל פידל קסטרו על הסיבות לעניין המחודש בכתביו של 
צ'ה, והמנהיג הקובני ענה כדלהלן. 


למחשבתו של צ'ה תמיד נודע תוקף מיוחד בקובה, ועבורי 
אישית מחשבתו של צ'ה הייתה נוכחות קבועה וגוברת - אני 
חוזר, קבועה וגוברת - עוד הרבה לפני שהחלו כל הבעיות הללו 
במחנה הסוציאליסטי והרבה לפני עליית הפרסטרויקה, בתקופה 
שאנו התחלנו בתהליך התיקון.* באותם ימים אני זוכר שציינו את 


5. "תהליך תיקון השגיאות והמגמות השליליות" (66 2100000 
8 100010188 ץ 0110108 60 0001108010 -- תהליך שהחל 
ב"1986 כתוצאה מהבנה בקרב הממשל הקובני שהתכנון המרכזי 
במשק עלול לתרום להיווצרותן של מערכות קפיטליסטיות ולאו 
דווקא לבניית הסוציאליזם. ה"תהליך", שבמהלכו חוזק הפיקוח על 
השווקים, הסתיים לאחר ארבע שנים עם נפילת ברית המועצות, 
שגרמה נזקים עצומים לכלכלה הקובנית. ב-1990 יושמה במקומו 
תוכנית צנע שכונתה "התקופה המיוחדת" ((0500018 26060). 

יום השנה למותו של צ'ה, נדמה לי שהיה זה יום השנה העשרים, 
ובנאומי דיברתי ארוכות על צ'ה ועל כל השאלות הללו. 

ככל שאני מתבונן במתרחש במחנה הסוציאליסטי, כן גוברות 
הערצתי ואהדתי לצ'ה, מכיוון שהוא התנגד בכל מאודו לבנייתו 
של הסוציאליזם באמצעות הקטגוריות הקפיטליסטיות. אחד 
מחברינו, כלכלן, אסף את כל רעיונותיו של צ'ה שהובעו בכתב 
ובעל פה בהזדמנויות שונות, ערך וסידר אותם; אני מאמין שיש 
לאסופה זו ערך עצום וכדאי ללומדה, מאחר שאני חושב שהשימוש 
בקטגוריות ובשיטות קפיטליסטיות השפיע השפעה שלילית על 
הארצות הסוציאליסטיות. 

שאלת לדעתי על הסיבות לכישלון הסוציאליזם בארצות הללו. 
אני חושב שחזונו של צ'ה היה נבואי ממש; בתחילת שנות ה607 
הוא כבר איתר את כל הבעיות ואת כל ההשלכות העלולות לנבוע 
מהשיטה שבה השתמשו בניסיון לבנות את הסוציאליזם במזרח 
אירופה. 

הוא סבר שאין סיבה לפנות לכל הקטגוריות הללו ולתפיסת 
העולם הקפיטליסטית הזו. וכאשר כאן בארצנו, ברגע מסוים, 
השתמשנו בשיטות ניהול ותכנון כלכליות שהועתקו מהניסיון 
הסוציאליסטי במזרח אירופה, כאשר ברגע מסוים גברה דעה זו 
והפכה לדעת הרוב עקב היוקרה העצומה שלה זכתה ברית המועצות 
בקובה, עקב ההערכה העצומה שלה זכו הארצות הסוציאליסטיות 
ועקב כמה שגיאות אידיאליסטיות שבהן שגינו בשנות המהפכה 
הראשונות, נוצרו הנסיבות המתאימות לעליית יישומן בקובה 
של שיטות לבניית הסוציאליזם שרווחו בברית המועצות ובשאר 
המדינות הסוציאליסטיות. אף על פי שאני תמיד מפריד בין ברית 
המועצות לבין האחרות, מכיוון שבברית המועצות לא בנו את 
הסוציאליזם אך ורק באמצעים אלה; אני מתכוון לארצות הקטנות 
יותר במחנה הסוציאליסטי, שכן בברית המועצות היו תוכניות 
הפיתוח בעלות כוח רב וההחלטות הבסיסיות שאפשרו את הצמיחה 

הכלכלית הגדולה של ברית המועצות לא היו כרוכות בדיוק 
ברווחיּת במובנה הקפיטליסטי ובקטגוריות דומות. אף על פי כן 
השיטה, תפיסת העולם הזו, יושמה בארצנו - ובזמן שהמתנו, עשר 
ואחת-עשר שנים, הצטברו עיוותים כה רבים וסטיות כה רבות, עד 
שנאלצתי שוב ושוב להרהר ולהיזכר בצ'ה ובאזהרתו, ברתיעתו 
משיטות אלו של בניין הסוציאליזם. אני מאמין שמה שקרה במחנה 
הסוציאליסטי נותן משנה תוקף למחשבתו הכלכלית של צ'ה על 
בניית הסוציאליזם. 

עם תחילת תהליך התיקון עודדתי את הדפסתם של אותם 
ספרים המתייחסים לצ'ה, הפורסים את משנתו הכלכלית, אך לא על 
מנת שישמשו כקטלוג, לא ככתבי קודש, מכיוון שאסור להתייחס 
לאסכולה פוליטית כלשהי או למחשבתו של תיאורטיקן או של 
מדינאי כלשהו כאל משהו נוקשה ודוגמטי. 

כל חיי הייתי אויבן של הדוגמות, ועלינו להימנע מכך 
שמחשבותיהם של המדינאים החשובים ביותר, של המהפכנים 
הנאורים ביותר, תהפוכנה לדוגמה, מכיוון שכל מחשבה שכזו 
מגיבה לרגע מסוים, לנסיבות מסוימות, לניסיון מסוים. וכך, דברים 
שראה לנין ברגע נתון כנוסחאות המתאימות לנסיבות נתונות, אינם 
ישימים בנסיבות אחרות, אינם ישימים בעתות אחרות. 

אם כן, דעתי היא שמחשבתם של מרקס, של אנגלס, של לנין 
ושל צ'ה אינן דוגמות אלא מפגנים מזהירים של כישרון, של חזון 
פוליטי, חזון חברתי, חזון מהפכני, שנוצרו ברגע נתון. 

המחשבה המרקסיסטית-לניניסטית, מחשבתו של אנגלס, 
מחשבתו של צ'ה - לכל אלה יהיה תוקף תמיד אם לא נראה בהן 
דוגמות חקוקות באבן - אם נעשה כן, נעבור מתחומם של המדע, 
של הפוליטיקה ושל המהפכה לתחומה של הדת. אני עצמי עשיתי 
מאמצים על מנת להגביר רבות את תפוצת רעיונותיו של צ'ה 
מאותו הרגע שראינו את נטיותיהם של המחנה הסוציאליסטי וברית 
המועצות לצעוד בדרך אחרת, המתרחקת יותר ויותר ממחשבתו 

של צ'ה ומהקשיים שעליהם הצביע, דרך המסתמכת יותר ויותר על 
הקטגוריות והמכניזמים של הקפיטליזם. 

כך שהרעל ההורג לאט לאט את הסוציאליזם הוא אותו רעל 
שבו השתמשו בכמויות גדולות בהרבה, בסדר גודל אחר לגמרי, על 
מנת לרפא את הסוציאליזם. וזו אחת הסיבות למה שאירע במחנה 
הסוציאליסטי. 


200 


פרק עשירי 
הגעת שרידיו של צ'ה לקובה 


7 באוקטובר 1997 


ביולי 1997 התגלו שרידי גופותיהם של צ'ה גווארה וחבריו 
שנפלו בקרב בבוליביה והובאו אל קובה. פידל קסטרו נשא 
את הנאום הבא לזכרו בסנטה קלארה שבקובה. 


אחיי למולדת, 

בהתרגשות רבה אנו חיים את אחד הרגעים הללו שאינם חוזרים 
שנית. 

לא באנו להיפרד מצ'ה ומחבריו הגיבורים. באנו לקבל את 
פניהם. 

אני רואה בצ'ה ואנשיו כוח תגבורת, יחידה של לוחמים בלתי 
מנוצחים הכוללת הפעם לא רק קובנים אלא גם לטינו-אמריקאים 
המגיעים להילחם לצדנו ולכתוב בספר ההיסטוריה דפים חדשים 
של תהילה. 

יתר על כן, אני רואה בצ'ה ענק מוסרי הגדל מיום ליום, ענק 
שדמותו, כוחו והשפעתו ממלאים את כל הארץ. 

כיצד יספיק לו המקום תחת מצבה? 

כיצד יספיק לו המקום בכיכר זו? 

כיצד יספיק לו המקום באיינו האהוב אך הקטן? 

רק בעולם שעליו חלם, שעבורו חי ושעבורו לחם, יספיק לו 
המקום. 

ככל שיפשו בחברה האנושית העוול, הניצול, האידשוויון, 
האבטלה, העוני, הרעב והאומללות, כן תפרוץ דמותו וכן תגדל. 

ככל שיגדל כוחם של האימפריאליזם, של ההגמוניזם, של 
השלטון הזר ושל ההתערבות נגד זכויותיהם המקודשות ביותר של 
העמים, ובייחוד העמים החלשים, הנחשלים והעניים שבמשך מאות 
בשנים היו מושבות של המערב ומקור לעובדים משועבדים, כן 
יפרחו הערכים שעליהם הגן. 

ככל שירבו ניצול השררה, האנוכיות והניכור, ככל שתרבה 
האפליה נגד אינדיאנים, מיעוטים אתניים, נשים ומהגרים, ככל 
שילדים רבים יותר ינוצלו בסחר למטרות זנות וייאלצו לצאת 
לעבוד במאות מיליונים, ככל שיגברו הבערות, המחלות, חוסר 
הביטחון וההזנחה, כן תָזֶהר רגישותו האנושית. 

ככל שירבו בכל מקום פוליטיקאים מושחתים, דמגוגיים 
וצבועים, כן ידרוך כוכבו כאדם טהור, מהפכני ועקבי. 

וככל שירבו על פני הארץ פחדנים, אופורטוניסטים ובוגדים, 
כן תגדל ההערצה כלפי אומץ לבו האישי ויושרתו המהפכנית; 
ככל שיחלשו רבים יותר לנוכח המשימה שעל הפרק, כן יוערך 
יותר רצונו האיתן כפלדה; ככל שרבים יותר יוותרו על שמץ של 
כבוד עצמי אנושי, כן תובלט רגישותו לכבוד האדם; ככל שתרבה 
הספקנות, כן תתגדל אמונתו באדם; ככל שירבו הפסימיסטים, כן 
תתגדל האופטימיות שבדמותו; ככל שירבו הססנים כן תתעלה 
תעוזתו; ככל שירבו עצלנים המבזבזים על מותרות ובטלה את 
פירות עבודתם של אחרים, כן תזהר יותר רוחו המקדשת את 
הלימודים והעבודה. 

צ'ה היה קומוניסט אמיתי והיום הוא דוּגמה ומופת למהפכן 
ולקומוניסט. 

צ'ה היה מוּרֶם ומעצבם של אנשים כמותו. עקבי במעשיו, 
לעולם נאה דרש ונאה קיים; תמיד דרש מעצמו יותר ממה שדרש 
מאחרים. 

בכל פעם שהיה צורך במתנדב למשימה קשה, הוא התנדב 
ראשון - בימי מלחמה ובימי שלום. תמיד מוכן היה להקריב את 
חלומותיו שלו ולהעניק בנדיבות את חייו. עבורו לא היה דבר בלתי 
אפשרי, ואת הבלתי אפשרי הוא ידע להפוך לאפשרי. 

המערכה שיצאה מהסיירה מאסטרה דרך ערבות עצומות 
וחשופות, וכיבוש העיר סנטה קלרה בכוחות מעטים - מעשים אלה 
ואחרים מעידים על מידת הגבורה שלה היה מסוגל. 

רעיונותיו בדבר המהפכה בארץ מולדתו ובשאר מדינות דרום 
אמריקה, על אף הקשיים המרובים, היו אפשריים. אילו היה 
מגשימם, העולם של היום היה יכול להיות אחר. וייטנאם הוכיחה 
שהיא יודעת להילחם בכוחות ההתערבות האימפריאליסטית ושהיא 
יכולה להם. הסנדיניסטים ניצחו את אחד ממשטרי הבובה החזקים 
ביותר של ארצות הברית. המהפכנים באל סלוואדור עמדו כפסע 
מהניצחון. אף שהאפרטהייד באפריקה החזיק בנשק גרעיני, הוא 
הובס. סין, הודות למאבקם ההירואי של עובדיה ואיכריה, היא היום 
אחת המעצמות העולות בעולם, והיא קיבלה חזרה לידיה את הונג 
קונג לאחר 150 שנות כיבוש, שמטרתו המקורית הייתה לכפות על 
אותה ארץ רחבת-ידיים את הסחר בסמים. 

שיטות וטקטיקות אינן מתאימות לכל עת ולכל תקופה; אך דבר 
אינו יכול לעצור את מהלך ההיסטוריה, וחוקיה האובייקטיביים 
תקפים לנצח. צ'ה נעזר בחוקים אלה ונתן תמיד אמון באדם. 
פעמים רבות אירע שבני האדם המהפכניים, אלה ששינו רבות, לא 
זכו לראות את חלומותיהם מתגשמים באותה מהירות שלה ייחלו 
וקיוו, אך במוקדם או במאוחר הדבר קרה. 

את הלוחם אפשר להרוג; לא כן את רעיונותיו. מה עשה איש 
הממשל האמריקאי במקום שבו נפצע צ'ה ונלקח בשבי? מדוע 

האמינו שאם יהרגו אותו, לא יטריד אותם עוד כלוחם? היום הוא 
איננו נמצא בלֶה איגְרֶה* הוא נמצא בכל מקום, בכל מקום שבו 
ניתן להילחם למען מטרה צודקת. אלה שביקשו למחוק ולהעלים 
אותו לא הצליחו להבין שחותמו הבלתי ניתן למחיקה כבר הוטבע 
בהיסטוריה, ושחזונו הנבואי המאיר יהפוך לסמל עבור כל עניי 
העולם הזה, על מיליארדיהם. צעירים, ילדים, זקנים, גברים ונשים 
שהכירו אותו, בני אדם ישרי דרך מכל רחבי העולם הזה, ללא הבדל 
מוצא חברתי, כולם העריצו אותו. 

היום, יותר מתמיד, צ'ה יוצא לקרבות ומנצח בהם. 

תודה, צ'ה, על סיפורך, על חייך ועל דוגמתך! 

תודה שבאת לחזק את ידינו במאבק הקשה שבו אנו שרויים 
היום, המאבק על הצלת הערכים שלמענם נלחמת, למען הצלת 
המהפכה, המולדת וההישגים של הסוציאליזם, הקרב על הגנתו של 
מה שהוגשם מבין החלומות הגדולים שרחשו בדמיונך! על מנת 
להוציא לפועל את מעשה הגבורה הזה, על מנת לשים לאל את 
תוכניותיהם של האימפריאליסטים נגד קובה, על מנת להתנגד 
לחרם הכלכלי, על מנת להגיע אל הניצחון - אנחנו זקוקים לך. 

כפי שאתה רואה, ארץ זו שהיא ארצך, עם זה שהוא עמך, 
מהפכה זו שהיא מהפכתך, ממשיכים להניף בגאון ובכבוד את דגלי 
הסוציאליזם. 

ברוכים הבאים, חברינו הגיבורים לכוח התגבורת! את חפירות 
הצדק הרעיוניות שעליהן הגנתם לצד עמנו לא יצליח האויב לכבוש 
לעולם! ויחד נמשיך להילחם למען עולם טוב יותר! 

עד הניצחון, תמיד! 


66. היישוב בבוליביה שבו נמצאו שרידי גופותיהם של גווארה ושל 
חבריו לנשק. 

פרק אחד-עשר 


"אישיות מיוחדת במינה" 
ארגנטינה 2003 


פידל קסטרו ביקר בארגנטינה במאי 2003 ונאם בפקולטה 
למשפטים של אוניברסיטת בואנוס איירס. בתחילה 
תוכנן שינאם בתוך אולם, אך לבסוף נאם פידל מול 
קהל של עשרות אלפי סטודנטים ואחרים שהתאספו ליד 
האוניברסיטה. להלן קטע מהנאום שנשא ב-26 במאי 2003 
בתגובה לבקשות מהקהל שידבר על אודות צ'ה גווארה, 
אחד מבניה האהובים ביותר של ארגנטינה. 


שאלו אותי על צ'ה, ודיברתו עליו היום בבוקר אל מול פסלו של סן 
מרטין," משום שאני זוכר אותו תמיד כאחת הדמויות המיוחדות 
ביותר שהכרתי. 

צ'ה הצטרף לכוחנו לא כחייל אלא כרופא. הוא היה במקסיקו 
במקרה, קודם לכן שהה בגואטמאלה ובמקומות רבים אחרים 


7. חוסה דה סאן מרטין (ם80א מג5, 1850-1778) - גנרל, הגיבור 
הלאומי של ארגנטינה וממובילי תהליך השחרור מהקולוניאליזם 
הספרדי בדרום אמריקה בראשית המאה ה-19. 

באמריקה. הוא נכנס למכרות, שם העבודה הקשה ביותר; נסע 
באמזונס ועבד במושבת מצורעים כרופא. 

ברצוני לספר לכם על אחת מתכונותיו של צ'ה שהערכתי 
במיוחד מבין התכונות הרבות שהערכתי בו. כל סוף שבוע הוא 
ניסה לטפס על פופוקאטפָּטֶל, הר געש הנמצא בקרבתה של מקסיקו 
הבירה. הוא הכין את ציודו - ההר גבוה וראשו מכוסה שלג תמיד 
- החל בעלייה, עשה מאמץ כביר אך לא הגיע אל הפסגה. האסתמה 
הכשילה את מאמציו. בשבוע שלאחר מכן ניסה שוב לטפס על 
"פופו" - כפי שכינה אותו - ולא הצליח; אך הוא חזר וניסה שוב 
ושוב, והיה יכול להעביר את שארית חייו בניסיונות לטפס אל ראש 
ההר, מבלי להגיע אליו לעולם. זה נותן לכם מושג על כוח רצונו, 
על כוחו הרוחני, על התמדתו, אחת מתכונותיו. 

מה הייתה השנייה? השנייה הייתה שבכל פעם שנזקקנו 
למישהו, כשהיינו עוד קבוצה קטנה מאוד, בכל פעם שנזקקנו 
למתנדב למשימה מסוימת, הראשון להתנדב היה תמיד צ'ה. 

הוא נותר מאחור כרופא עם החולים; היינו אז במצב שבו מה 
שניתן לכנות "הכוח המרכזי" היה צריך לנוע בשטח פראי, הררי 
ומיוער כשהוא רדוף מכל כיוון, ולהשאיר עקבות בולטים על מנת 
שבאזור כלשהו, קרוב יותר, יוכל הרופא להישאר יחד עם אלה 
שבהם טיפל. זו הייתה תקופה שבה הוא היה הרופא היחיד, עד 
שרופאים נוספים הצטרפו אלינו, והוא נשאר מאחור. 

אני יכול להיזכר, מכיוון שביקשתם ממני לספר אנקדוטות, 
בפעולה שהייתה מסוכנת מאוד עבור כולם, שאליה יצאנו לאחר 
שהגיעה אלינו הידיעה על נחיתה בצפון המחוז. זכרנו את הקשיים 
ואת הסבל שעברו עלינו בימים הראשונים והחלטנו, כמחוות 
סולידריות עם אלה שזה עתה נחתו, לצאת לפעולה נועזת למדי, 
שמבחינה צבאית לא היה נכון לעשותה: יצאנו לתקוף יחידה 
שהייתה מבוצרת היטב על שפת הים. 

לא אלאה אתכם בפרטים. כתוצאה מאותו קרב שנמשך שלוש 

שעות, ולאחר שבזכות המזל הצלחנו לנטרל את התקשורת שלהם, 
לאחר שלוש שעות נגמר הקרב שבו צ'ה מילא, כתמיד, תפקיד 
בולט, ושליש מהלוחמים שהשתתפו בקרב זה היו הרוגים או 
פצועים - דבר חריג למדי. כך הוא התחיל, כרופא, לטפל בלוחמי 
האויב הפצועים - היו לוחמי אויב שנשארו בחיים ולא נפצעו, אך 
היו גם פצועים רבים ביניהם והוא טיפל בהם - וגם בחברינו שהיו 
פצועים. 

תארו לעצמכם את רגישותו של הארגנטינאי הזה! הנה משהו 
עלה בדעתי זה עתה: היה חבר שפצעיו היו קטלניים, והוא ידע 
זאת; באותו רגע היה עלינו לנטוש את המקום במהירות, מכיוון 
שעד מהרה, לא ידענו בדיוק מתי, עמדו המטוסים להופיע. באורח 
נס הם לא הופיעו במהלך הקרב, כי בוודאות היו מופיעים תוך 
עשרים דקות אלמלא הצלחנו, למזלנו, לשבש את התקשורת שלהם 
באמצעות כמה יריות מדויקות. ניצלנו את הזמן הזה היטב, אך היה 
עלינו לטפל בפצועים ולסגת במהירות. ולא אוכל לשכוח - הוא 
סיפר לי זאת בעצמו - שחבר אחד שעמד ללא שום ספק למות... 
הוא לא יכול היה לזוז. יש פצועים אנושים מאוד שאסור להזיז 
אותם, צריך לבטוח בכך שכפי שאתה טיפלת בלוחמי האויב - 
לקחנו כמה וכמה בשבי, ואנו תמיד כיבדנו את שבויינו; לא היה 
מעולם אפילו מקרה אחד שבו שבויי קרב זכו ליחס רע מצדנו 
או הוצאו להורג. לעתים אפילו חלקנו עמם את התרופות יקרות 
המציאות שלנו. 

למען האמת, המדיניות הזו תרמה רבות להצלחתנו במלחמה. 
בכל מאבק יש לזכות בהערכתו של היריב. בכל מאבק - אני חוזר 
על כך - בעל אופי כזה או אחר, אלה הנלחמים בעד מטרה צודקת 
חייבים לשאוף לזכות, באמצעות התנהלותם, בהערכתו של היריב. 

באותו יום נאלצנו להותיר מאחור מספר חברים פצועים 
שלא יכלו להתפנות, ביניהם כמה שהיו פצועים אנושות. אך אני 
התרגשתי מאוד כשסיפר לי בכאב על אותו רגע שבו הבין שלאותו 

חבר אין סיכוי, על אותו רגע שבו השכיב את אותו חבר שנפצע 
ונשק לו על מצחו ביודעו שנחרץ למעשה גורלו למות. 

אלה הם כמה דברים שביכולתי לספר לכם על צ'ה כאדם, אדם 
מיוחד במינו. 

נוסף לכך, הוא היה אדם משכיל מאוד, מבריק ביותר; כבר 
הזכרתי את נחישותו ואת כוח רצונו. לאחר ניצחונה של המהפכה 
הוא היה מוכן לקבל על עצמו כל משימה שניתנה לו. הוא ניהל את 
הבנק המרכזי של קובה, שם היינו זקוקים למהפכן באותו הרגע, 
ובכל רגע אחר כמובן; אך עם הצלחתה של המהפכה משאבינו היו 
מועטים ביותר, שכן הרזרבות נגנבו כולן. 

האויבים מתבדחים, תמיד הם מתבדחים, וגם אנחנו מתבדחים. 
ולבדיחה אחת הייתה משמעות פוליטית. לפי הבדיחה, יום אחד 
אמרתי אני: "אנחנו זקוקים לכלכל]" (89וומסתססס). אך השומעים 
התבלבלו וחשבו שאמרתי שאנחנו זקוקים לקומוניסט (גופוחוומסס), 
ולכן נבחר צ'ה לתפקיד. ובכן, צ'ה היה קומוניסט, מהפכן וכלכלן 
מצוין, שכן כדי להיות כלכלן מצוין, כדי לעמוד מאחורי הגה 
הכלכלה של הארץ ולנהל את הבנק המרכזי של קובה, יש לדעת 
מה צריך לעשות שם - ואת זה הוא ידע, כקומוניסט וככלכלן; לא 
משום שהיה לו תואר, אלא משום שקרא הרבה והתבונן הרבה. 

צ'ה היה האיש שהניע את העבודה ההתנדבותית בארצנו. בכל 
יום ראשון הוא הלך, פעם לעבוד בחקלאות, פעם לבדוק מכונה 
חדשה, פעם לעבוד בבניין. הוא הותיר לנו כמורשת את המסורת 
הזו שהתפשטה באמצעות דוגמתו בקרב מיליונים מבני עמנו. 

הוא הותיר לנו זיכרונות רבים. לכן אני אומר שהיה זה אחד 
מבני האדם האציליים, יוצאי הדופן והנדיבים שהכרתי. אך לא 
הייתה לכך כל חשיבות אילולא הייתי מאמין שאנשים כמוהו ישנם 
מיליונים ומיליונים בקרב ההמונים. 

